Document ID: 32002R1694

KOMISJONI MÄÄRUS (EÜ) nr 1694/2002,
27. september 2002,
millega kehtestatakse lõplikud kaitsemeetmed teatavate terastoodete impordi suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 22. detsembri 1994. aasta määrust (EÜ) nr 3285/94 impordi ühiseeskirjade kohta ja määruse (EÜ) nr 518/94 kehtetuks tunnistamise kohta,[1] viimati muudetud nõukogu määrusega (EÜ) nr 2474/2000,[2] eriti selle artikleid 7 ja 16,
võttes arvesse nõukogu 7. märtsi 1994. aasta määrust (EÜ) nr 519/94 teatavatest kolmandatest riikidest pärit impordi ühiseeskirjade kohta ja määruste (EMÜ) nr 1765/82, 1766/82 ja 3420/83 kehtetuks tunnistamise kohta,[3] viimati muudetud määrusega (EÜ) nr 1138/98,[4] eriti selle artikleid 6 ja 15,
pärast konsulteerimist vastavalt määruste (EÜ) nr 3285/94 ja (EÜ) nr 519/94 artikli 4 alusel loodud nõuandekomiteega
ning arvestades järgmist:
MENETLUS
(1) Teatavad liikmesriigid (edaspidi "asjaomased liikmesriigid") teatasid 6. märtsil 2002 komisjonile, et impordi suundumused nõuavad kaitsemeetmeid; nad esitasid teabe, mis sisaldas määruse (EÜ) nr 3285/94 artikli 10 ja määruse (EÜ) nr 519/94 artikli 8 alusel kindlaksmääratud olemasolevat tõendusmaterjali ning taotlesid, et komisjon kehtestaks ajutised kaitsemeetmed ja algataks kaitsemeetmeid käsitleva uurimise.
(2) Asjaomased liikmesriigid väitsid, et teatavate terastoodete import on viimasel ajal oluliselt suurenenud ja et USA kaubanduse kaitsemeetmetest tingitud USA turu sulgumine mitte ainult ei võtnud ühenduse tootjatelt olulist ekspordivõimalust, vaid lõi ka tingimused terasekaubanduse ulatuslikuks ümberpaigutumiseks USAst Euroopa Ühendusse (edaspidi "ühendus"). Nad väitsid, et USA turule mõeldud teras suunatakse edasi ühendusse. See võib põhjustada praeguse ulatusliku odava impordi järsu suurenemise, süvendades ühenduse teraseturu niigi tõsiseid häireid, mis on tingitud varasemast ühenduse tootjaid tõsiselt ohustanud suurenenud impordist.
(3) Asjaomased liikmesriigid teatasid, et ühenduse tootjad on esitanud vajaliku teabe, ja soovitasid tungivalt kaitsemeetmed vastu võtta võimalikult kiiresti, sest vastuvõtmisega viivitamine põhjustaks kahju, mida võib olla raske hüvitada.
(4) Komisjon teavitas kõiki liikmesriike väidetavast olukorrast ning konsulteeris nendega impordi tingimuste ja suundumuste, kõigile asjaomastele sektoritele põhjustatava märgatava kahju või selle ohu ning kõnealuste ühenduse toodete majandus- ja kaubandusolukorra eri aspektide üle.
(5) 28. märtsil 2002 algatas komisjon uurimise, mis käsitles teatavate importterastoodetega sarnanevaid või nendega otseselt konkureerivaid tooteid tootvatele ühenduse tootjatele tekitatud märgatavat kahju või selle ohtu. Uurimisega hõlmatud 21 terastoodet on 1) kuumvaltsitud legeerimata lehtterase rullid, 2) kuumvaltsitud legeerimata terase lehed ja plaadid, 3) kuumvaltsitud legeerimata lehtterase kitsad ribad, 4) kuumvaltsitud legeeritud lehtterastooted, 5) külmvaltsitud lehtteras, 6) elektrotehniline lehtteras (v.a suundorienteeritud struktuuriga lehtteras), 7) metalliga kaetud lehtteras, 8) orgaanilise ainega kaetud lehtteras, 9) tinatatud tooted, 10) kvartovaltslehed, 11) lai lehtteras, 12) legeerimata terasest peenliht- ja kergprofiilid, 13) legeeritud terasest peenliht- ja kergprofiilid, 14) armatuurivardad, 15) roostevabast terasest vardad ja kergprofiilid, 16) roostevabast terasest valtstraat, 17) roostevaba terastraat, 18) liitmikud ( 609,6 mm), 19) äärikud (v.a roostevabast terasest), 20) gaasitorud ja 21) õõnesprofiilid.
(6) Samal päeval kehtestati enne uurimise algatamist kogutud ja kontrollitud teabe põhjal ajutised meetmed 15 uurimisega hõlmatud terastoote suhtes. Nendeks on eelmises põhjenduses 5 numbrite 1-6, 9-14 ja 17-19 all osutatud tooted.
(7) Komisjon jätkas täielikku uurimist kõigi 21 toote suhtes. Komisjon andis sellest ametlikult teada eksportivatele tootjatele, importijatele, neid teadaolevalt esindavatele ühendustele, eksportivate riikide esindajatele ja ühenduse tootjatele. Kõigile kõnealustele isikutele ja neile, kes endast algatamisteates nimetatud tähtaegade jooksul teada andsid, saatis komisjon küsimustiku. Lähtudes nõukogu määruse (EÜ) nr 519/94 artiklist 5 ja nõukogu määruse (EÜ) nr 3285/94 artiklist 6, andis komisjon asjaga otseselt seotud isikutele võimaluse esitada oma seisukohad kirjalikult ja taotleda, et nad ära kuulataks.
(8) Teatavad eksportivad tootjad, ühenduse tootjad ja importijad esitasid kirjalikud märkused. Kõigile huvitatud isikutele, kes kindlaksmääratud tähtaja jooksul taotlesid enda ärakuulamist ning kes tõestasid, et menetluse tulemused võivad neid mõjutada ja et neil on konkreetsed põhjused, miks neid tuleks ära kuulata, anti see võimalus. Isikute esitatud suulised ja kirjalikud märkused vaadati läbi ja neid võeti lõplike otsuste tegemisel arvesse. Komisjon hankis lõpliku otsuse tegemiseks vajaliku teabe ja kontrollis seda. Kontrollkäigud tehti 30 ühenduse tootja, 12 eksportiva tootja ja kahe importija valdustesse.
(9) Numbritega 1-5 ja 18-19 tähistatud tooteid käsitlevad uurimistulemused on esitatud allpool. Ülejäänud toodete kohta esitatakse uurimistulemused eraldi kõnealuseid tooteid käsitlevas määruses.
UURIMISTULEMUSED
1. 1. TOODE: KUUMVALTSLEHTTERASERULLID
1.1. Vaatlusalune toode, samasugune toode või otseselt konkureeriv toode
1.1.1. Vaatlusalune toode
(10) Vaatlusaluse toote moodustavad teatavad rauast või legeerimata terasest vähemalt 600 mm laiused plakeerimata, pindamata või muul viisil katmata kuumvaltsitud, kuid muul viisil töötlemata lehtterase rullid, (edaspidi "kuumvaltslehtteraserullid"). Praegu on vaatlusalune toode klassifitseeritud CN-koodide 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10 ja 7208 39 90 alla.
(11) Kuumvaltslehtterase rulle valmistatakse üldiselt terasetehastes, kus poolvalmis terastooteid kuumvaltsitakse pärast viimast valtsimist, peitsimist või korduvat lõõmutamist. Kuumvaltslehtteras rullitakse tavalisteks rullideks.
(12) Kuumvaltslehtteraserullide kvaliteediklassid ja mõõtmed võivad erineda. Suure osa kolmandatest riikidest pärit impordist moodustavad ehitusteras (nt S235 ja S275 vastavalt Euroopa standardile EN 10025) ja pehme teras (nt DD11, DD12, DD13 vastavalt Euroopa standardile EN 10011 ja Saksa tööstusstandardile DIN 1614/1). Kõik eespool loetletud asjakohased CN-koodid vastavad konkreetsetele tooteliikidele, mis erinevad üksteisest laiuse ja paksuse poolest eespool märgitud piirides.
(13) Vaatlusalune toode klassifitseeritakse ka kahte erinevasse kategooriasse vastavalt viimistlusele: mustad kuumvaltslehtteraserullid, mis kujutavad endast põhitoodet, ning peitsitud kuumvaltslehtteraserullid, mis pärast kuumvaltsimist läbivad täiendava peitsimiseks nimetatud pinnatöötluse. Mustade ja peitsitud teraserullide erinevus kajastub ka kaupade koondnomenklatuuris, sest need kahte eri kategooriasse klassifitseeritud teraserullid kuuluvad konkreetsete eri CN-koodide alla.
(14) Kuumvaltslehtteraserulle kasutatakse lähtematerjalina muude terastoodete (laiad ja kitsad ribad, kõik külmvaltsitud tooted, torud jne) valmistamisel.
(15) Olenemata asjaolust, et igale CN-koodile vastab üks kindel kuumvaltslehtteraserulli liik, leiti, et neil kõigil on identsed omadused või sarnased füüsikalised ja tehnilised omadused ja kasutusotstarve. Sellest tulenevalt moodustavad kõik kuumvaltslehtteraserullide liigid ühe ja sama toote, kuuludes asjakohaste eespool loetletud CN-koodide alla.
1.1.2. Samasugused või otseselt konkureerivad tooted
(16) Komisjon on uurinud, kas ühenduse tootjate toodetud toode (edaspidi "samasugune toode") on samasugune nagu vaatlusalune importtoode. Uurimise käigus laekusid komisjonile esildised teatavatelt kuumvaltslehtteraserullide peamistelt eksportijatelt ja importijatelt, milles väideti, et teatavaid ühendusse imporditud kuumvaltslehtteraserulli liike ei ole tootnud ühenduse tootjad, mistõttu neid ei saa käsitada samasugusena nagu vaatlusalune toode.
(17) Komisjon kontrollis neid esildisi üksikasjalikult ja võttis arvesse eelkõige järgmisi uurimistulemusi:
a) importtootel ja ühenduse tootel oli ühesugune rahvusvaheline tariifne klassifikatsioon. Peale selle olid neil ühesugused või sarnased füüsikalised omadused, nt koostis, suurus, kuju ja faktuur, ning need olid valmistatud rahvusvaheliselt tunnustatud standardite kohaselt;
b) importtoodet ja ühenduse toodet müüdi sarnaste või identsete müügikanalite kaudu ja hinnateave oli lihtsalt kättesaadav (nt andmeid hindade kohta avaldatakse sellistes tööstusealastes perioodilistes väljaannetes nagu Metal Bulletin ja Steel Weekly) ning vaatlusalune toode ja ühenduse tootjate toode konkureerisid põhiliselt hinna poolest;
c) importtoode ja ühenduse toode olid mõlemad võimelised täitma samasugust või sarnast kasutusotstarvet, mistõttu need olid alternatiiv- või asendustooted ja omavahel kergesti asendatavad;
d) tarbijad käsitasid nii importtoodet kui ka ühenduse toodet alternatiivse vahendina konkreetse vajaduse või nõudluse rahuldamiseks vajalike funktsioonide täitmiseks ning seetõttu oli eksportija/importija tuvastatud erinevuste puhul tegemist väikeste, üksnes konkreetse kliendi jaoks valmistatud muudatustega.
(18) Komisjon on jõudnud järeldusele, et hoolimata kõnealustes esildistes välja toodud toote tehniliste omaduste ja kvaliteedi väidetavatest erinevustest on importtoode ja ühenduse toode samasugused või otseselt konkureerivad tooted.
1.2. Suurenenud import
(19) Komisjon on uurinud, kas vaatlusalust toodet imporditakse ühendusse niisuguses absoluutselt või ühenduse toodanguga võrreldes suhteliselt palju suurenenud koguses ja/või sellistel tingimustel, et see põhjustab või ähvardab põhjustada märgatavat kahju ühenduse tootjatele. Seoses sellega on komisjon keskendunud vaatlusaluse toote impordile viimasel ajal, mille kohta on andmed kättesaadavad absoluutarvudes ning võrreldes müügiks ettenähtud toodanguga (v.a suletud turu jaoks ettenähtud toodang) ja kogutoodanguga. Alljärgnevast tabelist ilmneb impordi areng absoluutarvudes ning võrreldes ühenduse müügiks ettenähtud toodangu ja kogutoodanguga (k.a suletud turu jaoks ettenähtud toodang) aastatel 1997-2001.
1. toode
Kuumvaltslehtteraserullid
TARBIMINE
1997 1998 1999 2000 2001
Maht (tonnides) 22 943 397 22 894 274 22 544 897 23 178 301 22 501 555
IMPORDIANDMED
1997 1998 1999 2000 2001
Koguimport (k.a lepinguriigid)
Maht (tonnides) 3 281 808 4 817 109 3 847 708 4 829 175 5 011 290
Kasv (%) 46,8 % -20,1 % 25,5 % 3,8 %
Turuosa (%) 14,3 % 21,0 % 17,1 % 20,8 % 22,3 %
Impordi ja kogutoodangu vaheline suhe (%) 4,9 % 7,4 % 5,8 % 7,2 % 8,0 %
Impordi ja müüdud toodangu vaheline suhe (%) 14,8 % 23,7 % 18,6 % 23,8 % 25,8 %
Ühikuhinnad (eurodes tonni kohta) 242 221 223 290 254
1998/1997 1999/1998 2000/1999 2001/2000
Liikuv keskmine maht (tonnides) 4 049 459 4 332 409 4 338 442 4 920 233
(20) Aasia kriisile[5] eelnenud ajal püsis import enam-vähem muutumatuna umbes 2,4 miljoni tonni piires (1995: 2,26 miljonit tonni, 1996: 2,39 miljonit tonni). Aasia kriisi tagajärjel suurenes import aastatel 1997-1998 umbes 47 %, samal ajal kui selle keskmine hind langes peaaegu 9 %. Ühenduse toodangu suhtes suurenes import umbes 5 protsendilt ligikaudu 7 protsendini, samal ajal kui müüdud toodangu suhtes suurenes see 14,8 protsendilt 23,7 protsendini. Komisjon leiab siiski, et 1998. aastal ei olnud imporditase tüüpiline Aasia tootjate erakordselt madalate hindade ja sellest tuleneva impordi sissevoolu tõttu.
(21) Järgmisel aastal, kui Aasia kriisi mõju hakkas nõrgenema, langes import tavapärasemale tasemele, jäädes siiski pisut suuremaks kui 1997. aastal, kuid selle keskmine hind püsis madal. 1999. aastal vähenes import samuti suhteliselt kogutoodangu ja vabaturul müüdud toodanguga võrreldes. Sellegipoolest, võrreldes 1997. ja 1999. aastat, võib nii absoluutnäitajate kui ka suhteliste näitajate poolest täheldada impordi sissetungi suurenemist müügiks ettenähtud toodangu ja kogutoodangu suhtes.
(22) Aastatel 1999-2000 suurenes import 3,85 miljonilt tonnilt 4,83 miljoni tonnini, st 0,98 miljoni tonni võrra e 25 %. Samal ajavahemikul vähenes pisut müügiks ettenähtud toodang (20,7 miljonilt tonnilt 20,3 miljoni tonnini), st kasv vabaturu toodangu suhtes oli 28 %. Kogutoodang suurenes 2000. aastal peaaegu 2 %, kajastades suletud turu jaoks ettenähtud toodangu suurenemist, nii et kogutoodangu suhtes suurenes import vähem, s.o 24 %.
(23) Aastatel 2000-2001 suurenes import 5,01 miljoni tonnini (kasv umbes 0,18 miljonit tonni e 4 %). 2001. aastal vähenes müügiks ettenähtud toodang veel 4,2 %, s.o 19,45 miljoni tonnini, nii et vabaturul müüdava toodangu suhtes suurenes import umbes 8 %. 2001. aastal vähenes ka kogutoodang (5,05 miljoni tonni võrra e 7,5 %), kajastades suletud turule ettenähtud toodangu ja vabaturul müüdava toodangu vähenemist, nii et kogutoodangu suhtes suurenes import umbes 11 %.
(24) Vaatlusaluse toote hind langes aastatel 1997-1998 ja püsis 1999. aastal madalal tasemel. 1998. aasta hinnalangus ja 1999. aasta jätkuv madalseis olid ilmselt tingitud Aasia kriisist. Hinnad tõusid 2000. aastal (290 euroni tonni kohta), kuid langesid 2001. aastal uuesti (13 %). Komisjon märgib, et olenemata 2000. aasta hinnatõusust jätkus 2001. aastal impordi suurenemine (nii absoluutnäitajate poolest kui ka toodangu suhtes), samal ajal kui hinnad langesid. Keskmine impordihind langes 290 eurolt tonni kohta 2000. aastal 254 eurole tonni kohta 2001. aastal. Samuti märgib komisjon, et ühendusse saabuv import suurenes ajal, kui euro oli suhteliselt nõrk võrreldes USA dollariga ja kui USAs olid kuumvaltslehtteraserullide hinnad 30-40 % kõrgemad ühenduse kõnealuse toote hindadest.
1.2.1. Kahe aasta liikuv keskmine
(25) Tegemaks kindlaks imporditaseme põhisuundumusi aastatel 1997-2001 ja seda, kas impordi hiljutine suurenemine on väljakujunenud suundumus, võttis komisjon arvesse kahe aasta liikuvat keskmist. Sellest ilmneb, et kui aastatel 1997/1998-1999/2000 kõikus import iga kaheaastase perioodi vältel 4,05 ja 4,34 miljoni tonni vahel, siis aastatel 1999/2000-2000/2001 suurenes see rohkem kui 13 % 4,34 miljonilt tonnilt 4,92 miljoni tonnini.
1.2.2. Impordi turuosa
(26) Aastatel 1997-1998 suurenes impordi turuosa Aasia kriisi tulemusena järsult ja seejärel vähenes see 1999. aastal uuesti 17,1 protsendini, mis tähendab umbes 19 % suurust kasvu võrreldes 1997. aastaga. Alates 2000. aastast on impordi turuosa suurenenud 20,8 protsendini ja seejärel 22,3 protsendini, st vastavalt 22 % ja 7 %.
1.2.3. Järeldus
(27) Kuigi import suurenes 1998. aastal järsult, leiab komisjon, et selline kasv oli erandlik ja seda ei saa käsitada impordi tavapärase arengu osana. Sellele osutab ka asjaolu, et 1999. aastal vähenes import märgatavalt. Võtmata arvesse 1998. aastat, oli impordi aastane kasvumäär ajavahemikul 1997-1999 absoluutnäitajate poolest 8,6 % (9,2 % kogutoodangu suhtes ja 13 % vabaturul müüdava toodangu suhtes). Seevastu aastatel 1999-2000 oli impordi aastane kasvumäär absoluutnäitajate poolest 25 % (24 % kogutoodangu suhtes ja 28 % vabaturul müüdava toodangu suhtes). Kõigi parameetrite järgi oli impordi aastane kasvumäär aastatel 1999-2000 rohkem kui kaks korda suurem kui varasemal perioodil ning suurenes 2001. aastal veelgi. Tuleks märkida, et algetapis kehtestatud kvoodi ärakasutamisest nähtuv kõrge imporditase tundub leidvat kinnitust ka 2002. aasta kohta.
(28) Impordi kahe aasta liikuva keskmise areng viie aasta pikkuse uurimisperioodi jooksul osutab sellele, et impordi hiljutise suurenemise põhjuseks ei saa pidada imporditaseme väljakujunenud suundumusi.
(29) Järeldatakse, et viimaste aastate kasvu võib pidada ootamatuks, järsuks ja märkimisväärseks võrreldes varasemate aastate arenguga, pidades eelkõige silmas, et 1998. aastal toimunud impordikasvu tuleb käsitada ebatüüpilisena.
1.3. Ettenägematud arengutendentsid
1.3.1. Kaubanduse kaitsemeetmete kasutamise suurenemine USAs
(30) Alates 1998. aastast hakkas USA, mis moodustab umbes ühe kaheksandiku maailma terasetarbimisest, vastuseks Aasia kriisile kasutama terasesektoris rohkem kaubanduse kaitsemeetmeid, et kaitsta omamaiseid tootjaid konkurentsi eest. Mitme kõnealuse meetme kohta on WTO otsuse teinud ja mõned kasutatud meetodid on kuulutatud WTO nõuetega vastuolus olevaks. Sellegipoolest põhinevad paljud senini jõus olevad meetmed samadel meetoditel.
(31) Alljärgnevas tabelis on näidatud, mitu korda tegi USA aastatel 1997-2001 terasesektoris tervikuna dumpinguvastast või tasakaalustavat tollimaksu käsitleva lõpliku otsuse ühe või mitme riigi suhtes, ning siit ilmneb selle tegevuse intensiivistumine viimasel kolmel aastal.
Aasta Dumpinguvastast tollimaksu käsitlevad lõplikud otsused Tasakaalustavat tollimaksu käsitlevad lõplikud otsused
1997 5 0
1998 6 1
1999 16 7
2000 14 5
2001 26 5
(32) Aastal 2001 teatas USA ka edasistest laiaulatuslikest meetmetest terasesektoris. 2001. aasta jaanuaris algatas USA uurimise terasesektoris 1974. aasta kaubandusseaduse paragrahvi 223 alusel. 2001. aasta juulis teatas USA rahvusvaheline kaubanduskomitee (ITC) laiaulatusliku uurimise algatamisest terasesektoris 1974. aasta kaubandusseaduse paragrahvi 202 alusel ning detsembris soovitas ITC kaitsemeetmeid suure hulga terastoodete suhtes.
(33) Kõnealused meetmed mõjusid üha pärssivamalt terastoodete impordile USAsse, mistõttu teraseimport USAsse vähenes ajavahemikul 1998-2001 33 %, ning need kulmineerusid kaitsemeetmete väljakuulutamisega USA poolt 5. märtsil 2002. Eelkõige piiras kaitsemeetmeid käsitlev menetlus, mille üle oli enne selle algatamist mitu kuud arutelusid peetud, importi USAsse, kuna tekitas ettevõtjates ebakindlust. Tegemist on suurima kaubanduse kaitsemeetmega, mille WTO liige on kunagi algatanud ja mis hõlmab 17 miljardi USA dollari suurust importi.
1.3.2. Kaubanduse kaitsemeetmete kasutamise suurenemine USAs vaatlusaluse toote suhtes
(34) Aastatel 1999-2001 kehtestas USA seoses kuumvaltslehtteraserullidega 14 dumpinguvastast meedet (k.a üks peatamisleping) kõrgete tollimaksude näol ja kuus tasakaalustavat meedet. Eelkõige kehtestas USA 1999. aasta juulis 41,27-43,40 % suurused dumpinguvastased tollimaksud Brasiiliast pärineva vaatlusaluse toote impordi suhtes. Septembris 2000 kehtestas USA 40,6-44,59 % suurused dumpinguvastased tollimaksud ja 41,69 % suurused tasakaalustavad tollimaksud (kusjuures mõnda neist kohaldati kumulatiivselt) Argentinast pärineva vaatlusaluse toote impordi suhtes. Novembris 2000 kehtestas USA 64,20-90,83 % suurused dumpinguvastased tollimaksud Hiinast pärineva vaatlusaluse toote impordi suhtes. Samuti kehtestas USA 2000. aasta novembris 36,53-44,40 % suurused dumpinguvastased tollimaksud ja 8,28-31,89 % suurused tasakaalustavad tollimaksud (kusjuures mõnda neist kohaldati kumulatiivselt) Indiast pärineva vaatlusaluse toote impordi suhtes.
(35) 15. märtsiks 2002 kehtisid USAs kuumvaltslehtteraserullide osas dumpinguvastased meetmed 14 riigi eksportijate suhtes ja tasakaalustavad meetmed kuue riigi eksportijate suhtes. Kõnealuste menetlustega seotud riigid olid Argentina, Brasiilia, Hiina, India, Indoneesia, Jaapan, Kasahstan, Lõuna-Aafrika, Madalmaad, Rumeenia, Tai, Taiwan, Ukraina ja Venemaa. Kõigil juhtudel on pärast dumpinguvastase või tasakaalustava meetme võtmist vaatlusaluse toote import USAsse kõnealusest riigist vähenenud. Peale selle, et 2001. aastal vähenes järsult USAsse saabuv import ning vaatlusaluse toote suhtes kehtis 14 dumpinguvastast ja kuus tasakaalustavat meedet, algatas USA kõnealuse aasta algul terasesektorit käsitleva uurimise USA 1974. aasta kaubandusseaduse paragrahvi 223 alusel ja aasta keskel teatas USA rahvusvahelise kaubanduse komitee (ITC) laiaulatuslikust terasesektorit käsitlevast uurimisest kõnesoleva seaduse paragrahvi 202 alusel.
(36) Aastatel 1999-2001 vähenes import USAsse 5,40 miljonilt tonnilt 2,56 miljoni tonnini. Samal ajavahemikul suurenes import ühendusse 3,8 miljonilt tonnilt 5 miljoni tonnini, s.o 32 %.
(37) Komisjon on ka kindlaks teinud, et kuumvaltslehtteraserullide impordi vähenedes USA turule suurenes import ühenduse turule. Komisjon on olemasoleva teabe alusel kindlaks teinud, et kaubanduse kaitsemeetmete ulatuslikum ja tõhusam kasutamine USAs viimastel aastatel, USA kuumvaltslehtteraserullide impordi järsk vähenemine aastatel 2000-2001 ja kõnealuse toote impordi suurenemine nimetatud perioodil ühenduses on omavahel ajalises seoses. Aastal 2001 oli ühendus kuumvaltslehtteraserullide põhiline eksporditurg. Ühenduse ja USA turul on ühesugused tööstustarbijad. Paljud eksportijad, keda on mõjutanud USA kaubanduse kaitsemeetmed, on mitu aastat eksportinud ka ühendusse. Samaaegselt USA impordi järsu vähenemisega kasvas import ühendusse 2001. aastal rekordtasemele, hoolimata sellest, et sisemajanduse kogutoodang, tootmine ja tarbimine vähenesid.
(38) Sellist ulatuslikumat ja tõhusamat kaubanduse kaitsemeetmete kasutamist, kusjuures mõned neist meetmetest on leitud olevat vastuolus WTO nõuetega, ei olnud võimalik ette näha Uruguay vooru lõpetamisel ning sel juhul on tegemist ettenägematute asjaoludega kaitsemeetmete lepingu tähenduses.
1.3.3. Impordi vähenemine USAsse
(39) Alljärgnevas tabelis on esitatud kaupade kirjeldamise ja kodeerimise harmoneeritud süsteemi (HS) koodide 720810, 720825, 720826, 720827, 720836, 720837, 720838 ja 720839 alla klassifitseeritud kaupade (kuhu kuuluvad ka vaatlusalune toode ja samasugune toode) import USAsse aastatel 1997-2001.
Aasta Vaatlusaluse toote import USAsse (tonnides)
1997 5 508 649
1998 9 906 857
1999 5 403 479
2000 6 368 045
2001 2 562 747
Allikas: Global Trade Atlas
(40) Import USAsse suurenes aastatel 1997-1998, langedes 1999. aastal uuesti pisut allapoole 1997. aasta taset. Aastatel 1999-2000 suurenes see umbes 6,4 miljoni tonnini. Aastatel 2000-2001 vähenes import väga järsult umbes 60 %.
(41) Kuumvaltslehtteraserullide impordi vähenemist USAsse võib eelkõige põhjendada eespool põhjendustes 21-26 osutatud meetmete otsese mõjuga eksportijatele, kelle kaupade suhtes kohaldati dumpinguvastaseid ja/või tasakaalustavaid tollimakse, kuid samuti kõnealuste meetmete kaudse hoiatava mõjuga ja kõiki vaatlusaluse toote USAsse eksportijaid käsitleva uurimisega.
(42) Alljärgnevas tabelis on esitatud konkreetsete dumpinguvastaste/tasakaalustavate meetmete mõju vaatlusaluse toote ekspordile teatavatest riikidest.
Riik Dumpinguvastaste meetmete kehtestamise kuupäev Eksport USAsse (maht tonnides)
2000 2001
India November 2000 745 000 46 000
Taiwan November 2000 648 000 38 000
Hiina November 2000 434 000 36 000
Rumeenia November 2000 369 000 52 000
Indoneesia November 2000 235 000 10 000
Tai November 2000 212 000 14 000
1.4. Ühenduse tootjate määratlus
(43) Ühenduse kuumvaltslehtteraserullide kogutoodang on umbes 68 miljonit tonni aastas. Uurimises tegid täielikult koostööd järgmised ühenduse terasetööstuse ettevõtted:
- Aceralia Corporacion Siderurgica, Hispaania,
- Cockerill Sambre SA, Belgia,
- Arbed Sidmar NV, Belgia,
- Sollac SA, Prantsusmaa,
- Stahlwerke Bremen GmbH, Saksamaa,
- EKO Stahl GmbH, Saksamaa,
- Corus Strip UK, Ühendkuningriik,
- Corus Staal BV, Madalmaad,
- Rautaruukki Oyj, Soome,
- Riva Ilva SpA, Itaalia,
- Salzgitter AG Stahl ... Technologie, Saksamaa,;
- SSAB Tunnplat AB, Rootsi,
- Thyssen Krupp Stahl AG, Saksamaa.
(44) Kõik need äriühingud on Euroopa Raua- ja Terasetööstuse Konföderatsiooni (European Confederation of the Iron and Steel Industry, edaspidi "Eurofer") liikmed. Nende toodang moodustas umbes 91,4 % ühenduse vaatlusaluse toote kogutoodangust, mis moodustab suurema osa ühenduse toodangust määruse (EÜ) nr 3285/94 artikli 5 lõike 3 punkti c ja määruse (EÜ) nr 519/94 artikli 15 lõike 1 tähenduses. Sellest tulenevalt käsitatakse neid käesoleva menetluse kohaldamisel ühenduse tootjatena.
1.5. Märgatav kahju
1.5.1. Sissejuhatus
(45) Et teha kindlaks, kas ühenduse samasuguse toote tootjatele on tekitatud märgatavat kahju, st kas ühenduse tootjate seisund on märkimisväärselt halvenenud, on komisjon hinnanud kõiki asjakohaseid ühenduse tootjate olukorda mõjutavaid objektiivseid ja koguseliselt mõõdetavaid tegureid. Vaatlusaluse toote puhul on komisjon hinnanud eelkõige tootmisvõimsuse, toodangu, tootmisvõimsuse rakendusastme, tööhõive, tootlikkuse, rahakäibe, kasutatud kapitali tasuvuse, suletud turu, varude, tarbimise, müügi, turuosa, hinna ja selle allalöömise ning tasuvuse arengut aastatel 1997-2001. Asjakohased majandusandmed on esitatud käesoleva toote analüüsi lõpus.
(46) Uurimine on näidanud, et kuumvaltslehtteraserullidel võib olla üks kahest kasutusotstarbest. Neid võidakse müüa kuumavaltsteraserullidena või kasutada ettevõttesiseselt muude toodete valmistamisel. Leiti, et umbes 69 % ühenduse tootjate toodetavatest kuumvaltslehtteraserullidest kasutatakse ettevõttesiseselt, st et need tootjad töötlevad neid edasi integreeritud protsessis, tihti samal tootmisliinil (edaspidi "suletud turg"). Hiljem läbivad need kuumvaltslehtteraserullid ettevõttesisese töötluse, mille kohta tavaliselt arvet ei esitata.
(47) Ülejäänud toodang müüakse kuumvaltslehtteraserullidena turuhinnaga sidus- ja sõltumatutele klientidele ühenduse turul (edaspidi "vabaturg"). Vabaturul müüakse ka imporditud kuumvaltslehtteraserulle. Vabaturul on põhilised ostjad sõltumatud külmvaltstoodete tehased, torutootjad, terasetöötlemiskeskused, terasekaupmehed ja hulgimüüjad. Ühenduse tootmisharu müüdavaid kuumvaltslehtteraserulle ja imporditud kuumvaltslehtteraserulle müüakse ühtedele ja samadele klientidele ja kasutatakse samadel eesmärkidel. Kuumvaltslehtteraserullide müümisega vabaturul kaasneb faktuurarvete esitamine.
(48) Uurimine näitas, et tehakse selget vahet suletud turu ja vabaturu jaoks ettenähtud kuumvaltslehtteraserullide vahel. Leiti, et suletud turu jaoks ettenähtud kuumvaltslehtteraserulle import otseselt ei mõjuta. Seevastu müügiks ettenähtud toodang konkureeris otseselt impordiga.
(49) Andmaks võimalikult täielikku ülevaadet ühenduse tootjate olukorra kohta, on komisjon hankinud ja analüüsinud nii suletud turu kui ka vabaturu jaoks ettenähtud kuumvaltslehtteraserulle käsitlevaid andmeid. Et vabaturumüük konkureerib vaatlusaluste importtoodetega, keskendus komisjon vabaturule. Ehkki komisjon kombineeris võimaluste piires vabaturgu ja suletud turgu käsitlevaid andmeid, on analüüsimisel vabaturgu ja suletud turgu vajaduse ja võimaluse korral ka eristatud.
1.5.2. Vaatlusaluse tootega seotud tegevuse üldanalüüs
1.5.2.1. Tootmisvõimsus ja selle rakendusaste
1997 1998 1999 2000 2001
Tootmisvõimsus (tonnides) 78 500 000 78 500 000 78 500 000 78 500 000 78 500 000
Tootmisvõimsuse rakendusaste (%) 85,2 % 83,4 % 84,3 % 85,9 % 79,4 %
(50) Uurimine näitas, et tootmise hinnanguline teoreetiline koguvõimsus ei muutunud uurimisperioodi jooksul märkimisväärselt.
(51) Tootmisvõimsuse rakendusaste püsis aastatel 1997-2000 suhteliselt stabiilsena (kõikudes 83,4 % ja 85,9 % vahel), kuid 2001. aastal langes peaaegu 8 % (79,4 protsendini). Kasumi saamiseks peab terasetööstusel olema kõrge tootmisvõimsuse rakendusaste ja selline järsk langus osutab tootmise vähenemisele.
1.5.2.2. Ühenduse kogutoodang
1997 1998 1999 2000 2001
Toodang (tonnides) 66 892 420 65 474 371 66 184 419 67 414 844 62 361 216
(52) Ühenduse kogutoodang vähenes aastatel 1997-1998, kuid taastus osaliselt 1999. aastal ja saavutas tipptaseme 2000. aastal tänu nõudluse suurenemisele. 2001. aastal tootmine vähenes, kuna vähenesid müük ja suletud turg. Seoses sellega viidatakse 5. toote, s.o tootmisahela järgmise etapi toodetest suurima toote impordi analüüsile.
1.5.2.3. Tööhõive
1997 1998 1999 2000 2001
Tööhõive (perioodi lõpul) 34 814 34 644 32 731 32 583 31 181
(53) Vaatlusaluse tootega seotud tööhõive püsis aastatel 1997-1998 enam-vähem stabiilsena. Aastatel 1998-1999 vähenes see peaaegu 2 300 inimese võrra (6,6 %) tehaste sulgemise tõttu, kuid stabiliseerus 2000. aastal. 2001. aastal vähenes tööhõive veel 1 400 inimese võrra (4,3 %) ja tööhõive vähenemine oli sel aastal eriti tuntav, kuna suleti veel tehaseid. 2002. aastal väheneb tööhõive prognooside kohaselt veelgi, mille teatavaks kinnituseks on ühe rajatise sulgemine Ühendkuningriigis 2002. aasta teises kvartalis.
1.5.2.4. Tootlikkus
1997 1998 1999 2000 2001
Tootlikkus (tonnides töötaja kohta) 1 921 1 890 2 045 2 069 2 000
(54) Tootlikkus püsis aastatel 1997-1998 stabiilselt umbes 1 900 tonni töötaja kohta ja 1999. aastal suurenes rohkem kui 2 000 tonnini töötaja kohta. 2000. ja 2001. aastal püsis see stabiilselt nimetatud tasemel.
1.5.2.5. Rahakäive
1997 1998 1999 2000 2001
Rahakäive (indeks) 100 60 -10 67 36
(55) Rahakäivet oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
1.5.2.6. Kasutatud kapitali tasuvus
1997 1998 1999 2000 2001
Kasutatud kapitali tasuvus 10,5 % 14,3 % 4,7 % 7,4 % 1,6 %
(56) Kasutatud kapitali tasuvust oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti ka kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
(57) Käesoleva rubriigi all ei peetud vajalikuks analüüsida tarbimist, müügimahtu, turuosa, ühikuhindu, tasuvust ja varusid, kuna kõnesolevate näitajate täielik analüüs on asjakohane ainult vabaturu puhul.
1.5.3. Vabaturu analüüs
1.5.3.1. Tarbimine
1997 1998 1999 2000 2001
Tarbimine (tonnides) 22 943 397 22 894 274 22 544 897 23 178 301 22 501 555
(58) Ühenduse kuumvaltslehtteraserullide tarbimine määrati ühenduse tootjate kogumüügi alusel vabaturul ja Eurostatilt vaatlusaluse toote koguimpordi kohta ühendusse saadud andmete alusel.
(59) Aastatel 1997-1999 vähenes tarbimine ühenduses peaaegu 2 % 22,9 miljonilt tonnilt 22,5 miljoni tonnini. Aastatel 1999-2000 suurenes see 2,8 %, saavutades viie aasta pikkuse perioodi kõrgeima taseme, kuid 2001. aastal langes tagasi 22,5 miljoni tonnini (s.o 3 % suurune langus). Tarbimise langust aastatel 2000-2001 vaadeldakse muude tegurite all, tegemaks kindlaks, kas see aitas kaasa ühenduse tootjatele märgatava kahju tekitamisele ning kui aitas, siis missugusel määral.
1.5.3.2. Müügimaht
1997 1998 1999 2000 2001
Müügimaht ühenduses (tonnides) 19 661 589 18 077 165 18 697 189 18 349 126 17 490 265
(60) Samasuguse toote müük ühenduses vähenes aastatel 1997-1998 19,66 miljonilt tonnilt 18,08 miljoni tonnini ja 1999. aastal jõudis uuesti 18,70 miljoni tonnini. Seejärel vähenes samasuguse toote müük uuesti aastatel 1999-2000, seekord 2 %. Aastatel 2000-2001 vähenes müük veel 4 %, langedes 2001. aastal viie aasta madalaimale tasemele, s.o 17,49 miljoni tonnini. Sellest ilmneb impordi suurenev mõju kahaneval turul.
1.5.3.3. Turuosa
1997 1998 1999 2000 2001
Turuosa (%) 85,7 % 79,0 % 82,9 % 79,2 % 77,7 %
(61) Ühenduse tootjate turuosa vähenes ajavahemikul 1997-1998 85,7 protsendilt 79 protsendini, mille põhjuseks oli impordi märkimisväärne suurenemine Kagu-Aasiast 1998. aastal Aasia kriisi tagajärjel. Et taastada järgmisel aastal (1999) enamikku kaotatud turuosast, ei olnud ühenduse tootjatel muud võimalust kui vastata impordi algatatud hinnalangusele oma hindade alandamisega. Sellegipoolest on ühenduse tootjate turuosa alates 1999. aastast märkimisväärselt vähenenud, s.o 79,2 protsendini 2000. aastal ja 77,7 protsendini 2001. aastal. Sellest ilmneb, et import on kõnealusel perioodil hõlvanud üha rohkem turgu, hoolimata sellest, et aastatel 2000-2001 alandasid ühenduse tootjad hindu 8 %. Hinnalangus ja turuosa vähenemine võrreldes impordiga mõjutasid oluliselt ühenduse tootjate tasuvust, nagu selgub allpool esitatust.
1.5.3.4. Samasuguse toote hind ja hinna allalöömine
1997 1998 1999 2000 2001
Ühenduse müügi ühikuhinnad (eurodes tonni kohta) 273 290 235 301 277
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi ühikuhinnad (eurodes tonni kohta) 283 277 277 270 254
(62) Samasuguse toote keskmine hind tõusis aastatel 1997-1998, kuid 1999. aastal langes viie aasta madalaimale tasemele, s.o 235 eurot tonni kohta. 2000. aastal hinnad taastusid, kui 2001. aastal langesid uuesti (8 %) 277 eurole tonni kohta. Sellist suundumust kinnitab ka asjaolu, et alates 2001. aasta 1. kvartalist kuni 2002. aasta 1. kvartalini on ühenduse toote hind langenud 283 eurolt tonni kohta 254 eurole tonni kohta.
(63) Määramaks kindlaks hinna allalöömise taset, uuriti hinnateavet võrreldavate ajavahemike jooksul samal kaubandustasandil ja sarnastele klientidele suunatud müügi puhul. Võrreldes hindu, mis olid märgitud ühenduse tootjate esitatud arvetel ja eksportivate tootjate poolt ühendusele esitatud arvetel, ilmnes, et impordihinnad olid 2001. aastal keskmiselt 3,9 % madalamad kui siseturuhinnad.
(64) Komisjon märgib, et impordihinnad olid kogu uurimisperioodi jooksul selgelt madalamad kui ühenduse toote hinnad. Graafikult nähtub, et odava impordi järsk suurenemine 1998. aastal sundis ühenduse tootjaid alandama oma hindu 1999. aastal, mis tingis tasuvuse järsu languse ja ühenduse tootjate kahjumi 1999. aastal. 2000. aastal võimaldasid tarbimise suurenemine ja normaalsemad turutingimused ühenduse tootjatel hindu tõsta ja tasuvust suurendada. Kuid impordi järsk suurenemine kõnealusel aastal tingis 2001. aastal hindade languse. Selline järsk suurenemine jätkus ka 2001. aastal ja selle mõjud ilmnevad senini ühenduse toote hinna langemises.
[Insert the diagram from OJ L 261, 28.9.2002, p. 12]
HINNAVÕRDLUS
Eurot tonni kohta
Omamaine toode
Import
1.5.3.5. Tasuvus
1997 1998 1999 2000 2001
Ühenduse müügi puhaskasum/kahjum (%) 6,3 % 9,4 % -6,5 % 10,8 % -3,1 %
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi puhaskasum/kahjum (%) 1,1 % -3,0 % -3,2 % -8,2 % -10,9 %
(65) Ühenduse tootjate müügi tasuvus ühenduses kõikus viie aasta pikkuse vaatlusperioodi jooksul märkimisväärselt. Kõige väiksem oli tasuvus 1999. aastal ja kõige suurem 2000. aastal. 2001. aastal, kui import saavutas viie aasta pikkuse perioodi kõrgeima taseme, langes keskmine impordihind 254 eurole tonni kohta ja ühenduse toote hind langes 277 eurole tonni kohta. Selles peegeldub 2001. aasta kohta tuvastatud 3,9 % suurune hinna allalöömine. Selline hinnalangus koos müügimahu langusega põhjustas ühenduse tootjate tasuvuse languse 10,8 protsendilt -3,1 protsendini. Seda suundumust kinnitavad kvartaliandmed ajavahemiku kohta alates 2001. aasta 1. kvartalist kuni 2002. aasta 1. kvartalini, millest nähtub, et ühenduse tootjate müügi tasuvus ühenduse turul langes 1,1 protsendilt -10,9 protsendini.
(66) Võrdlushinna allalöömisest ilmneb, kui palju on importtoote hind madalam hinnatasemest, mida ühenduse tootjad oleksid võinud eeldatavalt saada mittekahjustavas olukorras. Võrdlushinna allalöömistaseme arvutamisel võeti aluseks ühenduse toote kaalutud keskmine mittekahjustav hind tonni kohta. Sellise hinna arvutamisel lisati ühenduse toote vastavale tootmiskulule 8 % suurune kasumimarginaal. Kõnealust kasumimarginaali peeti põhjendatuks, kuna see vastab ühenduse tootjate kasumile tavapärases kauplemisolukorras, mida ei ole mõjutanud impordi ootamatult järsk suurenemine. Sellist mittekahjustavat hinda võrreldi vaatlusaluse importtoote kaalutud keskmise hinnaga tonni kohta 2001. aasta jooksul. Erinevust kõnesoleva kahe hinna vahel väljendati protsendimäärana importtoote CIF-hinnast ühenduse piiril ja selle tulemusena saadi 17,5 % suurune võrdlushinna allalöömine.
1.5.3.6. Varud
1997 1998 1999 2000 2001
Lõppvarud (tonnides) 3 059 191 2 872 418 3 780 685 4 353 854 4 521 801
(67) 1998. aastal varud pisut vähenesid, kuid seejärel suurenesid märkimisväärselt 1999. aastal ning uuesti (kuigi tagasihoidlikumalt) 2000. ja 2001. aastal. Varude suurenemine aastatel 1998-1999 langes kokku suletud turu vähenemisega ja tundub olevat tingitud peamiselt sellest vähenemisest. Kuid hoolimata suletud turu taastumisest järgmisel, s.o 2000. aastal suurenes varude suurus jätkuvalt. 2001. aastal suurenesid varud veelgi, kuna nii müügiks kui ka suletud turu jaoks ettenähtud toodang vähenes.
1.5.4. Suletud turu analüüs
1997 1998 1999 2000 2001
Suletud turg (tonnides) 44 685 095 45 361 899 44 633 623 46 702 238 42 785 150
(68) Mõned suletud turuga seotud näitajad on esitatud üldisemalt, arvestades et suletud turg moodustab ühe osa vaatlusaluse tootega seotud tegevuse üldanalüüsist (s.o tootmisvõimsus ja selle rakendusaste, tööhõive ja tootlikkus). Muude eespool seoses vabaturuga analüüsitud tegurite, s.o müügihindade, varude ja tasuvuse kohta saadud andmed ei ole oma iseloomu tõttu otseselt ja objektiivselt võrreldavad kuumvaltslehtteraserullide vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks. Seetõttu keskendutakse käesolevas analüüsis suletud turu jaoks ettenähtud toodangule ja uuritakse, kas selle suundumus on võrreldav vaba- ja koguturu suundumustega.
(69) Aastatel 1997-1998 suurenes suletud turu jaoks ettenähtud toodang peaaegu 700000 tonni võrra, vähenedes 1999. aastal uuesti 44,6 miljoni tonnini. Aastatel 1999-2000 suurenes suletud turg 44,6 miljonilt tonnilt 46,7 miljoni tonnini (kasv 4,7 %). See võimaldas ühenduse tootjatel 2000. aastal kogutoodangut suurendada, hoolimata vabaturul müüdava toodangu vähenemisest. Kuid 2001. aastal vähenes suletud turg uuesti. See koos vabaturul müüdava toodangu vähenemisega põhjustas 2001. aastal kogutoodangu vähenemise 62,4 miljoni tonnini (rohkem kui 7 % suurune langus võrreldes 2000. aastaga).
1.5.5. Järeldus
(70) Andmetest selgub, et kuigi tootmisvõimsus püsis stabiilsena ja tootlikkus pisut suurenes, ilmnesid tootmisvõimsuse rakendusastme, toodangu ja tööhõive puhul üldiselt negatiivsed arengutendentsid ning negatiivseid jooni võib täheldada ka rahakäibe ja kasutatud kapitali tasuvuse puhul. Üldiselt ilmnevad vabaturgu käsitlevates andmetes tarbimise vähenemise ja varude suurenemise taustal müügi, turuosa, hindade ja tasuvuse osas negatiivsed arengutendentsid. Suletud turgu käsitlevad andmed on näidanud samasugust suundumust ka suletud turu puhul. Kõnealuseid järeldusi toetas vaatlusaluse tootega seotud tegevuse üldanalüüs.
(71) Komisjon märgib eelkõige, et samal ajal kui import saavutas 2001. aastal viie aasta kõrgeima taseme (5 miljonit tonni), langes ühenduse tootjate müügimaht ühenduses viie aasta madalaimale tasemele (17,49 miljoni tonnini) ja tasuvus vähenes kiiresti. See toimus paralleelselt vabaturul müüdava toodangu vähenemisega, tarbimise vähenemisega ning hindade langusega. Sel juhul oleks import pidanud eeldatavalt vähenema, kuid selle asemel suurenes see kaks aastat järjest.
(72) Tegurite sellise kombinatsiooni mõju ühenduse tootjatele kajastub majandusnäitajates. Ühenduse tootjad on kaotanud oma turuosa, mis 2001. aastal langes viie aasta madalaimale tasemele. 2001. aastal vähenes järsult tootmisvõimsuse rakendusaste ja koos sellega ka tootlikkus. Samuti on vähenenud tööhõive ja 2002. aastal väheneb see eeldatavalt veelgi. Tootmise ning ühenduse müügimahu ja hindade vähenemise tagajärjel 2001. aastal langes ühenduse tootjate tasuvus ja nende olukord muutus kahjumlikuks. Selliste suundumuste kinnituseks on asjaolu, et alates 2001. aasta 1. kvartalist kuni 2002. aasta 1. kvartalini on alanenud hinnad ja vähenenud tasuvus.
(73) Võttes arvesse kõiki kõnealuseid tegureid ja tuginedes eelkõige vabaturu analüüsile, on komisjon jõudnud järeldusele, et ühenduse tootjatele on tekitatud märgatavat kahju.
1.6. Põhjuslikud seosed
(74) Et teha kindlaks põhjuslikku seost suurenenud impordi ja märgatava kahju vahel ning tagada, et muude tegurite põhjustatud kahju ei omistataks suurenenud impordile, on komisjon toiminud järgmiselt:
- kahjulikuks peetavate tegurite kahjustavad mõjud on üksteisest eristatud,
- kõnealune kahjustav mõju on omistatud seda põhjustavatele teguritele ja
- pärast kahju omistamist kõigile olemasolevatele põhjuslikele teguritele on komisjon kindlaks teinud, kas märgatav kahju on tõepoolest märkimisväärselt põhjustatud suurenenud impordist.
1.6.1. Suurenenud impordi mõju
(75) Kuumvaltslehtteraserullide turg on tarneallikate, klientide ja hindade poolest läbipaistev. Et kuumvaltslehtteraserullid kujutavad endast põhiliselt toorainet, konkureerivad vaatlusalune toode ja samasugune toode peamiselt hinna poolest.
(76) Ajavahemikul 1999-2001 suurenes impordi turuosa 17,1 protsendilt 22,3 protsendini, samal ajal kui ühenduse tootjate turuosa vähenes 82,9 protsendilt 77,7 protsendini. Samal ajavahemikul suurenes impordi osakaal vabaturul müüdavas toodangus 18,6 protsendilt 25,8 protsendini. Seega on import suurenenud ka toodangu suhtes ühenduse tootjate arvelt.
(77) Importtoote keskmine ühikuhind langes aastatel 2000-2001 ühenduse turul 290 eurolt 254 eurole tonni kohta. Ühenduse toote keskmine ühikuhind langes 301 eurolt 277 eurole tonni kohta. Sellisel läbipaistval turul oli hinna allalöömisel otsustav mõju. Samasuguse toote keskmise ühikuhinna langus üksi oleks põhjustanud ühenduse tootjatele 2001. aastal ühenduse müügitulu vähenemise 8 % (s.o 440 miljonit eurot). Võttes arvesse samaaegset müügimahtude vähenemist, vähenes müügitulu ühenduses tegelikult 678 miljoni euro võrra. Püsikulud moodustavad suure osa kogukuludest. Seepärast tingis müügitulu vähenemine ebaproportsionaalselt suure kasumilanguse ja 2001. aastal said ühenduse tootjad 3,1 % suuruse kahjumi. Lisaks tuleb sellise hinnalanguse ja tasuvuse vähenemise puhul arvesse võtta mitme tehase sulgemist ja tööhõive jätkuvat vähenemist.
(78) Kõnealustel põhjustel jõuti järeldusele, et odava impordi suurenemine ja ühenduse tootjatele tekitatud märgatav kahju on omavahel seotud ning et impordi suurenemise kahjustav mõju on ilmnenud eelkõige hinnasurvena ja ühenduse tootjate poolt ühenduse turul müüdava mahu vähenemisena.
1.6.2. Tarbimise muutumise mõju
(79) Komisjon uuris aastatel 2000-2001 toimunud tarbimislanguse kahjustavat mõju. Seda langust tuleks vaadelda seoses viie aasta pikkuse uurimisperioodi üldsuundumusega. Tarbimine vähenes 22,9 miljonilt tonnilt 1997. aastal 22,5 miljoni tonnini 1999. aastal, kuid seejärel suurenes 2000. aastal 634000 tonni võrra 23,2 miljoni tonnini ja vähenes 2001. aastal ligikaudu 677000 tonni võrra 22,5 miljoni tonnini.
(80) Käesoleval konkreetsel juhul leiab komisjon, et tarbimise ilmne suurenemine 2000. aastal oli suuresti tingitud impordi ja varude ulatuslikust suurenemisest kõnealusel aastal. Seetõttu annab üldsuundumus täpsema ülevaate. Kuigi tarbimine vähenes aastatel 2000-2001, vähenes see viieaastase perioodi jooksul kokku 442000 tonni võrra e 2 %. Sellest tulenevalt vähenes tarbimine keskmiselt 0,4 % aastas.
(81) Uurides seda küsimust, tuleks käesoleval konkreetsel juhul arvesse võtta kõigi turul osalejate reaktsiooni tarbimise vähenemistendentsi suhtes. Selles suhtes leiti, et kui ühenduse tootjad olid 2001. aastal sunnitud vähendama müüki ligikaudu 900000 tonni võrra võrreldes 2000. aastaga, liikus import järsult vastupidises suunas. Ekspordi järsu kasvu selgituseks ei leitud mingit majanduslikku õigustust. Näiteks ei väitnud ükski eksportija, et selle põhjuseks on väiksemad tootmiskulud.
(82) Hinnamõjude osas ei tohiks tarbimise 0,4 % suurune aastalangus hindu märkimisväärselt mõjutada, kui tootmine kohandatakse kiiresti turu vajadustega. Tundub, et ühenduse tootjad on selles suhtes reageerinud, vähendades nii tootmist kui ka müüki suuremal määral, kui on vajalik selleks, et olla kooskõlas tarbimise langusega.
(83) Kui hinnasurve väheneb, hoitakse kontrolli all ka madalatest hindadest tulenevat kahjustavat mõju. Siinjuures on kõige tähtsam tegur kasum, mille vähenemine oleks jäänud minimaalseks, kui hinnad ei oleks märkimisväärselt langenud. Seetõttu on põhjust järeldada, et odava impordi järsu suurenemise puudumisel ei oleks tarbimise vähenemine põhjustanud märkimisväärset kasumi vähenemist.
(84) Kui kõik turul osalejad oleksidki käitunud vastutustundlikult ja kohandanud oma tootmist, oleksid ühenduse tootjad ikkagi müünud vähem. 2001. aastal jäi tarbimine 1999. aasta tasemele (st 22,5 miljonit tonni). 2000. aastal suurenes tarbimine 600 000 tonni võrra, kuid 2001. aastal langes uuesti 1999. aasta tasemele. Kuid ühenduse tootjate müük vähenes 2000. aastal 350 000 tonni võrra võrreldes 1999. aastaga, hoolimata tarbimise märkimisväärsest suurenemisest. Samal ajal suurenes import 2000. aastal 1 000 000 tonni võrra võrreldes 1999. aastaga. Seetõttu hõlmas import kogu tarbimiskasvu ja märkimisväärselt rohkemgi. 2001. aastal langes tarbimine tagasi 1999. aasta tasemele ja ühenduse tootjate müük vähenes ligikaudu 900 000 tonni võrra, samal ajal kui import suurenes jätkuvalt. Tarbimise langustendentsi silmas pidades oleks ühenduse tootjate müük pidanud vähenema umbes 70 000 tonni võrra aastas.
(85) Eespool toodud põhjustel on jõutud järeldusele, et tarbimise languse ja tuvastatud kahjustava mõju vahel on märkimisväärne, kuid mitte oluline seos.
1.6.3. Suletud turu muutumise mõju
(86) Komisjon on ka uurinud, millist mõju on avaldanud kuumvaltslehtteraserullide suletud turul kasutamise arengutendentsid. See kasutus püsis enam-vähem stabiilsena aastatel 1997-1999 (44,6 miljonit tonni), suurenes märgatavalt 2000. aastal (46,7 miljonit tonni) ja vähenes uuesti 2001. aastal (42,8 miljonit tonni). Kõnealusel perioodil oli langus ligikaudu 2 miljonit tonni. Komisjon märkis, et selline langustendents vastab vahe- ja valmistoodete turu tingimustele.
(87) Suletud turu kohta saadud täiendavad andmed ei ole oma iseloomu tõttu otseselt ja objektiivselt võrreldavad kuumvaltslehtteraserullide vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks.
(88) Seega on suletud turu vähenemine mõjutanud tootmist kahjustavalt, mis omakorda on mõjutanud tootmisvõimsuse rakendusastet ja sellest tulenevalt tasuvust. Ühenduse tootjate hindade languse ja tulude vähenemise vabaturul tingis siiski odav import ning nende seos suletud turu vähenemisega on väike või puudub üldse.
1.6.4. Ekspordijõudluse muutumise mõju
(89) Komisjon uuris ka ekspordi vähenemise mõju.
1997 1998 1999 2000 2001
Eksport (tonnides) 2 535 803 2 252 734 1 994 922 1 952 276 1 958 549
(90) Aastatel 1997-1999 vähenes ühenduse tootjate kuumvaltslehtteraserullide ekspordi maht 2,54 miljonilt tonnilt 1,94 miljoni tonnini. Aastatel 1999-2000 püsis eksport suhteliselt stabiilsena, vähenedes 2000. aastal ja suurenedes pisut 2001. aastal. Viie aasta pikkuse perioodi jooksul vähenes eksport ligikaudu 580 000 tonni võrra, kuigi põhiline vähenemine toimus aastatel 1997-1999. Alates 1999. aastast on eksport olnud stabiilne. Seetõttu ei ole eksport viimasel ajal, s.o aastatel 2000-2001 suurendanud kahjustavat mõju. Et ekspordi vähenemine põhjustas kahju põhiliselt viie aasta pikkuse perioodi algul, tuleb seda käsitada vähemtähtsana kui siis, kui see oleks toimunud kõnealuse perioodi lõpus.
(91) Eespool toodud põhjustel on jõutud järeldusele, et ekspordi vähenemise ja viie aasta pikkuse perioodi algul täheldatud kahjustava mõju vahel on teatav seos.
1.6.5. Ülemäärase tootmisvõimsuse mõju
(92) Komisjon on põhjalikumalt uurinud, kas kahjustava mõju põhjuseks võib olla ühenduse tootjate ülemäärane tootmisvõimsus. Tootmise hinnanguline teoreetiline koguvõimsus ei muutunud uurimisperioodi jooksul märkimisväärselt ja tootmisvõimsuse rakendusaste oli kogu aeg üle või pisut alla 80 %. Seepärast ei täheldatud vastavust tootmisvõimsuse ja kahjustava mõju vahel.
1.6.6. Ümberkorraldamise mõju
(93) Järgmisena uuris komisjon ühenduse tootjate poolt viimastel aastatel tehtud ümberkorralduste kulude kahjustavat mõju. Selles suhtes märgitakse, et üldiselt kaasnevad ümberkorraldamisega sellised lühiajalised kulutused nagu näiteks koondamisel makstavad hüvitised, soetuskulud jne, mille kaalub üles keskmise tähtaja jooksul tõhususe suurenemisest saadav kasu. See tähendab, et käimasoleva ratsionaliseerimisprotsessi tõttu on kulustruktuuri mõjutanud jätkuvad lühiajalised kulutused, isegi kui need on leitud olevat väikesed.
1.6.7. Kahjustava mõju omistamine
(94) Ühenduse tootjatele tekitatud märgatav kahju ilmnes peamiselt vähenenud müügis ja finantskahju lisandumises. Komisjon tegi kindlaks, et lisaks impordi suurenemisele aitasid kahju tekkimisele kaasa järgmised neli tegurit: tarbimise vähenemine, suletud turu vähenemine, ekspordi vähenemine ja käimasolevad ratsionaliseerimismeetmed.
(95) Esiteks vähenes pisut tarbimine, s.o ligikaudu 0,4 % aastas, kuigi 2001. aastal oli see vähenemine silmatorkavam kui 2000. aastal. Kuid impordi areng ei järginud üldsegi tarbimise suundumust ja komisjon leiab, et väike tarbimise langus ei olnud mahu ega hindade seisukohast oluline.
(96) Suletud turu vähenemine, mida täheldati iseäranis aastatel 2000-2001, on mõjutanud negatiivselt eelkõige mahtu. Seega ei ole sellel märkimisväärset seost ühenduse tootjate hindade langusega ja tulude vähenemisega vabaturul.
(97) Komisjon uuris ka ühenduse tootjate ekspordi vähenemist viie aasta pikkuse perioodi jooksul. Langus toimus viie aasta pikkuse perioodi algul. Kuid kõnealuse perioodi lõpupoolel, kui ilmnes märgatav kahju, oli eksport stabiilne. Seetõttu mõjutas ekspordi areng ühenduse tootjaid aastatel 2000-2001 oluliselt vähem kui impordi lisandumine.
(98) Käimasolevate ratsionaliseerimismeetmete mõju kohta leiab komisjon samuti, et selle mõju ühenduse tootjate kulustruktuurile ei ole märkimisväärne, võrreldes eelkõige odava impordi hinna mõjuga.
(99) Komisjon märkis, et ühenduse tootjate müügimahu ja -hindade ning tasuvuse vähenemise põhjuseks oli eelkõige impordi suurenemine, mis 2000. aastal mitte üksnes ei suurenenud palju kiiremini kui tarbimine, vaid suurenes jätkuvalt ka 2001. aastal, kui tarbimine vähenes.
1.6.8. Järeldus
(100) On jõutud järeldusele, et pärast muude teadaolevate tegurite kahjustava mõju uurimist ning nende eraldamist üksteisest ja eristamist suurenenud impordi kahjustavast mõjust ning olles taganud, et muude tegurite põhjustatud kahju ei omistata impordile, võib tõdeda, et suurenenud impordi ja ühenduse tootjatele tekitatud märgatava kahju vahel on selge ja märkimisväärne seos.
1.7. Muud arengutendentsid
(101) Peale selle on komisjon analüüsinud veel mitmeid elemente, mis põhjendavad järeldust, et ühenduse tootjatele tekitatud märgatav kahju võib eeldatavasti suureneda, kui import peaks jätkuma praegusel tasemel või suurenema.
1.7.1. USA terasekaitsemeetmed
(102) Meenutatakse, et 5. märtsil 2002 kehtestas USA kaitsemeetmed teatavate terastoodete, sh kuumvaltsitud lehtsüsinikterastoodete suhtes. Kõnealused meetmed jõustusid 20. märtsil 2002 ja need seisnevad USAsse saabuva impordi suhtes väärtuselise tollimaksu suurendamises 30 % esimesel aastal, 24 % teisel aastal ja 18 % kolmandal aastal. Meetmeid ei kohaldata Kanada, Iisraeli, Jordaania ja Mehhiko suhtes ning mitme arenguriigina määratletud riigi suhtes.
1.7.2. Kauplemise ümberpaigutumine USA terasekaitsemeetmete tõttu
(103) Komisjon uuris USA meetmete võimalikku mõju, analüüsides põhiliste USAsse eksportivate riikide olukorda.
(104) 2001. aastal importis USA 2 562 747 tonni kaupu, mis on klassifitseeritud vaatlusaluse tootega samade HS koodide alla. Põhilised kõnesolevate toodete USAsse eksportijad olid Madalamaad (13 % e 340 000 tonni), Prantsusmaa (13 % e 320 000 tonni), Korea (11 % e 270 000 tonni), Kanada (9 % e 240 000 tonni), Türgi (9 % e 230 000 tonni), Mehhiko (9 % e 230 000 tonni) ja Austraalia (9 % e 230 000 tonni). India, Hiina, Taiwan, Indoneesia, Tai, Ukraina, Venemaa, Lõuna-Aafrika, Brasiilia, Saksamaa ja Jaapan on viimastel aastatel olnud samuti tähtsad USA turu varustajad.
(105) USA kaitsemeetmete tõttu kannatanud riikide (v.a ühenduse tootjad ja kõnealuste toodete osas USA kaitsemeetmete rakendusalast välja jäetud riikide tootjad) kogueksport USAsse ulatus 2001. aastal umbes ühe miljoni tonnini. USA meetmete rakendusalast on välja jäetud ka teatavate tootjate toodetavad teatavad tooted, kuid nende koguseid ei peeta märkimisväärseks.
(106) Seejärel uuris komisjon, kas on tõenäoline, et USA võetud kaitsemeetmest tulenev piiratud juurdepääs USA turule võib põhjustada ekspordi suurenemise ühendusse. Komisjon uuris koostööd tegevate eksportivate tootjate tootmisvõimsuse olukorda. Leiti, et nad olid suurendanud oma tootmisvõimsust umbes 123 miljonilt tonnilt aastatel 1997-1999 140,4 miljoni tonnini aastal 2001. Mitte ükski koostööd tegev eksportiv tootja ei avaldanud soovi vähendada lähitulevikus tootmisvõimsust ja tootmist USA meetmete tõttu.
(107) Enamik väljendas soovi teha tasa USAsse suunatud ekspordi vähenemine müügi suurendamisega siseturgudel, kuid selle väite puhul tuleks arvesse võtta püsivat või vähenevat tarbimist kõnealustel turgudel. Seoses sellega on väga ebatõenäoline, et kõnesolevad tootjad suudavad märkimisväärselt suurendada müüki siseturul. Samuti on ebatõenäoline, et nad suudavad suurendada müüki teistele eksporditurgudele, kuna enamik nimetatud turgude tootjaid kannatab juba USA turu märgatava sulgemise tõttu ning miski ei viita märkimisväärsele ekspordi suurendamist võimaldavale lisatarbimisele nendel turgudel lähiajal või keskmise tähtaja jooksul.
(108) Seetõttu ulatub võimalik kaubavahetus, mis lõplike meetmete puudumisel võidakse USA meetmete tulemusena ümber suunata ühendusse, 1 miljoni tonnini. Põhjused, miks selline potentsiaal ei pruugi täielikult realiseeruda, on näiteks USA siseturu hindade praegune kõrge tase, mis kehtestatud 30 % suurustest tollimaksudest hoolimata võib põhjustada eeldatust mõnevõrra suurema imporditaseme, ning asjaolu, et kolmandate riikide tootjad võivad suuta osaliselt korvata USA turu vähenemist, müües rohkem oma siseturul. Eelkõige võib see osutuda teataval määral õigeks nende riikide puhul, kes on võtnud kaitsemeetmeid vastukaaluks USA kaitsemeetmele. Samuti võivad tootjad suurendada mõneks ajaks oma varusid.
(109) Sellegipoolest jääb püsima väga suur võimalus, et eksport ühendusse suureneb. Nagu märgatava kahju analüüsis sai juba kindlaks tehtud, oli 2001. aastal toimunud suurenemisel väga palju põhjusi, mis kõik on senini olemas ja võivad eeldatavalt importi jätkuvalt suurendada. Lisaks on nüüd uue tegurina olemas USA kaitsemeede, mille tõttu jääb üle märkimisväärne toodangukogus, millele tootjad püüavad iga hinna eest leida ostjaid. Sellistel asjaoludel võib põhjendatult eeldada, et lõplike meetmete puudumise korral võidakse USA turult mujale ümber paigutada minimaalselt 25-50 % eespool arvutatud kogusest (1 miljon tonni). Väga tõenäoliselt on kogus suurem, kuid käesolevas analüüsis peetakse arukaks tugineda konservatiivsetele hinnangutele.
(110) Samuti on asjakohane, et 2001. aastal oli kuumvaltslehtteraserullide põhiliseks ekspordituruks ühendus (5 miljonit tonni). Võrdluseks võib tuua Korea (4,2 miljonit tonni), USA (2,6 miljonit tonni), Hiina (2,3 miljonit tonni), Jaapani (1,7 miljonit tonni) ja Türgi (1,6 miljonit tonni). Sellest ilmneb asjaolu, et ühendus oli ja on ka pärast hiljutisi meetmeid maailma üks kõige avatumaid turge. Euro väärtuse hiljutine suurenemine USA dollari ja muude tähtsamate vääringute suhtes muudab impordi lähiajal ja kaugemas tulevikus huvipakkuvamaks võrreldes ühenduse toodanguga.
1.7.3. Ühenduse ekspordi vähenemine USA terasekaitsemeetmete tõttu
(111) USA meetmete vahetu tulemusena on järsult vähenenud ühenduse kuumvaltslehtteraserullide eksport USAsse. Üldiselt peatab 30 % suuruste väärtuseliste tollimaksude kehtestamine kõnealuse ekspordi, kuigi väikeses mahus võidakse eksportida, sest USAs on hinnatase praegu kõrge, mistõttu võib olla kasulik maksta tollimakse, et müüa vähemalt ülemääraseid varusid. Võttes võimaluste piires arvesse erandeid, mida USA on teinud alates meetmete kehtestamisest, väheneb ühenduse eksport USAsse, mis 2001. aastal oli umbes 820000 tonni, USA meetmete tulemusena märkimisväärselt.
(112) Tõenäoline on ka see, et ühenduse eksport muudele kolmandatele turgudele väheneb samuti, kuna kõikide maailma tootjate jaoks on eksportimine raskem nii USA meetmete tõttu kui ka muude kolmandate riikide ja ühenduse poolt oma turule ümberpaigutumise vältimiseks võetud kaitsemeetmete tõttu.
1.7.4. USA meetmete eeldatav mõju
(113) Komisjon on hinnanud lõplike meetmete kehtestamata jätmise võimalikku mõju ühenduse tootjatele ning USA kaitsemeetmetest tulenevat kauplemise ümberpaigutumist ja kõnealuste meetmete mõju ühenduse ekspordile. Selles suhtes on komisjon leidnud, et ühenduse kaitsemeetmete puudumise korral suureneb import tõenäoliselt märkimisväärselt, mille tulemusena halveneb väga tõsiselt ja märkimisväärselt ühenduse tootmisharu seisund. Arvestades ühenduse tootjate äärmiselt ebakindlat seisundit, on impordi märgataval suurenemisel äärmiselt tõsised tagajärjed. Eeldatav 250 000-500 000 tonni suurune kasv põhjustab kohe ühenduse tootjate müügi märkimisväärse vähenemise, mis tekitab kiiresti tõsiseid negatiivseid tagajärgi muudele tootmisharu seisundit määratlevatele näitajatele.
(114) Samuti aitab ühenduse ekspordi jätkuv vähenemine oluliselt kaasa ühenduse tootjate seisundi halvenemisele. Hinnangute kohaselt on ühenduse eksport alates USA meetmete kehtestamisest märkimisväärselt vähenenud ning lähikuudel jääb selline olukord püsima või halveneb veelgi.
(115) Impordi eeldatav suurenemine ja ühenduse ekspordi eeldatav vähenemine halvendavad oluliselt ühenduse tootmisharu olukorda kõigi tegurite osas, mida uuriti juba seoses märgatava kahju kindlakstegemisega. Selle vältimatuks tagajärjeks on müügi ja hindade edasine järsk langus, mis omakorda mõjutab negatiivselt tootmist ning suurendab ühikuhindu ja kahjumit. Tegelikult suurendab negatiivset üldmõju oluliselt ka asjaolu, et impordi suurenemine on viimastel aastatel juba tekitanud ühenduse tootjatele märgatavat kahju.
1.7.5. Järeldus
(116) Võttes nõuetekohaselt arvesse asjaolu, et ühenduse tootjatele on juba tekitatud märgatavat kahju, on põhjust järeldada, et ilma lõplike meetmeteta halvendab impordi oluline suurenemine ühenduse tootjate olukorda tõenäoliselt veelgi rohkem. Peale selle halvendab olukorda ühenduse ekspordi märkimisväärne vähenemine, mis on tingitud USA meetmetest.
1. toode
ÜHENDUSE TOOTJATE OLUKORD
1997 1998 1999 2000 2001
Tootmisvõimsus (tonnides) 78 500 000 78 500 000 78 500 000 78 500 000 78 500 000
Tootmisvõimsuse rakendusaste (%) 85,2 % 83,4 % 84,3 % 85,9 % 79,4 %
Algvarud (tonnides) 2 928 346 3 059 191 2 872 418 3 780 685 4 353 854
Kogutoodang (tonnides) 66 892 420 65 474 371 66 184 419 67 414 844 62 361 216
Ost (tonnides) 120 911 30 654 49 582 161 965 40 695
Kogumüük (tonnides) 22 197 392 20 329 899 20 692 111 20 301 403 19 448 814
Suletud turg (tonnides) 44 685 095 45 361 899 44 633 623 46 702 238 42 785 150
Lõppvarud (tonnides) 3 059 191 2 872 418 3 780 685 4 353 854 4 521 801
Müügimaht väljaspool ELi (tonnides) 2 535 803 2 252 734 1 994 922 1 952 276 1 958 549
Müügimaht ELis (tonnides) 19 661 589 18 077 165 18 697 189 18 349 126 17 490 265
EL müügi ühikuhinnad (eurodes tonni kohta) 273 290 235 301 277
EL müügi puhaskasum/kahjum (%) 6,3 % 9,4 % -6,5 % 10,8 % -3,1 %
Turuosa (%) 85,7 % 79,0 % 82,9 % 79,2 % 77,7 %
Tööhõive (perioodi lõpul) 34 814 34 644 32 371 32 583 31 181
Tootlikkus (tonnides töötaja kohta) 1 921 1 890 2 045 2 069 2 000
EL MÜÜGIMAHT, ÜHIKUHINNAD JA TASUVUS KVARTALITE KAUPA
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Maht (tonnides) 4 761 821 4 761 127 4 179 049 3 788 269 4 689 210
Ühikuhinnad (eurodes tonni kohta) 283 277 277 270 254
Tasuvus (%) 1,1 % -3,0 % -3,2 % -8,2 % -10,9 %
Hinna allalöömine 2001. aastal = 3,9 %
Võrdlushinna allalöömine 2001. aastal = 17,5 %
Eespool ühenduse tootjate olukorra kohta esitatud andmeid on kontrollitud pisteliselt ja kohapealsete uurimiste käigus äriühingutes, mille osakaal ühenduse kogutoodangus on: 91,4 %
2. 2. TOODE - KUUMVALTSITUD LEGEERIMATA TERASE LEHED JA PLAADID
2.1. Vaatlusalune toode, samasugune toode või otseselt konkureeriv toode
2.1.1. Vaatlusalune toode
(117) Vaatlusalune toode kujutab endast teatavat rauast või legeerimata terasest vähemalt 600 mm laiust plakeerimata, pindamata või muul viisil katmata kuumvaltsitud, kuid muul viisil töötlemata lehtvaltsterast,
- reljeefse mustriga või
- reljeefse mustrita, paksusega vähemalt 4,75 mm, kuid mitte üle 10 mm ja laiusega alla 2 050 mm, v.a neljalt küljelt või kinnises kaliibris valtsitud lehtteras laiusega kuni 1 250 mm, või
- reljeefse mustrita, paksusega 3-4,75 mm, v.a neljalt küljelt või kinnises kaliibris valtsitud lehtteras laiusega üle 1 250 mm ja paksusega vähemalt 4 mm, või
- reljeefse mustrita, paksusega alla 3 mm
(edaspidi "kuumvaltsteraslehed ja -plaadid") Praegu on vaatlusalune toode klassifitseeritud CN-koodide 7208 40 10, 7208 40 90, 7208 52 99, 7208 53 90, 7208 54 10 ja 7208 54 90 alla.
(118) Kuumvaltsteraslehti ja -plaate valmistatakse üldiselt terasetehastes, kus poolvalmis terastooteid kuumvaltsitakse pärast viimast valtsimist, peitsimist või korduvat lõõmutamist.
(119) Olenemata asjaolust, et igale CN-koodile vastab üks kindel kuumvaltsteraslehe või -plaadi liik, leiti, et neil kõigil on identsed omadused või sarnased füüsikalised ja tehnilised omadused ja kasutusotstarve. Sellest tulenevalt moodustavad kõik kuumvaltsteraslehtede ja -plaatide liigid ühe ja sama toote, kuuludes asjakohaste eespool loetletud CN-koodide alla.
2.1.2. Samasugused või otseselt konkureerivad tooted
(120) Komisjon on uurinud, kas ühenduse tootjate toodetud toode (edaspidi "samasugune toode") on samasugune nagu vaatlusalune importtoode. Uurimise käigus laekusid komisjonile esildised teatavatelt kuumvaltsteraslehtede ja -plaatide peamistelt eksportijatelt ja importijatelt, milles väideti, et teatavaid ühendusse imporditud kuumvaltsteraslehtede ja -plaatide liike ei ole tootnud ühenduse tootjad, mistõttu neid ei saa käsitada samasugusena nagu vaatlusalune toode.
(121) Komisjon kontrollis neid esildisi üksikasjalikult ja võttis arvesse eelkõige järgmisi uurimistulemusi:
a) importtootel ja ühenduse tootel on ühesugune rahvusvaheline tariifne klassifikatsioon. Peale selle olid neil ühesugused või sarnased füüsikalised omadused, nt koostis, suurus, kuju ja faktuur, ning need olid valmistatud rahvusvaheliselt tunnustatud standardite kohaselt;
b) importtoodet ja ühenduse toodet müüdi sarnaste või identsete müügikanalite kaudu ja hinnateave oli lihtsalt kättesaadav (nt andmeid hindade kohta avaldatakse sellistes tööstustealastes perioodilistes väljaannetes nagu Metal Bulletin ja Steel Weekly) ning vaatlusalune toode ja ühenduse tootjate toode konkureerisid põhiliselt hinna poolest;
c) importtoode ja ühenduse toode olid mõlemad võimelised täitma samasugust või sarnast kasutusotstarvet, mistõttu need olid alternatiiv- või asendustooted ja omavahel kergesti asendatavad;
d) tarbijad käsitlesid nii importtoodet kui ka ühenduse toodet alternatiivse vahendina konkreetse vajaduse või nõudluse rahuldamiseks vajalike funktsioonide täitmiseks ning seetõttu oli eksportija/importija tuvastatud erinevuste puhul tegemist väikeste, üksnes konkreetse kliendi jaoks valmistatud muudatustega.
(122) Komisjon on jõudnud järeldusele, et hoolimata kõnealustes esildistes välja toodud toote tehniliste omaduste ja kvaliteedi väidetavatest erinevustest on importtoode ja ühenduse toode samasugused või otseselt konkureerivad tooted.
2.2. Suurenenud import
(123) Komisjon on uurinud, kas vaatlusalust toodet imporditakse ühendusse niisuguses absoluutselt või ühenduse toodanguga võrreldes suhteliselt palju suurenenud koguses ja/või sellistel tingimustel, et see põhjustab märgatavat kahju ühenduse tootjatele. Seoses sellega on komisjon keskendunud vaatlusaluse toote impordile viimasel ajal, mille kohta on andmed kättesaadavad absoluutarvudes ning võrreldes müügiks ettenähtud toodanguga (v.a suletud turu jaoks ettenähtud toodang) ja kogutoodanguga. Alljärgnevast tabelist ilmneb impordi areng absoluutarvudes ning võrreldes ühenduse müügiks ettenähtud toodangu ja kogutoodanguga (k.a suletud turu jaoks ettenähtud toodang) aastatel 1997-2001.
2. toode
Kuumvaltsitud legeerimata terase lehed ja plaadid
TARBIMINE
1997 1998 1999 2000 2001
Maht (tonnides) 2 038 964 2 291 736 2 469 281 2 220 950 2 209 059
IMPORDIANDMED
1997 1998 1999 2000 2001
Koguimport (k.a lepinguriigid)
Maht (tonnides) 417 598 511 040 477 067 533 107 572 133
Kasv (%) 22,4 % -6,6 % 11,7 % 7,3 %
Turuosa (%) 20,5 % 22,3 % 19,3 % 24,0 % 25,9 %
Impordi ja kogutoodangu vaheline suhe (%) 19,0 % 21,2 % 18,5 % 23,0 % 26,2 %
Impordi ja müüdud toodangu vaheline suhe (%) 23,0 % 25,8 % 22,1 % 28,9 % 32,0 %
Ühikuhinnad (eurodes tonni kohta) 264 248 246 305 229
1998/1997 1999/1998 2000/1999 2001/2000
Liikuv keskmine maht (tonnides) 464 319 494 054 505 087 552 620
(124) Aasia kriisile[6] eelnenud ajal püsis import enam-vähem muutumatuna umbes 400000 tonni piires (1996: 387 176 tonni, 1997: 417 598 tonni). Kuid Aasia kriisi tagajärjel suurenes import aastatel 1997-1998 22 %, samal ajal kui selle keskmine hind langes peaaegu 6 %. Ühenduse kogutoodang ja müügiks ettenähtud toodang suurenesid samuti 1998. aastal, nii et võrreldes müügiks ettenähtud toodanguga suurenes import 22,9 protsendilt 25,8 protsendini ja võrreldes kogutoodanguga suurenes see 19 protsendilt 21,2 protsendini. Komisjon leiab siiski, et 1998. aastal ei olnud imporditase tüüpiline Aasia tootjate erakordselt madalate hindade ja sellest tuleneva impordi sissevoolu tõttu.
(125) Järgmisel aastal, kui Aasia kriisi mõju hakkas nõrgenema, vähenes import uuesti umbes 7 %, jäädes sellegipoolest absoluutnäitajate poolest kõrgemale kui 1997. aastal. Suhtarvudena (võrreldes müügiks ettenähtud toodangu ja kogutoodanguga) saavutas import umbes 1997. aasta taseme, kuigi impordi hind püsis madal.
(126) Aastatel 1999-2000 suurenes import 477 067 tonnilt 533 107 tonnini, st 56 000 tonni võrra e 12 %. Samal ajal vähenes müügiks ettenähtud toodang rohkem kui 14 %, s.o 2,16 miljonilt tonnilt 1,85 miljoni tonnini. Selle tulemusena suurenes import müügiks ettenähtud toodangu suhtes 22,1 protsendilt 28,9 protsendini, s.o 30 %. Müügiks ettenähtud toodangu vähenemise ja suletud turu suurenemise tulemusena vähenes ühenduse kogutoodang 2,58 miljonilt tonnilt 2,32 miljoni tonnini. Import suurenes kogutoodangu suhtes 18,5 protsendilt 23 protsendini.
(127) Aastatel 2000-2001 suurenes import veelgi 572 133 tonnini (kasv umbes 39 000 tonni e 7,3 %). 2001. aastal vähenes müügiks ettenähtud toodang veel 3 % 1,79 miljoni tonnini, nii et vabaturul müüdava toodangu suhtes suurenes import 11 %. 2001. aastal vähenes ka ühenduse kogutoodang (133000 tonni võrra e 6 %), kajastades suletud turule ettenähtud toodangu ja vabaturul müüdava toodangu vähenemist, nii et ühenduse kogutoodangu suhtes suurenes import 14 %.
(128) Vaatlusaluse toote hind langes aastatel 1997-1998 ja püsis 1999. aastal madalal tasemel. 1998. aasta hinnalangus ja 1999. aasta jätkuv madalseis olid ilmselt tingitud Aasia kriisist. 2000. aastal tõusis hind 24 % 305 euroni tonni kohta, kuid 2001. aastal langes 25 %. Komisjon märgib, et olenemata 2000. aasta hinnatõusust jätkus 2001. aastal impordi suurenemine (nii absoluutnäitajate poolest kui ka toodangu suhtes), samal ajal kui hinnad langesid. Keskmine impordihind langes 305 eurolt tonni kohta 2000. aastal 229 eurole tonni kohta 2001. aastal. Samuti märgib komisjon, et ühendusse saabuv import suurenes ajal, kui euro oli suhteliselt nõrk võrreldes USA dollariga ja kui USAs olid kuumvaltsteraslehtede ja -plaatide hinnad 30-40 % kõrgemad kui ühenduse kuumvaltsteraslehtede ja -plaatide hinnad.
2.2.1. Kahe aasta liikuv keskmine
(129) Tegemaks kindlaks imporditaseme põhisuundumusi aastatel 1997-2001 ja seda, kas impordi hiljutine suurenemine on väljakujunenud suundumus, võttis komisjon arvesse kahe aasta liikuvat keskmist. Sellest selgub, et kui aastatel 1997/1998-1999/2000 kõikus import iga kaheaastase perioodi vältel 464 319 ja 505 087 tonni vahel (s.o 484 703 tonni +/- 4 %), siis aastatel 1999/2000-2000/2001 suurenes see rohkem kui 9 % 505 087 tonnilt 552 620 tonnini.
2.2.2. Impordi turuosa
(130) Impordi turuosa suurenes pisut aastatel 1997-1998, langedes 1999. aastal tagasi 19,3 protsendini, mis tähendab väikest turuosa langust võrreldes 1997. aastaga. 2000. ja 2001. aastal suurenes impordi turuosa märgatavalt, s.o 24 protsendini ja seejärel 25,9 protsendini, st vastavalt 24 % ja 8 %.
2.2.3. Järeldus
(131) Kuigi import suurenes 1998. aastal järsult, leiab komisjon, et selline kasv oli erandlik ja seda ei saa käsitada impordi tavapärase arengu osana. Sellele osutab ka asjaolu, et 1999. aastal import vähenes. Võtmata arvesse 1998. aastat, oli impordi aastane kasvumäär ajavahemikul 1997-1999 absoluutnäitajate poolest 7 % (kuid kogutoodangu ja vabaturul müüdava toodangu suhtes negatiivne). Seevastu aastatel 1999-2000 oli impordi aastane kasvumäär absoluutnäitajate poolest 12 % (24 % ühenduse kogutoodangu suhtes ja 28 % müügiks ettenähtud toodangu suhtes). Kõigi parameetrite järgi oli impordi aastane kasvumäär aastatel 1999-2000 suurem kui varasemal perioodil ning aastatel 2000-2001, hoolimata 2000. aastal saavutatud kõrgtasemest, jätkus kasv kiiremini kui aastatel 1997-1999. Tuleks märkida, et algetapis kehtestatud kvoodi ärakasutamisest nähtuv kõrge imporditase tundub leidvat kinnitust ka 2002. aasta kohta.
(132) Impordi kahe aasta liikuva keskmise areng viie aasta pikkuse uurimisperioodi jooksul osutab sellele, et impordi hiljutise suurenemise põhjuseks ei saa pidada imporditaseme väljakujunenud suundumusi.
(133) Järeldatakse, et viimaste aastate kasvu võib pidada ootamatuks, järsuks ja märkimisväärseks võrreldes varasemate aastate arenguga, pidades eelkõige silmas, et 1998. aastal toimunud impordikasvu tuleb käsitada ebatüüpilisena.
2.3. Ettenägematud arengutendentsid
2.3.1. Kaubanduse kaitsemeetmete kasutamise suurenemine USAs
(134) Alates 1998. aastast hakkas USA, mis moodustab umbes ühe kaheksandiku maailma terasetarbimisest, vastuseks Aasia kriisile kasutama terasesektoris rohkem kaubanduse kaitsemeetmeid, et kaitsta omamaiseid tootjaid konkurentsi eest. Mitme kõnealuse meetme kohta on WTO otsuse teinud ja mõned kasutatud meetodid on kuulutatud WTO nõuetega vastuolus olevaks. Sellegipoolest põhinevad paljud senini jõus olevad meetmed samadel meetoditel.
(135) Alljärgnevas tabelis on näidatud, mitu korda tegi USA aastatel 1997-2001 terasesektoris tervikuna dumpinguvastast või tasakaalustavat tollimaksu käsitleva lõpliku otsuse ühe või mitme riigi suhtes, ning siit ilmneb selle tegevuse intensiivistumine viimasel kolmel aastal.
Aasta Dumpinguvastast tollimaksu käsitlevad lõplikud otsused Tasakaalustavat tollimaksu käsitlevad lõplikud otsused
1997 5 0
1998 6 1
1999 16 7
2000 14 5
2001 26 5
(136) Aastal 2001 teatas USA ka edasistest laiaulatuslikest meetmetest terasesektoris. 2001. aasta jaanuaris algatas USA uurimise terasesektoris 1974. aasta kaubandusseaduse paragrahvi 223 alusel. 2001. aasta juulis teatas USA rahvusvaheline kaubanduskomitee (ITC) laiaulatusliku uurimise algatamisest terasesektoris 1974. aasta kaubandusseaduse paragrahvi 202 alusel ning detsembris soovitas ITC kaitsemeetmeid suure hulga terastoodete suhtes.
(137) Kõnealused meetmed mõjusid üha pärssivamalt terastoodete impordile USAsse, mistõttu teraseimport USAsse vähenes ajavahemikul 1998-2001 33 %, ning need kulmineerusid kaitsemeetmete väljakuulutamisega USA poolt 5. märtsil 2002. Eelkõige piiras kaitsemeetmeid käsitlev menetlus, mille üle oli enne selle algatamist mitu kuud arutelusid peetud, importi USAsse, kuna tekitas ettevõtjates ebakindlust. Tegemist on suurima kaubanduse kaitsemeetmega, mille WTO liige on kunagi algatanud ja mis hõlmab 17 miljardi USA dollari suurust importi.
2.3.2. Kaubanduse kaitsemeetmete kasutamise suurenemine USAs vaatlusaluse toote suhtes
(138) Seoses kuumvaltslehtterase ja -terasplaatidega (mis on USA tootekategooria, kuhu kuuluvad kuumvaltsteraslehed ja -plaadid) kehtestas USA ajavahemikul 1999-2001 19 dumpinguvastast meedet kõrgete tollimaksude näol (k.a üks peatamisleping) ja kümme tasakaalustavat meedet. Eelkõige kehtestas USA 1999. aasta veebruaris 10,78-67,14 % suurused dumpinguvastased tollimaksud Jaapanist pärineva vaatlusaluse toote impordi suhtes ning 10,21-52,14 % suurused dumpinguvastased ja tasakaalustavad tollimaksud (kusjuures mõnda neist kohaldati kumulatiivselt) Indoneesiast pärit vaatlusaluse toote impordi suhtes. 1999. aasta juulis kehtestas USA 41,27-42,12 % suurused dumpinguvastased tollimaksud Brasiiliast pärineva vaatlusaluse toote impordi suhtes. Septembris 2000 kehtestas USA 40,6-44,59 % suurused dumpinguvastased ja tasakaalustavad tollimaksud (kusjuures mõnda neist kohaldati kumulatiivselt) Argentinast pärit vaatlusaluse toote impordi suhtes. Novembris 2000 kehtestas USA 64,20-90,83 % suurused dumpinguvastased tollimaksud Hiinast pärineva vaatlusaluse toote impordi suhtes. Novembris 2000 kehtestas USA 8,28-44,4 % suurused dumpinguvastased ja tasakaalustavad tollimaksud (kusjuures mõnda neist kohaldati kumulatiivselt) ka Indiast pärineva vaatlusaluse toote impordi suhtes.
(139) 15. märtsiks 2002 kehtisid USAs kuumvaltslehtterase ja -terasplaatide osas dumpinguvastased meetmed 17 riigi eksportijate suhtes ja tasakaalustavad meetmed üheksa riigi eksportijate suhtes. Kõnealuste menetlustega seotud riigid olid Argentina, Brasiilia, Hiina, India, Indoneesia, Itaalia, Jaapan, Kasahstan, Lõuna-Aafrika, Lõuna-Korea, Madalmaad, Prantsusmaa, Rumeenia, Tai, Taiwan, Ukraina ja Venemaa. Kõigil juhtudel on pärast dumpinguvastase või tasakaalustava meetme võtmist vaatlusaluse toote import USAsse kõnealusest riigist vähenenud. Peale selle, et 2001. aastal vähenes järsult USAsse saabuv import ning vaatlusaluse toote suhtes kehtis 19 dumpinguvastast ja kümme tasakaalustavat meedet, algatas USA kõnealuse aasta algul terasesektorit käsitleva uurimise USA 1974. aasta kaubandusseaduse paragrahvi 223 alusel ja aasta keskel teatas USA rahvusvahelise kaubanduse komitee (ITC) laiaulatuslikust terasesektorit käsitlevast uurimisest kõnesoleva seaduse paragrahvi 202 alusel.
(140) Aastatel 1999-2001 vähenes import USAsse 6,61 miljonilt tonnilt 3,63 miljoni tonnini. Samal ajal suurenes kuumvaltsteraslehtede ja -plaatide import ühendusse 477 067 tonnilt 572 133 tonnini, s.o 20 %.
(141) Komisjon on ka kindlaks teinud, et kuumvaltslehtterase ja -terasplaatide impordi vähenedes USA turule suurenes kuumvaltsteraslehtede ja -plaatide import ühenduse turule. Komisjon on olemasoleva teabe alusel kindlaks teinud, et kaubanduse kaitsemeetmete ulatuslikum ja tõhusam kasutamine USAs viimastel aastatel, USAsse kuumvaltslehtterase ja -terasplaatide impordi järsk vähenemine aastatel 2000-2001 ning kuumvaltsteraslehtede ja -plaatide impordi suurenemine ühendusse nimetatud perioodil on omavahel ajalises seoses. 2001. aastal oli ühendus kuumvaltsteraslehtede ja -plaatide oluline eksporditurg. Ühenduse ja USA turul on ühesugused tööstustarbijad. Paljud eksportijad, keda on mõjutanud USA kaubanduse kaitsemeetmed, on mitu aastat eksportinud ka ühendusse. Samaaegselt USA impordi järsu vähenemisega kasvas import ühendusse 2001. aastal rekordtasemele, hoolimata sellest, et sisemajanduse kogutoodang, tootmine ja tarbimine vähenesid.
(142) Sellist ulatuslikumat ja tõhusamat kaubanduse kaitsemeetmete kasutamist, kusjuures mõned neist meetmetest on leitud olevat vastuolus WTO nõuetega, ei olnud võimalik ette näha Uruguay vooru lõpetamisel ning sel juhul on tegemist ettenägematute asjaoludega kaitsemeetmete lepingu tähenduses.
2.3.3. Impordi vähenemine USAsse
(143) Alljärgnevas tabelis on esitatud nende toodete import USAsse aastatel 1997-2001, mida seal liigitatakse kuumvaltslehtterasena (k.a rullitud plaadid) ja kuumvaltsterasplaatidena (k.a sobiva pikkusega juppideks lõigatud plaadid ja plakeeritud plaadid). Kuumvaltsteraslehed ja -plaadid klassifitseeritakse kõnealuste USA tootekategooriate alla.
Aasta Vaatlusaluse toote import USAsse (tonnides)
1997 7 065 153
1998 12 240 826
1999 6 606 789
2000 7 568 511
2001 3 630 657
Allikas: Global Trade Atlas
(144) Import USAsse suurenes aastatel 1997-1998, langedes 1999. aastal uuesti pisut allapoole 1997. aasta taset. Aastatel 1999-2000 suurenes see umbes 7,6 miljoni tonnini. Kuid aastatel 2000-2001 vähenes import rohkem kui 52 %, s.o 3,6 miljoni tonnini.
(145) Kuumvaltslehtterase ja -terasplaatide impordi vähenemist USAsse võib eelkõige põhjendada eespool osutatud meetmete otsese mõjuga eksportijatele, kelle kaupade suhtes kohaldati dumpinguvastaseid ja/või tasakaalustavaid tollimakse, kuid samuti kõnealuste meetmete kaudse hoiatava mõjuga ja kõiki vaatlusaluse toote USAsse eksportijaid käsitleva uurimisega.
(146) Alljärgnevas tabelis on esitatud konkreetsete dumpinguvastaste/tasakaalustavate meetmete mõju kuumvaltslehtterase (k.a rullitud plaatide) ja kuumvaltsterasplaatide (k.a sobiva pikkusega juppideks lõigatud plaatide ja plakeeritud plaatide) ekspordile teatavatest riikidest USAsse.
Riik Dumpinguvastaste meetmete kehtestamise kuupäev Eksport USAsse (maht tonnides)
2000 2001
India November 2000 751 000 57 000
Taiwan November 2000 653 000 46 000
Hiina November 2000 578 000 120 000
Lõuna-Korea November 2000 883 000 452 000
Indoneesia November 2000 235 000 12 000
Tai November 2000 253 000 32 000
2.4. Ühenduse tootjate määratlus
(147) Ühenduse vaatlusaluse toote kogutoodang on umbes 2,4 miljonit tonni aastas. Uurimises tegid täielikult koostööd järgmised ühenduse terasetööstuse ettevõtted:
- Cockerill Sambre SA, Belgia,
- Sidmar NV, Belgia,
- Sollac SA, Prantsusmaa,
- EKO Stahl GmbH, Saksamaa,
- Corus Strip UK, Ühendkuningriik,
- Corus Staal BV, Madalmaad,
- Rautaruukki Oyj, Soome,
- Riva/Ilva SPA, Itaalia,
- Salzgitter AG Stahl ... Technologie, Saksamaa,
- SSAB Tunnplat AB, Rootsi,
- Thyssen Krupp Stahl AG, Saksamaa, ja
- Voest Alpine Stahl GmbH, Austria.
(148) Kõik need äriühingud on Euroopa Raua- ja Terasetööstuse Konföderatsiooni ("Eurofer") liikmed. Nende toodang moodustas umbes 93 % ühenduse vaatlusaluse toote kogutoodangust, mis moodustab suurema osa ühenduse toodangust määruse (EÜ) nr 3285/94 artikli 5 lõike 3 punkti c ja määruse (EÜ) nr 519/94 artikli 15 lõike 1 tähenduses. Sellest tulenevalt käsitatakse neid käesoleva menetluse kohaldamisel ühenduse tootjatena.
2.5. Märgatav kahju
2.5.1. Sissejuhatus
(149) Et teha kindlaks, kas ühenduse samasugune toote tootjatele on tekitatud märgatavat kahju, st kas ühenduse tootjate seisund on märkimisväärselt halvenenud, on komisjon hinnanud kõiki asjakohaseid ühenduse tootjate olukorda mõjutavaid objektiivseid ja koguseliselt mõõdetavaid tegureid. Vaatlusaluse toote puhul on komisjon hinnanud eelkõige tootmisvõimsuse, toodangu, tootmisvõimsuse rakendusastme, tööhõive, tootlikkuse, rahakäibe, kasutatud kapitali tasuvuse, suletud turu, varude, tarbimise, müügi, turuosa, hinna ja selle allalöömise ning tasuvuse arengut aastatel 1997-2001. Asjakohased majandusandmed on esitatud käesoleva toote analüüsi lõpus.
(150) Uurimine on näidanud, et vaatlusalusel tootel võib olla üks kahest kasutusotstarbest. Seda võidakse kas müüa või kasutada ettevõttesiseselt muude toodete valmistamisel. Leiti, et umbes 17 % ühenduse tootjate toodetavatest vaatlusalustest toodetest kasutatakse ettevõttesiseselt, st et need tootjad töötlevad neid edasi integreeritud protsessis, tihti samal tootmisliinil (edaspidi "suletud turg"). Hiljem läbivad kõnealused tooted ettevõttesisese töötluse, mille kohta tavaliselt arvet ei esitata.
(151) Ülejäänud toodang müüakse turuhindadega ühenduse turul (edaspidi "vabaturg"). Vaatlusalust importtoodet müüakse samuti vabaturul. Vabaturul on põhilised ostjad sõltumatud külmvaltstoodete tehased, torutootjad, terasetöötlemiskeskused, terasekaupmehed ja hulgimüüjad. Ühenduse tootmisharu ja importijad müüvad vaatlusalust toodet ühtedele ja samadele klientidele ja seda kasutatakse samadel eesmärkidel. Vaatlusaluse toote müümisega vabaturul kaasneb faktuurarvete esitamine.
(152) Uurimine näitas, et tehakse selget vahet suletud turu ja vabaturu jaoks ettenähtud vaatlusaluse toote vahel. Leiti, et suletud turu jaoks ettenähtud vaatlusalust toodet import otseselt ei mõjuta. Seevastu müügiks ettenähtud toodang konkureeris otseselt impordiga.
(153) Andmaks võimalikult täielikku ülevaadet ühenduse tootjate olukorra kohta, on komisjon hankinud ja analüüsinud nii suletud turu kui ka vabaturu jaoks ettenähtud kuumvaltsteraslehti ja -plaate käsitlevaid andmeid. Et vabaturumüük konkureerib vaatlusaluste importtoodetega, keskendus komisjon vabaturule. Ehkki komisjon kombineeris võimaluste piires vabaturgu ja suletud turgu käsitlevaid andmeid, on analüüsimisel vabaturgu ja suletud turgu vajaduse ja võimaluse korral ka eristatud.
2.5.2. Vaatlusaluse tootega seotud tegevuse üldanalüüs
2.5.2.1. Tootmisvõimsus ja selle rakendusaste
1997 1998 1999 2000 2001
Tootmisvõimsus (tonnides) 3 500 000 3 600 000 3 600 000 3 600 000 3 600 000
Tootmisvõimsuse rakendusaste (%) 63 % 67 % 72 % 64 % 61 %
(154) Uurimine näitas, et tootmise hinnanguline teoreetiline koguvõimsus ei muutunud uurimisperioodi jooksul märkimisväärselt, püsides umbes 3,6 miljoni tonni piires.
(155) Tootmisvõimsuse rakendusaste suurenes ajavahemikus 1997-1999 pidevalt umbes 7-protsendilise määraga ja vähenes aastal 2000 uuesti 64 protsendini. Seejärel langes tootmisvõimsuse rakendusaste 2001. aastal viie aasta pikkuse perioodi madalaimale tasemele (61 %). Komisjon märgib, et suletud turu ja ekspordi vähenemine aastatel 2000-2001 aitas kaasa tootmisvõimsuse rakendusastme langusele. Sel ajal kui suletud turg vähenes 64 000 tonni võrra ja eksport 9 000 tonni võrra (2000. aasta toodangust kokku 2,7 %), langes tootmisvõimsuse rakendusaste 5 %. Kasumi saamiseks peab terasetööstusel olema kõrge tootmisvõimsuse rakendusaste ja selline langus osutab tootmise vähenemisele 2001. aastal.
2.5.2.2. Ühenduse kogutoodang
1997 1998 1999 2000 2001
Toodang (tonnides) 2 193 175 2 406 637 2 580 125 2 317 395 2 184 078
(156) Ühenduse kogutoodang suurenes ajavahemikul 1997-1998 2,19 miljonilt tonnilt 2,41 miljoni tonnini ja edasi 1999. aastal 2,58 miljoni tonnini tänu tarbimise ulatuslikule kasvule ühenduse turul (mis aastatel 1997-1999 suurenes umbes 430 000 tonni võrra e 21 %). Seejärel vähenes ühenduse kogutoodang 2000. aastal 10 % ja 2001. aastal veel 6 % väheneva tarbimise ja suureneva impordi koosmõju tõttu. Sellest ilmneb, et 2000. ja 2001. aastal suurenes impordi mõju kokkukuivaval turul absoluutnäitajate poolest.
2.5.2.3. Tööhõive
1997 1998 1999 2000 2001
Tööhõive (perioodi lõpul) 6 461 6 699 6 489 6 229 5 942
(157) Samasuguse tootega seotud tööhõive suurenes aastatel 1997-1998 vastuseks suurenevale tarbimisele, kuid vähenes uuesti 1999. aastal pärast tõhususe suurendamist. Aastatel 1999-2000 vähenes see 260 töötaja võrra ja seejärel 2001. aastal veel 290 töötaja võrra, mis kajastus töökohtade arvu vähenemises ja ettevõtete sulgemises. 2002. aastal väheneb tööhõive prognooside kohaselt veelgi, mille teatavaks kinnituseks on vähemalt ühe tehase sulgemine Ühendkuningriigis 2002. aasta teises kvartalis.
2.5.2.4. Tootlikkus
1997 1998 1999 2000 2001
Tootlikkus (tonnides töötaja kohta) 339 359 398 372 368
(158) Tootlikkus suurenes ajavahemikul 1997-1999 tänu suurenenud tootmisele ja tõhususele, mis võimaldas 1999. aastal tööjõudu vähendada. Kuid tootmise languse tõttu 2000. aastal, hoolimata paralleelsest tööhõive langusest, vähenes tootlikkus samal aastal 398 tonnilt töötaja kohta 372 tonnini töötaja kohta. Tootmise edasise languse tõttu 2001. aastal vähenes tootlikkus veelgi, kuid ühenduse tootjad suutsid vältida selle langust allapoole 368 tonni töötaja kohta, vähendades 2000. aastal ja 2001. aasta algul töökohtade arvu.
2.5.2.5. Rahakäive
1997 1998 1999 2000 2001
Rahakäive (indeks) 100 17 -22 149 -9
(159) Rahakäivet oli võimalik kontrollida ainult nende koostööd tegevate äriühingute osas, kes toodavad samasugust toodet, mitte aga samasuguse toote enda osas. Seepärast peeti kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
2.5.2.6. Kasutatud kapitali tasuvus
1997 1998 1999 2000 2001
Kasutatud kapitali tasuvus 7,1 % 11,9 % 4,8 % 9,1 % 3,1 %
(160) Kasutatud kapitali tasuvust oli võimalik kontrollida ainult nende koostööd tegevate äriühingute osas, kes toodavad samasugust toodet, mitte aga samasuguse toote enda osas. Seepärast peeti ka kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
2.5.3. Vabaturu analüüs
2.5.3.1. Tarbimine
1997 1998 1999 2000 2001
Tarbimine (tonnides) 2 038 964 2 291 736 2 469 281 2 220 950 2 209 059
(161) Ühenduse kuumvaltsteraslehtede ja -plaatide tarbimine määrati ühenduse tootjate kogumüügi alusel vabaturul ja Eurostatilt vaatlusaluse toote koguimpordi kohta ühendusse saadud andmete alusel.
(162) Aastatel 1997-1999 suurenes tarbimine ühenduses 2,04 miljonilt tonnilt 2,47 miljoni tonnini. 2000. aastal vähenes see 2,22 miljoni tonnini (10 % suurune langus) ja 2001. aastal püsis enam-vähem samal tasemel. Tarbimise langust aastatel 1999-2000 vaadeldakse muude tegurite all, tegemaks kindlaks, kas see aitas kaasa ühenduse tootjatele märgatava kahju tekitamisele ning kui aitas, siis missugusel määral.
2.5.3.2. Müügimaht
1997 1998 1999 2000 2001
Müügimaht ühenduses (tonnides) 1 621 366 1 780 696 1 992 214 1 687 843 1 636 926
(163) Tänu tarbimise suurenemisele suurenes samasuguse toote müük ühenduses ajavahemikul 1997-1998 1,62 miljonilt tonnilt 1,78 miljoni tonnini ja 1999. aastal 1,99 miljoni tonnini. Seejärel vähenes samasuguse toote müük aastatel 2000 ja 2001 vastavalt 15 % ja 3 %. See langus oli kiirem kui tarbimise langus, viidates impordi osatähtsuse suurenemisele turul, mis 2000. aastal kahanes ja 2001. aastal püsis stabiilne.
2.5.3.3. Turuosa
1997 1998 1999 2000 2001
Turuosa (%) 79,5 % 77,7 % 80,7 % 76,0 % 74,1 %
(164) Ühenduse tootjate turuosa vähenes ajavahemikul 1997-1998 79,5 protsendilt 77,7 protsendini, mille põhjuseks oli impordi märkimisväärne suurenemine Kagu-Aasiast 1998. aastal Aasia kriisi tagajärjel. Järgmisel aastal (1999) olid ühenduse tootjad sunnitud turuosa taastamiseks hindu alandama ja tegelikult suutsid oma turuosa pisut suurendada. Sellegipoolest on ühenduse tootjate turuosa alates 1999. aastast märkimisväärselt vähenenud, s.o 76 protsendini 2000. aastal ja 74,1 protsendini 2001. aastal. Samal ajal suurenes impordi turuosa 19,3 protsendilt 1999. aastal 24 protsendini 2000. aastal ja 25,9 protsendini 2001. aastal. Sellest ilmneb, et import on kõnealusel perioodil hõlvanud üha rohkem turgu, hoolimata sellest, et aastatel 2000-2001 alandasid ühenduse tootjad hindu 8 %.
2.5.3.4. Samasuguse toote hind ja hinna allalöömine
1997 1998 1999 2000 2001
Ühenduse müügi ühikuhinnad (eurodes tonni kohta) 321 347 286 363 334
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi ühikuhinnad (eurodes tonni kohta) 343 331 333 330 315
(165) Samasuguse toote keskmine hind suurenes ajavahemikul 1997-1998 347 euroni tonni kohta, kuid 1999. aastal langes see 286 eurole tonni kohta, sest ühenduse tootjad üritasid taastada oma turuosa. 2000. aastal hinnad taastusid, kui 2001. aastal langesid uuesti (8 %) 334 eurole tonni kohta. Sellist suundumust kinnitab ka asjaolu, et alates 2001. aasta 1. kvartalist kuni 2002. aasta 1. kvartalini on ühenduse toote hind langenud 343 eurolt tonni kohta 315 eurole tonni kohta.
(166) Määramaks kindlaks hinna allalöömise taset, uuriti hinnateavet võrreldavate ajavahemike jooksul samal kaubandustasandil ja sarnastele klientidele suunatud müügi puhul. Võrreldes hindu, mis olid märgitud ühenduse tootjate esitatud arvetel ja eksportivate tootjate poolt ühendusele esitatud arvetel, ilmnes, et impordihinnad olid 2001. aastal keskmiselt 27,9 % madalamad kui siseturuhinnad.
2.5.3.5. Tasuvus
1997 1998 1999 2000 2001
Ühenduse müügi puhaskasum/kahjum (%) 5,7 % 10,5 % -3,7 % 8,5 % -1,6 %
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi puhaskasum/kahjum (%) 2,5 % -2,3 % -3,2 % -4,6 % -8,5 %
(167) Ühenduse tootjate müügi tasuvus ühenduses kõikus viie aasta pikkuse vaatlusperioodi jooksul märkimisväärselt. Kõige väiksem oli tasuvus 1999. aastal, kui ühenduse tootjad olid sunnitud alandama hindu, et võita tagasi turuosa suurenenud impordilt. Suurim tasuvus registreeriti 1998. aastal.
(168) 2001. aastal, kui import saavutas viie aasta pikkuse perioodi kõrgeima taseme, langes keskmine impordihind 229 eurole tonni kohta ja ühenduse toote hind langes 334 eurole tonni kohta. Ühenduse toote hinna langus koos müügimahu vähenemisega põhjustas ühenduse tootjate tasuvuse languse 8,5 protsendilt -1,6 protsendini ja selline negatiivne suundumus tundub jätkuvat ka 2002. aastal. Seda suundumust kinnitavad kvartaliandmed ajavahemiku kohta alates 2001. aasta 1. kvartalist kuni 2002. aasta 1. kvartalini, millest nähtub, et ühenduse tootjate müügi tasuvus ühenduse turul langes 2,5 protsendilt -8,5 protsendini.
(169) Võrdlushinna allalöömisest ilmneb, kui palju on importtoote hind madalam hinnatasemest, mida ühenduse tootjad oleksid võinud eeldatavalt saada mittekahjustavas olukorras. Võrdlushinna allalöömistaseme arvutamisel võeti aluseks ühenduse toote kaalutud keskmine mittekahjustav hind tonni kohta. Sellise hinna arvutamisel lisati ühenduse toote vastavale tootmiskulule 8 % suurune kasumimarginaal. Kõnealust kasumimarginaali peeti põhjendatuks, kuna see vastab ühenduse tootjate kasumile tavapärases kauplemisolukorras, mida ei ole mõjutanud impordi ootamatult järsk suurenemine. Sellist mittekahjustavat hinda võrreldi vaatlusaluse importtoote kaalutud keskmise hinnaga tonni kohta 2001. aasta jooksul. Erinevust kõnesoleva kahe hinna vahel väljendati protsendimäärana importtoote CIF-hinnast ühenduse piiril ja selle tulemusena saadi 56 % suurune võrdlushinna allalöömine.
2.5.3.6. Varud
1997 1998 1999 2000 2001
Lõppvarud (tonnides) 167 389 215 337 232 342 265 431 289 264
(170) Aastatel 1997-1998 suurenesid varud märkimisväärselt, kuna nõudluse ennustatud suurenemise 1998. aastal rahuldas eeldatust suuremal määral impordi märkimisväärne suurenemine kõnealusel aastal. Sellise varude kogunemise põhjuseks oli osaliselt 1999. aasta hinnalangus. 2000. aastal ületas tootmine jällegi tarbimise, mistõttu varud suurenesid veelgi 232 342 tonnini. Kuid hoolimata ühenduse toodangu märkimisväärsest vähenemisest 2000. aastal suurenesid varud jätkuvalt, sest ühe aasta jooksul suurenes impordi turuosa 24 %.
(171) 2001. aastal vähenes ühenduse toodang veelgi (üle 120 000 tonni rohkem kui langes tarbimise kõnealusel aastal), samas suurenesid varud, ulatudes 2001. aastal 289264 tonnini, s.o 13 % ühenduse tarbimisest (võrreldes 8 protsendiga 1997. aastal). Selle põhjuseks oli impordi turuosa märgatav suurenemine 2001. aastal.
2.5.4. Suletud turu analüüs
1997 1998 1999 2000 2001
Suletud turg (tonnides) 317 941 375 788 405 835 437 013 372 850
(172) Mõned suletud turuga seotud näitajad on esitatud üldisemalt, arvestades et suletud turg moodustab ühe osa vaatlusaluse tootega seotud tegevuse üldanalüüsist (s.o tootmisvõimsus ja selle rakendusaste, tööhõive ja tootlikkus). Muude eespool seoses vabaturuga analüüsitud tegurite (s.o müügihindade, varude ja tasuvuse) kohta saadud andmed ei ole oma iseloomu tõttu otseselt ja objektiivselt võrreldavad kuumvaltsteraslehtede ja -plaatide vabaturu kohta saadud andmetega. Sellegipoolest ei nähtu nendest, et suletud turu jaoks on tasuvam toota kui vabaturu jaoks. Seetõttu keskendutakse käesolevas analüüsis suletud turu jaoks ettenähtud toodangule ja uuritakse, kas selle suundumus on võrreldav vaba- ja koguturu suundumustega.
(173) Aastatel 1997-2000 suurenes suletud turu jaoks ettenähtud toodang peaaegu 120 000 tonni võrra. See aitas kaasa ühenduse kogutoodangu suurenemisele aastatel 1997-1999 (2,19 miljonilt tonnilt 2,58 miljoni tonnini) ja vähendas vabaturul müüdava toodangu vähenemisest tingitud mõju 2000. aastal. 2001. aastal vähenes suletud turg 64 000 tonni võrra e 15 %. Kuigi müügiks ettenähtud toodangu vähenemine oli kõige olulisem tegur, aitas suletud turu vähenemine kaasa sellele, et 2001. aastal vähenes ühenduse kogutoodang 2,18 miljoni tonnini (6 % suurune langus võrreldes 2000. aastaga).
2.5.5. Järeldus
(174) Andmetest selgub, et kuigi tootmisvõimsus püsis stabiilsena ja tootlikkus pisut suurenes, ilmnesid tootmisvõimsuse rakendusastme, toodangu, tööhõive ja tootlikkuse puhul üldiselt negatiivsed arengutendentsid ning negatiivseid jooni võib täheldada ka rahakäibe ja kasutatud kapitali tasuvuse puhul.
(175) Üldiselt ilmnevad vabaturgu käsitlevates andmetes tarbimise vähenemise ja varude suurenemise taustal müügi, turuosa, hindade ja tasuvuse osas negatiivsed arengutendentsid.
(176) Hoolimata 2000. aasta suurenemisest ilmneb suletud turgu käsitlevatest andmetest samasugune suundumus, mida kinnitab vaatlusaluse tootega seotud tegevuse üldanalüüs.
(177) Komisjon märgib eelkõige, et samal ajal kui import saavutas 2001. aastal viie aasta kõrgeima taseme (572 133 tonni), langes ühenduse tootjate müügimaht ühenduses viie aasta madalaimale tasemele (1,64 tonnini), nende tasuvus vähenes kiiresti ja nad sattusid kahjumisse. See toimus paralleelselt vabaturul müüdava toodangu, suletud turu ja tarbimise vähenemisega. Sel juhul oleks import pidanud eeldatavalt vähenema, kuid selle asemel suurenes see kolm aastat järjest.
(178) Impordi suurenemise mõju ühenduse tootjatele kajastub tulemuslikkuse näitajates. Ühenduse tootjad on kaotanud oma turuosa, mis 2001. aastal langes viie aasta madalaimale tasemele. Nii tootmisvõimsuse rakendusaste kui ka tootlikkus on 2001. aastal langenud viie aasta madalaimale tasemele hoolimata töökohtade arvu märkimisväärsest vähenemisest 2000. ja 2001. aastal. 2001. aastaks oli tööhõive langenud viie aasta madalaimale tasemele ja oletatavasti langeb veelgi. Tootmise ning ühenduse müügimahu ja hindade vähenemise tagajärjel 2001. aastal langes ühenduse tootjate tasuvus ja nende olukord muutus kahjumlikuks. Ühenduse tootjatele on tekitatud märkimisväärset kahju. Selliste suundumuste kinnituseks on asjaolu, et alates 2001. aasta 1. kvartalist kuni 2002. aasta 1. kvartalini on alanenud hinnad ja vähenenud tasuvus.
(179) Võttes arvesse kõiki kõnealuseid tegureid ja tuginedes eelkõige vabaturu analüüsile, on komisjon jõudnud järeldusele, et ühenduse tootjatele on tekitatud märgatavat kahju.
2.6. Põhjuslikud seosed
(180) Et teha kindlaks põhjuslikku seost suurenenud impordi ja märgatava kahju vahel ning tagada, et muude tegurite põhjustatud kahju ei omistataks suurenenud impordile, on komisjon toiminud järgmiselt:
- kahjulikuks peetavate tegurite kahjustavad mõjud on üksteisest eristatud,
- kõnealune kahjustav mõju on omistatud seda põhjustavatele teguritele ning
- pärast kahju omistamist kõigile olemasolevatele põhjuslikele teguritele on komisjon kindlaks teinud, kas märgatav kahju on tõepoolest märkimisväärselt põhjustatud suurenenud impordist.
2.6.1. Suurenenud impordi mõju
(181) Kuumvaltsteraslehtede ja -plaatide turg on tarneallikate, klientide ja hindade poolest läbipaistev. Et kuumvaltsteraslehed ja -plaadid kujutavad endast põhiliselt toorainet, konkureerivad vaatlusalune toode ja samasugune toode peamiselt hinna poolest. Impordi suurenemise kahjustav mõju väljendub hinnasurves ja ühenduse tootjate poolt ühenduse turul müüdava mahu vähenemises.
(182) Aastatel 1999-2000 suurenes impordi turuosa 19,3 protsendilt 24 protsendini. Sama ajal on impordi osakaal müügiks ettenähtud toodangus suurenenud 22,1 protsendilt 28,9 protsendini. Edasi suurenes impordi turuosa ajavahemikus 2000-2001 25,9 protsendini ja impordi osakaal müügiks ettenähtud toodangus 32 protsendini. Seega on import suurenenud ka toodangu suhtes ühenduse tootjate arvelt.
(183) Vaatlusaluse toote keskmine ühikuhind langes aastatel 2000-2001 ühenduse turul 305 eurolt 229 eurole tonni kohta. Samasuguse toote keskmine ühikuhind langes 363 eurolt 334 eurole tonni kohta. Sellisel läbipaistval turul oli hinna allalöömisel otsustav mõju. Samasuguse toote keskmise ühikuhinna langus üksi oleks 2001. aastal põhjustanud ühenduse tootjatele ühenduse müügitulu vähenemise 8 % (s.o 45 miljonit eurot). Võttes arvesse samaaegset müügimahtude vähenemist, vähenes käive ühenduses tegelikult 66 miljoni euro võrra. Püsikulud moodustavad olulise osa ühenduse tootjate üldkuludest. Seepärast põhjustas müügitulu vähenemine tasuvuse ebaproportsionaalselt suure vähenemise, mis 2001. aastal langes -1,6 protsendini. Lisaks tuleb sellise hinnalanguse ja tasuvuse vähenemise puhul arvesse võtta mitme tehase sulgemist ja tööhõive jätkuvat vähenemist.
(184) Kõnealustel põhjustel jõuti järeldusele, et odava impordi suurenemine ja ühenduse tootjatele tekitatud märgatav kahju on omavahel seotud ning et impordi suurenemise kahjustav mõju on ilmnenud eelkõige hinnasurvena ja ühenduse tootjate poolt ühenduse turul müüdava mahu vähenemisena.
2.6.2. Tarbimise muutumise mõju
(185) Komisjon uuris aastatel 2000-2001 toimunud tarbimislanguse kahjustavat mõju. Seda langust tuleks vaadelda seoses viie aasta pikkuse uurimisperioodi üldsuundumusega. Tarbimine suurenes 2,04 miljonilt tonnilt 1997. aastal 2,47 miljoni tonnini 1999. aastal, vähenes 2000. aastal umbes 260 000 tonni võrra 2,2 miljoni tonnini ning jäi 2001. aastal umbes samale tasemele.
(186) Käesoleval konkreetsel juhul leiab komisjon, et tarbimise ilmne suurenemine 1999. aastal oli suuresti tingitud varude kogunemisest vastukaaluks odavatele hindadele kõnealusel aastal. Seetõttu annab üldsuundumus täpsema ülevaate. Kuigi tarbimine vähenes aastatel 1999-2000, suurenes see viie aastase perioodi jooksul tegelikult kokku 170 000 tonni võrra e 8 %. Sellest tulenevalt suurenes tarbimine keskmiselt 1,6 % aastas. Tarbimise üldsuundumust silmas pidades oleks ühenduse tootjate müük pidanud viie aasta jooksul suurenema, kuid tegelikult püsis see muutumatuna.
(187) Uurides seda küsimust, tuleks käesoleval konkreetsel juhul arvesse võtta kõigi turul osalejate reaktsiooni tarbimise vähenemistendentsi suhtes. Selles suhtes leiti, et kui ühenduse tootjad olid 2001. aastal sunnitud vähendama müüki ligikaudu 51 000 tonni võrra võrreldes 2000. aastaga, liikus import järsult vastupidises suunas. Ekspordi järsu kasvu selgituseks ei leitud mingit majanduslikku õigustust. Näiteks ei väitnud ükski eksportija, et selle põhjuseks on väiksemad tootmiskulud.
(188) Hinnamõjude osas ei tohiks tarbimise mõõdukas suurenemine hindu oluliselt mõjutada. Seda ei tohiks teha ka selline tarbimise kerge vähenemine, nagu toimus aastatel 1999-2000. Kui hinnasurve väheneb, hoitakse kontrolli all ka madalatest hindadest tulenevat kahjustavat mõju. Siinjuures on kõige tähtsam tegur kasum, mille vähenemine oleks jäänud minimaalseks, kui hinnad ei oleks märkimisväärselt langenud. Seetõttu on põhjust järeldada, et odava impordi järsu suurenemise puudumisel ei oleks tarbimise vähenemine põhjustanud märkimisväärset kasumi vähenemist.
(189) Kui kõik turul osalejad oleksidki käitunud vastutustundlikult ja kohandanud oma tootmist, oleksid ühenduse tootjad müünud 2000. aastal ikkagi vähem kui 1999. aastal. 2001. aastal oli tarbimine pisut suurem kui 1997. ja 1998. aastal (s.o 2,16 miljonit tonni). 1999. aastal suurenes tarbimine 180 000 tonni võrra, kuid 2001. aastal langes uuesti 1999. aasta tasemele. 2001. aasta jooksul langes tarbimine tagasi 1997/1998. aasta tasemele ja ühenduse tootjate müük vähenes ligikaudu 300 000 tonni võrra, samal ajal kui import suurenes jätkuvalt. Aastatel 1999-2001, kui tarbimine vähenes 10 %, vähenes ühenduse tootjate müük ühenduses 18 %.
(190) Eespool toodud põhjustel on jõutud järeldusele, et aastatel 1999-2000 toimunud tarbimislanguse ja tuvastatud kahjustava mõju vahel on märkimisväärne, kuid mitte oluline seos.
2.6.3. Suletud turu muutumise mõju
(191) Komisjon on ka uurinud, millist mõju on avaldanud kuumvaltsteraslehtede ja -plaatide suletud turul kasutamise arengutendentsid. Aastatel 1997-2000 suurenes see kasutus 317 941 tonnilt 437 013 tonnini, kuid vähenes 2001. aastal 372 850 tonnini. Komisjon märkis, et selline langus vastab vahe- ja valmistoodete turu tingimustele.
(192) Mõned suletud turuga seotud näitajad on esitatud üldisemalt, arvestades et suletud turg moodustab ühe osa vaatlusaluse tootega seotud tegevuse üldanalüüsist (s.o tootmisvõimsus ja selle rakendusaste, tööhõive ja tootlikkus). Täiendavad suletud turu kohta saadud andmed muude tegurite osas, mida analüüsiti eespool seoses vabaturuga, s.o müügihindade, varude ja tasuvuse osas, ei ole oma iseloomu tõttu otseselt ja objektiivselt võrreldavad kuumvaltsteraslehtede ja -plaatide vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks.
(193) Seega on suletud turu vähenemine 2001. aastal mõjutanud kahjustavalt tootmist, mis omakorda on mõjutanud tootmisvõimsuse rakendusastet, püsikulusid ühiku kohta ja sellest tulenevalt ka tasuvust. Ühenduse tootjate hindade languse ja tulude vähenemise vabaturul tingis siiski odav import ning nende seos suletud turu vähenemisega on väike või puudub üldse.
2.6.4. Ekspordijõudluse mõju
(194) Komisjon on uurinud ka seda, kas märgatava kahju põhjuseks oli ekspordi vähenemine.
1997 1998 1999 2000 2001
Eksport (tonnides) 196 354 202 206 165 070 159 450 150 469
(195) Aastatel 1997-1999 vähenes ühenduse tootjate kuumvaltsteraslehtede ja -plaatide ekspordi maht kolmandatesse riikidesse 196 354 tonnilt 165 070 tonnini. Ajavahemikus 1999-2001 püsis eksport suhteliselt stabiilne, vähenedes kahe aasta jooksul ainult 15 000 tonni võrra. Seega vähenes eksport viie aasta pikkuse perioodi jooksul ligikaudu 46 000 tonni võrra, kuigi põhiline vähenemine toimus aastatel 1997-1999. Alates 1999. aastast on eksport vähenenud ainult 15 000 tonni võrra e 0,7 % ühenduse tootjate kogumüügist. Seetõttu ei ole eksport viimasel ajal, s.o aastatel 2000-2001 olulisel määral suurendanud kahjustavat mõju. Et ekspordi vähenemine põhjustas kahju põhiliselt viie aasta pikkuse perioodi algul, tuleb seda käsitada vähemtähtsana kui siis, kui see oleks toimunud kõnealuse perioodi lõpus.
(196) Eespool toodud põhjustel on jõutud järeldusele, et ekspordi vähenemise ja eelkõige viie aasta pikkuse perioodi algul täheldatud kahjustava mõju vahel on teatav seos.
2.6.5. Ülemäärase tootmisvõimsuse mõju
(197) Komisjon on põhjalikumalt uurinud, kas kahjustava mõju põhjuseks võib olla ühenduse tootjate ülemäärasest tootmisvõimsusest tingitud märgatav kahju. Tootmise hinnanguline teoreetiline koguvõimsus ei muutunud uurimisperioodi jooksul märkimisväärselt. Seepärast ei täheldatud vastavust tootmisvõimsuse ja kahjustava mõju vahel.
2.6.6. Ümberkorraldamise mõju
(198) Järgmisena uuris komisjon, kas ühenduse tootjate poolt viimastel aastatel tehtud ümberkorralduste kulude kahjustav mõju on põhjustanud märgatavat kahju. Selles suhtes märgitakse, et üldiselt kaasnevad ümberkorraldamisega sellised lühiajalised kulutused nagu näiteks koondamisel makstavad hüvitised, soetuskulud jne, mille kaalub üles keskmise tähtaja jooksul tõhususe suurenemisest saadav kasu. See tähendab, et käimasoleva ratsionaliseerimisprotsessi tõttu on kulustruktuuri mõjutanud jätkuvad lühiajalised kulutused, isegi kui need on leitud olevat väikesed.
2.6.7. Kahjustava mõju omistamine
(199) Ühenduse tootjatele tekitatud märgatav kahju ilmnes peamiselt vähenenud müügis ja finantskahju lisandumises. Komisjon tegi kindlaks, et lisaks impordi suurenemisele aitasid kahju tekkimisele kaasa järgmised neli tegurit: tarbimise vähenemine, suletud turu vähenemine, ekspordi vähenemine ja käimasolevad ratsionaliseerimismeetmed.
(200) Kõigepealt vähenes tarbimine ajavahemikul 1999-2000 ligikaudu 10 %. Kuid impordi areng ei järginud üldsegi tarbimise suundumust ja komisjon leiab, et tarbimise langus ei olnud mahu ega hindade seisukohast oluline.
(201) Suletud turu vähenemine, mida täheldati iseäranis aastatel 2000-2001, on mõjutanud negatiivselt eelkõige mahtu. Seega ei ole sellel märkimisväärset seost ühenduse tootjate hindade langusega ja tulude vähenemisega vabaturul.
(202) Komisjon uuris ka ühenduse tootjate ekspordi vähenemist viie aasta pikkuse perioodi jooksul. Langus toimus viie aasta pikkuse perioodi algul. Kuid perioodi lõpul, kui ilmnes märgatav kahju, vähenes eksport märkimisväärselt võrreldes ühenduse tootjate kogumüügiga. Seetõttu oli ekspordi arengu mõju ühenduse tootjatele aastatel 2000-2001 ebaoluline võrreldes impordi lisandumisega.
(203) Käimasolevate ratsionaliseerimismeetmete mõju kohta leiab komisjon samuti, et selle mõju ühenduse tootjate kulustruktuurile ei ole märkimisväärne, võrreldes eelkõige odava impordi hinna mõjuga.
(204) Komisjon märkis, et ühenduse tootjate müügimahu ja -hindade ning tasuvuse vähenemise põhjuseks oli eelkõige impordi suurenemine, mis 2000. aastal toimus samaaegselt tarbimise vähenemisega ja mis suurenes jätkuvalt 2001. aastal, kui tarbimine püsis muutumatuna.
2.6.8. Järeldus
(205) On jõutud järeldusele, et pärast muude teadaolevate tegurite kahjustava mõju uurimist ning nende eraldamist üksteisest ja eristamist suurenenud impordi kahjustavast mõjust ning olles taganud, et muude tegurite põhjustatud kahju ei omistata impordile, võib tõdeda, et suurenenud impordi ja ühenduse tootjatele tekitatud märgatava kahju vahel on selge ja märkimisväärne seos.
2.7. Muud arengutendentsid
(206) Peale selle on komisjon analüüsinud veel mitmeid elemente, mis põhjendavad järeldust, et ühenduse tootjatele tekitatud märgatav kahju võib eeldatavasti suureneda, kui import peaks jätkuma praegusel tasemel või suurenema.
2.7.1. USA terasekaitsemeetmed
(207) Meenutatakse, et 5. märtsil 2002 kehtestas USA kaitsemeetmed teatavate terastoodete, sh kuumvaltslehtterase ja -terasplaatide suhtes. Kõnealused meetmed jõustusid 20. märtsil 2002 ja need seisnevad USAsse saabuva impordi suhtes väärtuselise tollimaksu suurendamises 30 % esimesel aastal, 24 % teisel aastal ja 18 % kolmandal aastal. Meetmeid ei kohaldata Kanada, Iisraeli, Jordaania ja Mehhiko suhtes ning mitme arenguriigina määratletud riigi suhtes.
2.7.2. Kauplemise ümberpaigutumine USA terasekaitsemeetmete tõttu
(208) Komisjon uuris USA meetmete võimalikku mõju, analüüsides põhiliste USAsse eksportivate riikide olukorda.
(209) Aastal 2001 importis USA 3,63 miljonit tonni kuumvaltslehtterast ja -terasplaate, millest vähemalt 255000 tonni vastab vaatlusaluse toote määratlusele.
(210) USA kaitsemeetmete tõttu kannatanud riikide (v.a ühenduse tootjad ning kuumvaltslehtterase ja -terasplaatide osas USA kaitsemeetmete rakendusalast välja jäetud riikide tootjad) vaatlusaluse toote kogueksport USAsse ulatus 2001. aastal rohkem kui 200 000 tonnini. USA meetmete rakendusalast on välja jäetud ka teatavate tootjate toodetavad teatavad tooted, kuid kuumvaltslehtterase ja -terasplaatide puhul ei peeta neid koguseid märkimisväärseks.
(211) Seejärel uuris komisjon, kas on tõenäoline, et USA võetud kaitsemeetmest tulenev piiratud juurdepääs USA turule võib põhjustada ekspordi suurenemise ühendusse. Komisjon uuris koostööd tegevate eksportivate tootjate tootmisvõimsuse olukorda. Leiti, et nad oli suurendanud oma tootmisvõimsust umbes 12,2 miljonilt tonnilt 1999. aastal 13,2 miljoni tonnini 2001. aastal. Mitte ükski koostööd tegev eksportiv tootja ei avaldanud soovi vähendada lähitulevikus tootmisvõimsust ja tootmist USA meetmete tõttu.
(212) Enamik väljendas soovi teha tasa USAsse suunatud ekspordi vähenemine müügi suurendamisega siseturgudel, kuid selle väite puhul tuleks arvesse võtta püsivat või vähenevat tarbimist kõnealustel turgudel. Seoses sellega on väga ebatõenäoline, et kõnesolevad tootjad suudavad märkimisväärselt suurendada müüki siseturul. Samuti on ebatõenäoline, et nad suudavad suurendada müüki teistele eksporditurgudele, kuna enamik nimetatud turgude tootjaid kannatab juba USA turu märgatava sulgemise tõttu ning miski ei viita märkimisväärsele ekspordi suurendamist võimaldavale lisatarbimisele nendel turgudel lähiajal või keskmise tähtaja jooksul.
(213) Seetõttu ulatub võimalik kaubavahetus, mis lõplike meetmete puudumisel võidakse USA meetmete tulemusena ümber suunata ühendusse, rohkem kui 200 000 tonnini. Põhjused, miks selline potentsiaal ei pruugi täielikult realiseeruda, on näiteks USA siseturu hindade praegune kõrge tase, mis kehtestatud 30 % suurustest tollimaksudest hoolimata võib põhjustada eeldatust mõnevõrra suurema imporditaseme, ning asjaolu, et kolmandate riikide tootjad võivad suuta osaliselt korvata USA turu vähenemist, müües rohkem oma siseturul. Eelkõige võib see osutuda teataval määral õigeks nende riikide puhul, kes on võtnud kaitsemeetmeid vastukaaluks USA kaitsemeetmele. Samuti võivad tootjad suurendada mõneks ajaks oma varusid.
(214) Sellegipoolest jääb püsima väga suur võimalus, et eksport ühendusse suureneb. Nagu märgatava kahju analüüsis sai juba kindlaks tehtud, oli 2001. aastal toimunud suurenemisel väga palju põhjusi, mis kõik on senini olemas ja võivad eeldatavalt importi jätkuvalt suurendada. Lisaks on nüüd uue tegurina olemas USA kaitsemeede, mille tõttu jääb üle märkimisväärne toodangukogus, millele tootjad püüavad iga hinna eest leida ostjaid. Sellistel asjaoludel võib põhjendatult eeldada, et lõplike meetmete puudumise korral võidakse USA turult mujale ümber paigutada minimaalselt 25-50 % eespool arvutatud kogusest (200 000 tonni). Väga tõenäoliselt on kogus suurem, kuid käesolevas analüüsis peetakse arukaks tugineda konservatiivsetele hinnangutele.
(215) Samuti on asjakohane, et 2001. aastal oli vaatlusaluse toote põhiliseks ekspordituruks ühendus (572 133 tonni). Võrdluseks võib tuua Venemaa (258738 tonni), USA (255 144 tonni), Hiina (209 980 tonni) ja Türgi (99 341 tonni). Sellest ilmneb asjaolu, et ühendus oli ja on ka pärast hiljutisi meetmeid maailma üks kõige avatumaid turge. Euro väärtuse hiljutine suurenemine USA dollari ja muude tähtsamate vääringute suhtes muudab impordi lähiajal ja kaugemas tulevikus huvipakkuvamaks võrreldes ühenduse toodanguga.
2.7.3. Ühenduse ekspordi vähenemine USA terasekaitsemeetmete tõttu
(216) USA meetmete vahetu tulemusena on järsult vähenenud ühenduse kuumvaltsteraslehtede ja -plaatide eksport USAsse. Üldiselt peatab 30 % suuruste väärtuseliste tollimaksude kehtestamine kõnealuse ekspordi, kuigi väikeses mahus võidakse eksportida, sest USAs on hinnatase praegu kõrge, mistõttu võib olla kasulik maksta tollimakse, et müüa vähemalt ülemääraseid varusid. Võttes võimaluste piires arvesse erandeid, mida USA on teinud alates meetmete kehtestamisest, väheneb USA meetmete tõttu ühenduse eksport USAsse, mis 2001. aastal oli umbes 20 000 tonni.
(217) Tõenäoline on ka see, et ühenduse eksport muudele kolmandatele turgudele väheneb samuti, kuna kõikide maailma tootjate jaoks on eksportimine raskem nii USA meetmete tõttu kui ka muude kolmandate riikide ja ühenduse poolt oma turule ümberpaigutumise vältimiseks võetud kaitsemeetmete tõttu.
2.7.4. USA meetmete eeldatav mõju
(218) Komisjon on hinnanud lõplike meetmete kehtestamata jätmise võimalikku mõju ühenduse tootjatele ning USA kaitsemeetmetest tulenevat kauplemise ümberpaigutumist ja kõnealuste meetmete mõju ühenduse ekspordile. Selles suhtes on komisjon leidnud, et ühenduse kaitsemeetmete puudumise korral suureneb import tõenäoliselt märkimisväärselt, mille tulemusena halveneb väga tõsiselt ja märkimisväärselt ühenduse tootmisharu seisund. Arvestades ühenduse tootjate äärmiselt ebakindlat seisundit, on impordi märgataval suurenemisel äärmiselt tõsised tagajärjed. Eeldatav 50 000-100 000 tonni suurune kasv põhjustab kohe ühenduse tootjate müügi märkimisväärse vähenemise, mis tekitab kiiresti tõsiseid negatiivseid tagajärgi muudele tootmisharu seisundit määratlevatele näitajatele.
(219) Ühenduse ekspordi jätkuv vähenemine aitab oluliselt kaasa ühenduse tootjate seisundi halvenemisele. Hinnangute kohaselt on ühenduse eksport alates USA meetmete kehtestamisest vähenenud ning lähikuudel jääb selline olukord püsima või halveneb veelgi.
(220) Impordi eeldatav suurenemine ja ühenduse ekspordi eeldatav vähenemine halvendavad oluliselt ühenduse tootmisharu olukorda kõigi tegurite osas, mida uuriti juba seoses märgatava kahju kindlakstegemisega. Selle vältimatuks tagajärjeks on müügi ja hindade edasine järsk langus, mis omakorda mõjutab negatiivselt tootmist ning suurendab ühikuhindu ja kahjumit. Tegelikult suurendab negatiivset üldmõju oluliselt ka asjaolu, et impordi suurenemine on viimastel aastatel juba tekitanud ühenduse tootjatele märgatavat kahju.
2.7.5. Järeldus
(221) Võttes nõuetekohaselt arvesse asjaolu, et ühenduse tootjatele on juba tekitatud märgatavat kahju, on põhjust järeldada, et impordi oluline suurenemine halvendab ühenduse tootjate olukorda tõenäoliselt veelgi rohkem. Peale selle halvendab olukorda ka ühenduse ekspordi vähenemine, mis on tingitud USA meetmetest.
2. toode
Kuumvaltsitud legeerimata terase lehed ja plaadid (järg)
ÜHENDUSE TOOTJATE OLUKORD
1997 1998 1999 2000 2001
Tootmisvõimsus (tonnides) 3 500 000 3 600 000 3 600 000 3 600 000 3 600 000
Tootmisvõimsuse rakendusaste (%) 63 % 67 % 72 % 64 % 61 %
Algvarud (tonnides) 109 875 167 389 215 337 232 342 265 431
Kogutoodang (tonnides) 2 193 175 2 406 637 2 580 125 2 317 395 2 184 078
Ost (tonnides) 0 0 0 0 0
Kogumüük (tonnides) 1 817 720 1 982 901 2 157 285 1 847 294 1 787 395
Suletud turg (tonnides) 317 941 375 788 405 835 437 013 372 850
Lõppvarud (tonnides) 167 389 215 337 232 342 265 431 289 264
Müügimaht väljaspool ELi (tonnides) 196 354 202206 165070 159450 150 469
Müügimaht ELis (tonnides) 1 621 366 1 780 696 1 992 214 1 687 843 1 636 926
EL müügi ühikuhinnad (eurodes tonni kohta) 321 347 286 363 334
EL müügi puhaskasum/kahjum (%) 5,7 % 10,5 % -3,7 % 8,5 % -1,6 %
Turuosa (%) 79,5 % 77,7 % 80,7 % 76,0 % 74,1 %
Tööhõive (perioodi lõpul) 6 461 6 699 6 489 6 229 5 942
Tootlikkus (tonnides töötaja kohta) 339 359 398 372 368
EL MÜÜGIMAHT, ÜHIKUHINNAD JA TASUVUS KVARTALITE KAUPA
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Maht (tonnides) 452 189 444 231 382 515 357 993 353 998
Ühikuhinnad (eurodes tonni kohta) 343 331 333 330 315
Tasuvus (%) 2,5 % -2,3 % -3,2 % -4,6 % -8,5 %
Hinna allalöömine 2001. aastal = 27,9 %
Võrdlushinna allalöömine 2001. aastal = 56,0 %
Eespool ühenduse tootjate olukorra kohta esitatud andmeid on kontrollitud pisteliselt ja kohapealsete uurimiste käigus äriühingutes, mille osakaal ühenduse kogutoodangus on: 92,8 %
3. 3. TOODE - KUUMVALTSITUD LEGEERIMATA LEHTTERASE KITSAD RIBAD
3.1. Vaatlusalune toode, samasugune toode või otseselt konkureeriv toode
3.1.1. Vaatlusalune toode
(222) Vaatlusalune toode on rauast või legeerimata terasest lehtvaltstoode laiusega kuni 600 mm,
- plakeerimata, pindamata või muul viisil katmata kuumvaltsitud, v.a neljalt küljelt või kinnises kaliibris valtsitud, laiusega üle 150 mm ja paksusega vähemalt 4 mm, mitte rullides ja reljeefse mustrita, või
- plakeeritud, kuid edasi töötlemata
(edaspidi "kitsad kuumvaltslehtteraseribad"). Praegu on vaatlusalune toode klassifitseeritud CN-koodide 7211 14 10, 7211 14 90, 7211 19 20, 7211 19 90, 7212 60 11, 7212 60 19 ja 7212 60 91 alla.
(223) Kitsaid kuumvaltslehtteraseribasid valmistatakse üldiselt terasetehastes, kus poolvalmis terastooteid kuumvaltsitakse pärast viimast valtsimist, peitsimist või korduvat lõõmutamist.
(224) Kitsaste kuumvaltslehtteraseribade kvaliteediklassid ja mõõtmed võivad erineda. Olenemata asjaolust, et igale CN-koodile vastab üks kindel kitsa kuumvaltslehtteraseriba liik, leiti, et neil kõigil on identsed omadused või sarnased füüsikalised ja tehnilised omadused ja kasutusotstarve. Sellest tulenevalt moodustavad kõik kitsaste kuumvaltslehtteraseribade liigid ühe ja sama toote, kuuludes asjakohaste eespool loetletud CN-koodide alla.
3.1.2. Samasugused või otseselt konkureerivad tooted
(225) Komisjon on uurinud, kas ühenduse tootjate toodetud toode (edaspidi "samasugune toode") on samasugune nagu vaatlusalune importtoode. Uurimise käigus laekusid komisjonile esildised teatavatelt kitsaste kuumvaltslehtterasribade peamistelt eksportijatelt ja importijatelt, milles väideti, et teatavaid ühendusse imporditud kitsaste kuumvaltslehtteraseribade liike ei ole tootnud ühenduse tootjad, mistõttu neid ei saa käsitada samasugusena nagu vaatlusalune toode.
(226) Komisjon kontrollis neid esildisi üksikasjalikult ja võttis arvesse eelkõige järgmisi uurimistulemusi:
a) importtootel ja ühenduse tootel on ühesugune rahvusvaheline tariifne klassifikatsioon. Peale selle olid neil ühesugused või sarnased füüsikalised omadused, nt koostis, suurus, kuju ja faktuur, ning need olid valmistatud rahvusvaheliselt tunnustatud standardite kohaselt;
b) importtoodet ja ühenduse toodet müüdi sarnaste või identsete müügikanalite kaudu ja hinnateave oli lihtsalt kättesaadav (nt andmeid hindade kohta avaldatakse sellistes tööstustealastes perioodilistes väljaannetes nagu Metal Bulletin ja Steel Weekly) ning vaatlusalune toode ja ühenduse tootjate toode konkureerisid põhiliselt hinna poolest;
c) importtoode ja ühenduse toode olid mõlemad võimelised täitma samasugust või sarnast kasutusotstarvet, mistõttu need olid alternatiiv- või asendustooted ja omavahel kergesti asendatavad;
d) tarbijad käsitasid nii importtoodet kui ka ühenduse toodet alternatiivse vahendina konkreetse vajaduse või nõudluse rahuldamiseks vajalike funktsioonide täitmiseks ning seetõttu oli eksportija/importija tuvastatud erinevuste puhul tegemist väikeste, üksnes konkreetse kliendi jaoks valmistatud muudatustega.
(227) Komisjon on jõudnud järeldusele, et hoolimata kõnealustes esildistes välja toodud toote tehniliste omaduste ja kvaliteedi väidetavatest erinevustest on importtoode ja ühenduse toode samasugused või otseselt konkureerivad tooted.
3.2. Suurenenud import
(228) Komisjon on uurinud, kas vaatlusalust toodet imporditakse ühendusse niisuguses absoluutselt või ühenduse toodanguga võrreldes suhteliselt palju suurenenud koguses ja/või sellistel tingimustel, et see põhjustab või ähvardab põhjustada märgatavat kahju ühenduse tootjatele. Seoses sellega on komisjon keskendunud vaatlusaluse toote impordile viimasel ajal, mille kohta on andmed kättesaadavad absoluutarvudes ning võrreldes müügiks ettenähtud toodanguga (v.a suletud turu jaoks ettenähtud toodang) ja ühenduse kogutoodanguga. Alljärgnevast tabelist ilmneb impordi areng absoluutarvudes ning võrreldes ühenduse müügiks ettenähtud toodangu ja kogutoodanguga (k.a suletud turu jaoks ettenähtud toodang) aastatel 1997-2001.
3. toode
Kuumvaltsitud legeerimata lehtterase kitsad ribad
TARBIMINE
1997 1998 1999 2000 2001
Maht (tonnides) 2 139 438 2 196 904 2 234 572 2 239 916 2 129 442
IMPORDIANDMED
1997 1998 1999 2000 2001
Koguimport (k.a lepinguriigid)
Maht (tonnides) 85 864 129 697 146 345 176 854 214 414
Kasv (%) 51,0 % 12,8 % 20,8 % 21,2 %
Turuosa (%) 4,0 % 5,9 % 6,5 % 7,9 % 10,1 %
Impordi ja kogutoodangu vaheline suhe (%) 3,1 % 4,7 % 5,5 % 6,4 % 8,4 %
Impordi ja müüdud toodangu vaheline suhe (%) 3,6 % 5,4 % 6,1 % 7,4 % 9,8 %
Ühikuhinnad (eurodes tonni kohta) 44 232 208 302 239
1998/1997 1999/1998 2000/1999 2001/2000
Liikuv keskmine maht (tonnides) 107 781 138 021 161 600 195 634
(229) Aasia kriisile eelnenud ajal oli import alla 110 000 tonni (1996: 108 512 tonni, 1997: 85 864 tonni). Aasia kriisi tagajärjel suurenes import ajavahemikul 1997. aastast 1998. aastani rohkem kui 50 %. Ühenduse kogutoodang ja müügiks ettenähtud toodang suurenesid 1998. aastal natuke, nii et võrreldes vabaturul müüdava toodanguga suurenes import 3,6 protsendilt 5,4 protsendini ja võrreldes kogutoodanguga suurenes see 3,1 protsendilt 4,7 protsendini.
(230) Järgmisel aastal vähenes impordi kasvu määr uuesti 13 protsendini, kuid impordi suurenemine jätkus, hoolimata hinna langemisest 208 eurole tonni kohta. Suhtarvudena (võrreldes müügiks ettenähtud toodangu ja kogutoodanguga) on import samuti suurenenud 5,5 protsendini ühenduse kogutoodangust ja 6,1 protsendini müügiks ettenähtud toodangust. Ühenduse kogutoodangu suhtes registreeritud suurem kasv osutab asjaolule, et suletud turu vähenemine on aidanud kaasa ühenduse kogutoodangu vähenemisele 1999. aastal, hoolimata müügiks ettenähtud toodangu väikesest suurenemisest kõnealusel aastal. Märgitakse, et pärast impordi järsku suurenemist 1998. aastal Aasia kriisi tõttu jäi see 1999. aastal samale tasemele, hoolimata hindade langusest kõnesoleval aastal, sest eksportijad suutsid säilitada oma kasvanud tarbijaskonda ja suurendada müüki.
(231) Aastatel 1999-2000 suurenes import 146345 tonnilt 176 854 tonnini, st peaaegu 21 %. Samal ajal püsis müügiks ettenähtud toodang enam-vähem stabiilsena, nii et vabaturul müüdava toodangu suhtes oli kasv 6,1 protsendilt 7,4 protsendini (e umbes 21 %). Osaliselt tänu suletud turu ja ekspordi suurenemisele suurenes ühenduse kogutoodang 2,65 miljonilt tonnilt 2,78 miljoni tonnini, nii et kogutoodangu suhtes suurenes import 6,4 protsendilt 8,4 protsendini.
(232) Aastatel 2000-2001 suurenes import veelgi 214 414 tonnini (kasv umbes 37 000 tonni e 21 %). 2001. aastal vähenes müügiks ettenähtud toodang 7 % 1,92 miljoni tonnini, nii et vabaturul müüdava toodangu suhtes suurenes import üle 32 % (9,8 protsendini vabaturul müüdavast toodangust). Ühenduse kogutoodang vähenes 2001. aastal samuti (232 000 tonni võrra e 8 %), mis osutab suletud turu jaoks ettenähtud toodangu väiksele langusele, ekspordi vähenemisele ja vabaturul müüdava toodangu langusele. Ühenduse kogutoodangu suhtes suurenes import rohkem kui 31 %.
(233) Aastatel 1997-1998 tõusis vaatlusaluse toote hind natuke, kuid 1999. aastal langes 208 eurole tonni kohta, kuna tõenäoliselt Aasia kriisist tingitud impordi suurenemise tõttu 1998. aastal ületas pakkumine nõudluse. 2000. aastal tõusis hind 302 euroni tonni kohta, kuid 2001. aastal langes üle 20 %. Komisjon märgib, et olenemata 2000. aasta hinnatõusust jätkus 2001. aastal impordi suurenemine (nii absoluutnäitajate poolest kui ka toodangu suhtes), samal ajal kui hinnad langesid. Keskmine impordihind langes 302 eurolt tonni kohta 2000. aastal 239 eurole tonni kohta 2001. aastal. Samuti märgib komisjon, et ühendusse saabuv import suurenes ajal, kui euro oli suhteliselt nõrk võrreldes USA dollariga ja kui USAs olid kitsaste kuumvaltslehtteraseribade hinnad 30-40 % kõrgemad ühenduse kõnealuse toote hindadest.
3.2.1. Kahe aasta liikuv keskmine
(234) Tegemaks kindlaks imporditaseme põhisuundumusi aastatel 1997-2001 ja seda, kas impordi hiljutine suurenemine on väljakujunenud suundumus, võttis komisjon arvesse kahe aasta liikuvat keskmist. Sellest nähtub, et perioodi lõpul suurenes import rohkem kui 21 %.
3.2.2. Impordi turuosa
(235) Impordi turuosa suurenes uurimisperioodi igal aastal, kasvades 4,0 protsendilt 1997. aastal 10,1 protsendini 2001. aastal. Aastatel 2000-2001 suurenes impordi turuosa peaaegu 28 %.
3.2.3. Järeldus
(236) Kuigi import suurenes 1998. aastal järsult, leiab komisjon, et selline kasv oli erandlik ja seda ei saa käsitada impordi tavapärase arengu osana.
(237) Impordi kahe aasta liikuva keskmise areng viie aasta pikkuse uurimisperioodi jooksul osutab sellele, et impordi hiljutise suurenemise põhjuseks ei saa pidada imporditaseme väljakujunenud suundumusi.
(238) Järeldatakse, et viimaste aastate kasvu võib pidada ootamatuks, järsuks ja märkimisväärseks võrreldes varasemate aastate arenguga, pidades eelkõige silmas, et 1998. aastal toimunud impordikasvu tuleb käsitada ebatüüpilisena.
3.3. Ettenägematud arengutendentsid
3.3.1. Kaubanduse kaitsemeetmete kasutamise suurenemine USAs
(239) Alates 1998. aastast hakkas USA, mis moodustab umbes ühe kaheksandiku maailma terasetarbimisest, vastuseks Aasia kriisile kasutama terasesektoris rohkem kaubanduse kaitsemeetmeid, et kaitsta omamaiseid tootjaid konkurentsi eest. Mitme kõnealuse meetme kohta on WTO otsuse teinud ja mõned kasutatud meetodid on kuulutatud WTO nõuetega vastuolus olevaks. Sellegipoolest põhinevad paljud senini jõus olevad meetmed samadel meetoditel.
(240) Alljärgnevas tabelis on näidatud, mitu korda tegi USA aastatel 1997-2001 terasesektoris tervikuna dumpinguvastast või tasakaalustavat tollimaksu käsitleva lõpliku otsuse ühe või mitme riigi suhtes, ning siit ilmneb selle tegevuse intensiivistumine viimasel kolmel aastal.
Aasta Dumpinguvastast tollimaksu käsitlevad lõplikud otsused Tasakaalustavat tollimaksu käsitlevad lõplikud otsused
1997 5 0
1998 6 1
1999 16 7
2000 14 5
2001 26 5
(241) 2001. aasta jooksul teatas USA ka edasistest laiaulatuslikest meetmetest terasesektoris. Jaanuaris algatas USA uurimise terasesektoris 1974. aasta kaubandusseaduse paragrahvi 223 alusel. Juulis teatas USA rahvusvaheline kaubanduskomitee (ITC) laiaulatusliku uurimise algatamisest terasesektoris 1974. aasta kaubandusseaduse paragrahvi 202 alusel ning detsembris soovitas ITC kaitsemeetmeid suure hulga terastoodete suhtes.
(242) Kõnealused meetmed mõjusid üha pärssivamalt terastoodete impordile USAsse, mistõttu teraseimport USAsse vähenes ajavahemikul 1998-2001 33 %, ning need kulmineerusid kaitsemeetmete väljakuulutamisega USA poolt 5. märtsil 2002. Eelkõige piiras kaitsemeetmeid käsitlev menetlus, mille üle oli enne selle algatamist mitu kuud arutelusid peetud, importi USAsse, kuna tekitas ettevõtjates ebakindlust. Tegemist on suurima kaubanduse kaitsemeetmega, mille WTO liige on kunagi algatanud ja mis hõlmab 17 miljardi USA dollari suurust importi.
3.3.2. Kaubanduse kaitsemeetmete kasutamise suurenemine USAs vaatlusaluse toote suhtes
(243) Seoses kuumvaltslehtterase ja -terasplaatidega (mis on USA tootekategooria, kuhu kuuluvad ka kitsad kuumvaltslehtteraseribad) kehtestas USA ajavahemikul 1999. aastast kuni 2001. aastani 19 dumpinguvastast meedet kõrgete tollimaksude näol (k.a üks peatamisleping) ja kümme tasakaalustava tollimaksu meedet. Eelkõige kehtestas USA 1999. aasta veebruaris 10,78-67,14 % suurused dumpinguvastased tollimaksud Jaapanist pärineva vaatlusaluse toote impordi suhtes ning 10,21-52,14 % suurused dumpinguvastased ja tasakaalustavad tollimaksud (kusjuures mõnda neist kohaldati kumulatiivselt) Indoneesiast pärit vaatlusaluse toote impordi suhtes. 1999. aasta juulis kehtestas USA 41,27-42,12 % suurused dumpinguvastased tollimaksud Brasiiliast pärineva vaatlusaluse toote impordi suhtes. Septembris 2000 kehtestas USA 40,6-44,59 % suurused dumpinguvastased ja tasakaalustavad tollimaksud (kusjuures mõnda neist kohaldati kumulatiivselt) Argentinast pärit vaatlusaluse toote impordi suhtes. Novembris 2000 kehtestas USA 64,20-90,83 % suurused dumpinguvastased tollimaksud Hiinast pärineva vaatlusaluse toote impordi suhtes. Novembris 2000 kehtestas USA 8,28-44,4 % suurused dumpinguvastased ja tasakaalustavad tollimaksud (kusjuures mõnda neist kohaldati kumulatiivselt) ka Indiast pärineva vaatlusaluse toote impordi suhtes.
(244) 15. märtsiks 2002 kehtisid USAs kuumvaltslehtterase ja -terasplaatide osas dumpinguvastased meetmed 17 riigi eksportijate suhtes ja tasakaalustavad meetmed üheksa riigi eksportijate suhtes. Kõnealuste menetlustega seotud riigid olid Argentina, Brasiilia, Hiina, India, Indoneesia, Itaalia, Jaapan, Kasahstan, Lõuna-Aafrika, Lõuna-Korea, Madalmaad, Prantsusmaa, Rumeenia, Tai, Taiwan, Ukraina ja Venemaa. Kõikidel juhtudel on pärast dumpinguvastase või tasakaalustava meetme võtmist vaatlusaluse toote import kõnealusest riigist USAsse vähenenud. Peale selle, et 2001. aastal vähenes järsult USAsse saabuv import ning vaatlusaluse toote suhtes kehtis 19 dumpinguvastast ja kümme tasakaalustavat meedet, algatas USA kõnealuse aasta algul terasesektorit käsitleva uurimise USA 1974. aasta kaubandusseaduse paragrahvi 223 alusel ja aasta keskel teatas USA rahvusvahelise kaubanduse komitee (ITC) laiaulatuslikust terasesektorit käsitlevast uurimisest kõnesoleva seaduse paragrahvi 202 alusel.
(245) Aastatel 1999-2001 vähenes import USAsse 6,61 miljonilt tonnilt 3,63 miljoni tonnini. Samal ajavahemikul suurenes import ühendusse 146 345 tonnilt 214 414 tonnini, s.o 20 %.
(246) Komisjon on ka kindlaks teinud, et kuumvaltslehtterase ja -terasplaatide impordi vähenedes USA turule suurenes kitsaste kuumvaltslehtteraseribade import ühenduse turule. Komisjon on olemasoleva teabe alusel kindlaks teinud, et kaubanduse kaitsemeetmete ulatuslikum ja tõhusam kasutamine USAs viimastel aastatel, kuumvaltslehtterase ja -terasplaatide impordi järsk vähenemine USAsse aastatel 2000-2001 ning kitsaste kuumvaltslehtteraseribade impordi suurenemine ühendusse nimetatud perioodil on omavahel ajalises seoses. Aastal 2001 oli ühendus kitsaste kuumvaltslehtteraseribade põhiline eksporditurg. Ühenduse ja USA turul on ühesugused tööstustarbijad. Paljud eksportijad, keda on mõjutanud USA kaubanduse kaitsemeetmed, on mitu aastat eksportinud ka ühendusse. Samaaegselt USA impordi järsu vähenemisega kasvas import ühendusse 2001. aastal rekordtasemele, hoolimata sellest, et sisemajanduse kogutoodang, tootmine ja tarbimine vähenesid.
(247) Sellist ulatuslikumat ja tõhusamat kaubanduse kaitsemeetmete kasutamist, kusjuures mõned neist meetmetest on leitud olevat vastuolus WTO nõuetega, ei olnud võimalik ette näha Uruguay vooru lõpetamisel ning sel juhul on tegemist ettenägematute asjaoludega kaitsemeetmete lepingu tähenduses.
3.3.3. Impordi vähenemine USAsse
(248) Alljärgnevas tabelis on esitatud kuumvaltslehtterase (k.a rullitud plaadid) ja kuumvaltsterasplaatide (k.a sobiva pikkusega juppideks lõigatud plaadid ja plakeeritud plaadid) import USAsse aastatel 1997-2001. Kitsad kuumvaltslehtteraseribad klassifitseeritakse kõnealuste USA tootekategooriate alla.
Aasta Vaatlusaluse toote import USAsse (tonnides)
1997 7 065 153
1998 12 240 826
1999 6 606 789
2000 7 568 511
2001 3 630 657
Allikas: Global Trade Atlas
(249) Import USAsse suurenes aastatel 1997-1998, langedes 1999. aastal uuesti pisut allapoole 1997. aasta taset. Aastatel 1999-2000 suurenes see umbes 7,6 miljoni tonnini. Kuid ajavahemikul 2000-2001 vähenes import rohkem kui 52 %.
(250) Kuumvaltslehtterase ja -terasplaatide impordi vähenemist USAsse võib eelkõige põhjendada eespool esitatud põhjendustes 21-26 osutatud meetmete otsese mõjuga eksportijatele, kelle kaupade suhtes kohaldati dumpinguvastaseid ja/või tasakaalustavaid tollimakse, kuid samuti kõnealuste meetmete kaudse hoiatava mõjuga ja kõiki vaatlusaluse toote USAsse eksportijaid käsitleva uurimisega.
(251) Alljärgnevas tabelis on esitatud konkreetsete dumpinguvastaste/tasakaalustavate meetmete mõju kuumvaltslehtterase (k.a rullitud plaatide) ja kuumvaltsterasplaatide (k.a sobiva pikkusega juppideks lõigatud plaatide ja plakeeritud plaatide) ekspordile teatavatest riikidest USAsse.
Riik Dumpinguvastaste meetmete kehtestamise kuupäev Eksport USAsse Maht (tonnides)
2000 2001
India November 2000 751 000 57 000
Taiwan November 2000 653 000 46 000
Hiina November 2000 578 000 120 000
Lõuna-Korea November 2000 883 000 452 000
Indoneesia November 2000 235 000 12 000
Tai November 2000 253 000 32 000
3.4. Ühenduse tootjate määratlus
(252) Ühenduse kitsaste kuumvaltslehtteraseribade kogutoodang on umbes 3,5 miljonit tonni aastas. Uurimises tegid täielikult koostööd järgmised ühenduse terasetööstuse ettevõtted:
- Corus Strip UK, Ühendkuningriik,
- Corus Staal BV, Madalmaad,
- Rautaruukki Oyj, Soome,
- Riva/Ilva SPA, Itaalia,
- Salzgitter AG Stahl ... Technologie, Saksamaa,
- Sollac SA, Prantsusmaa,
- SSAB Tunnplat AB, Rootsi,
- Thyssen Krupp Stahl AG, Saksamaa, ning
- Voest Alpine Stahl GmbH, Austria.
(253) Kõik need äriühingud on Euroopa Raua- ja Terasetööstuse Konföderatsiooni ("Eurofer") liikmed. Nende toodang moodustab umbes 72 % ühenduse vaatlusaluse toote kogutoodangust. Nad moodustavad suurema osa ühenduse kogutoodangust määruse (EÜ) nr 3285/94 artikli 5 lõike 3 punkti c ja määruse (EÜ) nr 519/94 artikli 15 lõike 1 tähenduses. Sellest tulenevalt käsitatakse neid käesoleva menetluse kohaldamisel ühenduse tootjatena.
3.5. Märgatav kahju
(254) Et teha kindlaks, kas ühenduse samasuguse toote tootjatele on tekitatud märgatavat kahju, st kas ühenduse tootjate seisund on märkimisväärselt halvenenud, on komisjon hinnanud kõiki asjakohaseid ühenduse tootjate olukorda mõjutavaid objektiivseid ja koguseliselt mõõdetavaid tegureid. Vaatlusaluse toote puhul on komisjon hinnanud eelkõige tootmisvõimsuse, toodangu, tootmisvõimsuse rakendusastme, tööhõive, tootlikkuse, rahakäibe, kasutatud kapitali tasuvuse, suletud turu, varude, tarbimise, müügi, turuosa, hinna ja selle allalöömise ning tasuvuse arengut aastatel 1997-2001. Asjakohased majandusandmed on esitatud käesoleva toote analüüsi lõpus.
(255) Uurimine on näidanud, et vaatlusalusel tootel võib olla üks kahest kasutusotstarbest. Seda võidakse kas müüa või kasutada ettevõttesiseselt muude toodete valmistamisel. Leiti, et umbes 17 % ühenduse tootjate toodetavatest vaatlusalustest toodetest kasutatakse ettevõttesiseselt, st et need tootjad töötlevad neid edasi integreeritud protsessis, tihti samal tootmisliinil (edaspidi "suletud turg"). Hiljem läbivad kõnealused tooted ettevõttesisese töötluse, mille kohta tavaliselt arvet ei esitata.
(256) Ülejäänud toodang müüakse ühenduse turul turuhindadega (edaspidi "vabaturg"). Vaatlusalust importtoodet müüakse samuti vabaturul. Vabaturul on põhilised ostjad sõltumatud külmvaltstoodete tehased, torutootjad, terasetöötlemiskeskused, terasekaupmehed ja hulgimüüjad. Ühenduse tootmisharu ja importijad müüvad vaatlusalust toodet ühtedele ja samadele klientidele ning seda kasutatakse samadel eesmärkidel. Vaatlusaluse toote müümisega kaasneb faktuurarvete esitamine.
(257) Uurimine näitas, et tehakse selget vahet suletud turu jaoks ja müügiks ettenähtud vaatlusaluse toote vahel. Leiti, et suletud turu jaoks ettenähtud vaatlusalust toodet import otseselt ei mõjuta. Seevastu müügiks ettenähtud toodang konkureeris otseselt impordiga.
(258) Andmaks võimalikult täielikku ülevaadet ühenduse tootjate olukorra kohta, on komisjon hankinud ja analüüsinud nii suletud turu jaoks kui ka müügiks ettenähtud kitsaid kuumvaltslehtteraseribasid käsitlevaid andmeid. Et ühenduse müügiks ettenähtud toodang konkureerib vaatlusaluse importtootega, keskendus komisjon vabaturule. Ehkki komisjon kombineeris võimaluste piires vabaturgu ja suletud turgu käsitlevaid andmeid, on analüüsimisel vabaturgu ja suletud turgu vajaduse ja võimaluse korral ka eristatud.
3.5.1. Vaatlusaluse tootega seotud tegevuse üldanalüüs
3.5.1.1. Tootmisvõimsus ja selle rakendusaste
1997 1998 1999 2000 2001
Tootmisvõimsus (tonnides) 3 810 000 3 810 000 3 810 000 3 810 000 3 800 000
Tootmisvõimsuse rakendusaste (%) 72 % 73 % 69 % 73 % 67 %
(259) Uurimine näitas, et tootmise hinnanguline teoreetiline koguvõimsus ei muutunud uurimisperioodi jooksul märkimisväärselt.
(260) Tootmisvõimsuse rakendusaste oli aastatel 1997-1998 suhteliselt stabiilne (72 %-73 %), kuid vähenes 1999. aastal toodangu vähenemise tõttu. 2000. aastal saavutas tootmisvõimsuse rakendusaste uuesti varasema taseme, kuna tootmine saavutas taas varasema taseme, kuid 2001. aastal langes tootmisvõimsuse rakendusaste viie aasta pikkuse perioodi madalaimale tasemele (67 %). Komisjon märgib, et ekspordi ja suletud turu vähenemine aastatel 2000-2001 aitas kaasa tootmisvõimsuse rakendusastme langusele. Sel ajal kui suletud turg vähenes 9000 tonni võrra ja eksport 41000 tonni võrra (2000. aasta toodangust kokku umbes 1,3 %), langes tootmisvõimsuse rakendusaste rohkem kui 8 %.
3.5.1.2. Ühenduse kogutoodang
1997 1998 1999 2000 2001
Toodang 2 736 501 2 763 332 2 646 967 2 784 800 2 553 066
(261) Aastatel 1997-1998 püsis ühenduse kogutoodang stabiilsena, kuid vähenes siis 1999. aastal impordi suurenemise ning varude, ekspordi ja suletud turu vähenemise koosmõju tõttu. Hoolimata impordi suurenemisest tõusis toodang 2000. aastal varasemast pisut kõrgemale tasemele tänu ekspordi ja suletud turu suurenemisele ning varude lisandumisele. Kuid 2001. aastal toodang vähenes, kuna impordi osakaal ühenduse turul suurenes absoluutnäitajate poolest, hoolimata tarbimise 5 % suurusest vähenemisest.
(262) Vabaturul müüdav toodang oli aastatel 1997-2000 enam-vähem stabiilne, kuigi esimese kahe aasta jooksul liikus toodangukõver natuke ülespoole, langedes seejärel mõnevõrra kolmandal aastal. Seejärel vähenes müügiks ettenähtud toodang 2000. aastast kuni 2001. aastani 148 000 tonni võrra e 7 % nii ekspordi kui ka ühendusesisese müügi vähenemise tõttu. Sellest ilmneb impordi suurenev mõju kahaneval turul 2001. aastal. Ühenduse kitsaste kuumvaltslehtteraseribade eksport moodustas uurimisperioodi jooksul umbes ühe kaheksandiku vabaturul müüdavast toodangust. Ühenduse eksport vähenes 330 618 tonnilt 1997. aastal 273 737 tonnini 2001. aastal. Ekspordiks ettenähtud toodangu vähenemist uuritakse täiendavalt seoses muude teguritega, et teha kindlaks selle mõju ühenduse tootjate olukorrale.
3.5.1.3. Tööhõive
1997 1998 1999 2000 2001
Tööhõive (perioodi lõpul) 8852 9082 8727 8310 7812
(263) Tööhõive oli vaatlusaluse toote osas kõige suurem 1998. aastal, mil toodang oli kõige suurem. Tõhususe suurendamine 1999. ja 2000. aastal ning toodangu vähenemine 2001. aastal põhjustasid tööhõive languse kõigil kolmel aastal. Aastatel 2000-2001 vähenes tööhõive umbes 500 töötaja võrra (e 6 %), mis kajastus töökohtade arvu vähenemises ja ettevõtete sulgemises. 2002. aastal väheneb tööhõive prognooside kohaselt veelgi, mille teatavaks kinnituseks on vähemalt ühe tehase sulgemine Ühendkuningriigis 2002. aasta teises kvartalis.
3.5.1.4. Tootlikkus
1997 1998 1999 2000 2001
Tootlikkus (tonnides töötaja kohta) 309 304 303 335 327
(264) Aastatel 1997-1999 püsis tootlikkus stabiilsena, s.o umbes 303-309 eurot tonni kohta. 2000. aastal suurenes see 335 euroni tonni kohta, kuna ühenduse tootjad vähendasid tööhõivet vastukaaluks tõhususe suurendamisele. Kuid 2001. aastal tootlikkus vähenes, sest hoolimata tööhõive vähenemisest langes tõhusus toodangu vähenemise tõttu. Eeldusel, et toodang rohkem ei vähene, peaks tootlikkus 2002. aastal stabiliseeruma tänu 2001. aasta lõpul toimunud töökohtade arvu vähendamisele.
3.5.1.5. Rahakäive
1997 1998 1999 2000 2001
Rahakäive (indeks) 100 63 -20 55 67
(265) Rahakäivet oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti kõnealust näitajat muudest eespool esitatud näitajatest vähemtähtsaks. Sellegipoolest ilmneb aastate 1997-2001 puhul negatiivne olukord.
3.5.1.6. Kasutatud kapitali tasuvus
1997 1998 1999 2000 2001
Kasutatud kapitali tasuvus 11,2 % 16,7 % 9,9 % 12,6 % 7,8 %
(266) Kasutatud kapitali tasuvust oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti ka kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
3.5.1.7. Muud näitajad
(267) Käesoleva rubriigi all ei peetud vajalikuks analüüsida tarbimist, müügimahtu, turuosa, ühikuhindu, tasuvust ja varusid, kuna kõnesolevate näitajate täielik analüüs on asjakohane ainult vabaturu puhul.
3.5.2. Vabaturu analüüs
3.5.2.1. Tarbimine
1997 1998 1999 2000 2001
Tarbimine (tonnides) 2 139 438 2 196 904 2 234 572 2 239 916 2 129 442
(268) Ühenduse kitsaste kuumvaltslehtteraseribade tarbimine määrati ühenduse tootjate kogumüügi alusel vabaturul ning vaatlusaluse toote koguimpordi kohta ühendusse saadud andmete alusel, mis on esitatud Eurostati impordistatistikas ja eksportivate tootjate poolt küsimustikule antud vastustes.
(269) Aastatel 1997-1999 suurenes tarbimine ühenduses 2,14 miljonilt tonnilt 2,23 miljoni tonnini. 2000. aastal püsis see stabiilsena, kuid vähenes 2001. aastal uuesti 2,13 miljoni tonnini. Tarbimise langust aastatel 2000-2001 vaadeldakse muude tegurite all, tegemaks kindlaks, kas see aitas kaasa ühenduse tootjatele märgatava kahju tekitamisele ning kui aitas, siis missugusel määral.
3.5.2.2. Müügimaht
1997 1998 1999 2000 2001
Müügimaht ühenduses (tonnides) 2 053 574 2 067 207 2 088 227 2 063 062 1 915 028
(270) Tänu tarbimise mõningasele suurenemisele suurenes samasuguse toote müük ühenduses ajavahemikul 1997-1998 2,05 miljonilt tonnilt 2,07 miljoni tonnini ja 1999. aastal 2,09 miljoni tonnini. Seejärel vähenes samasuguse toote müük 2000. aastal (2,06 miljoni tonnini) ja 2001. aastal veel rohkem (1,92 miljoni tonnini). 2001. aastal vähenes samasuguse toote müük ühenduses 7 %, mis on mõnevõrra suurem kui 5 % suurune tarbimise langus. Sellest ilmneb impordi suurenev mõju turul, kus tarbimine oli 2001. aastal vähenenud.
3.5.2.3. Turuosa
1997 1998 1999 2000 2001
Turuosa (%) 96,0 % 94,1 % 93,5 % 92,1 % 89,9 %
(271) Ühenduse tootjate turuosa vähenes ajavahemikul 1997-1998 96 protsendilt 94,1 protsendini, mille põhjuseks oli impordi suurenemine Kagu-Aasiast 1998. aastal Aasia kriisi tagajärjel. Hoolimata hindade alandamisest järgmisel aastal (1999), kaotasid nad jätkuvalt turuosa, ehkki aeglasemalt. Ajavahemikel 1999-2000 ja 2000-2001 vähenes ühenduse tootjate turuosa veelgi. Ühenduse tootjate turuosa vähenes 89,9 protsendini, s.o 6,1 protsendipunkti madalamale kui uurimisperioodi algul. Märgitakse, et aastatel 2000-2001 vähenes turuosa kiiremini, hoolimata asjaolust, et ühenduse tootjad alandasid kõnealusel perioodil hindu.
3.5.2.4. Samasuguse toote hind ja hinna allalöömine
1997 1998 1999 2000 2001
Ühenduse müügi ühikuhinnad (eurodes tonni kohta) 334 347 298 359 343
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi ühikuhinnad (eurodes tonni kohta) 349 342 341 337 332
(272) Samasuguse toote keskmine hind suurenes ajavahemikul 1997-1998 347 euroni tonni kohta, kuid 1999. aastal langes see 298 eurole tonni kohta, sest ühenduse tootjad üritasid oma turuosa taastada. 2000. aastal hinnad taastusid, kui 2001. aastal langesid uuesti (4,5 %) 343 eurole tonni kohta. Sellist suundumust kinnitab ka asjaolu, et alates 2001. aasta 1. kvartalist kuni 2002. aasta 1. kvartalini on ühenduse toote hind langenud 349 eurolt tonni kohta 332 eurole tonni kohta.
(273) Määramaks kindlaks hinna allalöömise taset, uuriti hinnateavet võrreldavate ajavahemike jooksul samal kaubandustasandil ja sarnastele klientidele suunatud müügi puhul. Võrreldes hindu, mis olid märgitud ühenduse tootjate esitatud arvetel ja eksportivate tootjate poolt ühendusele esitatud arvetel, ilmnes, et impordihinnad olid 2001. aastal keskmiselt 26,7 % madalamad kui siseturuhinnad.
3.5.2.5. Tasuvus
1997 1998 1999 2000 2001
Ühenduse müügi puhaskasum/kahjum (%) 2,3 % 5,8 % -3,2 % 5,5 % -1,7 %
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
1,6 % -1,9 % -2,8 % -5,2 % -8,5 %
(274) Ühenduse tootjate müügi tasuvus ühenduses kõikus viie aasta pikkuse vaatlusperioodi jooksul märkimisväärselt. Kõige madalam oli tasuvus 1999. aastal, kui ühenduse tootjad alandasid hindu, et turuosa impordilt tagasi võita. Suurim tasuvus registreeriti 1998. aastal. 2001. aastal, kui import saavutas viie aasta pikkuse perioodi kõrgeima taseme, langes keskmine impordihind 239 eurole tonni kohta ja ühenduse toote hind langes 343 eurole tonni kohta. Ühenduse toote hinna langus koos müügimahu vähenemisega põhjustas ühenduse tootjate tasuvuse languse 5,5 protsendilt -1,7 protsendini ja selline negatiivne suundumus tundub jätkuvat ka 2002. aastal. Seda suundumust kinnitavad ka kvartaliandmed ajavahemiku kohta alates 2001. aasta 1. kvartalist kuni 2002. aasta 1. kvartalini, millest nähtub, et ühenduse tootjate müügi tasuvus ühenduse turul langes 1,6 protsendilt -8,5 protsendini.
(275) Võrdlushinna allalöömisest ilmneb, kui palju on importtoote hind madalam hinnatasemest, mida ühenduse tootjad oleksid võinud eeldatavalt saada mittekahjustavas olukorras. Võrdlushinna allalöömistaseme arvutamisel võeti aluseks ühenduse toote kaalutud keskmine mittekahjustav hind tonni kohta. Sellise hinna arvutamisel lisati ühenduse toote vastavale tootmiskulule 8 % suurune kasumimarginaal. Kõnealust kasumimarginaali peeti põhjendatuks, kuna see vastab ühenduse tootjate kasumile tavapärases kauplemisolukorras, mida ei ole mõjutanud impordi ootamatult järsk suurenemine. Sellist mittekahjustavat hinda võrreldi vaatlusaluse importtoote kaalutud keskmise hinnaga tonni kohta 2001. aasta jooksul. Erinevust kõnesoleva kahe hinna vahel väljendati protsendimäärana importtoote CIF-hinnast ühenduse piiril ja selle tulemusena saadi 53,5 % suurune võrdlushinna allalöömine.
3.5.2.6. Varud
1997 1998 1999 2000 2001
Lõppvarud (tonnides) 190 212 198 033 113 383 142 532 138 595
(276) Aastatel 1997-1998 olid varud stabiilsed, kuid 1999. aastal vähenesid need ühenduse tootjate toodangu vähenemise tõttu, mis oli tingitud hindade langusest kõnealuse aasta algul ja keskel. 2000. aastal taastusid varud 142 535 tonnini ja 2001. aastal püsisid umbes sellel tasemel.
3.5.3. Suletud turu analüüs
1997 1998 1999 2000 2001
Suletud turg (tonnides) 344 566 365 693 351 081 377 552 368 239
(277) Mõned suletud turuga seotud näitajad on esitatud üldisemalt, arvestades et suletud turg moodustab ühe osa vaatlusaluse tootega seotud tegevuse üldanalüüsist (s.o tootmisvõimsus ja selle rakendusaste, tööhõive ja tootlikkus). Muude eespool seoses vabaturuga analüüsitud tegurite, s.o müügihindade, varude ja tasuvuse kohta saadud andmed ei ole oma iseloomu tõttu otseselt ja objektiivselt võrreldavad kitsaste kuumvaltslehtteraseribade vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks. Seetõttu keskendutakse käesolevas analüüsis suletud turu jaoks ettenähtud toodangule ja uuritakse, kas selle suundumus on võrreldav vaba- ja koguturu suundumustega.
(278) Ajavahemikul 1997-2000 moodustas suletud turu jaoks ettenähtud toodang umbes 13 % ühenduse kogutoodangust. Kuid 2001. aastal suurenes see kogutoodangu vähenemise tõttu umbes 14 protsendini ühenduse kogutoodangust. Absoluutnäitajate poolest püsis suletud turg viie aasta pikkuse perioodi jooksul enam-vähem stabiilne, kuigi toodangukõver liikus natuke ülespoole, kõikudes 344 566 ja 377 552 tonni vahel.
3.5.4. Järeldus
(279) Andmetest selgub, et kuigi tootmisvõimsus püsis stabiilsena ja tootlikkus pisut suurenes, ilmnesid tootmisvõimsuse rakendusastme, toodangu ja tööhõive puhul üldiselt negatiivsed arengutendentsid ning negatiivseid jooni võib täheldada ka rahakäibe ja kasutatud kapitali tasuvuse puhul.
(280) Üldiselt ilmnevad vabaturgu käsitlevates andmetes muutumatuna püsinud tarbimise ja varude vähenemise taustal müügi, turuosa, hindade ja tasuvuse negatiivsed arengutendentsid.
(281) Suletud turgu käsitlevad andmed on näidanud suletud turu stabiilset suundumust. Kõnealuseid järeldusi toetas vaatlusaluse tootega seotud tegevuse üldanalüüs.
(282) Komisjon märgib eelkõige, et samal ajal kui import saavutas 2001. aastal viie aasta kõrgeima taseme (214 414 tonni), langes ühenduse tootjate müügimaht ühenduses viie aasta madalaimale tasemele (1,92 miljoni tonnini) ja tasuvus vähenes kiiresti. See toimus paralleelselt toodangu ja tarbimise vähenemisega. Sel juhul oleks import pidanud eeldatavalt vähenema, kuid selle asemel suurenes see neli aastat järjest.
(283) Tegurite sellise kombinatsiooni mõju ühenduse tootjatele kajastub tulemuslikkuse näitajates. Ühenduse tootjate tasuvus on langenud 5,5 protsendilt 2000. aastal kahjumliku -8,5 protsendini 2002. aasta 1. kvartalis. Ühenduse tootjad on kaotanud oma turuosa, mis 2001. aastal langes viie aasta madalaimale tasemele. Nii tootmisvõimsuse rakendusaste kui ka tootlikkus on 2001. aastal langenud järsult viie aasta madalaimale tasemele, hoolimata töökohtade arvu märkimisväärsest vähenemisest 2000. ja 2001. aastal. 2001. aastaks oli tööhõive langenud viie aasta pikkuse perioodi madalaimale tasemele. Selliste suundumuste kinnituseks on asjaolu, et alates 2001. aasta 1. kvartalist kuni 2002. aasta 1. kvartalini on alanenud hinnad ja vähenenud tasuvus.
(284) Võttes arvesse kõiki kõnealuseid tegureid ja tuginedes eelkõige vabaturu analüüsile, on komisjon jõudnud järeldusele, et ühenduse tootjatele on tekitatud märgatavat kahju.
3.6. Põhjuslikud seosed
(285) Et teha kindlaks põhjuslikku seost suurenenud impordi ja märgatava kahju vahel ning tagada, et muude tegurite põhjustatud kahju ei omistataks suurenenud impordile, on komisjon toiminud järgmiselt:
- kahjulikuks peetavate tegurite kahjustavad mõjud on üksteisest eristatud,
- kõnealune kahjustav mõju on omistatud seda põhjustavatele teguritele ning
- pärast kahju omistamist kõigile olemasolevatele põhjuslikele teguritele on komisjon kindlaks teinud, kas märgatav kahju on tõepoolest märkimisväärselt põhjustatud suurenenud impordist.
3.6.1. Suurenenud impordi mõju
(286) Kitsaste kuumvaltslehtteraseribade turg on tarneallikate, klientide ja hindade poolest läbipaistev. Et kitsad kuumvaltslehtteraseribad kujutavad endast põhiliselt toorainet, konkureerivad vaatlusalune toode ja samasugune toode peamiselt hinna poolest. Ajavahemikul 1999-2001 suurenes impordi turuosa 6,5 protsendilt 10,1 protsendini. Samal ajal vähenes ühenduse toote turuosa 93,5 protsendilt 1999. aastal 89,9 protsendini 2001. aastal. Samal ajavahemikul on impordi osakaal müügiks ettenähtud toodangus suurenenud 6,1 protsendilt 9,8 protsendini (5,5 protsendilt 8,4 protsendini ühenduse kogutoodangust). Seega on import suurenenud ka toodangu suhtes ühenduse tootjate arvelt.
(287) Vaatlusaluse toote keskmine ühikuhind langes ajavahemikus 2000-2001 ühenduse turul 302 eurolt 239 eurole tonni kohta. Samasuguse toote keskmine ühikuhind langes 359 eurolt 343 eurole tonni kohta. Sellisel läbipaistval turul oli hinna allalöömisel otsustav mõju. Samasuguse toote keskmise ühikuhinna langus üksi oleks 2001. aastal põhjustanud ühenduse tootjatele ühenduse müügitulu vähenemise umbes 4,5 % (s.o 33 miljonit eurot). Võttes arvesse samaaegset müügimahtude vähenemist, vähenes käive ühenduses tegelikult 89 miljoni euro võrra. Püsikulud moodustavad olulise osa ühenduse tootjate üldkuludest. Seepärast tingis müügitulu vähenemine ebaproportsionaalselt suure kasumilanguse ja 2001. aastal said ühenduse tootjad 1,6 % suuruse kahjumi. Lisaks tuleb sellise hinnalanguse ja tasuvuse vähenemise puhul arvesse võtta mitme tehase sulgemist ja tööhõive jätkuvat vähenemist.
(288) Kõnealustel põhjustel jõuti järeldusele, et odava impordi suurenemine ja ühenduse tootjatele tekitatud märgatav kahju on omavahel seotud ning et impordi suurenemise kahjustav mõju on ilmnenud eelkõige hinnasurvena ja ühenduse tootjate poolt ühenduse turul müüdava mahu vähenemisena.
3.6.2. Tarbimise muutumise mõju
(289) Komisjon uuris aastatel 2000-2001 toimunud tarbimislanguse kahjustavat mõju. Seda langust tuleks vaadelda seoses viie aasta pikkuse uurimisperioodi üldsuundumusega. Tarbimine suurenes 2,14 miljonilt tonnilt 1997. aastal 2,23 miljoni tonnini 1999. aastal, seejärel 2,24 miljoni tonnini 2000. aastal ning vähenes 2001. aastal uuesti umbes 110 000 tonni võrra 2,13 miljoni tonnini.
(290) Kuigi tarbimine aastatel 2000-2001 vähenes, püsis see kogu viie aasta pikkuse perioodi jooksul stabiilsena.
(291) Uurides aastatel 2000-2001 toimunud langust, tuleks arvesse võtta kõigi turul osalejate reaktsiooni tarbimise vähenemise suhtes. Selles suhtes leiti, et kui ühenduse tootjad olid 2001. aastal sunnitud vähendama müüki ligikaudu 150 000 tonni võrra võrreldes 2000. aastaga, liikus import järsult vastupidises suunas. Ekspordi järsu kasvu selgituseks ei leitud mingit majanduslikku õigustust. Näiteks ei väitnud ükski eksportija, et selle põhjuseks on väiksemad tootmiskulud.
(292) Hinnamõjude osas ei põhjusta stabiilne tarbimine tavaliselt hinnalangust ja 2001. aasta 4 % suurune langus ei tohiks hindu märkimisväärselt mõjutada, kui tootmist kohandatakse kiiresti turu vajadustele. Tundub, et ühenduse tootjad on selles suhtes reageerinud, vähendades nii tootmist kui ka müüki suuremal määral, kui on vajalik selleks, et olla kooskõlas tarbimise langusega.
(293) Kui hinnasurve väheneb, hoitakse kontrolli all ka madalatest hindadest tulenevat kahjustavat mõju. Siinjuures on kõige tähtsam tegur kasum, mille vähenemine oleks jäänud minimaalseks, kui hinnad ei oleks märkimisväärselt langenud. Seetõttu on põhjust järeldada, et odava impordi järsu suurenemise puudumisel ei oleks tarbimise vähenemine põhjustanud märkimisväärset kasumi vähenemist.
(294) Kui kõik turul osalejad oleksidki käitunud vastutustundlikult ja kohandanud oma tootmist, oleksid ühenduse tootjad müünud 2001. aastal ikkagi vähem kui 2000. aastal. 2001. aastal vähenes ühenduse tootjate müük võrreldes 2000. aastaga 150 000 tonni võrra. Samal ajal suurenes import võrreldes 2000. aastaga 40 000 tonni võrra. Viie aasta tarbimise suundumusi silmas pidades oleks ühenduse tootjate müügitase pidanud jääma samaks.
(295) Eespool toodud põhjustel on jõutud järeldusele, et tarbimise languse ja tuvastatud kahjustava mõju vahel on märkimisväärne, kuid mitte oluline seos.
3.6.3. Suletud turu muutumise mõju
(296) Komisjon on ka uurinud, millist mõju on avaldanud kitsaste kuumvaltslehtteraseribade suletud turul kasutamise arengutendentsid. Ajavahemikul 1997-2000 suurenes see kasutus 344 566 tonnilt 377 552 tonnini, kuid vähenes 2001. aastal 368 239 tonnini. Komisjon märkis, et selline langus vastab vahe- ja valmistoodete turu tingimustele.
(297) Mõned suletud turuga seotud näitajad on esitatud üldisemalt, arvestades et suletud turg moodustab ühe osa vaatlusaluse tootega seotud tegevuse üldanalüüsist (s.o tootmisvõimsus ja selle rakendusaste, tööhõive ja tootlikkus). Täiendavad suletud turu kohta saadud andmed muude tegurite osas, mida analüüsiti eespool seoses vabaturuga, s.o müügihindade, varude ja tasuvuse osas, ei ole oma iseloomu tõttu otseselt ja objektiivselt võrreldavad kuumvaltsteraslehtede ja -plaatide vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks.
(298) Suletud turu vähenemisel on olnud mõningane kahjustav mõju toodangule, mis omakorda on mõjutanud tootmisvõimsuse rakendusastet ja sellest tulenevalt tasuvust. See mõju oli siiski väike ning ühenduse tootjate hindade languse ja tulude vähenemise vabaturul tingis odav import, samas kui nende tegurite seos suletud turu vähenemisega on väike või puudub üldse.
3.6.4. Ekspordijõudluse mõju
(299) Komisjon uuris ka ekspordi vähenemise mõju.
1997 1998 1999 2000 2001
Eksport (tonnides) 330 618 322 611 292 309 315 037 273 737
(300) Ajavahemikus 1997-2001 vähenes ühenduse tootjate kitsaste kuumvaltslehtteraseribade ekspordi maht kolmandatesse riikidesse 330 618 tonnilt 273 737 tonnini. Aastatel 1997-1999 oli langus pidev, 2000. aastal ekspordimaht taastus ning vähenes seejärel uuesti. Viie aasta pikkuse perioodi jooksul vähenes eksport ligikaudu 57 000 tonni võrra. Seetõttu oli ekspordi vähenemisel viie aasta jooksul teatav kahjustav mõju.
(301) Eespool toodud põhjustel on jõutud järeldusele, et ekspordi vähenemise ja tuvastatud kahjustava mõju vahel on teatav seos.
3.6.5. Ülemäärase tootmisvõimsuse mõju
(302) Komisjon on põhjalikumalt uurinud, kas kahjustava mõju põhjuseks võib olla ühenduse tootjate ülemäärane tootmisvõimsus. Tootmise hinnanguline teoreetiline koguvõimsus ei muutunud uurimisperioodi jooksul märkimisväärselt. Seepärast ei täheldatud vastavust tootmisvõimsuse ja kahjustava mõju vahel.
3.6.6. Ümberkorraldamise mõju
(303) Järgmisena uuris komisjon ühenduse tootjate poolt viimastel aastatel tehtud ümberkorralduste kulude kahjustavat mõju. Selles suhtes märgitakse, et üldiselt kaasnevad ümberkorraldamisega sellised lühiajalised kulutused nagu näiteks koondamisel makstavad hüvitised, soetuskulud jne, mille kaalub üles keskmise tähtaja jooksul tõhususe suurenemisest saadav kasu. See tähendab, et käimasoleva ratsionaliseerimisprotsessi tõttu on kulustruktuuri mõjutanud jätkuvad lühiajalised kulutused, isegi kui need on leitud olevat väikesed.
3.6.7. Kahjustava mõju omistamine
(304) Ühenduse tootjatele tekitatud kahju ilmnes peamiselt vähenenud müügis ja finantskahju lisandumises. Komisjon tegi kindlaks, et lisaks impordi suurenemisele aitasid kahju tekkimisele kaasa järgmised neli tegurit: tarbimise vähenemine, suletud turu vähenemine, ekspordi vähenemine ja käimasolevad ratsionaliseerimismeetmed.
(305) Eelkõige vähenes aastatel 2000-2001 tarbimine, kuigi viie aasta üldsuundumus oli stabiilne. Kuid impordi areng ei järginud üldsegi tarbimise suundumust ja komisjon leiab, et tarbimise langus ei olnud mahu ega hindade seisukohast oluline.
(306) Aastatel 2000-2001 täheldatud suletud turu vähenemine mõjutas vähesel määral mahtu. Kuid sellel ei ole siiski märkimisväärset seost ühenduse tootjate hindade langusega ja tulude vähenemisega vabaturul.
(307) Komisjon uuris ka ühenduse tootjate ekspordi vähenemist viie aasta pikkuse perioodi jooksul. See vähenes kogu kõnealuse perioodi jooksul. Kuid sellist vähenemist tuleb vaadelda seoses ühenduse tootjate kogumüügiga. Selles kontekstis oli vähenemine kokku 1 %. Seetõttu mõjutas ekspordi areng ühenduse tootjaid aastatel 2000-2001 oluliselt vähem kui impordi lisandumine.
(308) Käimasolevate ratsionaliseerimismeetmete mõju kohta leiab komisjon samuti, et selle mõju ühenduse tootjate kulustruktuurile ei ole märkimisväärne, võrreldes eelkõige odava impordi hinna mõjuga.
(309) Komisjon märkis, et ühenduse tootjate müügimahu ja -hindade ning tasuvuse vähenemise põhjuseks oli eelkõige impordi suurenemine, mis suurenes jätkuvalt ka 2001. aastal, mil tarbimine vähenes.
3.6.8. Järeldus
(310) On jõutud järeldusele, et pärast muude teadaolevate tegurite kahjustava mõju uurimist ning nende eraldamist üksteisest ja eristamist suurenenud impordi kahjustavast mõjust ning olles taganud, et muude tegurite põhjustatud kahju ei omistata impordile, võib tõdeda, et suurenenud impordi ja ühenduse tootjatele tekitatud märgatava kahju vahel on selge ja märkimisväärne seos.
3.7. Muud arengutendentsid
(311) Peale selle on komisjon analüüsinud veel mitmeid elemente, mis põhjendavad järeldust, et ühenduse tootjatele tekitatud märgatav kahju võib eeldatavasti suureneda, kui import peaks jätkuma praegusel tasemel või suurenema.
3.7.1. USA terasekaitsemeetmed
(312) Meenutatakse, et 5. märtsil 2002 kehtestas USA kaitsemeetmed teatavate terastoodete, sh kuumvaltslehtterase ja -terasplaatide suhtes. Kõnealused meetmed jõustusid 20. märtsil 2002 ja need seisnevad USAsse saabuva impordi suhtes väärtuselise tollimaksu suurendamises 30 % esimesel aastal, 24 % teisel aastal ja 18 % kolmandal aastal. Meetmeid ei kohaldata Kanada, Iisraeli, Jordaania ja Mehhiko suhtes ning mitme arenguriigina määratletud riigi suhtes.
3.7.2. Kauplemise ümberpaigutumine USA terasekaitsemeetmete tõttu
(313) Komisjon uuris USA meetmete võimalikku mõju, analüüsides põhiliste USAsse eksportivate riikide olukorda. Võttes arvesse, et vaid tühine osa USA impordimahust ei ole meetmetest vabastatud, on jõutud järeldusele, et sellest tulenev kauplemise ümberpaigutumine ühendusse on tõenäoliselt suhteliselt väike.
3.7.3. Ühenduse ekspordi vähenemine USA terasekaitsemeetmete tõttu
(314) Eeldatavasti on ühenduse ekspordi vähenemine USAsse sealsete meetmete tõttu samuti väike. Sellegipoolest on tõenäoline, et ühenduse eksport muudele kolmandatele turgudele väheneb samuti, kuna kõikide maailma tootjate jaoks on eksportimine raskem nii USA meetmete tõttu kui ka muude kolmandate riikide ja ühenduse poolt oma turule ümberpaigutumise vältimiseks võetud kaitsemeetmete tõttu.
3.7.4. USA meetmete eeldatav mõju
(315) Sellegipoolest uuris komisjon koostööd tegevate eksportivate tootjate tootmisvõimsuse olukorda. Leiti, et nad oli suurendanud oma tootmisvõimsust umbes 12,2 miljonilt tonnilt 1999. aastal 13,2 miljoni tonnini 2001. aastal. Mitte ükski koostööd tegev eksportiv tootja ei avaldanud soovi vähendada lähitulevikus tootmisvõimsust ja tootmist USA meetmete tõttu.
(316) Enamik väljendas soovi teha tasa USAsse suunatud ekspordi vähenemine müügi suurendamisega siseturgudel, kuid selle väite puhul tuleks arvesse võtta püsivat või vähenevat tarbimist kõnealustel turgudel. Seoses sellega on väga ebatõenäoline, et kõnesolevad tootjad suudavad märkimisväärselt suurendada müüki siseturul. Samuti on ebatõenäoline, et nad suudavad suurendada müüki teistele eksporditurgudele, kuna enamik nimetatud turgude tootjaid kannatab juba USA turu märgatava sulgemise tõttu ning miski ei viita märkimisväärsele ekspordi suurendamist võimaldavale lisatarbimisele nendel turgudel lähiajal või keskmise tähtaja jooksul.
(317) Komisjon on hinnanud lõplike meetmete kehtestamata jätmise võimalikku mõju ühenduse tootjatele ning USA kaitsemeetmetest tulenevat kauplemise ümberpaigutumist ja kõnealuste meetmete mõju ühenduse ekspordile. Selles suhtes on komisjon leidnud, et ühenduse kaitsemeetmete puudumise korral püsib import samal tasemel või suureneb, mistõttu ühenduse tootmisharu seisund halveneb väga tõsiselt ja märkimisväärselt, arvestades eelkõige turu kahanemist. Arvestades ühenduse tootjate äärmiselt ebakindlat seisundit, oleks isegi impordi jätkumisel praegusel tasemel märgatavad tagajärjed, põhjustades ühenduse tootjate müügi edasist langust ja negatiivseid tagajärgi muudele tootmisharu seisundit määratlevatele näitajatele.
(318) Samuti aitab ühenduse ekspordi jätkuv vähenemine kaasa ühenduse tootjate seisundi halvenemisele. Hinnangute kohaselt on ühenduse eksport alates USA meetmete kehtestamisest juba vähenenud ning lähikuudel jääb selline olukord püsima või halveneb veelgi.
(319) Impordi ja ühenduse ekspordi prognoositav areng halvendab ühenduse tootmisharu olukorda kõigi tegurite osas, mida uuriti juba seoses märgatava kahju kindlakstegemisega. Tagajärjeks on müügi ja hindade edasine langus, mis omakorda mõjutab negatiivselt tootmist ning suurendab ühikuhindu ja kahjumit. Tegelikult suurendab negatiivset üldmõju oluliselt ka asjaolu, et impordi suurenemine on viimastel aastatel juba tekitanud ühenduse tootjatele märgatavat kahju.
3.7.5. Järeldus
(320) Võttes nõuetekohaselt arvesse asjaolu, et ühenduse tootjatele on juba tekitatud märgatavat kahju, on põhjust järeldada, et isegi impordi jätkumine praegusel tasemel halvendab ühenduse tootjate olukorda veelgi rohkem. Peale selle halvendab olukorda ka ühenduse ekspordi vähenemine, mis on tingitud USA meetmetest.
3. toode
Kuumvaltsitud legeerimata lehtterase kitsad ribad (järg)
ÜHENDUSE TOOTJATE OLUKORD
1997 1998 1999 2000 2001
Tootmisvõimsus (tonnides) 3 810 000 3 810 000 3 810 000 3 810 000 3 800 000
Tootmisvõimsuse rakendusaste (%) 72 % 73 % 69 % 73 % 67 %
Algvarud (tonnides) 182 468 190 212 198 033 113 383 142 532
Kogutoodang (tonnides) 2 736 501 2 763 332 2 646 967 2 784 800 2 553 066
Ost (tonnides) 0 0 0 0 0
Kogumüük (tonnides) 2 384 192 2 389 818 2 380 537 2 378 099 2 188 765
Suletud turg (tonnides) 344 566 365 693 351 081 377 552 368 239
Lõppvarud (tonnides) 190 212 198 033 113 383 142 532 138 595
Müügimaht väljaspool ELi (tonnides) 330 618 322 611 292 309 315 037 273 737
Müügimaht ELis (tonnides) 2 053 574 2 067 207 2 088 227 2 063 062 1 915 028
EL müügi ühikuhinnad (eurodes tonni kohta) 334 347 298 359 343
EL müügi puhaskasum/kahjum (%) 2,3 % 5,8 % -3,2 % 5,5 % -1,7 %
Turuosa (%) 96,0 % 94,1 % 93,5 % 92,1 % 89,9 %
Tööhõive (perioodi lõpul) 8 852 9 082 8 727 8 310 7 812
Tootlikkus (tonnides töötaja kohta) 309 304 303 335 327
EL MÜÜGIMAHT, ÜHIKUHINNAD JA TASUVUS KVARTALITE KAUPA
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Maht (tonnides) 565 520 498 165 422 842 428 502 484 470
Ühikuhinnad (eurodes tonni kohta) 349 342 341 337 332
Tasuvus (%) 1,6 % -1,9 % -2,8 % -5,2 % -8,5 %
Hinna allalöömine 2001. aastal = 26,7 %
Võrdlushinna allalöömine 2001. aastal = 53,5 %
Eespool ühenduse tootjate olukorra kohta esitatud andmeid on kontrollitud pisteliselt ja kohapealsete uurimiste käigus äriühingutes, mille osakaal ühenduse kogutoodangus on: 72,1 %
4. 4. TOODE - KUUMVALTSITUD LEGEERITUD LEHTTERASTOOTED
4.1. Vaatlusalune toode, samasugune toode või otseselt konkureeriv toode
4.1.1. Vaatlusalune toode
(321) Vaatlusaluse toote moodustavad teatavad kuumvaltsitud legeeritud lehtterasest tooted (edaspidi "legeerterastooted"). Praegu klassifitseeritakse vaatlusalune toode järgmiste CN-koodide alla: 7225 19 10, 7225 30 00, 7225 40 80, 7226 19 10, 7226 91 10, 7226 91 90 ja 7226 99 20.
(322) Legeerterastooteid valmistatakse samamoodi nagu kuumvaltslehtteraserulle ning kuumvaltsteraslehti ja -plaate, kuid terasele lisatakse legeerivat elementi. Need tooted võivad olla rullitud või rullimata ning neid kasutatakse lähtematerjalina väga paljude muude terastoodete valmistamisel.
(323) Kõik eespool loetletud asjakohased CN-koodid vastavad konkreetsetele tooteliikidele, mis erinevad üksteisest laiuse ja paksuse poolest eespool märgitud piirides.
(324) Olenemata asjaolust, et igale CN-koodile vastab üks kindel legeerterastoote liik, leiti, et neil kõigil on identsed omadused või sarnased füüsikalised ja tehnilised omadused ja kasutusotstarve. Sellest tulenevalt moodustavad kõik legeerterastoodete liigid ühe ja sama toote, mis kuulub asjakohaste eespool loetletud CN-koodide alla.
4.1.2. Samasugune või otseselt konkureeriv toode
(325) Komisjon on uurinud, kas ühenduse tootjate toodetud toode (edaspidi "samasugune toode") on samasugune nagu vaatlusalune importtoode. Uurimise käigus laekusid komisjonile esildised teatavatelt peamistelt legeerterastoodete eksportijatelt ja importijatelt, milles väideti, et teatavaid ühendusse imporditud legeerterastoodete liike ei ole tootnud ühenduse tootjad, mistõttu neid ei saa käsitada samasugusena nagu vaatlusalune toode.
(326) Komisjon kontrollis neid esildisi üksikasjalikult ja võttis arvesse eelkõige järgmisi uurimistulemusi:
a) importtootel ja ühenduse tootel oli ühesugune rahvusvaheline tariifne klassifikatsioon. Peale selle olid neil ühesugused või sarnased füüsikalised omadused, nt koostis, suurus, kuju ja faktuur, ning need olid valmistatud rahvusvaheliselt tunnustatud standardite kohaselt;
b) importtoodet ja ühenduse toodet müüdi sarnaste või identsete müügikanalite kaudu ja hinnateave oli lihtsalt kättesaadav (nt andmeid hindade kohta avaldatakse sellistes tööstusealastes perioodilistes väljaannetes nagu Metal Bulletin ja Steel Weekly) ning vaatlusalune toode ja ühenduse tootjate toode konkureerisid põhiliselt hinna poolest;
c) importtoode ja ühenduse toode olid mõlemad võimelised täitma samasugust või sarnast kasutusotstarvet, mistõttu need olid alternatiiv- või asendustooted ja omavahel kergesti asendatavad;
d) tarbijad käsitasid nii importtoodet kui ka ühenduse toodet alternatiivse vahendina konkreetse vajaduse või nõudluse rahuldamiseks vajalike funktsioonide täitmiseks ning seetõttu oli eksportija/importija tuvastatud erinevuste puhul tegemist väikeste, üksnes konkreetse kliendi jaoks valmistatud muudatustega.
(327) Komisjon on jõudnud järeldusele, et hoolimata kõnealustes esildistes välja toodud toote tehniliste omaduste ja kvaliteedi väidetavatest erinevustest on importtoode ja ühenduse toode samasugused või otseselt konkureerivad tooted.
4.2. Suurenenud import
(328) Komisjon on uurinud, kas vaatlusalust toodet imporditakse ühendusse niisuguses absoluutselt või ühenduse toodanguga võrreldes suhteliselt palju suurenenud koguses ja/või sellistel tingimustel, et see põhjustab või ähvardab põhjustada märgatavat kahju ühenduse tootjatele. Seoses sellega on komisjon keskendunud vaatlusaluse toote impordile viimasel ajal, mille kohta on andmed kättesaadavad absoluutarvudes ning võrreldes müügiks ettenähtud toodangu (v.a suletud turu jaoks ettenähtud toodang) ja kogutoodanguga. Alljärgnevast tabelist ilmneb impordi areng absoluutarvudes ning võrreldes ühenduse müügiks ettenähtud toodangu ja kogutoodanguga (k.a suletud turu jaoks ettenähtud toodang) aastatel 1997-2001.
4. toode
Kuumvaltsitud legeeritud lehtterastooted
TARBIMINE
1997 1998 1999 2000 2001
Maht (tonnides) 2 432 368 2 374 912 2 173 281 2 749 210 2 723 826
IMPORDIANDMED
1997 1998 1999 2000 2001
Koguimport
Maht (tonnides) 3 374 5 063 25 719 158 233 468 773
Kasv (%) 50,1 % 408,0 % 515,2 % 196,3 %
Turuosa (%) 0,1 % 0,2 % 1,2 % 5,8 % 17,2 %
Impordi ja kogutoodangu vaheline suhe (%) 0,1 % 0,2 % 0,9 % 4,5 % 15,1 %
Impordi ja müüdud toodangu vaheline suhe (%) 0,1 % 0,2 % 1,1 % 5,7 % 18,9 %
Ühikuhinnad (eurodes tonni kohta) 542 253 314 304 240
1998/1997 1999/1998 2000/1999 2001/2000
Liikuv keskmine maht (tonnides) 4 219 15 391 91 976 313 503
(329) Ajavahemikul 1999-2000 suurenes import 25719 tonnilt 158 233 tonnini, s.o 515 %. Samal ajal suurenes müügiks ettenähtud toodang 21 %, nii et kasv vabaturul müüdava toodangu suhtes oli üle 400 %. Kogutoodang suurenes (samuti 21 %), mistõttu kogutoodangu suhtes suurenes import umbes 400 %.
(330) Ajavahemikul 2000-2001 suurenes import 468 773 tonnini (kasv umbes 200 %). 2001. aastal vähenes müügiks ettenähtud toodang 11 %, nii et vabaturul müüdava toodangu suhtes suurenes import üle 232 %. 2001. aastal kogutoodang vähenes (12 %), mistõttu kogutoodangu suhtes suurenes import umbes 236 %.
(331) Vaatlusaluse toote hind muutus tõeliselt usaldusväärseks (väikeste mahtude tõttu) alles alates 1999. aastast. Aastatel 1999-2001 langes hind märkimisväärselt (24 %).
4.2.1. Kahe aasta liikuv keskmine
(332) Tegemaks kindlaks imporditaseme põhisuundumusi aastatel 1997-2001 ja seda, kas impordi hiljutine suurenemine on väljakujunenud suundumus, võttis komisjon arvesse kahe aasta liikuvat keskmist. Sellest ilmneb, et kuigi import suurenes ajavahemikul 1997/1998-1998/1999, toimus kõige olulisem kasv aastatel 1998/1999-2000/2001.
4.2.2. Impordi turuosa
(333) Impordi turuosa suurenes ajavahemikul 1997-2001 järsult, kuigi kõige olulisem kasv toimus aastatel 1999-2001, kui impordi turuosa suurenes 1,2 protsendilt 17,2 protsendini.
4.2.3. Järeldus
(334) Impordi suurenemine aastatel 1999-2001 absoluutnäitajate poolest üle 1 700 % ning vabaturul müüdava toodangu ja kogutoodangu suhtes üle 1 500 % on ootamatu, järsk ja märkimisväärne. Impordi hiljutise suurenemise põhjuseks ei saa pidada imporditaseme tavapäraseid kõikumisi üles- ja allapoole, nagu ilmneb viie aasta pikkust uurimisperioodi käsitlevast kaheaastaste perioodide liikuvatest keskmistest.
(335) Järeldatakse, et hiljutist suurenemist võib pidada ootamatuks, järsuks ja märkimisväärseks võrreldes varasemate aastate arengutendentsidega.
4.3. Ettenägematud arengutendentsid
4.3.1. Kaubanduse kaitsemeetmete kasutamise suurenemine USAs. Üldteave
(336) Alates 1998. aastast hakkas USA, mis moodustab umbes ühe kaheksandiku maailma terasetarbimisest, vastuseks Aasia kriisile[7] kasutama terasesektoris rohkem kaubanduse kaitsemeetmeid, et kaitsta omamaiseid tootjaid konkurentsi eest. Mitme kõnealuse meetme kohta on WTO otsuse teinud ja mõned kasutatud meetodid on kuulutanud WTO nõuetega vastuolus olevaks. Sellegipoolest põhinevad paljud senini jõus olevad meetmed samadel meetoditel.
(337) Alljärgnevas tabelis on näidatud, mitu korda tegi USA aastatel 1997-2001 terasesektoris tervikuna dumpinguvastast või tasakaalustavat tollimaksu käsitleva lõpliku otsuse (ühe või mitme riigi suhtes), ning siit ilmneb selle tegevuse intensiivistumine viimasel kolmel aastal.
Aasta Dumpinguvastane tollimaks Tasakaalustav tollimaks
1997 5 0
1998 6 1
1999 16 7
2000 14 5
2001 26 5
(338) Aastal 2001 teatas USA ka edasistest laiaulatuslikest meetmetest terasesektoris. Jaanuaris algatas USA uurimise terasesektoris 1974. aasta kaubandusseaduse paragrahvi 223 alusel. Juulis teatas USA rahvusvaheline kaubanduskomitee (ITC) laiaulatusliku uurimise algatamisest terasesektoris 1974. aasta kaubandusseaduse paragrahvi 202 alusel ning detsembris soovitas ITC kaitsemeetmeid suure hulga terastoodete suhtes.
(339) Kõnealused meetmed mõjusid üha pärssivamalt terastoodete impordile USAsse, mistõttu teraseimport USAsse vähenes ajavahemikul 1998-2001 33 %, ning need kulmineerusid kaitsemeetmete väljakuulutamisega USA poolt 5. märtsil 2002. Eelkõige piiras kaitsemeetmeid käsitlev menetlus, mille üle oli enne selle algatamist mitu kuud arutelusid peetud, importi USAsse, kuna tekitas ettevõtjates ebakindlust. Tegemist on suurima kaubanduse kaitsemeetmega, mille WTO liige on kunagi algatanud ja mis hõlmab 17 miljardi USA dollari suurust importi.
4.3.2. Kaubanduse kaitsemeetmete kasutamise suurenemine USAs vaatlusaluse toote suhtes
(340) Ajavahemikul 1999-2001 kehtestas USA seoses kuumvaltslehtterastoodetega (s.o toode, mis hõlmab vaatlusalust toodet) 14 dumpinguvastast meedet (k.a üks peatamisleping) kõrgete tollimaksude näol ja kuus tasakaalustavat meedet. Eelkõige kehtestas USA 1999. aasta juulis 41,27-43,40 % suurused dumpinguvastased tollimaksud Brasiiliast pärineva vaatlusaluse toote impordi suhtes. Septembris 2000 kehtestas USA 40,6-44,59 % suurused dumpinguvastased tollimaksud ja 41,69 % suurused tasakaalustavad tollimaksud (kusjuures mõnda neist kohaldati kumulatiivselt) Argentinast pärineva vaatlusaluse toote impordi suhtes. Novembris 2000 kehtestas USA 64,20-90,83 % suurused dumpinguvastased tollimaksud Hiinast pärineva vaatlusaluse toote impordi suhtes. Samuti kehtestas USA 2000. aasta novembris 36,53-44,40 % suurused dumpinguvastased tollimaksud ja 8,28-31,89 % suurused tasakaalustavad tollimaksud (kusjuures mõnda neist kohaldati kumulatiivselt) Indiast pärineva vaatlusaluse toote impordi suhtes.
(341) 15. märtsiks 2002 kehtisid USAs kuumvaltslehtterastoodete osas dumpinguvastased meetmed 14 riigi eksportijate suhtes ja tasakaalustavad meetmed kuue riigi eksportijate suhtes. Kõnealuste menetlustega seotud riigid olid Argentina, Brasiilia, Hiina, India, Indoneesia, Jaapan, Kasahstan, Lõuna-Aafrika, Madalmaad, Rumeenia, Tai, Taiwan, Ukraina ja Venemaa. Kõikidel juhtudel on pärast dumpinguvastase või tasakaalustava meetme võtmist vaatlusaluse toote import kõnealusest riigist USAsse vähenenud. Peale selle, et 2001. aastal vähenes järsult USAsse saabuv import ning vaatlusaluse toote suhtes kehtis 14 dumpinguvastast ja kuus tasakaalustavat meedet, algatas USA kõnealuse aasta algul terasesektorit käsitleva uurimise USA 1974. aasta kaubandusseaduse paragrahvi 223 alusel ja aasta keskel teatas USA rahvusvahelise kaubanduse komitee (ITC) laiaulatuslikust terasesektorit käsitlevast uurimisest kõnesoleva seaduse paragrahvi 202 alusel.
(342) Ajavahemikul 1999-2001 vähenes kuumvaltslehtterastoodete import USAsse 5,40 miljonilt tonnilt 2,56 miljoni tonnini. Samal ajavahemikul suurenes sama toote import ühendusse 2,87 miljonilt tonnilt 4,20 miljoni tonnini, s.o üle 46 %.
(343) Komisjon on ka kindlaks teinud, et kuumvaltslehtterastoodete impordi vähenedes USA turule suurenes import ühenduse turule. Komisjon on olemasoleva teabe alusel kindlaks teinud, et kaubanduse kaitsemeetmete ulatuslikum ja tõhusam kasutamine USAs viimastel aastatel, USA kuumvaltslehtterastoodete impordi järsk vähenemine ajavahemikus 2000-2001 ja kõnealuse toote impordi suurenemine nimetatud perioodil ühenduses on omavahel ajalises seoses. Aastal 2001 oli ühendus üks kuumvaltslehtterastoodete põhilisi eksporditurge. Ühenduse ja USA turul on ühesugused tööstustarbijad. Paljud eksportijad, keda on mõjutanud USA kaubanduse kaitsemeetmed, on mitu aastat eksportinud ka ühendusse. Samaaegselt USA impordi järsu vähenemisega kasvas import ühendusse 2001. aastal rekordtasemele, hoolimata sellest, et sisemajanduse kogutoodang, tootmine ja tarbimine vähenesid.
(344) Sellist ulatuslikumat ja tõhusamat kaubanduse kaitsemeetmete kasutamist, kusjuures mõned neist meetmetest on leitud olevat vastuolus WTO nõuetega, ei olnud võimalik ette näha Uruguay vooru lõpetamisel ning sel juhul on tegemist ettenägematute asjaoludega kaitsemeetmete lepingu tähenduses.
4.3.3. Impordi vähenemine USAsse
(345) Alljärgnevas tabelis on esitatud kaupade kirjeldamise ja kodeerimise harmoneeritud süsteemi (HS) koodide 7225 19, 7225 30, 7225 40, 7226 19, 7226 91 ja 7226 99 alla klassifitseeritud kaupade (kuhu kuuluvad ka vaatlusalune toode ja samasugune toode) import USAsse aastatel 1999-2001.
Aasta Vaatlusaluse toote import USAsse (tonnides)
1999 606 643
2000 561 905
2001 477 434
Allikas: Global Trade Atlas
(346) Ajavahemikul 1999-2001 vähenes import USAsse. Eriti järsult, s.o umbes 15 %, vähenes import 2001. aastal (umbes 84 000 tonni võrra).
(347) Kõnealuse impordi vähenemist USAsse võib eelkõige põhjendada eespool osutatud meetmete otsese mõjuga eksportijatele, kelle kaupade suhtes kohaldati dumpinguvastaseid ja/või tasakaalustavaid tollimakse, kuid samuti kõnealuste meetmete kaudse hoiatava mõjuga ja kõiki vaatlusaluse toote USAsse eksportijaid käsitleva uurimisega.
(348) Alljärgnevas tabelis on esitatud konkreetsete dumpinguvastaste/tasakaalustavate meetmete mõju eespool nimetatud toodete ekspordile teatavatest riikidest.
Riik Eksport USAsse (maht tonnides)
2000 2001
Jaapan 103 000 93 000
Ühendus 250 000 192 000
4.4. Ühenduse tootjate määratlus
(349) Ühenduse vaatlusaluse toote kogutoodang on umbes 3,1 miljonit tonni aastas. Uurimises tegid täielikult koostööd järgmised ühenduse terasetööstuse ettevõtted:
- Corus Staal BV, Madalmaad,
- Riva Ilva SpA, Itaalia,
- Salzgitter AG Stahl ... Technologie, Saksamaa,
- Sidmar NV, Belgia,
- Sollac SA, Prantsusmaa,
- SSAB Tunnplat, Rootsi,
- Thyssen Krupp Stahl AG, Saksamaa, ning
- Lucchini SpA, Itaalia.
(350) Kõik need äriühingud on Euroopa Raua- ja Terasetööstuse Konföderatsiooni ("Eurofer") liikmed. Nende toodang moodustab umbes 75 % ühenduse vaatlusaluse toote kogutoodangust. Nad moodustavad suurema osa ühenduse kogutoodangust määruse (EÜ) nr 3285/94 artikli 5 lõike 3 punkti c ja määruse (EÜ) nr 519/94 artikli 15 lõike 1 tähenduses. Sellest tulenevalt käsitatakse neid käesoleva menetluse kohaldamisel ühenduse tootjatena.
4.5. Märgatav kahju
(351) Et teha kindlaks, kas ühenduse samasuguse toote tootjatele on tekitatud märgatavat kahju, st kas ühenduse tootjate seisund on märkimisväärselt halvenenud, on komisjon hinnanud kõiki asjakohaseid ühenduse tootjate olukorda mõjutavaid objektiivseid ja koguseliselt mõõdetavaid tegureid. Vaatlusaluse toote puhul on komisjon hinnanud eelkõige tootmisvõimsuse, toodangu, tootmisvõimsuse rakendusastme, tööhõive, tootlikkuse, suletud turu, varude, tarbimise, müügi, turuosa, rahakäibe, kasutatud kapitali tasuvuse, ühikuhinna ja selle allalöömise ning tasuvuse arengut aastatel 1997-2001. Asjakohased majandusandmed on esitatud käesoleva toote analüüsi lõpus.
(352) Uurimine on näidanud, et vaatlusalusel tootel võib olla üks kahest kasutusotstarbest. Seda võidakse kas müüa või kasutada ettevõttesiseselt muude toodete valmistamisel. Leiti, et umbes 22 % ühenduse tootjate toodetavatest vaatlusalustest toodetest kasutatakse ettevõttesiseselt, st et need tootjad töötlevad neid edasi integreeritud protsessis, tihti samal tootmisliinil (edaspidi "suletud turg"). Hiljem läbivad kõnealused tooted ettevõttesisese töötluse, mille kohta tavaliselt arvet ei esitata.
(353) Ülejäänud toodang müüakse ühenduse turul turuhindadega (edaspidi "vabaturg"). Vaatlusalust importtoodet müüakse samuti vabaturul. Vabaturul on põhilised ostjad sõltumatud külmvaltstoodete tehased, torutootjad, terasetöötlemiskeskused, terasekaupmehed ja hulgimüüjad. Ühenduse tootmisharu ja importijad müüvad vaatlusalust toodet ühtedele ja samadele klientidele ning seda kasutatakse samadel eesmärkidel. Vaatlusaluse toote müümisega vabaturul kaasneb faktuurarvete esitamine.
(354) Uurimine näitas, et tehakse selget vahet suletud turu ja vabaturu jaoks ettenähtud vaatlusaluse toote vahel. Leiti, et suletud turu jaoks ettenähtud vaatlusalust toodet import otseselt ei mõjuta. Seevastu müügiks ettenähtud toodang konkureeris otseselt impordiga.
(355) Andmaks võimalikult täielikku ülevaadet ühenduse tootjate olukorra kohta, on komisjon hankinud ja analüüsinud nii suletud turu kui ka vabaturu jaoks ettenähtud vaatlusalust toodet käsitlevaid andmeid. Et vabaturumüük konkureerib vaatlusaluste importtoodetega, keskendutakse vabaturule. Ehkki komisjon kombineeris võimaluste piires vabaturgu ja suletud turgu käsitlevaid andmeid, on analüüsimisel vabaturgu ja suletud turgu vajaduse ja võimaluse korral ka eristatud.
4.5.1. Vaatlusaluse tootega seotud tegevuse üldanalüüs
4.5.1.1. Tootmisvõimsus ja selle rakendusaste
(356) Hinnanguline teoreetiline tootmisvõimsus püsis kogu analüüsiperioodi jooksul stabiilselt umbes 4,5 miljonit tonni juures. Tootmisvõimsuse rakendusaste vähenes ajavahemikul 1997-1999 (74,5 protsendilt 65,0 protsendini), suurenes 2000. aastal (78,6 protsendini) ja vähenes 2001. aastal 12 % (69,1 protsendini).
1997 1998 1999 2000 2001
Tootmisvõimsus (tonnides) 4 500 000 4 500 000 4 500 000 4 500 000 4 500 000
Tootmisvõimsuse rakendusaste 74,5 % 71,6 % 65,0 % 78,6 % 69,1 %
4.5.1.2. Kogutoodang
(357) Ühenduse samasuguse toote kogutoodang vähenes aastatel 1997-1999 3,35 miljonilt tonnilt 2,9 miljoni tonnini. Aastatel 1999-2000 suurenes toodang 3,5 miljoni tonnini, kuid 2001. aastal langes uuesti 3,1 miljoni tonnini, s.o 12 % e viie aasta pikkuse perioodi madalaimale tasemele.
1997 1998 1999 2000 2001
Kogutoodang (tonnides) 3 350 622 3 222 004 2 922 827 3 538 723 3 111 090
4.5.1.3. Tööhõive
(358) Samasuguse tootega seotud tööhõive on analüüsiperioodi jooksul pidevalt vähenenud. See vähenes umbes 3 170 töötajalt 1997. aastal 2 705 töötajani 2001. aastal e 15 %.
1997 1998 1999 2000 2001
Tööhõive 3 170 3 246 2 829 2 964 2 705
4.5.1.4. Tootlikkus
(359) Aastatel 1997-2001 kõikus tootlikkus 1 057 tonnist töötaja kohta 1997. aastal 1 150 tonnini töötaja kohta 2001. aastal.
1997 1998 1999 2000 2001
Tootlikkus 1 057 992 1 033 1 194 1 150
4.5.1.5. Rahakäive
(360) Rahakäivet oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti kõnealust näitajat muudest eespool esitatud näitajatest vähemtähtsaks. Sellegipoolest ilmneb aastate 1997-2001 puhul negatiivne olukord.
1997 1998 1999 2000 2001
Rahakäive (indeks) 100 48 -76 39 77
4.5.1.6. Kasutatud kapitali tasuvus
(361) Kasutatud kapitali tasuvust oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti ka kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
1997 1998 1999 2000 2001
Kasutatud kapitali tasuvus 8,8 % 17,6 % 10,2 % 11,2 % 3,8 %
4.5.1.7. Muud näitajad
(362) Käesoleva rubriigi all ei peetud vajalikuks analüüsida tarbimist, müügimahtu, turuosa, ühikuhindu, tasuvust ja varusid, kuna kõnesolevate näitajate täielik analüüs on asjakohane ainult vabaturu puhul.
4.5.2. Vabaturu analüüs
4.5.2.1. Tarbimine
(363) Ühenduse vaatlusaluse toote tarbimine määrati kindlaks ühenduse tootjate (koostööd tegevad ja koostöös mitteosalevad tootjad) kogumüügi alusel vabaturul ning Eurostati impordistatistikas vaatlusaluse toote impordi kohta ühendusse esitatud andmete alusel.
(364) Nagu alljärgnevast tabelist ilmneb, vähenes tarbimine ühenduses ajavahemikus 1997-1998 umbes 11 % 2,43 miljonilt tonnilt 2,17 miljoni tonnini. Aastatel 1999-2000 suurenes see rohkem kui 26 %, saavutades viie aasta pikkuse perioodi kõrgeima taseme (2,75 miljonit tonni), kuid 2001. aastal langes tagasi 2,72 miljoni tonnini.
1997 1998 1999 2000 2001
Tarbimine (tonnides) 2 432 368 2 374 912 2 173 281 2 749 210 2 723 826
4.5.2.2. Müügimaht
(365) Ühenduse samasuguse toote müügimaht vähenes aastatel 1997-1999 2,4 miljonilt tonnilt 2,1 miljoni tonnini. Aastatel 1999-2000 suurenes müük 21 %, saavutades viie aasta pikkuse perioodi kõrgeima taseme (2,6 miljonit tonni), kuid 2001. aastal langes tagasi 2,3 miljoni tonnini.
(366) Toote eksport vähenes ajavahemikus 1997-1999 0,37 miljonilt tonnilt 0,19 miljoni tonnini. Aastatel 1999-2001 suurenes müük 19 %, kuid ei saavutanud 1997. ega 1998. aasta eksporditaset.
1997 1998 1999 2000 2001
Müügimaht ühenduses (tonnides) 2 428 994 2 369 849 2 147 562 2 590 977 2 255 053
4.5.2.3. Turuosa
(367) Ühenduse tootjate turuosa vähenes vaatlusperioodi jooksul pidevalt 99,9 protsendilt 1997. aastal 82,8 protsendini 2001. aastal.
1997 1998 1999 2000 2001
Turuosa (%) 99,9 % 99,8 % 98,8 % 94,2 % 82,8 %
4.5.2.4. Samasuguse toote hind ja hinna allalöömine
(368) Ühenduse tootjate keskmine ühikuhind kõikus analüüsiperioodi jooksul 341 eurost 302 euroni tonni kohta. Üldiselt on hinnad analüüsiperioodi jooksul tõusnud, kuid nagu allpool toodust nähtub, on tasuvus kõikunud ja 2001. aastal langes see madalaimale tasemele. Seda seletatakse legeerterastoodete impordist põhjustatud hinna allalöömisega, mida käsitletakse allpool. Selline hinnasurve on tähendanud seda, et toodete hinnatõus on pidurdunud, kuigi toote kvaliteedi parandamine ja kliendikesksuse suurendamine on suurendanud kulusid. Sellist suundumust kinnitab ka asjaolu, et alates 2001. aasta 1. kvartalist kuni 2002. aasta 1. kvartalini on ühenduse toote hind langenud 340 eurolt tonni kohta 315 eurole tonni kohta.
(369) Määramaks kindlaks hinna allalöömise taset, uuriti hinnateavet võrreldavate ajavahemike jooksul samal kaubandustasandil ja sarnastele klientidele suunatud müügi puhul. Võrreldes hindu, mis olid märgitud ühenduse tootjate esitatud arvetel ja eksportivate tootjate poolt ühendusele esitatud arvetel, ilmnes, et impordihinnad olid 2001. aastal keskmiselt 25,9 % madalamad kui siseturuhinnad.
1997 1998 1999 2000 2001
Ühenduse müügi ühikuhind (eurodes tonni kohta) 314 334 302 332 341
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi ühikuhind (eurodes tonni kohta) 340 337 347 342 315
4.5.2.5. Tasuvus
(370) Nagu eespool mainitud, oli ühenduse tootjate müügi tasuvus ühenduses viie aasta pikkuse vaatlusperioodi jooksul kõikuv. Kõige madalam tasuvus registreeriti 2001. aastal ja kõige kõrgem tasuvus saavutati 1998. aastal, kui sobivad hinnad ja märkimisväärse impordi puudumine võimaldas saada 9,0 % suuruse kasumi. Kvartaliandmetest ilmneb aastatel 2000-2001 langustendents, mis jätkus ka 2002. aastal, kui 1. kvartalis saadi 5,0 % suurune kahjum (see toimus samaaegselt odava impordi järsu suurenemisega). Selline negatiivne olukord ilmnes samaaegselt keskmiste hindade languse ja hindade madalseisuga. Suurendamaks tasuvust, püüdsid ühenduse tootjad 2001. aastal selgelt tõsta müügihindu, kuid 2001. aasta neljandaks kvartaliks oli selline poliitika osutunud ebaõnnestunuks ja hinnad langesid uuesti. Tuleks tunnistada, et nagu eespool mainitud, kogu viie aasta pikkuse perioodi jooksul tasuvus suurenes.
(371) Võrdlushinna allalöömisest ilmneb, kui palju on importtoote hind madalam hinnatasemest, mida ühenduse tootjad oleksid võinud eeldatavalt saada mittekahjustavas olukorras. Võrdlushinna allalöömistaseme arvutamisel võeti aluseks ühenduse toote kaalutud keskmine mittekahjustav hind tonni kohta. Sellise hinna arvutamisel lisati ühenduse toote vastavale tootmiskulule 8 % suurune kasumimarginaal. Kõnealust kasumimarginaali peeti põhjendatuks, kuna see vastab ühenduse tootjate kasumile tavapärases kauplemisolukorras, mida ei ole mõjutanud impordi ootamatult järsk suurenemine. Sellist mittekahjustavat hinda võrreldi vaatlusaluse importtoote kaalutud keskmise hinnaga tonni kohta 2001. aasta jooksul. Erinevust kõnesoleva kahe hinna vahel väljendati protsendimäärana importtoote CIF-hinnast ühenduse piiril ja selle tulemusena saadi 44,2 % suurune võrdlushinna allalöömine.
1997 1998 1999 2000 2001
Ühenduse müügi tasuvus 6,4 % 9,0 % 4,1 % 7,2 % 3,2 %
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi tasuvus 6,1 % 2,2 % 4,2 % -0,1 % -5,0 %
4.5.2.6. Varud
(372) Varud suurenesid analüüsiperioodi jooksul ja eelkõige 2001. aastal suurenesid need rohkem kui 22 %.
1997 1998 1999 2000 2001
Lõppvarud (tonnides) 142 675 120 568 127 254 168 856 207 112
4.5.3. Suletud turu analüüs
(373) Mõnda suletud turuga seotud näitajat on analüüsitud üldisemalt, arvestades, et suletud turg moodustab ühe osa vaatlusaluse tootega seotud tegevuse üldanalüüsist (s.o tootmisvõimsus ja selle rakendusaste, tööhõive ja tootlikkus). Muude eespool seoses vabaturuga analüüsitud tegurite, s.o müügihindade, varude ja tasuvuse kohta saadud andmed ei ole oma iseloomu tõttu otseselt ja objektiivselt võrreldavad vaatlusaluse toote vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks. Seetõttu keskendutakse käesolevas analüüsis suletud turu jaoks ettenähtud toodangule ja uuritakse, kas selle suundumus on võrreldav vaba- ja koguturu suundumustega.
(374) Suletud turg suurenes 540 000 tonnilt 1997. aastal 699 000 tonnini 2000. aastal ning vähenes 2001. aastal uuesti 593 000 tonnini. Suhteliselt püsis suletud turu jaoks ettenähtud toodang kogu perioodi jooksul umbes 18 % tasemel ja seetõttu peetakse seda oluliseks. Kuid et suletud turg püsis 2001. aastal kõrgemal tasemel kui 1999. aastal ja oli kogutoodangu suhtes stabiilne, jõuti järeldusele, et kõnealune tegur ei mõjuta kahjuanalüüsi märkimisväärselt.
1997 1998 1999 2000 2001
Suletud turg (tonnides) 539 014 561 488 579 540 698 505 593 000
4.5.4. Järeldus
(375) Andmetest selgub, et kuigi tootmisvõimsus ja tootlikkus püsisid stabiilsena, ilmnesid tootmisvõimsuse rakendusastme, toodangu ja tööhõive puhul üldiselt negatiivsed arengutendentsid ning negatiivseid jooni võib täheldada ka rahakäibe ja kasutatud kapitali tasuvuse puhul.
(376) Üldiselt ilmneb vabaturgu käsitlevatest andmetest varude suurenemine ning negatiivsed arengutendentsid müügi, turuosa ja tasuvuse osas.
(377) Suletud turgu käsitlevatest andmetest selgub samasugune negatiivne suundumus. Kõnealuseid järeldusi kinnitas ka vaatlusaluse tootega seotud tegevuse üldanalüüs, milles suletud turg moodustab olulise osa.
(378) Eelkõige märgib komisjon, et samaaegselt impordi suurenemisega 2001. aastal vähenes ühenduse tootjate ühendusesisene müügimaht 13 % ja tasuvus langes kiiresti.
(379) Tegurite sellise kombinatsiooni mõju ühenduse tootjatele kajastub majandusnäitajates. Ühenduse tootjad on kaotanud oma turuosa, mis 2001. aastal langes viie aasta madalaimale tasemele. 2001. aastal vähenes järsult tootmisvõimsuse rakendusaste ja koos sellega ka tootlikkus. Samuti on vähenenud tööhõive ja 2002. aastal väheneb see eeldatavalt veelgi. Tootmise ning ühendusesisese müügimahu ja hindade vähenemise tagajärjel 2001. aastal langes ühenduse tootjate tasuvus ja kasum vähenes märkimisväärselt. Kõnesolevaid suundumusi kinnitab hindade ja tasuvuse langus ajavahemikul 2001. aasta 1. kvartalist kuni 2002. aasta 1. kvartalini, mil eelkõige ühenduse tootjad hakkasid saama olulist kahjumit.
(380) Võttes arvesse kõiki kõnealuseid tegureid ja tuginedes eelkõige vabaturu analüüsile, on komisjon jõudnud järeldusele, et ühenduse tootjatele on tekitatud märgatavat kahju.
4.6. Põhjuslikud seosed
(381) Et teha kindlaks põhjuslikku seost suurenenud impordi ja märgatava kahju vahel ning tagada, et muude tegurite põhjustatud kahju ei omistataks suurenenud impordile, on komisjon toiminud järgmiselt:
- kahjulikuks peetavate tegurite kahjustavad mõjud on üksteisest eristatud,
- kõnealune kahjustav mõju on omistatud seda põhjustavatele teguritele ja
- pärast kahju omistamist kõigile olemasolevatele põhjuslikele teguritele on komisjon kindlaks teinud, kas märgatav kahju on tõepoolest märkimisväärselt põhjustatud suurenenud impordist.
4.6.1. Suurenenud impordi mõju
(382) Vaatlusaluse toote turg on tarneallikate, klientide ja hindade poolest läbipaistev. Et vaatlusalune toode kujutab endast põhiliselt toorainet, konkureerivad vaatlusalune toode ja samasugune toode peamiselt hinna poolest.
(383) Ajavahemikul 1999-2001 suurenes impordi turuosa 0,1 protsendilt 17,2 protsendini, samal ajal kui ühenduse tootjate turuosa vähenes 99,9 protsendilt 82,8 protsendini. Samal ajavahemikul suurenes impordi osakaal vabaturul müüdavas toodangus 0,1 protsendilt 18,9 protsendini. Seega on import suurenenud ka toodangu suhtes ühenduse tootjate arvelt.
(384) Aastatel 2000-2001 langes importtoote keskmine ühikuhind ühenduse turul 304 eurolt 240 eurole tonni kohta. See avaldas survet ühenduse tootjate hindadele, kelle müügimahud vähenesid, mis omakorda põhjustas ebaproportsionaalselt suure kasumilanguse ning 2001. aastal muutus ühenduse tootjate olukord kahjumlikuks, kusjuures see suundumus on veelgi süvenenud 2002. aasta 1. kvartalis (mil kahjum oli 5,0 %). Sellise negatiivse olukorra puhul tuleb arvesse võtta ka mitme tehase sulgemist ja tööhõive jätkuvat vähenemist.
(385) Kõnealustel põhjustel jõuti järeldusele, et odava impordi suurenemine ja ühenduse tootjatele tekitatud märgatav kahju on omavahel seotud ning et impordi suurenemise kahjustav mõju on ilmnenud eelkõige hinnasurvena ja ühenduse tootjate poolt ühenduse turul müüdava mahu vähenemisena.
4.6.2. Tarbimise muutumise mõju
(386) Aastatel 1999-2001 suurenes tarbimine 25 %. Komisjon on kindlaks teinud, et märgatava kahju põhjuseks ei olnud ühenduse tarbimistaseme muutused.
4.6.3. Suletud turu muutumise mõju
(387) Komisjon on ka uurinud, millist mõju on avaldanud vaatlusaluse toote suletud turul kasutamise arengutendentsid. Tuleks märkida, et vaatlusaluse toote suletud turg moodustab vähem kui 20 % kogutoodangust. Aastatel 1997-2001 suletud turg pisut suurenes. 2000. aastal suurenes see palju, kuid 2001. aastal vähenes uuesti.
(388) Suletud turu kohta saadud täiendavad andmed ei ole oma iseloomu tõttu otseselt ja objektiivselt võrreldavad vaatlusaluse toote vabaturu kohta saadud andmetega, kuid nendest ei nähtu siiski, et äriühingutel on tasuvam toota suletud turu jaoks kui vabaturu jaoks.
(389) Seetõttu järeldab komisjon, et aastatel 1997-2000 ei avaldanud suletud turg kahjustavat mõju. Suletud turu vähenemisel 2001. aastal oli siiski mõningane kahjustav mõju toodangule, mis omakorda mõjutas tootmisvõimsuse rakendusastet ja sellest tulenevalt tasuvust. Ühenduse tootjate hindade languse ja tulude vähenemise vabaturul tingis siiski odav import ning nende seos suletud turu vähenemisega on väike või puudub üldse.
4.6.4. Ekspordijõudluse mõju
(390) Aastatel 1997-1999 vähenes ühenduse tootjate ekspordimaht 370 000 tonnilt 189 000 tonnini. Aastatel 1999-2001 suurenes eksport 19 %. Viie aasta pikkuse perioodi jooksul vähenes eksport siiski ligikaudu 145 000 tonni võrra. Kuigi ekspordi vähenemisel aastatel 1997-1999 võis olla kahjustav mõju, ei ole sellist mõju aastatel 2000 ja 2001 enam esinenud. Et ekspordi vähenemine põhjustas kahju viie aasta pikkuse perioodi algul, tuleb seda käsitada vähemtähtsana kui siis, kui see oleks toimunud kõnealuse perioodi lõpus.
(391) Eespool toodud põhjustel on jõutud järeldusele, et ekspordi vähenemise ja vähemalt viie aasta pikkuse perioodi algul täheldatud kahjustava mõju vahel on teatav seos.
Maht tonnides 1997 1998 1999 2000 2001
Ühenduse tootjate ekspordimüük 369 977 312 774 189 038 207 640 224 780
4.6.5. Ülemäärase tootmisvõimsuse mõju
(392) Komisjon on põhjalikumalt uurinud, kas kahjustava mõju põhjuseks võib olla ühenduse tootjate ülemäärane tootmisvõimsus. Tootmise hinnanguline teoreetiline koguvõimsus ei muutunud uurimisperioodi jooksul märkimisväärselt ja tootmisvõimsuse rakendusaste püsis viie aasta pikkuse uurimisperioodi jooksul suhteliselt kõrgel tasemel. Sellegipoolest vähenes tootmisvõimsuse rakendusaste aastatel 2000-2001, mis võis kaasa aidata kahju tekitamisele tasuvuse osas, kuna suurenes ühiku maksumus. Kuid et vaatlusalusele tootele tekitatud märgatav kahju on seotud ka müügimahu vähenemise, hinnalanguse ja turuosa vähenemisega, jõuti järeldusele, et märgatava kahju peamiseks põhjuseks ei saanud olla ülemäärane tootmisvõimsus.
4.6.6. Ümberkorraldamise mõju
(393) Järgmisena uuris komisjon ühenduse tootjate poolt viimastel aastatel tehtud ümberkorralduste kulude kahjustavat mõju. Selles suhtes märgitakse, et üldiselt kaasnevad ümberkorraldamisega sellised lühiajalised kulutused nagu näiteks koondamisel makstavad hüvitised, soetuskulud jne, mille kaalub üles keskmise tähtaja jooksul tõhususe suurenemisest saadav kasu. See tähendab, et käimasoleva ratsionaliseerimisprotsessi tõttu on kulustruktuuri mõjutanud jätkuvad lühiajalised kulutused, isegi kui need on leitud olevat väikesed.
4.6.7. Kahjustava mõju omistamine
(394) Ühenduse tootjatele tekitatud märgatav kahju ilmnes peamiselt vähenenud müügimahus ja halvenevas finantsolukorras. Komisjon tegi kindlaks, et lisaks impordi suurenemisele aitasid kahju tekkimisele kaasa järgmised neli tegurit: suletud turu vähenemine, ekspordijõudluse vähenemine, ümberkorraldamise mõju ja tootmisvõimsuse rakendusastme vähenemine.
(395) Kõigepealt vähenes 2001. aastal tootmisvõimsuse rakendusaste, kuigi selle põhjuseks oli ajutine toodangu vähenemine ja rakendusaste ei langenud sellisele tasemele, mida võiks pidada madalaks. Seetõttu leiab komisjon, et tootmisvõimsuse rakendusastme langus ei kahjustanud märkimisväärselt ei mahtu ega hindu.
(396) Nagu eespool mainitud, on jõutud järeldusele, et ekspordi vähenemise ja täheldatud kahjustava mõju vahel on teatav seos, kuigi kõnealune mõju esines aastatel 1997-1999, mistõttu seda peetakse vähem tähtsaks kui siis, kui see oleks toimunud viie aasta pikkuse perioodi lõpus.
(397) Aastatel 2000-2001 tuvastatud suletud turu langusel oli negatiivne mõju, kuigi tasuvuse osas täheldatud negatiivne mõju arvutati vabaturu müügi alusel ja suletud turg kõnealust näitajat ei mõjutanud. Peale selle ei olnud suletud turg kõnesoleva toote puhul esmatähtis ja ei saa väita, et umbes 20 % suurune suletud turu vähenemine oleks märgatava kahju peamine põhjus.
(398) Käimasolevate ratsionaliseerimismeetmete mõju kohta leiab komisjon samuti, et selle mõju ühenduse tootjate kulustruktuurile ei ole märkimisväärne, võrreldes eelkõige odava impordi hinna mõjuga.
(399) Komisjon märkis, et ühenduse tootjate müügimahu vähenemise ning müügihindade ja tasuvuse languse esmaseks põhjuseks oli impordi suurenemine.
4.6.8. Järeldus
(400) On jõutud järeldusele, et pärast muude teadaolevate tegurite kahjustava mõju uurimist ning nende eraldamist üksteisest ja eristamist suurenenud impordi kahjustavast mõjust ning olles taganud, et muude tegurite põhjustatud kahju ei omistata impordile, võib tõdeda, et suurenenud impordi ja ühenduse tootjatele tekitatud märgatava kahju vahel on selge ja märkimisväärne seos.
4.7. Muud arengutendentsid
(401) Peale selle on komisjon analüüsinud veel mitmeid elemente, mis põhjendavad järeldust, et ühenduse tootjatele tekitatud märgatav kahju võib eeldatavasti suureneda, kui import peaks jätkuma praegusel tasemel või suurenema.
4.7.1. USA terasekaitsemeetmed
(402) 5. märtsil 2002 kehtestas USA kaitsemeetmed teatavate terastoodete, sh legeerterastoodete suhtes. Kõnealused meetmed jõustusid 20. märtsil 2002 ja need seisnevad USAsse saabuva impordi suhtes väärtuselise tollimaksu suurendamises 30 % esimesel aastal, 24 % teisel aastal ja 18 % kolmandal aastal. Väidetavalt kohaldatakse kõnealuseid meetmeid erga omnes, kuid tegelikult ei kohaldata neid Kanada, Iisraeli, Jordaania ja Mehhiko ning mitme arenguriigina määratletud riigi suhtes.
4.7.2. Kauplemise ümberpaigutumine USA terasekaitsemeetmete tõttu
(403) Komisjon uuris USA meetmete võimalikku mõju, analüüsides põhiliste USAsse eksportivate riikide olukorda.
(404) Aastal 2001 importis USA umbes 480 000 tonni kaupu, mis on klassifitseeritud HS kuuekohaliste koodide 7225 19, 7225 30, 7225 40, 7226 19, 7226 91 ja 7226 99 alla (kuhu kuulub vaatlusalune toode). Põhilised kõnealuste toodete USAsse eksportijad olid ühendus (40 % e 192 000 tonni), Kanada (27 % e 127000 tonni), Jaapan (20 % e 94 000 tonni) ja Brasiilia (6 % e 30 000 tonni). Rumeenia, Lõuna-Korea ja Ukraina tarnisid USA turule 2001. aastal samuti rohkem kui 1 % kõnesolevat toodet.
(405) Eespool nimetatud toodete kogueksport USAsse sealsete kaitsemeetmete tõttu kannatanud riikidest (v.a ühenduse tootjad ja vaatlusaluse toote osas USA kaitsemeetmete rakendusalast välja jäetud riikide tootjad) ulatus 2001. aastal umbes 125 000 tonnini.
(406) Seejärel uuris komisjon, kas on tõenäoline, et USA võetud kaitsemeetmest tulenev piiratud juurdepääs USA turule võib põhjustada ekspordi suurenemise ühendusse. Komisjon uuris koostööd tegevate eksportivate tootjate tootmisvõimsuse olukorda. Nemad suurendasid oma tootmisvõimsust 3,14 miljonilt tonnilt 1997. aastal 3,81 miljoni tonnini 2000. aastal. Mitte ükski koostööd tegev eksportiv tootja ei avaldanud soovi vähendada lähitulevikus tootmisvõimsust ja tootmist USA meetmete tõttu.
(407) Enamik väljendas soovi teha tasa USAsse suunatud ekspordi vähenemine müügi suurendamisega siseturgudel, kuid selle väite puhul tuleks arvesse võtta püsivat või vähenevat tarbimist kõnealustel turgudel. Seoses sellega on väga ebatõenäoline, et kõnesolevad tootjad suudavad märkimisväärselt suurendada müüki siseturul. Samuti on ebatõenäoline, et nad suudavad suurendada müüki teistele eksporditurgudele, kuna enamik nimetatud turgude tootjaid kannatab juba USA turu märgatava sulgemise tõttu ning miski ei viita märkimisväärsele ekspordi suurendamist võimaldavale lisatarbimisele nendel turgudel lähiajal või keskmise tähtaja jooksul.
(408) Seetõttu ulatub võimalik kaubavahetus, mis lõplike meetmete puudumisel võidakse USA meetmete tulemusena ümber suunata ühendusse, 125 000 tonnini. Põhjused, miks selline potentsiaal ei pruugi täielikult realiseeruda, on näiteks USA siseturu hindade praegune kõrge tase, mis kehtestatud 30 % suurustest tollimaksudest hoolimata võib põhjustada eeldatust mõnevõrra suurema imporditaseme, ning asjaolu, et kolmandate riikide tootjad võivad suuta osaliselt korvata USA turu vähenemist, müües rohkem oma siseturul. Eelkõige võib see osutuda teataval määral õigeks nende riikide puhul, kes on võtnud kaitsemeetmeid vastukaaluks USA kaitsemeetmele. Samuti võivad tootjad suurendada mõneks ajaks oma varusid.
(409) Sellegipoolest jääb püsima väga suur võimalus, et eksport ühendusse suureneb. Nagu märgatava kahju analüüsis sai juba kindlaks tehtud, oli 2001. aastal toimunud suurenemisel väga palju põhjusi, mis kõik on senini olemas ja võivad eeldatavalt importi jätkuvalt suurendada. Lisaks on nüüd uue tegurina olemas USA kaitsemeede, mille tõttu jääb üle märkimisväärne toodangukogus, millele tootjad püüavad iga hinna eest leida ostjaid. Sellistel asjaoludel võib põhjendatult eeldada, et lõplike meetmete puudumise korral võidakse USA turult mujale ümber paigutada minimaalselt 25-50 % eespool arvutatud kogusest (30 000-60 000 tonni). Väga tõenäoliselt on kogus suurem, kuid käesolevas analüüsis peetakse arukaks tugineda konservatiivsetele hinnangutele.
(410) Samuti on asjakohane, et 2001. aastal oli ühendus üks legeerterastoodete põhilisi eksporditurge (0,47 miljonit tonni). Võrdluseks võib tuua Hiina (0,68 miljonit tonni), USA (0,48 miljonit tonni), Mehhiko (0,18 miljonit tonni), Tai (0,17 miljonit tonni) ja Venemaa (0,17 miljonit tonni). Sellest ilmneb asjaolu, et ühendus oli ja on pärast hiljutisi meetmeid maailma üks kõige avatumaid turge. Euro väärtuse hiljutine suurenemine USA dollari ja muude tähtsamate vääringute suhtes muudab impordi lähiajal ja kaugemas tulevikus huvipakkuvamaks võrreldes ühenduse toodanguga.
4.7.3. Ühenduse ekspordi vähenemine USA terasekaitsemeetmete tõttu
(411) USA meetmete vahetu tulemusena on järsult vähenenud ühenduse vaatlusaluse toote eksport USAsse. Üldiselt peatab 30 % suuruste väärtuseliste tollimaksude kehtestamine kõnealuse ekspordi, kuigi väikeses mahus võidakse eksportida, sest USAs on hinnatase praegu kõrge, mistõttu võib olla kasulik maksta tollimakse, et müüa vähemalt ülemääraseid varusid. Võttes võimaluste piires arvesse erandeid, mida USA on teinud alates meetmete kehtestamisest, väheneb ühenduse eksport USAsse (mis 2001. aastal oli umbes 195 000 tonni) USA meetmete tulemusena prognooside kohaselt märkimisväärselt.
(412) Tõenäoline on ka see, et ühenduse eksport muudele kolmandatele turgudele väheneb samuti, kuna maailma tootjate jaoks on eksportimine raskem nii USA meetmete tõttu kui ka muude kolmandate riikide ja ühenduse poolt oma turule ümberpaigutumise vältimiseks võetud kaitsemeetmete tõttu.
4.7.4. USA meetmete eeldatav mõju
(413) Komisjon on hinnanud lõplike meetmete kehtestamata jätmise võimalikku mõju ühenduse tootjatele ning USA kaitsemeetmetest tulenevat kauplemise ümberpaigutumist ja kõnealuste meetmete mõju ühenduse ekspordile. Selles suhtes on komisjon leidnud, et ühenduse kaitsemeetmete puudumise korral suureneb import tõenäoliselt märkimisväärselt, mille tulemusena halveneb väga tõsiselt ja märkimisväärselt ühenduse tootmisharu seisund. Arvestades ühenduse tootjate äärmiselt ebakindlat seisundit, on impordi märgataval suurenemisel äärmiselt tõsised tagajärjed. Eeldatav 30 000-60 000 tonni suurune kasv (vastab umbes 10 % suurusele kasvule) põhjustab tõenäoliselt ühenduse tootjate müügi edasise vähenemise, mis omakorda tekitab negatiivseid tagajärgi muudele tootmisharu seisundit määratlevatele näitajatele.
(414) Ühenduse ekspordi jätkuv vähenemine aitab oluliselt kaasa ühenduse tootjate seisundi halvenemisele. On ilmne, et alates USA meetmete kehtestamisest on ühenduse eksport oluliselt vähenenud ning et lähikuudel väheneb see sama palju või veel rohkem.
(415) Impordi eeldatav suurenemine ja ühenduse ekspordi eeldatav vähenemine halvendavad märkimisväärselt ühenduse tootmisharu olukorda kõigi tegurite osas, mida uuriti juba seoses märgatava kahju kindlakstegemisega. Tagajärjeks on müügi ja hindade edasine langus, mis omakorda mõjutab negatiivselt tootmist ning suurendab ühikuhindu ja kahjumit. Tegelikult suurendab negatiivset üldmõju oluliselt ka asjaolu, et impordi suurenemine on viimastel aastatel juba tekitanud ühenduse tootjatele märgatavat kahju.
4.7.5. Järeldus
(416) Võttes nõuetekohaselt arvesse asjaolu, et ühenduse tootjatele on juba tekitatud märgatavat kahju, on põhjust järeldada, et ilma lõplike meetmeteta halvendab impordi märkimisväärne suurenemine ühenduse tootjate olukorda veel rohkem. Peale selle halvendab olukorda ühenduse ekspordi märkimisväärne vähenemine, mis on tingitud USA meetmetest.
4. toode
Kuumvaltsitud legeeritud lehtterastooted (järg)
ÜHENDUSE TOOTJATE OLUKORD
1997 1998 1999 2000 2001
Tootmisvõimsus (tonnides) 4 500 000 4 500 000 4 500 000 4 500 000 4 500 000
Tootmisvõimsuse rakendusaste (%) 74,5 % 71,6 % 65,0 % 78,6 % 69,1 %
Algvarud (tonnides) 130 038 142 675 120 568 127 254 168 856
Kogutoodang (tonnides) 3 350 622 3 222 004 2 922 827 3 538 723 3 111 090
Ost (tonnides) 0 0 0 0 0
Kogumüük (tonnides) 2 798 972 2 682 622 2 336 601 2 798 617 2479 833
Suletud turg (tonnides) 539 014 561 488 579 540 698 505 593 000
Lõppvarud (tonnides) 142 675 120 568 127 254 168 856 207 112
Müügimaht väljaspool ELi (tonnides) 369 977 312 774 189 038 207 640 224 780
Müügimaht ELis (tonnides) 2 428 994 2 369 849 2 147 562 2 590 977 2 255 053
EL müügi ühikuhinnad (eurodes tonni kohta) 314 334 302 332 341
EL müügi puhaskasum/kahjum (%) 6,4 % 9,0 % 4,1 % 7,2 % 3,2 %
Turuosa (%) 99,9 % 99,8 % 98,8 % 94,2 % 82,8 %
Tööhõive (perioodi lõpul) 3 170 3 246 2 829 2 964 2 705
Tootlikkus (tonnides töötaja kohta) 1 057 992 1 033 1 194 1 150
EL MÜÜGIMAHT, ÜHIKUHINNAD JA TASUVUS KVARTALITE KAUPA
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Maht (tonnides) 667 308 657 477 478 552 451 717 555 739
Ühikuhinnad (eurodes tonni kohta) 340 337 347 342 315
Tasuvus (%) 6,1 % 2,2 % 4,2 % -0,1 % -5,0 %
Hinna allalöömine 2001. aastal = 25,9 %
Võrdlushinna allalöömine 2001. aastal = 44,2 %
Eespool ühenduse tootjate olukorra kohta esitatud andmeid on kontrollitud pisteliselt ja kohapealsete uurimiste käigus äriühingutes, mille osakaal ühenduse kogutoodangus on: 74,2 %
5. 5. TOODE - KÜLMVALTSITUD LEHTTERAS
5.1. Vaatlusalune toode, samasugune toode või otseselt konkureeriv toode
5.1.1. Vaatlusalune toode
(417) Vaatlusaluse toote moodustab teatav külmvaltsitud lehtteras (edaspidi "külmvaltslehtteras"). Praegu klassifitseeritakse vaatlusalune toode järgmiste CN-koodide alla:
7209 15 00, 7209 16 90, 7209 17 90, 7209 18 91, 7209 25 00, 7209 26 90, 7209 27 90,
7209 28 90, 7209 90 10, 7209 90 90, 7225 20 90, 7225 50 00, 7211 23 10, 7211 23 99,
7211 29 20, 7211 29 50, 7211 29 90, 7219 01 17, 7211 90 90, 7212 60 93, 7212 60 99,
7226 92 10 ja 7226 92 90.
(418) Külmvaltslehtterase valmistamisel rullitakse kuumvaltslehtteraserullid lahti ja külmvaltsitakse need. Neid kasutatakse lähtematerjalina väga paljude muude terastoodete, näiteks metalliga kaetud lehtterase, orgaanilise ainega kaetud lehtterase ja tinatatud toodete valmistamisel.
(419) Kõik eespool loetletud asjakohased CN-koodid vastavad konkreetsetele tooteliikidele, mis erinevad üksteisest laiuse ja paksuse poolest eespool märgitud piirides.
(420) Olenemata asjaolust, et igale CN-koodile vastab üks kindel külmvaltslehtterase liik, leiti, et neil kõigil on identsed omadused või sarnased füüsikalised ja tehnilised omadused ja kasutusotstarve. Sellest tulenevalt moodustavad kõik külmvaltslehtterase liigid ühe ja sama toote, kuuludes asjakohaste eespool loetletud CN-koodide alla.
5.1.2. Samasugused või otseselt konkureerivad tooted
(421) Komisjon on uurinud, kas ühenduse tootjate toodetud toode (edaspidi "samasugune toode") on samasugune nagu vaatlusalune importtoode. Uurimise käigus laekusid komisjonile esildised teatavatelt peamistelt külmvaltslehtterase eksportijatelt ja importijatelt, milles väideti, et teatavaid ühendusse imporditud külmvaltslehtterase liike ei ole tootnud ühenduse tootjad, mistõttu neid ei saa käsitada samasugusena nagu vaatlusalune toode.
(422) Komisjon kontrollis neid esildisi üksikasjalikult ja võttis arvesse eelkõige järgmisi uurimistulemusi:
a) importtootel ja ühenduse tootel oli ühesugune rahvusvaheline tariifne klassifikatsioon. Peale selle olid neil ühesugused või sarnased füüsikalised omadused, nt koostis, suurus, kuju ja faktuur, ning need olid valmistatud rahvusvaheliselt tunnustatud standardite kohaselt;
b) importtoodet ja ühenduse toodet müüdi sarnaste või identsete müügikanalite kaudu ja hinnateave oli lihtsalt kättesaadav (nt andmeid hindade kohta avaldatakse sellistes tööstusealastes perioodilistes väljaannetes nagu Metal Bulletin ja Steel Weekly) ning vaatlusalune toode ja ühenduse tootjate toode konkureerisid põhiliselt hinna poolest;
c) importtoode ja ühenduse toode olid mõlemad võimelised täitma samasugust või sarnast kasutusotstarvet, mistõttu need olid alternatiiv- või asendustooted ja omavahel kergesti asendatavad;
d) tarbijad käsitlesid nii importtoodet kui ka ühenduse toodet alternatiivse vahendina konkreetse vajaduse või nõudluse rahuldamiseks vajalike funktsioonide täitmiseks ning seetõttu oli eksportija/importija tuvastatud erinevuste puhul tegemist väikeste, üksnes konkreetse kliendi jaoks valmistatud muudatustega.
(423) Komisjon on jõudnud järeldusele, et hoolimata kõnealustes esildistes välja toodud toote tehniliste omaduste ja kvaliteedi väidetavatest erinevustest on importtoode ja ühenduse toode samasugused või otseselt konkureerivad tooted.
5.2. Suurenenud import
(424) Komisjon on uurinud, kas vaatlusalust toodet imporditakse ühendusse niisuguses absoluutselt või ühenduse toodanguga võrreldes suhteliselt palju suurenenud koguses ja/või sellistel tingimustel, et see põhjustab või ähvardab põhjustada märgatavat kahju ühenduse tootjatele. Seoses sellega on komisjon keskendunud vaatlusaluse toote impordile viimasel ajal, mille kohta on andmed kättesaadavad absoluutarvudes ning võrreldes müügiks ettenähtud toodangu (v.a suletud turu jaoks ettenähtud toodang) ja kogutoodanguga. Alljärgnevast tabelist ilmneb impordi areng absoluutarvudes ning võrreldes ühenduse müügiks ettenähtud toodangu ja kogutoodanguga (k.a suletud turu jaoks ettenähtud toodang) aastatel 1997-2001.
5. toode
Külmvaltslehtteras
TARBIMINE
1997 1998 1999 2000 2001
Maht (tonnides) 15 353 318 15 233 990 14 262 302 14 712 170 13 251 241
IMPORDIANDMED
Koguimport (k.a lepinguriigid) 1997 1998 1999 2000 2001
Maht (tonnides) 1 228 151 1 839 053 1 312 704 2 445 101 2 460 647
Kasv (%) 49,7 % -28,6 % 86,3 % 0,6 %
Turuosa (%) 8,0 % 12,1 % 9,2 % 16,6 % 18,6 %
Impordi ja kogutoodangu vaheline suhe (%) 2,6 % 3,8 % 2,8 % 4,9 % 5,5 %
Impordi ja müüdud toodangu vaheline suhe (%) 7,3 % 11,9 % 8,7 % 17,3 % 19,9 %
Ühikuhinnad (eurodes tonni kohta) 362 315 278 346 311
1998/1997 1999/1998 2000/1999 2001/2000
Liikuv keskmine maht (tonnides) 1 533 602 1 575 879 1 878 903 2 452 874
(425) Aasia kriisile[8] eelnenud ajal püsis import enam-vähem muutumatuna umbes 1,2 miljoni tonni piires (1996: 1,1 miljonit tonni, 1997: 1,2 miljonit tonni). Aasia kriisi tagajärjel suurenes import aastatel 1997-1998 umbes 50 %, samal ajal kui selle keskmine hind langes peaaegu 13 %. Ühenduse toodangu suhtes suurenes import umbes 3 protsendilt ligikaudu 4 protsendini, samal ajal kui müüdud kogutoodangu suhtes suurenes see 7,3 protsendilt 11,9 protsendini. Siiski leitakse, et 1998. aastal ei olnud imporditase tüüpiline Aasia tootjate erakordselt madalate hindade ja sellest tuleneva impordi sissevoolu tõttu.
(426) Järgmisel aastal, kui Aasia kriisi mõju hakkas nõrgenema, langes import tavapärasemale tasemele, jäädes siiski pisut suuremaks kui 1997. aastal, kuid selle keskmine hind püsis madal. 1999. aastal vähenes import ka müügiks ettenähtud toodangu ja kogutoodangu suhtes. Sellegipoolest, võrreldes 1997. ja 1999. aastat, võib nii absoluutnäitajate kui ka suhteliste näitajate poolest täheldada impordi sissetungi suurenemist müügiks ettenähtud toodangu ja kogutoodangu suhtes.
(427) Aastatel 1999-2000 suurenes import 1,31 miljonilt tonnilt 2,44 miljoni tonnini, st 1,1 miljoni tonni võrra e 86 %. Samal ajavahemikul vähenes pisut müügiks ettenähtud toodang (15,1 miljonilt tonnilt 14,2 miljoni tonnini), st langus vabaturu toodangu suhtes oli 28 %. Kogutoodang suurenes 2000. aastal peaaegu 6,5 %, kajastades suletud turu jaoks ettenähtud toodangu suurenemist, nii et kogutoodangu suhtes suurenes import vähem.
(428) Aastatel 2000-2001 suurenes import veelgi 2,4 miljoni tonnini (kasv umbes 0,01 miljonit tonni e 0,5 %). 2001. aastal vähenes müügiks ettenähtud toodang veel 13 % 14,2 miljonilt tonnilt 12,3 miljoni tonnini, nii et vabaturul müüdava toodangu suhtes suurenes import rohkem kui 15 %. 2001. aastal vähenes ka kogutoodang (5,69 miljoni tonni võrra e 11,3 %), kajastades suletud turule ettenähtud toodangu ja vabaturul müüdava toodangu vähenemist, nii et kogutoodangu suhtes suurenes import 12,5 %.
(429) Ajavahemikul 1997-1999 vaatlusaluse toote hinnad langesid. Hinnad tõusid 2000. aastal (346 euroni tonni kohta), kuid langesid uuesti 2001. aastal (10 %). Tuleks märkida, et olenemata 2000. aasta hinnatõusust jätkus 2001. aastal impordi suurenemine (nii absoluutnäitajate poolest kui ka toodangu suhtes), samal ajal kui hinnad langesid. Keskmine impordihind langes 346 eurolt tonni kohta 2000. aastal 311 eurole tonni kohta 2001. aastal. Komisjon märgib, et ühendusse toodava impordi edasine suurenemine toimus ajal, mil euro oli suhteliselt nõrk võrreldes USA dollariga.
5.2.1. Kahe aasta liikuv keskmine
(430) Tegemaks kindlaks imporditaseme põhisuundumusi aastatel 1997-2001 ja seda, kas impordi hiljutine suurenemine on väljakujunenud suundumus, võttis komisjon arvesse kahe aasta liikuvat keskmist. Sellest ilmneb, et kui aastatel 1997/1998 - 1999/2000 kõikus import iga kaheaastase perioodi vältel 1,49 ja 1,83 miljoni tonni vahel, siis aastatel 1999/2000-2000/2001 suurenes see rohkem kui 30 % 2,45 miljoni tonnini.
5.2.2. Impordi turuosa
(431) Aastatel 1997-1998 suurenes impordi turuosa Aasia kriisi tulemusena järsult, kuid seejärel vähenes see 1999. aastal uuesti 9 protsendini, mis tähendab 1,2 % suurust kasvu võrreldes 1997. aastaga. Alates 2000. aastast on impordi turuosa suurenenud 16,6 protsendini ja seejärel 18,1 protsendini, st vastavalt 83 % ja 12 %.
5.2.3. Järeldus
(432) Kuigi import suurenes 1998. aastal järsult, leiab komisjon, et selline kasv oli erandlik ja seda ei saa käsitada impordi tavapärase arengu osana. Sellele osutab ka asjaolu, et 1999. aastal vähenes import märgatavalt. Jättes kõrvale 1998. aasta, oli impordi aastane kasvumäär ajavahemikul 1997. aastast kuni 1999. aastani absoluutnäitajate poolest vähem kui 5 %. Seevastu aastatel 1999-2000 oli impordi aastane kasvumäär absoluutnäitajate poolest 86 % (78 % kogutoodangu suhtes ja 98 % vabaturul müüdava toodangu suhtes). Kõigi parameetrite järgi oli impordi aastane kasvumäär aastatel 1999-2000 rohkem kui kolm korda suurem kui varasemal perioodil. Lisaks suurenes import 2001. aastal veelgi.
(433) Impordi kahe aasta liikuva keskmise areng viie aasta pikkuse uurimisperioodi jooksul osutab sellele, et impordi hiljutise suurenemise põhjuseks ei saa pidada imporditaseme väljakujunenud suundumusi.
(434) Järeldatakse, et viimaste aastate kasvu võib pidada ootamatuks, järsuks ja märkimisväärseks võrreldes varasemate aastate arenguga, pidades eelkõige silmas, et 1998. aastal toimunud impordikasvu tuleb käsitada ebatüüpilisena.
5.3. Ettenägematud arengutendentsid
5.3.1. Kaubanduse kaitsemeetmete kasutamise suurenemine USAs
(435) Alates 1998. aastast hakkas USA, mis moodustab umbes ühe kaheksandiku maailma terasetarbimisest, vastuseks Aasia kriisile kasutama terasesektoris rohkem kaubanduse kaitsemeetmeid, et kaitsta omamaiseid tootjaid konkurentsi eest. Mitme kõnealuse meetme kohta on WTO otsuse teinud ja mõned kasutatud meetodid on kuulutatud WTO nõuetega vastuolus olevaks. Sellegipoolest põhinevad paljud senini jõus olevad meetmed samadel meetoditel.
(436) Alljärgnevas tabelis on näidatud, mitu korda tegi USA aastatel 1997-2001 terasesektoris tervikuna dumpinguvastast või tasakaalustavat tollimaksu käsitleva lõpliku otsuse ühe või mitme riigi suhtes, ning siit ilmneb selle tegevuse intensiivistumine viimasel kolmel aastal.
Aasta Dumpinguvastane tollimaks Tasakaalustav tollimaks
1997 5 0
1998 6 1
1999 16 7
2000 14 5
2001 26 5
(437) Aastal 2001 teatas USA ka edasistest laiaulatuslikest meetmetest terasesektoris. Jaanuaris algatas USA uurimise terasesektoris 1974. aasta kaubandusseaduse paragrahvi 223 alusel. Juulis teatas USA rahvusvaheline kaubanduskomitee (ITC) laiaulatusliku uurimise algatamisest terasesektoris 1974. aasta kaubandusseaduse paragrahvi 202 alusel ning detsembris soovitas ITC kaitsemeetmeid suure hulga terastoodete suhtes.
(438) Kõnealused meetmed mõjusid üha pärssivamalt terastoodete impordile USAsse, mistõttu teraseimport USAsse vähenes ajavahemikul 1998-2001 33 %, ning need kulmineerusid kaitsemeetmete väljakuulutamisega USA poolt 5. märtsil 2002. Eelkõige piiras kaitsemeetmeid käsitlev menetlus, mille üle oli enne selle algatamist mitu kuud arutelusid peetud, importi USAsse, kuna tekitas ettevõtjates ebakindlust. Tegemist on suurima kaubanduse kaitsemeetmega, mille WTO liige on kunagi algatanud ja mis hõlmab 17 miljardi USA dollari suurust importi.
5.3.2. Kaubanduse kaitsemeetmete kasutamise suurenemine USAs vaatlusaluse toote suhtes
(439) Juunis 1999 algatas USA dumpinguvastase menetluse 12 riigi suhtes ning novembris 1999 ja jaanuaris 2000 kehtestas ajutised dumpinguvastased meetmed; lõplike otsuste tegemine algas 2000. aasta veebruaris. Tollimaksumäär kõikus 25 protsendist 81 protsendini.
(440) Samuti algatas USA 2001. aasta oktoobris dumpinguvastase menetluse 20 tootjariigi suhtes ning tegi 2002. aasta mais esialgsed otsused. Tollimaksumäär kõikus vähem kui 10 protsendist (põhiliselt ühenduse liikmesriikide puhul) 154 protsendini India puhul.
(441) Kõnealused meetmed on näited kaubanduse kaitsemeetmetest, mille USA on kehtestanud vaatlusaluse toote impordi suhtes, ning need täiendavad eespool nimetatud kaitsemeetmeid. Mõnede eespool nimetatud uurimisega seotud riikide suhtes kehtestati aastatel 1999-2001 ka tasakaalustavad meetmed.
(442) Sellist ulatuslikumat ja tõhusamat kaubanduse kaitsemeetmete kasutamist, kusjuures mõned neist meetmetest on leitud olevat vastuolus WTO nõuetega, ei olnud võimalik ette näha Uruguay vooru lõpetamisel ning sel juhul on tegemist ettenägematute asjaoludega kaitsemeetmete lepingu tähenduses.
5.3.3. Impordi vähenemine USAsse
(443) Alljärgnevas tabelis on esitatud selliste toodete import, mis klassifitseeritakse harmoneeritud süsteemi koodide 720915, 720916, 720917, 720918, 720925, 720926, 720927, 720928, 720990, 721123, 721129, 721190, 721260, 722520, 722550 ja 722692 alla, kuhu kuulub ka vaatlusalune toode. Aastatel 1998-2001 vähenes import USAsse 3,62 miljonilt tonnilt 2,75 miljoni tonnini, s.o umbes 0,87 miljoni tonni võrra. Samal ajavahemikul suurenes vaatlusaluse toote import ühendusse 1,80 miljonilt tonnilt 2,40 miljoni tonnini, s.o umbes 0,6 miljoni tonni võrra.
(444) Aastal 2001 oli ühendus vaatlusaluse toote põhiline eksporditurg. Ühenduse ja USA turul on ühesugused tööstustarbijad. Paljud eksportijad, keda on mõjutanud USA kaubanduse kaitsemeetmed, on mitu aastat eksportinud ka ühendusse. Samaaegselt USA impordi vähenemisega kasvas import ühendusse 2001. aastal rekordtasemele, hoolimata sellest, et sisemajanduse kogutoodang, tootmine ja tarbimine vähenesid.
1997 1998 1999 2000 2001
Import USAsse (tonnides) 3 207 436 3 618 875 3 022 558 2 463 123 2 750 793
Allikas: Global Trade Atlas
(445) Eespool nimetatud toodete impordi vähenemist USAsse võib eelkõige põhjendada eespool osutatud meetmete otsese mõjuga eksportijatele, kelle kaupade suhtes kohaldati kaubanduse kaitsemeetmete ühe osana tollimakse, kuid samuti kõnealuste meetmete kaudse hoiatava mõjuga ja kõiki vaatlusaluse toote USAsse eksportijaid käsitleva uurimisega.
(446) Alljärgnevas tabelis on esitatud konkreetsete dumpinguvastaste/tasakaalustavate meetmete mõju vaatlusaluse toote ekspordile teatavatest riikidest.
Riik Meetmete kehtestamise kuupäev Eksport USAsse (maht tuhandetes tonnides)
1999 2000
Venemaa November 1999 378 268
Jaapan November 1999 369 339
Tai November 1999 67 22
Brasiilia November 1999 283 195
5.4. Ühenduse tootjate määratlus
(447) Ühenduse külmvaltslehtterase kogutoodang oli 2001. aastal 44,46 miljonit tonni. Uurimises tegid täielikult koostööd järgmised ühenduse terasetööstuse ettevõtted:
- Aceralia Corporacion Siderurgica SA, Hispaania,
- Cockerill Sambre SA, Belgia,
- Sidmar NV, Belgia,
- Sollac SA, Prantsusmaa,
- EKO Stahl GmbH, Saksamaa,
- Corus Strip UK, Ühendkuningriik,
- Corus Staal BV, Madalmaad,
- Rautaruukki Oyj, Soome,
- Riva/Ilva SPA, Itaalia,
- Salzgitter AG Stahl ... Technologie, Saksamaa,
- SSAB Tunnplat AB, Rootsi,
- Stahlwerke Bremen GmbH, Saksamaa, ning
- Thyssen Krupp Stahl AG, Saksamaa.
(448) Kõik need äriühingud on Euroopa Raua- ja Terasetööstuse Konföderatsiooni ("Eurofer") liikmed. Nende toodang moodustab umbes 75 % ühenduse külmvaltslehtterase kogutoodangust. Nad moodustavad suurema osa ühenduse kogutoodangust määruse (EÜ) nr 3285/94 artikli 5 lõike 3 punkti c ja määruse (EÜ) nr 519/94 artikli 15 lõike 1 tähenduses. Sellest tulenevalt käsitatakse neid käesoleva menetluse kohaldamisel ühenduse tootjatena.
5.5. Märgatav kahju
5.5.1. Sissejuhatus
(449) Et teha kindlaks, kas ühenduse samasuguse toote tootjatele on tekitatud märgatavat kahju, st kas ühenduse tootjate seisund on märkimisväärselt halvenenud, on komisjon hinnanud kõiki asjakohaseid ühenduse tootjate olukorda mõjutavaid objektiivseid ja koguseliselt mõõdetavaid tegureid. Vaatlusaluse toote puhul on komisjon hinnanud eelkõige tootmisvõimsuse, toodangu, tootmisvõimsuse rakendusastme, tööhõive, tootlikkuse, rahakäibe, kasutatud kapitali tasuvuse, suletud turu, varude, tarbimise, müügi, turuosa, hinna ja selle allalöömise ning tasuvuse arengut aastatel 1997-2001. Asjakohased majandusandmed on esitatud käesoleva toote analüüsi lõpus.
(450) Uurimine on näidanud, et vaatlusalusel tootel võib olla üks kahest kasutusotstarbest. Seda võidakse kas müüa või kasutada ettevõttesiseselt muude toodete valmistamisel. Leiti, et umbes 67 % ühenduse tootjate toodetavatest vaatlusalustest toodetest kasutatakse ettevõttesiseselt, st et need tootjad töötlevad neid edasi integreeritud protsessis, tihti samal tootmisliinil (edaspidi "suletud turg"). Hiljem läbivad kõnealused tooted ettevõttesisese töötluse, mille kohta tavaliselt arvet ei esitata.
(451) Ülejäänud toodang müüakse ühenduse turul turuhindadega (edaspidi "vabaturg"). Vaatlusalust importtoodet müüakse samuti vabaturul. Vabaturul on põhilised ostjad sõltumatud külmvaltstoodete tehased, torutootjad, terasetöötlemiskeskused, terasekaupmehed ja hulgimüüjad. Ühenduse tootmisharu ja importijad müüvad vaatlusalust toodet ühtedele ja samadele klientidele ning seda kasutatakse samadel eesmärkidel. Vaatlusaluse toote müümisega vabaturul kaasneb faktuurarvete esitamine.
(452) Uurimine näitas, et tehakse selget vahet suletud turu ja vabaturu jaoks ettenähtud vaatlusaluse toote vahel. Leiti, et suletud turu jaoks ettenähtud vaatlusalust toodet import otseselt ei mõjuta. Seevastu müügiks ettenähtud toodang konkureeris otseselt impordiga.
(453) Andmaks võimalikult täielikku ülevaadet ühenduse tootjate olukorra kohta, on komisjon hankinud ja analüüsinud nii suletud turu kui ka vabaturu jaoks ettenähtud külmvaltslehtterast käsitlevaid andmeid. Et vabaturumüük konkureerib vaatlusaluste importtoodetega, keskendus komisjon vabaturule. Ehkki komisjon kombineeris võimaluste piires vabaturgu ja suletud turgu käsitlevaid andmeid, on analüüsimisel vabaturgu ja suletud turgu vajaduse ja võimaluse korral ka eristatud.
5.5.2. Vaatlusaluse tootega seotud tegevuse üldanalüüs
5.5.2.1. Tootmisvõimsus ja selle rakendusaste
(454) Aastatel 1997-2001 on tootmisvõimsus langenud üldiselt 2 % 59,0 miljonilt tonnilt 1997. aastal 57,8 miljoni tonnini 2001. aastal.
(455) Tootmisvõimsuse rakendusaste püsis aastatel 1997-1999 suhteliselt stabiilsena (kõikudes 79,6 % ja 78,9 % vahel), kuid 2000. aastal see suurenes (84,0 protsendini) ja 2001. aastal vähenes rohkem kui 8 % (76,9 protsendini). 2001. aastal oli rakendusaste viie aasta pikkuse analüüsiperioodi madalaimal tasemel. Kasumi saamiseks peab terasetööstusel olema kõrge tootmisvõimsuse rakendusaste ja selline järsk langus osutab tootmise vähenemisele.
1997 1998 1999 2000 2001
Tootmisvõimsus (tonnides) 59 059 300 60 630 200 59 571 800 59 703 500 57 815 300
Tootmisvõimsuse rakendusaste 79,6 % 78,9 % 79,0 % 84,0 % 76,9 %
5.5.2.2. Ühenduse kogutoodang
(456) Aastatel 1997-1999 püsis ühenduse kogutoodang stabiilselt 47-47,8 miljoni tonni juures, suurenes 2000. aastal 50,15 miljoni tonnini ja seejärel vähenes 2001. aastal 44,5 miljoni tonnini (s.o umbes 11 % suurune langus võrreldes 2000. aastaga). 2001. aastal oli tootmine viie aasta pikkuse analüüsiperioodi madalaimal tasemel, olles kooskõlas müügi ja suletud turu vähenemisega.
1997 1998 1999 2000 2001
Kogutoodang (tonnides) 47 011 191 47 837 266 47 061 756 50 150 980 44 460 000
5.5.2.3. Tööhõive
(457) Samasuguse tootega seotud tööhõive on uurimisperioodi jooksul järjekindlalt ja pidevalt vähenenud. See vähenes ligikaudu 24 000 töötajalt 1997. aastal ligikaudu 22 000 töötajani 2001. aastal e 9 %. Üks järsk vähenemine toimus ajavahemikus 1998-1999 ja teine ajavahemikus 2000-2001.
1997 1998 1999 2000 2001
Tööhõive 23 766 23 514 22 546 22 412 21 739
5.5.2.4. Tootlikkus
(458) Ajavahemikus 1997-2000 suurenes tootlikkus 1978 tonnilt töötaja kohta 1997. aastal 2238 tonnini töötaja kohta 2000. aastal. 2001. aastal vähenes tootlikkus siiski 9 %, kajastades tootmise ulatuslikku langust kõnealusel aastal.
1997 1998 1999 2000 2001
Tootlikkus (tonnides töötaja kohta) 1 978 2 034 2 087 2 238 2 045
5.5.2.5. Rahakäive
(459) Rahakäivet oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti kõnealust näitajat muudest eespool esitatud näitajatest vähemtähtsaks. Sellegipoolest ilmneb ajavahemikes 1997-2001 ja 2000-2001 negatiivne olukord.
1997 1998 1999 2000 2001
Rahakäive (indeks) 100 104 96 99 80
5.5.2.6. Kasutatud kapitali tasuvus
(460) Kasutatud kapitali tasuvust oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti ka kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
1997 1998 1999 2000 2001
Kasutatud kapitali tasuvus 10,1 % 10,1 % 3,1 % 7,4 % 3,8 %
5.5.2.7. Muud näitajad
(461) Käesoleva rubriigi all ei peetud vajalikuks analüüsida tarbimist, müügimahtu, turuosa, ühikuhindu, tasuvust ja varusid, kuna kõnesolevate näitajate täielik analüüs on asjakohane ainult vabaturu puhul.
5.5.3. Vabaturu analüüs
5.5.3.1. Tarbimine
(462) Ühenduse vaatlusaluse toote tarbimine määrati kindlaks ühenduse tootjate (koostööd tegevad ja koostöös mitteosalevad tootjad) kogumüügi alusel vabaturul ning Eurostati impordistatistikas vaatlusaluse toote impordi kohta ühendusse esitatud andmete alusel.
(463) Ajavahemikus 1997-1999 vähenes tarbimine ühenduses umbes 7 % 15,4 miljonilt tonnilt 14,3 miljoni tonnini. Aastatel 1999-2000 suurenes see 2,8 %, saavutades viie aasta pikkuse perioodi kõrgeima taseme (14,7 miljoni tonni), kuid 2001. aastal langes tagasi 13,2 miljoni tonnini. Tarbimise langust aastatel 2000-2001 vaadeldakse teiste tegurite all, tegemaks kindlaks, kas see aitas kaasa ühenduse tootjatele märgatava kahju tekitamisele ning kui aitas, siis missugusel määral.
1997 1998 1999 2000 2001
Tarbimine (tonnides) 15 353 319 15 233 991 14 262 302 14 712 171 13 251 242
5.5.3.2. Müügimaht
(464) Aastatel 1997-2001 vähenes ühenduse samasuguse toote müügimaht 14,1 miljonilt tonnilt 10,8 miljoni tonnini. See pidev langus moodustab kokku 23,6 %.
1997 1998 1999 2000 2001
Müügimaht (tonnides) ELis 14 125 168 13 394 938 12 949 598 12 267 070 10 790 595
5.5.3.3. Turuosa
(465) Ühenduse tootjate turuosa vähenes samuti kõnealuse ajavahemiku jooksul pidevalt 92 protsendilt 1997. aastal 81,4 protsendini 2001. aastal, suurenedes aastatel 1998-1999, kuid vähenedes eriti järsult aastatel 1999-2000.
1997 1998 1999 2000 2001
Mahul põhinev
turuosa 92,0 % 87,9 % 90,8 % 83,4 % 81,4 %
5.5.3.4. Samasuguse toote hind ja hinna allalöömine
(466) Ühenduses müüdava samasuguse toote keskmine hind langes 1999. aastal 305 eurole tonni kohta ja tõusis 2000. aastal uuesti. Kuid 2001. aastal langesid hinnad odava impordi tõttu (mille hinnad langesid 10 %) uuesti 360 eurole tonni kohta (3 %). Sellist suundumust kinnitab ka asjaolu, et alates 2001. aasta 1. kvartalist kuni 2002. aasta 1. kvartalini on ühenduse toote hind langenud 386 eurolt tonni kohta 328 eurole tonni kohta.
(467) Määramaks kindlaks hinna allalöömise taset, uuriti hinnateavet võrreldavate ajavahemike jooksul samal kaubandustasandil ja sarnastele klientidele suunatud müügi puhul. Võrreldes hindu, mis olid märgitud ühenduse tootjate esitatud arvetel ja eksportivate tootjate poolt ühendusele esitatud arvetel, ilmnes, et impordihinnad olid 2001. aastal keskmiselt 10 % madalamad kui siseturuhinnad.
(468) Komisjon märgib, et alates 1998. aastast on impordihind olnud ühenduse toote hinnast selgelt madalam.
1997 1998 1999 2000 2001
Ühenduse müügi ühikuhind (eurodes tonni kohta) 354 370 305 371 360
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi ühikuhinnad (eurodes tonni kohta) 386 363 351 342 328
5.5.3.5. Tasuvus
(469) Ühenduse tootjate müügi tasuvus ühenduses on viie aasta pikkuse vaatlusperioodi jooksul märkimisväärselt langenud. Kõige madalam tasuvus registreeriti 1999. aastal, kui hinnad olid kõige madalamad ja kõige suurem oli tasuvus 1998. aastal, kui hinnad olid viie aasta pikkuse perioodi peaaegu kõige kõrgemal tasemel. 2001. aastal langes ühenduse tootjate tasuvus kõnealusel aastal täheldatud keskmise hinna allalöömise tõttu -7,9 protsendini ja kvartaliandmed kinnitavad, et 2002. aastal süveneb negatiivne suundumus veelgi, põhjustades peaaegu 18 % suuruse kahjumi. Sellise olukorra põhjuseks on vähenenud müügimahud ja madalamad hinnad. Tuleks märkida, et nagu eespool mainitud, on kõnealune kahju tekitatud hoolimata sellest, et kogu viie aasta pikkuse perioodi jooksul on tootlikkus suurenenud. Ühenduse tootjate kahjumliku olukorra tekitamises on oluline tegur odavast impordist põhjustatud hinnalangus ning tuleks märkida, et 2001. aastal ja 2002. aasta esimeses kvartalis on ühenduse toote hind olnud alla surutud.
(470) Võrdlushinna allalöömisest ilmneb, kui palju on importtoote hind madalam hinnatasemest, mida ühenduse tootjad oleksid võinud eeldatavalt saada mittekahjustavas olukorras. Võrdlushinna allalöömistaseme arvutamisel võeti aluseks ühenduse toote kaalutud keskmine mittekahjustav hind tonni kohta. Sellise hinna arvutamisel lisati ühenduse toote vastavale tootmiskulule 8 % suurune kasumimarginaal. Kõnealust kasumimarginaali peeti põhjendatuks, kuna see vastab ühenduse tootjate kasumile tavapärases kauplemisolukorras, mida ei ole mõjutanud impordi ootamatult järsk suurenemine. Sellist mittekahjustavat hinda võrreldi vaatlusaluse importtoote kaalutud keskmise hinnaga tonni kohta 2001. aasta jooksul. Erinevust kõnesoleva kahe hinna vahel väljendati protsendimäärana importtoote CIF-hinnast ühenduse piiril ja selle tulemusena saadi 32 % suurune võrdlushinna allalöömine.
1997 1998 1999 2000 2001
Ühenduse müügi tasuvus 1,8 % 3,4 % -11,6 % 1,9 % -7,9 %
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi tasuvus -0,8 % -9,7 % -9,8 % -14,5 % -17,9 %
5.5.3.6. Varud
(471) Varude suurus püsis analüüsiperioodi jooksul suhteliselt stabiilsena; absoluutarvudes oli lõppvarude suurus 2,0-2,3 miljonit tonni. Suhtarvuna moodustasid lõppvarud kogu perioodi jooksul umbes 4,5 % toodangust. Sellist stabiilsust silmas pidades jõuti järeldusele, et varude suurus ei lisanud kahjuanalüüsi midagi rohkemat kui toodanguga seoses märgitu.
1997 1998 1999 2000 2001
Lõppvarud (tonnides) 2 044 553 2 202 337 2 000 325 2 337 687 2 165 350
5.5.4. Suletud turu analüüs
(472) Mõned suletud turuga seotud näitajad on esitatud üldisemalt, arvestades et suletud turg moodustab ühe osa vaatlusaluse tootega seotud tegevuse üldanalüüsist (s.o tootmisvõimsus ja selle rakendusaste, tööhõive ja tootlikkus). Muude eespool seoses vabaturuga analüüsitud tegurite, s.o müügihindade, varude ja tasuvuse kohta saadud andmed ei ole oma iseloomu tõttu otseselt ja objektiivselt võrreldavad külmvaltslehtterase vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks. Seetõttu keskendutakse käesolevas analüüsis suletud turu jaoks ettenähtud toodangule ja uuritakse, kas selle suundumus on võrreldav vaba- ja koguturu suundumustega.
(473) Suletud turu jaoks ettenähtud toodang püsis ajavahemikul 1997-1999 suhteliselt stabiilne. 2000. aastal suurenes see märkimisväärselt, kuid 2001. aastal langes uuesti varasemale tasemele. Käesolevast analüüsist ilmneb samasugune üldsuundumus nagu kogutoodangu puhulgi.
1997 1998 1999 2000 2001
Suletud turg (tonnides) 30 611 562 32 714 240 3 2495 657 36 022 989 32 565 915
5.5.5. Järeldus
(474) Andmetest selgub, et kuigi tootlikkus püsis stabiilsena, ilmnesid tootmisvõimsuse, tootmisvõimsuse rakendusastme, toodangu ja tööhõive puhul üldiselt negatiivsed arengutendentsid ning negatiivseid jooni võib täheldada ka rahakäibe ja kasutatud kapitali tasuvuse puhul. Vabaturgu käsitlevatest andmetest ilmnevad negatiivsed arengutendentsid eelkõige seoses müügimahu, hindade, turuosa ja tasuvusega. Suletud turgu käsitlevatest andmetest selgub samasugune negatiivne suundumus. Kõnealuseid järeldusi kinnitas ka vaatlusaluse tootega seotud tegevuse üldanalüüs, milles suletud turg moodustab olulise osa.
(475) Komisjon märgib eelkõige, et samal ajal kui import saavutas 2001. aastal viie aasta kõrgeima taseme (2,5 miljonit tonni), langes ühenduse tootjate müügimaht ühenduses viie aasta madalaimale tasemele (10,8 miljoni tonnini) ja tasuvus vähenes kiiresti. See toimus paralleelselt vabaturul müüdava toodangu vähenemisega, tarbimise vähenemisega ning hindade langusega. Sel juhul oleks import pidanud eeldatavalt vähenema, kuid selle asemel tõusis see isegi 2000. aastal saavutatud kõrgtasemest kõrgemale.
(476) Tegurite sellise kombinatsiooni mõju ühenduse tootjatele kajastub majandusnäitajates. Ühenduse tootjad on kaotanud oma turuosa, mis 2001. aastal langes viie aasta madalaimale tasemele. 2001. aastal vähenes järsult tootmisvõimsuse rakendusaste ja koos sellega ka tootlikkus. Samuti on vähenenud tööhõive ja 2002. aastal väheneb see eeldatavalt veelgi. Tootmise ning ühenduse müügimahu ja hindade vähenemise tagajärjel 2001. aastal langes ühenduse tootjate tasuvus ja nende olukord muutus kahjumlikuks. Selliste suundumuste kinnituseks on asjaolu, et alates 2001. aasta 1. kvartalist kuni 2002. aasta 1. kvartalini on alanenud hinnad ja vähenenud tasuvus.
(477) Võttes arvesse kõiki kõnealuseid tegureid ja tuginedes eelkõige vabaturu analüüsile, on komisjon jõudnud järeldusele, et ühenduse tootjatele on tekitatud märgatavat kahju.
5.6. Põhjuslikud seosed
(478) Et teha kindlaks põhjuslikku seost suurenenud impordi ja märgatava kahju vahel ning tagada, et muude tegurite põhjustatud kahju ei omistataks suurenenud impordile, on komisjon toiminud järgmiselt:
- kahjulikuks peetavate tegurite kahjustavad mõjud on üksteisest eristatud,
- kõnealune kahjustav mõju on omistatud seda põhjustavatele teguritele ning
- pärast kahju omistamist kõigile olemasolevatele põhjuslikele teguritele on komisjon kindlaks teinud, kas märgatav kahju on tõepoolest märkimisväärselt põhjustatud suurenenud impordist.
5.6.1. Suurenenud impordi mõju
(479) Vaatlusaluse toote turg on tarneallikate, klientide ja hindade poolest läbipaistev. Et vaatlusalune toode kujutab endast põhiliselt toorainet, konkureerivad vaatlusalune toode ja samasugune toode peamiselt hinna poolest.
(480) Ajavahemikul 1999-2001 suurenes impordi turuosa 9,2 protsendilt 18,6 protsendini, samal ajal kui ühenduse tootjate turuosa vähenes 90,8 protsendilt 81,4 protsendini. Samal ajavahemikul suurenes impordi osakaal vabaturul müüdavas toodangus 2,8 protsendilt 5,5 protsendini. Seega on import suurenenud ka toodangu suhtes ühenduse tootjate arvelt.
(481) Importtoote keskmine ühikuhind langes aastatel 2000-2001 ühenduse turul 346 eurolt 311 eurole tonni kohta. Ühenduse toote keskmine ühikuhind langes 371 eurolt 360 eurole tonni kohta. Sellisel läbipaistval turul oli hinna allalöömisel otsustav mõju. Samasuguse toote keskmise ühikuhinna langus üksi oleks 2001. aastal põhjustanud ühenduse tootjatele ühenduse müügitulu vähenemise 3 % (s.o 137 miljonit eurot). Võttes arvesse samaaegset müügimahtude vähenemist, vähenes müügitulu ühenduses tegelikult 670 miljoni euro võrra. Seepärast tingis müügitulu vähenemine ebaproportsionaalselt suure kasumilanguse ja 2001. aastal said ühenduse tootjad 7,9 % suuruse kahjumi. Lisaks tuleb sellise hinnalanguse ja tasuvuse vähenemise puhul arvesse võtta mitme tehase sulgemist ja tööhõive jätkuvat vähenemist.
(482) Kõnealustel põhjustel jõuti järeldusele, et odava impordi suurenemine ja ühenduse tootjatele tekitatud märgatav kahju on omavahel seotud ning et impordi suurenemise kahjustav mõju on ilmnenud eelkõige hinnasurvena ja ühenduse tootjate poolt ühenduse turul müüdava mahu vähenemisena.
5.6.2. Tarbimise muutumise mõju
(483) Komisjon uuris ka tarbimise vähenemise kahjustavat mõju. Tarbimine vähenes 15,4 miljonilt tonnilt 1997. aastal 14,3 miljoni tonnini 1999. aastal, seejärel suurenes 2000. aastal 14,7 miljoni tonnini, kuid vähenes 2001. aastal uuesti 13,3 miljoni tonnini.
(484) Kõnealuse küsimuse uurimisel tuleks arvesse võtta kõigi turul osalejate reaktsiooni tarbimise vähenemistendentsi suhtes. Selles suhtes leiti, et sel ajal kui ühenduse tootjad olid 2001. aastal sunnitud müüki vähendama, liikus import järsult vastupidises suunas. Ekspordi järsu kasvu selgituseks ei leitud mingit majanduslikku õigustust. Näiteks ei väitnud ükski eksportija, et selle põhjuseks on väiksemad tootmiskulud.
(485) Tarbimise langus ei tohiks tavaliselt hindu oluliselt mõjutada, kui tootmine kohandatakse kiiresti turu vajadustele. Tundub, et ühenduse tootjad on selles suhtes reageerinud, vähendades nii tootmist kui ka müügimahtu suuremal määral, kui on vajalik selleks, et olla kooskõlas tarbimise langusega.
(486) Kui hinnasurve väheneb, hoitakse kontrolli all ka madalatest hindadest tulenevat kahjustavat mõju. Siinjuures on kõige tähtsam tegur kasum, mille vähenemine oleks jäänud minimaalseks, kui hinnad ei oleks märkimisväärselt langenud. Seetõttu on põhjust järeldada, et odava impordi järsu suurenemise puudumisel ei oleks tarbimise vähenemine põhjustanud märkimisväärset kasumi vähenemist.
(487) Eespool toodud põhjustel on jõutud järeldusele, et tarbimise languse ja tuvastatud kahjustava mõju vahel on märkimisväärne, kuid mitte oluline seos.
5.6.3. Suletud turu muutumise mõju
(488) Komisjon on ka uurinud, millist mõju on avaldanud vaatlusaluse toote suletud turul kasutamise arengutendentsid. 2000. aastal suurenes suletud turg märkimisväärselt võrreldes varasemate aastatega, kuid vähenes seejärel 2001. aastal. Selline suundumus vastab vahe- ja valmistoodete turu tingimustele.
(489) Suletud turu kohta saadud täiendavad andmed ei ole oma iseloomu tõttu otseselt ja objektiivselt võrreldavad vaatlusaluse toote vabaturu kohta saadud andmetega, kuid sellegipoolest ei nähtu nendest, et suletud turu jaoks on tasuvam toota kui vabaturu jaoks.
(490) Seega on suletud turu vähenemine (mis kehtib ainult 2001. aasta kohta) mõjutanud kahjustavalt tootmist, mis omakorda on mõjutanud tootmisvõimsuse rakendusastet ja sellest tulenevalt tasuvust. Ühenduse tootjate hindade languse ja tulude vähenemise vabaturul tingis siiski odav import ning nende seos suletud turu vähenemisega on väike või puudub üldse.
5.6.4. Ekspordijõudluse mõju
(491) Komisjon uuris ka ekspordi vähenemise mõju.
1997 1998 1999 2000 2001
Eksport (tonnides) 2 677 024 2 122 206 2 150 840 1 907 032 1 546 528
(492) Aastatel 1997-1999 vähenes ühenduse tootjate vaatlusaluse toote ekspordi maht 2,68 miljonilt tonnilt 1,55 miljoni tonnini. Tuleks siiski märkida, et kuna tasuvuse mõõtmisel on võetud aluseks ühenduse tootjate käive ühenduses, siis eksporditase kõnealust näitajat ei mõjuta. Viie aasta pikkuse perioodi jooksul ekspordi vähenemisega tekitatud kahju võib selgelt eristada impordi suurenemisega tekitatud kahjust. Lisaks moodustab eksportmüügi vähenemine (umbes 1,1 miljoni tonni võrra) umbes 2,5 % kogutoodangust.
(493) Sellegipoolest ei saa eespool toodud põhjustel välistada, et ekspordi vähenemise ja tuvastatud kahjustava mõju vahel on märkimisväärne seos.
5.6.5. Ülemäärase tootmisvõimsuse mõju
(494) Komisjon on põhjalikumalt uurinud, kas kahjustava mõju põhjuseks võib olla ühenduse tootjate ülemäärane tootmisvõimsus. Tootmise hinnanguline teoreetiline koguvõimsus ei muutunud uurimisperioodi jooksul märkimisväärselt ja tootmisvõimsuse rakendusaste oli kogu aeg suurem kui 75 %. Seepärast ei täheldatud vastavust tootmisvõimsuse ja kahjustava mõju vahel.
5.6.6. Ümberkorraldamise mõju
(495) Järgmisena uuris komisjon ühenduse tootjate poolt viimastel aastatel tehtud ümberkorralduste kulude kahjustavat mõju. Selles suhtes märgitakse, et üldiselt kaasnevad ümberkorraldamisega sellised lühiajalised kulutused nagu näiteks koondamisel makstavad hüvitised, soetuskulud jne, mille kaalub üles keskmise tähtaja jooksul tõhususe suurenemisest saadav kasu. See tähendab, et käimasoleva ratsionaliseerimisprotsessi tõttu on kulustruktuuri mõjutanud jätkuvad lühiajalised kulutused, isegi kui need on leitud olevat väikesed.
5.6.7. Kahjustava mõju omistamine
(496) Ühenduse tootjatele tekitatud märgatav kahju ilmnes peamiselt vähenenud müügis ja finantskahju lisandumises. Komisjon tegi kindlaks, et lisaks impordi suurenemisele aitasid kahju tekkimisele kaasa järgmised neli tegurit: tarbimise muutumine, suletud turu muutumine, ekspordijõudluse muutumine ja käimasolevad ratsionaliseerimismeetmed.
(497) Aastatel 1997-2001 tarbimine vähenes. Kuid impordi areng ei järginud tarbimise suundumust ning komisjon leiab, et tarbimise vähenemine, mis aitas kaasa iseäranis müügimahu vähenemisele, ei olnud kindlasti nii oluline kui odava impordi suurenemine.
(498) Ajavahemikus 2000-2001 tuvastatud suletud turu langusel oli negatiivne mõju, kuigi tasuvuse osas täheldatud negatiivne mõju arvutati vabaturu müügi alusel ja suletud turg kõnealust näitajat ei mõjutanud. Peale selle piirdub täheldatud mõju mahuga ega oleks aidanud kaasa hindade samaaegsele langusele 2001. aastal.
(499) Nagu eespool mainitud, on jõutud järeldusele, et ekspordi vähenemise ja täheldatud kahjustava mõju vahel on teatav seos, kuid kõnealune tegur ei mõjutanud siiski ühenduse müügi alusel arvutatud tasuvuse vähenemist. Sellegipoolest aitas nimetatud tegur märkimisväärselt kaasa tekitatud kahjule muude kahjunäitajate osas.
(500) Käimasolevate ratsionaliseerimismeetmete mõju kohta leiab komisjon samuti, et selle mõju ühenduse tootjate kulustruktuurile ei ole märkimisväärne, võrreldes eelkõige odava impordi hinna mõjuga. Komisjon märkis, et ühenduse tootjate müügimahu ja -hindade ning tasuvuse vähenemise põhjuseks oli eelkõige impordi suurenemine, mis 2000. aastal mitte üksnes ei suurenenud palju kiiremini kui tarbimine, vaid suurenes jätkuvalt ka 2001. aastal, mil tarbimine vähenes.
5.6.8. Järeldus
(501) On jõutud järeldusele, et pärast muude teadaolevate tegurite kahjustava mõju uurimist ning nende eraldamist üksteisest ja eristamist suurenenud impordi kahjustavast mõjust ning olles taganud, et muude tegurite põhjustatud kahju ei omistata impordile, võib tõdeda, et suurenenud impordi ja ühenduse tootjatele tekitatud märgatava kahju vahel on selge ja märkimisväärne seos.
5.7. Muud arengutendentsid
(502) Peale selle on komisjon analüüsinud veel mitmeid elemente, mis põhjendavad järeldust, et ühenduse tootjatele tekitatud märgatav kahju võib eeldatavasti suureneda, kui import peaks jätkuma praegusel tasemel või suurenema.
5.7.1. USA terasekaitsemeetmed
(503) 5. märtsil 2002 kehtestas USA kaitsemeetmed teatavate terastoodete, sh vaatlusaluse toote suhtes. Kõnealused meetmed jõustusid 20. märtsil 2002 ja need seisnevad USAsse saabuva impordi suhtes väärtuselise tollimaksu suurendamises 30 % esimesel aastal, 24 % teisel aastal ja 18 % kolmandal aastal. Meetmeid ei kohaldata Kanada, Iisraeli, Jordaania ja Mehhiko suhtes ning mitme arenguriigina määratletud riigi suhtes.
5.7.1.1. Kauplemise ümberpaigutumine USA terasekaitsemeetmete tõttu
(504) Komisjon uuris USA meetmete võimalikku mõju, analüüsides põhiliste USAsse eksportivate riikide olukorda.
(505) Aastal 2001 importis USA 2,75 miljonit tonni kaupu, mis on klassifitseeritud HS koodide 720915, 720916, 720917, 720918, 720925, 720926, 720927, 720928, 720990, 721123, 721129, 721190, 721260, 722520, 722550 ja 722692 alla (mis hõlmavad vaatlusalust toodet). Põhilised kõnesolevate toodete USAsse eksportijad olid ühendus (18,2 % e 500000 tonni), Lõuna-Korea (18,5 % e 509000 tonni), Jaapan (12,3 % e 340000 tonni), Venemaa (10 % e 268000 tonni), Brasiilia (7 % e 195000 tonni), Kanada (6,5 % e 178000 tonni) ja Mehhiko (6 % e 168000 tonni). Argentina, Taiwani, Hiina, Lõuna-Aafrika, Türgi ja Venezuela osakaal 2001. aastal USA turule saabuvast kõnealuse toote impordist oli samuti suurem kui 1 %.
(506) Eespool nimetatud toodete kogueksport USAsse sealsete kaitsemeetmete tõttu kannatanud riikidest (v.a ühenduse tootjad ja vaatlusaluse toote osas USA kaitsemeetmete rakendusalast välja jäetud riikide tootjad) ulatus 2001. aastal 1,9 miljoni tonnini.
(507) Seejärel uuris komisjon, kas on tõenäoline, et USA võetud kaitsemeetmest tulenev piiratud juurdepääs USA turule võib põhjustada ekspordi suurenemise ühendusse. Komisjon uuris koostööd tegevate eksportivate tootjate tootmisvõimsuse olukorda pärast USA meetmete kehtestamist. Nemad suurendasid oma tootmisvõimsust 63,5 miljonilt tonnilt 1997. aastal 70 miljoni tonnini 2001. aastal. Mitte ükski koostööd tegev eksportiv tootja ei avaldanud soovi vähendada lähitulevikus tootmisvõimsust ja tootmist USA meetmete tõttu.
(508) Enamik väljendas soovi teha tasa USAsse suunatud ekspordi vähenemine müügi suurendamisega siseturgudel, kuid selle väite puhul tuleks arvesse võtta püsivat või vähenevat tarbimist kõnealustel turgudel. Seoses sellega on väga ebatõenäoline, et kõnesolevad tootjad suudavad märkimisväärselt suurendada müüki siseturul. Samuti on ebatõenäoline, et nad suudavad suurendada müüki teistele eksporditurgudele, kuna enamik nimetatud turgude tootjaid kannatab juba USA turu märgatava sulgemise tõttu ning miski ei viita märkimisväärsele ekspordi suurendamist võimaldavale lisatarbimisele nendel turgudel lähiajal või keskmise tähtaja jooksul.
(509) Seetõttu ulatub võimalik kaubavahetus, mis lõplike meetmete puudumisel võidakse USA meetmete tulemusena ümber suunata ühendusse, 1,9 miljoni tonnini. Põhjused, miks selline potentsiaal ei pruugi täielikult realiseeruda, on näiteks USA siseturu hindade praegune kõrge tase, mis kehtestatud 30 % suurustest tollimaksudest hoolimata võib põhjustada eeldatust mõnevõrra suurema imporditaseme, ning asjaolu, et kolmandate riikide tootjad võivad suuta osaliselt korvata USA turu vähenemist, müües rohkem oma siseturul. Eelkõige võib see osutuda teataval määral õigeks nende riikide puhul, kes on võtnud kaitsemeetmeid vastukaaluks USA kaitsemeetmele. Samuti võivad tootjad suurendada mõneks ajaks oma varusid.
(510) Sellegipoolest jääb püsima väga suur võimalus, et eksport ühendusse suureneb. Nagu märgatava kahju analüüsis sai juba kindlaks tehtud, oli 2001. aastal toimunud suurenemisel väga palju põhjusi, mis kõik on senini olemas ja võivad eeldatavalt importi jätkuvalt suurendada. Lisaks on nüüd uue tegurina olemas USA kaitsemeede, mille tõttu jääb üle märkimisväärne toodangukogus, millele tootjad püüavad iga hinna eest leida ostjaid. Sellistel asjaoludel võib põhjendatult eeldada, et lõplike meetmete puudumise korral võidakse ümber paigutada minimaalselt 25-50 % eespool nimetatud 1,9 miljoni suurusest kogusest ehk 475000-950000 tonni. Väga tõenäoliselt võib kogus olla suurem, kuid käesolevas analüüsis peetakse arukaks tugineda konservatiivsetele hinnangutele.
(511) Samuti on asjakohane, et 2001. aastal oli ühendus üks külmvaltsterastoodete põhilisi eksporditurge (2,5 miljonit tonni). Võrdluseks võib tuua Hiina (5,7 miljonit tonni), USA (2,75 miljonit tonni), Hongkongi (0,9 miljonit tonni), Malaisia (0,8 miljonit tonni) ja Jaapani (0,7 miljonit tonni). Sellest ilmneb asjaolu, et ühendus oli ja on pärast hiljutisi meetmeid maailma üks kõige avatumaid turge. Euro väärtuse hiljutine suurenemine USA dollari ja muude tähtsamate vääringute suhtes muudab impordi lähiajal ja kaugemas tulevikus huvipakkuvamaks võrreldes ühenduse toodanguga.
5.7.1.2. Ühenduse ekspordi vähenemine USA terasekaitsemeetmete tõttu
(512) USA meetmete vahetu tulemusena on järsult vähenenud ühenduse vaatlusaluse toote eksport USAsse. Üldiselt peatab 30 % suuruste väärtuseliste tollimaksude kehtestamine kõnealuse ekspordi, kuigi väikeses mahus võidakse eksportida, sest USAs on hinnatase praegu kõrge, mistõttu võib olla kasulik maksta tollimakse, et müüa vähemalt ülemääraseid varusid. Võttes võimaluste piires arvesse erandeid, mida USA on teinud alates meetmete kehtestamisest, väheneb ühenduse eksport USAsse prognooside kohaselt USA meetmete tulemusena märkimisväärselt.
(513) Tõenäoline on ka see, et ühenduse eksport muudele kolmandatele turgudele väheneb samuti, kuna maailma tootjate jaoks on eksportimine raskem nii USA meetmete tõttu kui ka muude kolmandate riikide ja ühenduse poolt oma turule ümberpaigutumise vältimiseks võetud kaitsemeetmete tõttu.
5.7.1.3. USA meetmete eeldatav mõju
(514) Komisjon on hinnanud lõplike meetmete kehtestamata jätmise võimalikku mõju ühenduse tootjatele ning USA kaitsemeetmetest tulenevat kauplemise ümberpaigutumist ja kõnealuste meetmete mõju ühenduse ekspordile. Selles suhtes on komisjon leidnud, et ühenduse kaitsemeetmete puudumise korral suureneb import tõenäoliselt märkimisväärselt, mille tulemusena halveneb väga tõsiselt ja märkimisväärselt ühenduse tootmisharu seisund. Arvestades ühenduse tootjate äärmiselt ebakindlat seisundit, on impordi märgataval suurenemisel äärmiselt tõsised tagajärjed. Eeldatav 475 000-950 000 tonni suurune kasv põhjustab tõenäoliselt ühenduse tootjate müügi vähenemise, mis tekitab tõsiseid negatiivseid tagajärgi muudele tootmisharu seisundit määratlevatele näitajatele.
(515) Ühenduse ekspordi jätkuv vähenemine aitab oluliselt kaasa ühenduse tootjate seisundi halvenemisele. On ilmne, et alates USA meetmete kehtestamisest on ühenduse eksport oluliselt vähenenud ning et lähikuudel väheneb see sama palju või veel rohkem.
(516) Impordi eeldatav suurenemine ja ühenduse ekspordi eeldatav vähenemine halvendavad oluliselt ühenduse tootmisharu olukorda kõigi tegurite osas, mida uuriti juba seoses märgatava kahju kindlakstegemisega. Selle vältimatuks tagajärjeks on müügi ja hindade edasine järsk langus, mis omakorda mõjutab negatiivselt tootmist ning suurendab ühikuhindu ja kahjumit, tekitades vältimatult tehaste sulgemise ja koondamiste ohu. Iseäranis suureneb hinnasurve ja seda ajal, mil 2001. aasta kahjum oli 7,9 %. Negatiivset üldmõju suurendab asjaolu, et impordi suurenemine on viimastel aastatel juba tekitanud ühenduse tootjatele märgatavat kahju.
5.7.2. Järeldus
(517) Võttes nõuetekohaselt arvesse asjaolu, et ühenduse tootjatele on juba tekitatud märgatavat kahju, on põhjust järeldada, et kui lõplikke kaitsemeetmeid ei kinnitata, halvendab impordi tõenäoline märkimisväärne juurdevool ühenduse tootjate olukorda tõenäoliselt veelgi rohkem. Peale selle halvendab olukorda ühenduse ekspordi märkimisväärne vähenemine, mis on tingitud USA meetmetest.
5. toode
Külmvaltslehtteras
ÜHENDUSE TOOTJATE OLUKORD
1997 1998 1999 2000 2001
Tootmisvõimsus (tonnides) 59 059 300 60 630 200 59 571 800 59 703 500 57 815 300
Tootmisvõimsuse rakendusaste (%) 79,6 % 78,9 % 79,0 % 84,0 % 76,9 %
Algvarud (tonnides) 1 953 514 2 044 553 2 202 337 2 000 325 2 337 687
Kogutoodang (tonnides) 47 011 190 47 837 264 47 061 755 50 151 111 44 460 000
Ost (tonnides) 493 602 551 903 332 326 383 474 270 700
Kogumüük (tonnides) 16 802 191 15 517 144 15 100 438 14 174 102 12 337 122
Suletud turg (tonnides) 30 611 562 32 714 239 32 495 656 36 023 121 32 565 915
Lõppvarud (tonnides) 2 044 553 2 202 337 2 000 325 2 337 687 2 165 350
Müügimaht ELis (tonnides) 14 125 167 13 394 937 12 949 598 12 267 069 10 790 594
Müügimaht väljaspool ELi (tonnides) 2 677 024 2 122 206 2 150 840 1 907 032 1 546 528
EL müügi ühikuhinnad (eurodes tonni kohta) 354 370 305 371 360
EL müügi puhaskasum/kahjum (%) 1,8 % 3,4 % -11,6 % 1,9 % -7,9 %
Turuosa (%) 92,0 % 87,9 % 90,8 % 83,4 % 81,4 %
Tööhõive (perioodi lõpul) 23 766 23 514 22 546 22 412 21 739
Tootlikkus (tonnides töötaja kohta) 1 978 2 034 2 087 2 238 2 045
EL MÜÜGIMAHT, ÜHIKUHINNAD JA TASUVUS KVARTALITE KAUPA
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Maht (tonnides) 3 033 232 2 753 871 2 501 207 2 502 287 2 618 223
Ühikuhinnad (eurodes tonni kohta) 386 363 351 342 328
Tasuvus (%) -0,8 % -9,7 % -9,8 % -14,5 % -17,9 %
Hinna allalöömine 2001. aastal = 10 %
Võrdlushinna allalöömine 2001. aastal = 32 %
Eespool ühenduse tootjate olukorra kohta esitatud andmeid on kontrollitud pisteliselt ja kohapealsete uurimiste käigus äriühingutes, mille osakaal ühenduse kogutoodangus on: 75,2 %
6. 18. TOODE: LIITMIKUD ( 609,6 mm)
6.1. Vaatlusalune toode, samasugune toode või otseselt konkureeriv toode
6.1.1. Vaatlusalune toode
(518) Vaatlusaluse toote moodustavad teatavad põkk-keevitusel kasutatavad rauast või terasest (välja arvatud roostevabast terasest) toruliitmikud (välja arvatud valatud toruliitmikud, äärikud ja keermestatud toruliitmikud), mille maksimaalne välisläbimõõt on kuni 609,6 mm (edaspidi "liitmikud"). Praegu klassifitseeritakse vaatlusalune toode CN-koodide 7307 93 11 ja 7307 93 19 alla.
(519) Liitmikke valmistatakse peamiselt torude lõikamise ja stantsimise teel. Neid kasutatakse torude ühendamiseks ja neid on eri kujuga: põlved, siirdmikud, torukolmikud ja -otsakud, ning need on eri suuruses ja eri materjalidest. Liitmikke kasutatakse põhiliselt naftakeemiatööstuses, energia tootmisel, laevaehituses ja tööstusrajatiste juures. Liitmike müümisel naftakeemiatööstusele kasutatakse kogu maailmas ANSI standardit. Muude otstarvete korral kasutatakse ühenduses enamasti DIN standardit.
(520) Olenemata asjaolust, et igale CN-koodile vastab üks kindel liitmikuliik, leiti, et neil kõigil on identsed omadused või sarnased füüsikalised ja tehnilised omadused ja kasutusotstarve. Seetõttu moodustavad kõik liitmikuliigid ühe toote, mis kuuluvad asjakohaste eespool loetletud CN-koodide alla.
6.1.2. Samasugused või otseselt konkureerivad tooted
(521) Komisjon on uurinud, kas ühenduse tootjate toodetud toode (edaspidi "samasugune toode") on samasugune nagu vaatlusalune importtoode. Uurimise käigus laekusid komisjonile esildised teatavatelt peamistelt vaatlusaluse toote eksportijatelt ja importijatelt, milles väideti, et teatavaid ühendusse imporditud liitmikuliike ei ole tootnud ühenduse tootjad, mistõttu neid ei saa käsitada samasugusena nagu vaatlusalune toode.
(522) Komisjon kontrollis neid esildisi üksikasjalikult ja võttis arvesse eelkõige järgmisi uurimistulemusi:
a) importtootel ja ühenduse tootel oli ühesugune rahvusvaheline tariifne klassifikatsioon. Peale selle olid neil ühesugused või sarnased füüsikalised omadused, nt koostis, suurus, kuju ja faktuur, ning need olid valmistatud rahvusvaheliselt tunnustatud standardite kohaselt;
b) importtoodet ja ühenduse toodet müüdi sarnaste või identsete müügikanalite kaudu, hinnateave oli lihtsalt kättesaadav ning vaatlusalune toode ja ühenduse tootjate toode konkureerisid põhiliselt hinna poolest;
c) importtoode ja ühenduse toode olid mõlemad võimelised täitma samasugust või sarnast kasutusotstarvet, mistõttu need olid alternatiiv- või asendustooted ja omavahel kergesti asendatavad;
d) tarbijad käsitasid nii importtoodet kui ka ühenduse toodet alternatiivse vahendina konkreetse vajaduse või nõudluse rahuldamiseks vajalike funktsioonide täitmiseks ning seetõttu oli eksportija/importija tuvastatud erinevuste puhul tegemist väikeste, üksnes konkreetse kliendi jaoks valmistatud muudatustega.
(523) Komisjon on jõudnud järeldusele, et hoolimata kõnealustes esildistes välja toodud toote tehniliste omaduste ja kvaliteedi väidetavatest erinevustest on importtoode ja ühenduse toode samasugused või otseselt konkureerivad tooted.
6.2. Suurenenud import
(524) Komisjon on uurinud, kas vaatlusalust toodet imporditakse ühendusse niisuguses absoluutselt või ühenduse toodanguga võrreldes suhteliselt palju suurenenud koguses ja/või sellistel tingimustel, et see põhjustab märgatavat kahju ühenduse tootjatele. Seoses sellega on komisjon keskendunud vaatlusaluse toote impordile viimasel ajal, mille kohta on andmed kättesaadavad absoluutarvudes ning võrreldes müügiks ettenähtud toodanguga (v.a suletud turu jaoks ettenähtud toodang) ja kogutoodanguga. Alljärgnevast tabelist ilmneb impordi areng absoluutarvudes ning võrreldes ühenduse müügiks ettenähtud toodangu ja kogutoodanguga (k.a suletud turu jaoks ettenähtud toodang) aastatel 1997-2001.
(525) Ajavahemikus 1997-1999 vähenes import ühendusse umbes 4,3 %, samal ajal kui selle keskmine hind langes rohkem kui 13 %. Kuid tänu ühenduse toodangu vähenemisele suurenes impordi osakaal kogutoodangus ja müüdud toodangus 11,4 protsendilt 11,9 protsendini.
18. toode
Liitmikud
TARBIMINE
1997 1998 1999 2000 2001
Maht (tonnides) 70 077 70 096 64 804 61 658 63 077
IMPORDIANDMED
1997 1998 1999 2000 2001
Vaatlusalune import:
Maht (tonnides) 9 910 9 520 9 487 10 127 13 646
Kasv (%) -3,9 % -0,3 % 6,7 % 34,7 %
Turuosa (%) 14,1 % 13,6 % 14,6 % 16,4 % 21,6 %
Impordi ja kogutoodangu vaheline suhe 11,4 % 11,2 % 11,9 % 12,7 % 17,2 %
Impordi ja müüdud toodangu vaheline suhe 11,4 % 11,2 % 11,9 % 12,7 % 17,2 %
Ühikuhinnad (eurodes tonni kohta) 1 247 1 184 1 083 1 042 1 005
1998/1997 1999/1998 2000/1999 2001/2000
Liikuv keskmine maht (tonnides) 9715 9504 9807 11887
(526) Aastatel 1999-2000 suurenes import 9500 tonnilt 10 100 tonnini, st 600 tonni võrra e 6,7 %. Samal ajavahemikul suurenes impordi osakaal kogutoodangus ja müügiks ettenähtud toodangus 11,9 protsendilt 12,7 protsendini.
(527) Ajavahemikus 2000-2001 suurenes import veel 3500 tonni võrra e 34,7 %. Kogutoodangu ja vabaturul müüdava toodangu suhtes suurenes import samuti umbes 35 %.
(528) Vaatlusaluse toote hinnad langesid ajavahemikus 1997-2001 igal aastal ning kogu vaatlusperioodi jooksul kokku langesid need 242 euro võrra tonni kohta e 19,4 %.
6.2.1. Kahe aasta liikuv keskmine
(529) Tegemaks kindlaks imporditaseme põhisuundumusi aastatel 1997-2001 ja seda, kas impordi hiljutine suurenemine on väljakujunenud suundumus, võttis komisjon arvesse kahe aasta liikuvat keskmist. Sellest selgub, et aastatel 1997/1998 ja 1998/1999 vähenes import 9 700 tonnilt 9 500 tonnini, kuid aastatel 1999/2000 ja 2000/2001 suurenes see 21 % 9 800 tonnilt 11 900 tonnini.
6.2.2. Impordi turuosa
(530) Impordi turuosa vähenes ajavahemikul 1997-1998 14,1 protsendilt 13,6 protsendini, suurenedes seejärel igal aastal ja jõudes 2001. aastal 21,6 protsendini, mis tähendab umbes 53protsendilist kasvu võrreldes 1997. aastaga.
6.2.3. Järeldus
(531) Aastatel 1999-2000 suurenes import kogutoodangu ja vabaturul müüdava toodangu suhtes absoluutnäitajate poolest 6,7 % ja 2001. aastal suurenes see absoluutnäitajate poolest veel 34,7 % (35,4 % kogutoodangu ja müüdava toodangu suhtes).
(532) Impordi kahe aasta liikuva keskmise areng viie aasta pikkuse uurimisperioodi jooksul osutab sellele, et impordi hiljutise suurenemise põhjuseks ei saa pidada imporditaseme väljakujunenud suundumusi.
(533) Järeldatakse, et hiljutist suurenemist võib pidada ootamatuks, järsuks ja märkimisväärseks võrreldes varasemate aastate arengutendentsidega.
6.3. Ettenägematud arengutendentsid
6.3.1. Kaubanduse kaitsemeetmete kasutamise suurenemine USAs
(534) Alates 1998. aastast hakkas USA, mis moodustab umbes ühe kaheksandiku maailma terasetarbimisest, vastuseks Aasia kriisile[9] kasutama terasesektoris rohkem kaubanduse kaitsemeetmeid, et kaitsta omamaiseid tootjaid konkurentsi eest. Mitme kõnealuse meetme kohta on WTO otsuse teinud ja mõned kasutatud meetodid on kuulutatud WTO nõuetega vastuolus olevaks. Sellegipoolest põhinevad paljud senini jõus olevad meetmed samadel meetoditel.
(535) Alljärgnevas tabelis on näidatud, mitu korda tegi USA aastatel 1997-2001 terasesektoris tervikuna dumpinguvastast või tasakaalustavat tollimaksu käsitleva lõpliku otsuse ühe või mitme riigi suhtes, ning siit ilmneb selle tegevuse intensiivistumine viimasel kolmel aastal.
Aasta Dumpinguvastane tollimaks Tasakaalustav tollimaks
1997 5 0
1998 6 1
1999 16 7
2000 14 5
2001 26 5
(536) Aastal 2001 teatas USA ka edasistest laiaulatuslikest meetmetest terasesektoris. 2001. aasta jaanuaris algatas USA uurimise terasesektoris 1974. aasta kaubandusseaduse paragrahvi 223 alusel. 2001. aasta juulis teatas USA rahvusvaheline kaubanduskomitee (ITC) laiaulatusliku uurimise algatamisest terasesektoris 1974. aasta kaubandusseaduse paragrahvi 202 alusel ning detsembris soovitas ITC kaitsemeetmeid suure hulga terastoodete suhtes.
(537) Kõnealused meetmed mõjusid terastoodete impordile USAsse üha pärssivamalt, mistõttu teraseimport USAsse vähenes ajavahemikul 1998-2001 33 %. Nende meetmete kulminatsiooniks oli kaitsemeetmete väljakuulutamine USAs 5. märtsil 2002. Eelkõige piiras kaitsemeetmeid käsitlev menetlus, mille üle oli enne selle algatamist mitu kuud arutelusid peetud, importi USAsse, kuna tekitas ettevõtjates ebakindlust. Tegemist on suurima kaubanduse kaitsemeetmega, mille WTO liige on kunagi algatanud ja mis hõlmab 17 miljardi USA dollari suurust importi.
6.3.2. Kaubanduse kaitsemeetmete kasutamise suurenemine USAs vaatlusaluse toote suhtes
(538) Komisjoni ajutised kaitsemeetmed ja nendega seotud uurimine käsitlevad süsinikterasest liitmikke ja süsinikterasest äärikuid eraldi kui kaht erinevat samasugust toodet. Komisjoni meede hõlmab eelkõige terasliitmikke (v.a roostevabast terasest liitmikud), mille välisläbimõõt on kuni 609,6 mm. Seepärast on asjaomaste liitmike puhul USA uurimisel ja meetmetel palju suurem rakendusala kui komisjoni meetmel.
(539) Oma valitsuse veebilehel esitatud ametliku teabe kohaselt on USA kehtestanud liitmikele viis dumpinguvastast meedet Brasiilia, Hiina, Jaapani, Taiwani ja Tai suhtes ning ühe tasakaalustava tollimaksu meetme Türgi suhtes. Kõnealused tollimaksud taaskehtestati alles 1999. aasta detsembris pärast meetmete kehtivusaja lõppemist käsitlevat läbivaatamist ning nende tase ulatus ühe Hiina äriühingu puhul 154,72 protsendini.
(540) Komisjon märgib, et aastatel 1999-2001 suurenes kuni 609,6 millimeetrise läbimõõduga süsinikterasest liitmike import ühenduse turule 4 159 tonni võrra (43,8 %). Sellise ootamatu suurenemise põhjuseks on suures osas Hiinast, Taist ja Jaapanist pärit import, mida on uuritud USAs ja mille suhtes kohaldatakse seal praegu dumpinguvastaseid meetmeid.
(541) Komisjon on analüüsinud kõnealustest dumpinguvastaste ja tasakaalustavate meetmetega hõlmatud riikidest pärit liitmike USAsse impordi arengut. Aastatel 1999-2001, kui kõnealustest allikatest pärit import ühendusse oli suurenemas, vähenes sama HS koodi alla liitmikena klassifitseeritud kaupade import USAsse 3 419 tonni võrra (24,2 %).
(542) Komisjon leiab, et USA teadaanne terastoodete kaitsemeetmeid käsitleva uurimise kohta (mida oodati USA turul juba 2001. aasta jaanuaris, kui mitmes ajakirjanduse artiklis käsitleti olulisi häireid USA ja ühenduse turul) ja liitmike impordi suurenemine ühenduse turule on omavahel ajalises seoses.
(543) Sellist ulatuslikumat ja tõhusamat kaubanduse kaitsemeetmete kasutamist, kusjuures mõned neist meetmetest on leitud olevat vastuolus WTO nõuetega, ei olnud võimalik ette näha Uruguay vooru lõpetamisel ning sel juhul on tegemist ettenägematute asjaoludega kaitsemeetmete lepingu tähenduses.
6.4. Ühenduse tootjate määratlus
6.4.1. Ühenduse kogutoodang
(544) Ühenduse liitmike kogutoodang on ligikaudu 80 000 tonni aastas. Uurimises tegid täielikult koostööd järgmised kolm ühenduse terasetööstuse ettevõtet:
- Virgilio CENA ... Figli S.P.A., Itaalia,
- Interfit, Prantsusmaa,
- Erne Fittings, Austria.
(545) Kõnealused äriühingud on kõik terasest põkk-keevitusliitmike tootmisharu kaitsekomitee liikmed. Nende toodang moodustab umbes 60 % ühenduse vaatlusaluse toote kogutoodangust. Nad moodustavad suurema osa ühenduse kogutoodangust määruse (EÜ) nr 3285/94 artikli 5 lõike 3 punkti c ja määruse (EÜ) nr 519/94 artikli 15 lõike 1 tähenduses. Sellest tulenevalt käsitatakse neid käesoleva menetluse kohaldamisel ühenduse tootjatena.
6.5. Märgatav kahju
6.5.1. Sissejuhatus
(546) Et teha kindlaks, kas ühenduse samasuguse toote tootjatele on tekitatud või võidakse tekitada märgatavat kahju, on komisjon hinnanud kõiki asjakohaseid ühenduse tootjate olukorda mõjutavaid objektiivseid ja koguseliselt mõõdetavaid tegureid. Vaatlusaluse toote puhul on komisjon hinnanud eelkõige impordi, tarbimise, tootmise, tootlikkuse, tootmisvõimsuse ja selle rakendusastme, müügi, turuosa, hindade, tasuvuse ja tööhõive arengutendentse aastatel 1007-2001. Asjakohased majandusandmed on esitatud käesoleva toote analüüsi lõpus.
6.5.2. Vaatlusaluse tootega seotud tegevuse üldanalüüs
6.5.2.1. Tootmisvõimsus ja selle rakendusaste
1997 1998 1999 2000 2001
Tootmise prognoositav koguvõimsus (tonnides) 170 000 170 000 169 983 165 000 149 607
Tootmisvõimsuse rakendusaste (%) 51,0 % 50,0 % 47,0 % 48,3 % 53,0 %
(547) Tootmise prognoositav koguvõimsus on ajavahemikul 1998-2001 vähenenud 20 400 tonni võrra. Ühenduse tootmisvõimsuse langus perioodi lõpul on otseselt seotud kolme ühenduse tootmisettevõtte sulgemisega 2001. aastal.
(548) Ühenduse tootmisettevõtete sulgemise tõttu suurenes tootmisvõimsuse rakendusaste 48,3 protsendilt 2000. aastal 53 protsendini 2001. aastal. Kui kõnesolevaid sulgemisi ei oleks toimunud, oleks tootmisvõimsuse rakendusaste 2001. aastal olnud 48 %.
6.5.2.2. Kogutoodang ja suletud turg
1997 1998 1999 2000 2001
Kogutoodang (tonnides) 86 619 84 932 79 892 79 729 79 292
(549) Ühenduse kogutoodang vähenes uurimisperioodi jooksul 7 300 tonni võrra, s.o 86 600 tonnilt 1997. aastal 79300 tonnini 2001. aastal. See tähendab 8,4 % suurust langust, milles kajastub müügimahtude vähenemine ühenduse turul.
(550) Tuleks märkida, et paljude terastoodete puhul tuleb selgelt eristada toodangut, mis on ette nähtud suletud turule ja vabaturule müügiks. Uurimine on näidanud, et suletud turu jaoks ettenähtud liitmike toodang puudub ja see on kahjuanalüüsi osas ebaoluline. Seega on müügiks ettenähtud toodang otseselt konkureerinud impordiga.
6.5.2.3. Tööhõive ja tootlikkus
1997 1998 1999 2000 2001
Tööhõive (perioodi lõpul) 834 824 791 808 800
Tootlikkus (tonnides töötaja kohta) 104 103 101 99 99
(551) Töötajate arv ja tootlikkus on püsinud ühenduse tootjate seas alates 1999. aastast enam-vähem stabiilsena.
6.5.2.4. Rahakäive
1997 1998 1999 2000 2001
Rahakäive (indeks) 100 47 54 23 40
(552) Rahakäivet oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
6.5.2.5. Kasutatud kapitali tasuvus
1997 1998 1999 2000 2001
Kasutatud kapitali tasuvus 36 % 24 % 8 % 4 % 16 %
(553) Kasutatud kapitali tasuvust oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti ka kõnealust näitajat muudest eespool esitatud näitajatest vähemtähtsaks. Sellegipoolest ilmneb aastate 1997-2001 puhul negatiivne olukord.
6.5.2.6. Tarbimine
1997 1998 1999 2000 2001
Tarbimine (tonnides) 70 077 70 096 64 804 61 658 63 077
(554) Ühenduse liitmike tarbimine määrati ühenduse tootjate kogumüügi alusel ja Eurostatilt vaatlusaluse toote koguimpordi kohta ühendusse saadud statistiliste andmete alusel.
(555) Ajavahemikus 1997-2000 vähenes tarbimine ühenduses 12 % 70 100 tonnilt 61 700 tonnini. 2001. aastal suurenes tarbimine 2,3 % võrreldes 2000. aastaga, kuid oli ikkagi 10 % väiksem kui 1997. aastal. Tarbimise langust aastatel 1997-2001 vaadeldakse muude tegurite all, tegemaks kindlaks, kas see aitas kaasa ühenduse tootjatele märgatava kahju tekitamisele.
6.5.3. Müügimaht
1997 1998 1999 2000 2001
Müügimaht ühenduses (tonnides) 60 167 60 576 55 617 51 531 49 431
(556) Müük ühenduses vähenes ajavahemikul 1997-2001 10800 tonni võrra, s.o 60200 tonnilt 49400 tonnini. Osaliselt on selle põhjuseks ühenduse tarbimise vähenemine, kuid olulisem tegur on suuremate impordimahtude kasvav mõju kõnealusel turul.
6.5.4. Turuosa
1997 1998 1999 2000 2001
Turuosa 85,9 % 86,4 % 85,4 % 83,6 % 78,4 %
(557) Ühenduse tootjate osakaal ühenduse turul on alates 1998. aastast vähenenud, kusjuures kõige silmatorkavam langus, s.o 83,6 protsendilt 78,4 protsendini (5,2 % suurune vähenemine) on toimunud uurimisperioodi viimaste aastate jooksul, st aastatel 2000-2001. Meenutatakse, et samal ajal suurenes impordi turuosa 16,4 protsendilt 21,6 protsendini.
6.5.5. Varud
1997 1998 1999 2000 2001
Lõppvarud (tonnides) 10 070 10 525 11 309 11 679 12 508
(558) Kuni 1999. aastani püsisid varud 700-800 tonni piires, 2000. aastal täheldati varude vähenemist ja sellele järgnes 2001. aastal nende järsk suurenemine. 2001. aastal on varud 25 % suuremad kui 1997. aastal. Varude suurenemise puhul tuleks arvesse võtta ka tootmise ja müügi vähenemist.
6.5.6. Samasuguse toote hind ja hinna allalöömine
1997 1998 1999 2000 2001
Ühenduse müügi ühikuhind 1 585 1 561 1 493 1 453 1 405
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühikuhinnad (eurodes tonni kohta) 1 420 1 409 1 401 1 390 1 378
(559) Ajavahemikus 1997-2001 alandasid ühenduse tootjad hindu 1 585 eurolt tonni kohta 1 405 eurole tonni kohta. Samal ajal on keskmised impordihinnad langenud 1 247 eurolt tonni kohta 1997. aastal 1 005 eurole tonni kohta 2001. aastal. Sellist suundumust kinnitab ka asjaolu, et alates 2001. aasta 1. kvartalist kuni 2002. aasta 1. kvartalini on ühenduse toote hind langenud 1 420 eurolt tonni kohta 1 378 eurole tonni kohta.
(560) Määramaks kindlaks hinna allalöömise taset, uuriti hinnateavet võrreldavate ajavahemike jooksul samal kaubandustasandil ja sarnastele klientidele suunatud müügi puhul. Võrreldes hindu, mis olid märgitud ühenduse tootjate esitatud arvetel ja eksportivate tootjate poolt ühendusele esitatud arvetel, ilmnes, et impordihinnad olid 2001. aastal keskmiselt 14,8 % madalamad kui siseturuhinnad.
(561) Komisjon märgib, et impordihinnad olid kogu uurimisperioodi jooksul selgelt madalamad kui ühenduse toote hinnad. Graafikust ilmneb, et aastatel 1997-1998 langes impordihind kogu aeg. See omakorda sundis ühenduse tootjaid alandama oma hindu, mis tingis tasuvuse järsu languse ja ühenduse tootjate kahjumi.
[Insert the diagram from OJ L 261, 28.9.2002, p. 92]
HINNAVÕRDLUS
Eurot tonni kohta
Omamaine toode
Vastav import
Tasuvus
1997 1998 1999 2000 2001
Ühenduse müügi puhaskasum/kahjum 4,4 % 4,3 % 2,0 % 1,9 % -1,0 %
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi puhaskasum/kahjum 0,9 % -0,6 % -1,8 % -2,5 % -3,0 %
(562) Ühenduse tootjate müügi tasuvus ühenduses vähenes 4,4 protsendilt 1997. aastal -1,0 protsendini 2001. aastal, mis osutab pidevalt vähenevale müügimahule ja kõnealuse müügi langevatele hindadele. Tuleks märkida, et 2001. ja 2002. aasta tasuvuse kvartalinäitajad osutavad selgelt ühenduse tootjate tasuvuse negatiivse suundumuse jätkumisele.
(563) Võrdlushinna allalöömisest ilmneb, kui palju on importtoote hind madalam hinnatasemest, mida ühenduse tootjad oleksid võinud eeldatavalt saada mittekahjustavas olukorras. Võrdlushinna allalöömistaseme arvutamisel võeti aluseks ühenduse toote kaalutud keskmine mittekahjustav hind tonni kohta. Sellise hinna arvutamisel lisati ühenduse toote vastavale tootmiskulule 8 % suurune kasumimarginaal. Kõnealust kasumimarginaali peeti põhjendatuks, kuna see vastab ühenduse tootjate kasumile tavapärases kauplemisolukorras, mida ei ole mõjutanud impordi ootamatult järsk suurenemine. Sellist mittekahjustavat hinda võrreldi vaatlusaluse importtoote kaalutud keskmise hinnaga tonni kohta 2001. aasta jooksul. Erinevust kõnesoleva kahe hinna vahel väljendati protsendimäärana importtoote CIF-hinnast ühenduse piiril ja selle tulemusena saadi 23,7 % suurune võrdlushinna allalöömine.
6.5.7. Järeldus
(564) Andmetest nähtub, et üldiselt on tootmisvõimsuse ja selle rakendusastme, toodangu, tööhõive ja tootlikkuse arengutendentsid negatiivsed ning negatiivseid jooni võib täheldada ka rahakäibe ja kasutatud kapitali tasuvuse puhul.
(565) Üldiselt ilmnevad kõnealustest andmetest ka tarbimise vähenemise ja varude suurenemise taustal müügi, turuosa, hindade ja tasuvuse negatiivsed arengutendentsid.
(566) Komisjon märgib eelkõige, et samal ajal kui import saavutas 2001. aastal viie aasta kõrgeima taseme (13 600 tonni), langes ühenduse tootjate müügimaht ühenduses viie aasta madalaimale tasemele (49 400 tonnini) ja tasuvus vähenes kiiresti. See toimus paralleelselt vabaturul müüdava toodangu vähenemisega, tarbimise vähenemisega ning hindade langusega. Sel juhul oleks import pidanud eeldatavalt vähenema, kuid selle asemel suurenes see kaks aastat järjest.
(567) Tegurite sellise kombinatsiooni mõju ühenduse tootjatele kajastub majandusnäitajates. Ühenduse tootjad on kaotanud oma turuosa, mis 2001. aastal langes viie aasta madalaimale tasemele. Samuti on vähenenud tööhõive ja 2002. aastal väheneb see eeldatavalt veelgi. Tootmise ning ühenduse müügimahu ja hindade vähenemise tagajärjel 2001. aastal langes ühenduse tootjate tasuvus ja nende olukord muutus kahjumlikuks. Tekitatud kahju kogu ulatust iseloomustab tõenäoliselt kõige paremini tasuvuse jätkuv langus kogu 2001. aasta jooksul ja 2002. aasta 1. kvartalis.
(568) Kõiki kõnesolevaid tegureid silmas pidades on komisjon jõudnud järeldusele, et ühenduse tootjatele on tekitatud märgatavat kahju.
6.6. Põhjuslikud seosed
(569) Et teha kindlaks põhjuslikku seost suurenenud impordi ja märgatava kahju vahel ning tagada, et muude tegurite põhjustatud kahju ei omistataks suurenenud impordile, on komisjon toiminud järgmiselt:
- kahjulikuks peetavate tegurite kahjustavad mõjud on üksteisest eristatud,
- kõnealune kahjustav mõju on omistatud seda põhjustavatele teguritele ning
- pärast kahju omistamist kõigile olemasolevatele põhjuslikele teguritele on komisjon kindlaks teinud, kas märgatav kahju on tõepoolest märkimisväärselt põhjustatud suurenenud impordist.
6.6.1. Suurenenud impordi mõju
(570) Liitmike turg on tarneallikate, klientide ja hindade poolest läbipaistev. Seetõttu konkureerivad vaatlusalune toode ja samasugune toode peamiselt hinna poolest.
(571) Ajavahemikul 1999-2001 suurenes impordi turuosa 14,6 protsendilt 21,6 protsendini, samal ajal kui ühenduse tootjate turuosa vähenes 85,4 protsendilt 78,4 protsendini. Samal ajavahemikul suurenes impordi osakaal vabaturul müüdavas toodangus 11,9 protsendilt 17,2 protsendini. Seega on import suurenenud ka toodangu suhtes ühenduse tootjate arvelt.
(572) Importtoote keskmine ühikuhind langes aastatel 2000-2001 ühenduse turul 1 042 eurolt 1 005 eurole tonni kohta. Ühenduse toote keskmine ühikuhind langes 1 453 eurolt 1 405 eurole tonni kohta. Sellisel läbipaistval turul oli hinna allalöömisel otsustav mõju. Samasuguse toote keskmise ühikuhinna langus üksi oleks 2001. aastal põhjustanud ühenduse tootjatele ühenduse müügitulu vähenemise 3,3 % (s.o 2,47 miljonit eurot). Võttes arvesse samaaegset müügimahtude vähenemist, vähenes müügitulu ühenduses tegelikult 5,42 miljoni euro võrra. Püsikulud moodustavad suure osa kogukuludest. Seepärast tingis müügitulu vähenemine ebaproportsionaalselt suure kasumilanguse ja 2001. aastal said ühenduse tootjad 1,0 % suuruse kahjumi.
(573) Kõnealustel põhjustel jõuti järeldusele, et odava impordi suurenemine ja ühenduse tootjatele tekitatud märgatav kahju on omavahel seotud ning et impordi suurenemise kahjustav mõju on ilmnenud eelkõige hinnasurvena ja ühenduse tootjate poolt ühenduse turul müüdava mahu vähenemisena.
6.6.2. Tarbimise muutumise mõju
(574) Komisjon uuris aastatel 2000-2001 toimunud tarbimislanguse kahjustavat mõju. Seda langust tuleks vaadelda seoses viie aasta pikkuse uurimisperioodi üldsuundumusega. Tarbimine vähenes 70 100 tonnilt 1997. aastal 61 100 tonnini 2000. aastal, kuid suurenes seejärel 2001. aastal 1 400 tonni võrra 63 100 tonnini.
(575) Käesoleval konkreetsel juhul leiab komisjon, et tarbimise ilmne suurenemine 2001. aastal oli tingitud impordi ulatuslikust suurenemisest kõnealusel aastal. Seetõttu annab üldsuundumus täpsema ülevaate. Kuigi tarbimine suurenes aastatel 2000-2001, vähenes see viieaastase perioodi jooksul kokku 7 000 tonni võrra e 10,0 %. Sellest tulenevalt vähenes tarbimine keskmiselt 2,0 % aastas.
(576) Uurides seda küsimust, tuleks käesoleval konkreetsel juhul arvesse võtta kõigi turul osalejate reaktsiooni tarbimise vähenemistendentsi suhtes. Selles suhtes leiti, et kui ühenduse tootjad olid 2001. aastal sunnitud vähendama müüki ligikaudu 2 100 tonni võrra võrreldes 2000. aastaga, liikus import järsult vastupidises suunas. Ekspordi järsu kasvu selgituseks ei leitud mingit majanduslikku õigustust. Näiteks ei väitnud ükski eksportija, et selle põhjuseks on väiksemad tootmiskulud.
(577) Hinnamõjude osas ei tohiks tarbimise 2,0 % suurune aastalangus hindu märkimisväärselt mõjutada, kui tootmine kohandatakse kiiresti turu vajadustega. Tundub, et ühenduse tootjad on selles suhtes reageerinud, vähendades nii tootmist kui ka müüki kooskõlas tarbimise vähenemisega.
(578) Kui hinnasurve väheneb, hoitakse kontrolli all ka madalatest hindadest tulenevat kahjustavat mõju. Siinjuures on kõige tähtsam tegur kasum, mille vähenemine oleks jäänud minimaalseks, kui hinnad ei oleks märkimisväärselt langenud. Seetõttu on põhjust järeldada, et odava impordi järsu suurenemise puudumisel ei oleks tarbimise vähenemine põhjustanud märkimisväärset kasumi vähenemist.
(579) Kui kõik turul osalejad oleksidki käitunud vastutustundlikult ja kohandanud oma tootmist, oleksid ühenduse tootjad ikkagi müünud vähem. 2001. aastal oli tarbimine väiksem kui 1999. aastal. 2000. aastal vähenes tarbimine 3 100 tonni võrra ja suurenes seejärel 2001. aastal 1 400 tonni võrra. Kuid ühenduse tootjate müük vähenes 2000. aastal võrreldes 1999. aastaga 3 800 tonni võrra ja 2001. aastal veel 2 100 tonni võrra. Samal ajal suurenes import 2000. aastal 600 tonni võrra ja järgmisel aastal 3 500 tonni võrra. Seetõttu ei mõjutanud tarbimise vähenemine aastatel 1999-2001 importi, mille suurenemine jätkus. Kõnealuse kahe aasta pikkuse perioodi jooksul vähenes ühenduse tootjate müük 5 900 tonni võrra. Tarbimise langustendentsi silmas pidades oleks ühenduse tootjate müük pidanud vähenema umbes 700 tonni võrra aastas.
(580) Eespool toodud põhjustel on jõutud järeldusele, et tarbimise languse ja tuvastatud kahjustava mõju vahel on märkimisväärne, kuid mitte oluline seos.
6.6.3. Ekspordijõudluse mõju
(581) Komisjon uuris ka ekspordi vähenemise mõju.
1997 1998 1999 2000 2001
Eksport (tonnides) 27 133 24 624 24 583 28 369 30 069
(582) Aastatel 1997-1999 vähenes ühenduse tootjate liitmike ekspordi maht 27 100 tonnilt 24600 tonnini. Aastatel 1999-2001 suurenes eksport 5 500 tonni võrra. Viie aasta pikkuse perioodi jooksul vähenes eksport ligikaudu 3 000 tonni võrra. Seetõttu ei ole eksport viimasel ajal, s.o aastatel 1999-2001, kahjustavat mõju suurendanud. Et ekspordi vähenemine põhjustas kahju põhiliselt viie aasta pikkuse perioodi algul, tuleb seda käsitada vähemtähtsana kui siis, kui see oleks toimunud kõnealuse perioodi lõpus.
(583) Eespool toodud põhjustel on jõutud järeldusele, et ekspordi vähenemise ja vähemalt viie aasta pikkuse perioodi algul täheldatud kahjustava mõju vahel on teatav seos.
6.6.4. Ülemäärase tootmisvõimsuse mõju
(584) Komisjon on põhjalikumalt uurinud, kas kahjustava mõju põhjuseks võib olla ühenduse tootjate ülemäärane tootmisvõimsus. Aastatel 1997-2001 vähendas ühenduse tootmisharu tootmise hinnangulist teoreetilist koguvõimsust 170 000 tonnilt 150 000 tonnini, samal ajal kui tootmisvõimsuse rakendusaste jäi umbes 50 % tasemele. Kõigepealt tuleks märkida, et liitmike puhul on tegemist valmistootega, millel on väga palju eri liike. Seepärast ei peeta 50 % suurust tootmisvõimsuse rakendusastet sellise toote puhul silmatorkavalt madalaks. Leitakse, et väheneva tootmisvõimsuse ja selle suhteliselt stabiilse rakendusastme taustal on kahjustav mõju vähetähtis.
6.6.5. Ümberkorraldamise mõju
(585) Järgmisena uuris komisjon ühenduse tootjate poolt viimastel aastatel tehtud ümberkorralduste kulude kahjustavat mõju. Selles suhtes märgitakse, et üldiselt kaasnevad ümberkorraldamisega sellised lühiajalised kulutused nagu näiteks koondamisel makstavad hüvitised, soetuskulud jne, mille kaalub üles keskmise tähtaja jooksul tõhususe suurenemisest saadav kasu. See tähendab, et käimasoleva ratsionaliseerimisprotsessi tõttu on kulustruktuuri mõjutanud jätkuvad lühiajalised kulutused, isegi kui need on leitud olevat väikesed.
6.6.6. Kahjustava mõju omistamine
(586) Ühenduse tootjatele tekitatud kahju ilmnes peamiselt vähenenud müügis, turuosa vähenemises ja finantskahju lisandumises. Komisjon tegi kindlaks, et lisaks impordi suurenemisele aitasid kahju tekkimisele kaasa järgmised neli tegurit: tarbimise vähenemine, ekspordi vähenemine, ülemäärane tootmisvõimsus ja käimasolevad ratsionaliseerimismeetmed.
(587) Tarbimine vähenes aastas ligikaudu 2,0 %, kuigi 2001. aastal oli langus silmatorkavam kui 2000. aastal. Kuid impordi areng ei järginud üldsegi tarbimise suundumust ja komisjon leiab, et väike tarbimise langus ei olnud mahu ega hindade seisukohast oluline.
(588) Aastatel 1997-1999 vähenes ka eksportmüük. Et selline vähenemine toimus vaatlusperioodi algul ja et kogu viie aasta pikkuse perioodi jooksul eksportmüük tegelikult suurenes, leiab komisjon, et eksportmüügijõudlus ei olnud mahu ega hindade seisukohast oluline.
(589) Ühenduse tootmisharu tootmisvõimsus langes aastatel 1997-2001, samal ajal kui selle rakendusaste püsis ligikaudu 50 % tasemel. Arvestades, et tootmisvõimsuse rakendusaste ei muutunud märkimisväärselt ja oli perioodi lõpul kõige kõrgem (53 %) ning et tootmisvõimsuse vähendamiseks on tehtud jõupingutusi, leiab komisjon, et tootmisvõimsuse rakendusaste ei olnud mahu ega hindade seisukohast oluline.
(590) Käimasolevate ratsionaliseerimismeetmete mõju kohta leiab komisjon samuti, et selle mõju ühenduse tootjate kulustruktuurile ei ole märkimisväärne, võrreldes eelkõige odava impordi hinna mõjuga.
(591) Komisjon märkis, et ühenduse tootjate müügimahu ja -hindade ning tasuvuse vähenemise põhjuseks oli eelkõige impordi suurenemine, mis 2001. aastal mitte üksnes ei suurenenud palju kiiremini kui tarbimine, vaid mis oli suurenenud ka 2000. aastal, kui tarbimine vähenes.
6.6.7. Järeldus
(592) On jõutud järeldusele, et pärast muude teadaolevate tegurite kahjustava mõju uurimist ning nende eraldamist üksteisest ja eristamist suurenenud impordi kahjustavast mõjust ning olles taganud, et muude tegurite põhjustatud kahju ei omistata impordile, võib tõdeda, et suurenenud impordi ja ühenduse tootjatele tekitatud märgatava kahju vahel on selge ja märkimisväärne seos.
6.7. Muud arengutendentsid
(593) Peale selle on komisjon analüüsinud veel mitmeid elemente, mis põhjendavad järeldust, et ühenduse tootjatele tekitatud märgatav kahju võib eeldatavasti suureneda, kui import peaks jätkuma praegusel tasemel või suurenema.
6.7.1. USA terasekaitsemeetmed
(594) Meenutatakse, et 5. märtsil 2002 kehtestas USA kaitsemeetmed teatavate terastoodete, sh liitmike suhtes. Kõnealused meetmed jõustusid 20. märtsil 2002 ja need seisnevad USAsse saabuva impordi suhtes väärtuselise tollimaksu suurendamises 13 % esimesel aastal, 10 % teisel aastal ja 7 % kolmandal aastal. Meetmeid ei kohaldata Kanada, Iisraeli, Jordaania ja Mehhiko suhtes ning mitme arenguriigina määratletud riigi suhtes.
6.7.2. Kauplemise ümberpaigutumine USA terasekaitsemeetmete tõttu
(595) Komisjon uuris USA meetmete võimalikku mõju, analüüsides põhiliste USAsse eksportivate riikide olukorda.
(596) 2001. aastal importis USA 48180 tonni kaupu, mis on klassifitseeritud liitmikega samade HS koodide alla. Põhilised USAsse eksportijad olid Mehhiko (18 % e 8 591 tonni), Tai (18 % e 8 442 tonni), Itaalia (13 % e 6426 tonni), Lõuna-Korea (12 % e 5 631 tonni), Malaisia (10 % e 4 599 tonni) ja Prantsusmaa (8 % e 3 609 tonni).
(597) Kõnealuste kaupade kogueksport USAsse sealsete kaitsemeetmete tõttu kannatanud riikidest (v.a ühenduse tootjad ja kõnesolevate kaupade osas USA kaitsemeetmete rakendusalast välja jäetud riikide tootjad) ulatus 2001. aastal ligikaudu 21 000 tonnini. USA meetmete rakendusalast on välja jäetud ka teatavate tootjate toodetavad teatavad tooted, kuid kuumvaltslehtteraserullide puhul ei peeta neid koguseid märkimisväärseks.
(598) Seejärel uuris komisjon, kas on tõenäoline, et USA võetud kaitsemeetmest tulenev piiratud juurdepääs USA turule võib põhjustada ekspordi suurenemise ühendusse. Komisjon uuris koostööd tegevate eksportivate tootjate tootmisvõimsuse olukorda. Leiti, et aastatel 1997-2001 püsis nende tootmisvõimsus stabiilsena. Kuid tootmisvõimsuse rakendusaste, mis 1997. aastal ületas 100 %, oli 2001. aastal ainult umbes 67 %. Arvestades USA turu märgatavat sulgemist mitmetele tavapärastele tarnijatele, võib kõigi muude tingimuste võrdsuse korral eeldada, et nende keskmine tootmisvõimsuse rakendusaste langeb 2002. aastal veel madalamale, kui nad ei leia uusi turge.
(599) Mitte ükski koostööd tegev eksportiv tootja ei avaldanud soovi vähendada USA meetmete tõttu lähitulevikus tootmisvõimsust ja tootmist.
(600) Enamik väljendas soovi teha tasa USAsse suunatud ekspordi vähenemine müügi suurendamisega siseturgudel, kuid selle väite puhul tuleks arvesse võtta püsivat või vähenevat tarbimist kõnealustel turgudel. Seoses sellega on väga ebatõenäoline, et kõnesolevad tootjad suudavad märkimisväärselt suurendada müüki siseturul. Samuti on ebatõenäoline, et nad suudavad suurendada müüki teistele eksporditurgudele, kuna enamik nimetatud turgude tootjaid kannatab juba USA turu märgatava sulgemise tõttu ning miski ei viita märkimisväärsele ekspordi suurendamist võimaldavale lisatarbimisele nendel turgudel lähiajal või keskmise tähtaja jooksul.
(601) Seetõttu ulatub võimalik kaubavahetus, mis lõplike meetmete puudumisel võidakse USA meetmete tulemusena ümber suunata ühendusse, 21 000 tonnini. Põhjused, miks selline potentsiaal ei pruugi täielikult realiseeruda, on näiteks USA siseturu hindade praegune kõrge tase, mis võib kehtestatud 30 % suurustest tollimaksudest hoolimata põhjustada eeldatust mõnevõrra suurema imporditaseme, ning asjaolu, et kolmandate riikide tootjad võivad suuta osaliselt korvata USA turu vähenemist, müües rohkem oma siseturul. Eelkõige võib see osutuda teataval määral õigeks nende riikide puhul, kes on võtnud kaitsemeetmeid vastukaaluks USA kaitsemeetmele. Samuti võivad tootjad suurendada mõneks ajaks oma varusid.
(602) Sellegipoolest jääb püsima väga suur võimalus, et eksport ühendusse suureneb. Nagu märgatava kahju analüüsis sai juba kindlaks tehtud, oli 2001. aastal toimunud suurenemisel väga palju põhjusi, mis kõik on senini olemas ja võivad eeldatavalt importi jätkuvalt suurendada. Lisaks on nüüd uue tegurina olemas USA kaitsemeede, mille tõttu jääb üle märkimisväärne toodangukogus, millele tootjad püüavad iga hinna eest leida ostjaid. Esiteks eeldas komisjon, et 25-50 % eespool arvutatud kogusest (21 000 tonni) võidakse suunata USA turult ühendusse. Selle tulemusena imporditakse ühendusse täiendavalt ligikaudu 5 000-10 000 tonni. See tingiks impordi suurenemise 50 % lisaks 2001. aasta ajalooliselt kõrgeimale imporditasemele. Seepärast on komisjon eeldanud, et minimaalne kogus, mis lõplike meetmete puudumise korral võidakse USA turult mujale ümber paigutada, on vähemalt sama suur kui impordi kasv ühendusse aastatel 2000-2001, s.o umbes 3 500 tonni. Väga tõenäoliselt on kogus suurem, kuid käesolevas analüüsis peetakse arukaks tugineda konservatiivsetele hinnangutele.
(603) Samuti on asjakohane, et 2001. aastal olid põhilised liitmike ekspordi turud Malaisia (127 000 tonni), USA (48 000 tonni), ühendus (14 000 tonni), Kanada (12 000 tonni) ja Jaapan (10 000 tonni). Sellest ilmneb asjaolu, et ühenduse turg oli ja on ka pärast hiljutisi meetmeid maailma üks kõige avatumaid turge. Euro väärtuse hiljutine suurenemine USA dollari ja muude tähtsamate vääringute suhtes 2002. aasta kahe esimese kvartali jooksul muudab impordi lähiajal ja kaugemas tulevikus huvipakkuvamaks võrreldes ühenduse toodanguga.
6.7.3. USA meetmete eeldatav mõju
(604) Komisjon on hinnanud lõplike meetmete kehtestamata jätmise võimalikku mõju ühenduse tootjatele ning USA kaitse- ja dumpinguvastastest meetmetest tulenevat kauplemise ümberpaigutumist ja kõnealuste meetmete mõju ühenduse tootjatele. Selles suhtes on komisjon leidnud, et ühenduse kaitsemeetmete puudumise korral suureneb vastav import tõenäoliselt märkimisväärselt, mille tulemusena halveneb väga tõsiselt ja märkimisväärselt ühenduse tootmisharu seisund. Arvestades ühenduse tootjate äärmiselt ebakindlat seisundit, on impordi märgataval suurenemisel äärmiselt tõsised tagajärjed. Eeldatav umbes 3 500 tonni suurune kasv põhjustab kohe ühenduse tootjate müügi märkimisväärse vähenemise, mis tekitab kiiresti tõsiseid negatiivseid tagajärgi muudele tootmisharu seisundit määratlevatele näitajatele.
(605) Impordi eeldatav suurenemine halvendab oluliselt ühenduse tootmisharu olukorda kõigi tegurite osas, mida uuriti juba seoses märgatava kahju kindlakstegemisega. Selle vältimatuks tagajärjeks on müügi ja hindade edasine järsk langus, mis omakorda mõjutab negatiivselt tootmist ning suurendab ühikuhindu ja kahjumit, tekitades vältimatult tehaste sulgemise ja koondamiste ohu. Iseäranis suureneb hinnasurve ja seda ajal, mil hetkekahjum on jõudnud vastuvõetamatule 3,0 % tasemele. Tegelikult suurendab negatiivset üldmõju oluliselt ka asjaolu, et impordi suurenemine on viimastel aastatel juba tekitanud ühenduse tootjatele märgatavat kahju.
6.7.4. Järeldus
(606) Võttes nõuetekohaselt arvesse asjaolu, et ühenduse tootjatele on juba tekitatud märgatavat kahju, on põhjust järeldada, et ilma lõplike kaitsemeetmeteta halvendab impordi edasine suurenemine tõenäoliselt ühenduse tootjate olukorda veelgi rohkem.
18. toode
Liitmikud (järg)
ÜHENDUSE TOOTJATE OLUKORD
1997 1998 1999 2000 2001
Tootmisvõimsus (tonnides) 170 000 170 000 169 983 165 000 149 607
Tootmisvõimsuse rakendusaste (%) 51,0 % 50,0 % 47,0 % 48,3 % 53,0 %
Algvarud (tonnides) 9 955 10 070 10 525 11 309 11 679
Kogutoodang (tonnides) 86 619 84 932 79 892 79 729 79 292
Ost (tonnides) 796 724 792 541 1 037
Kogumüük (tonnides) 87 300 85 200 79 900 79 900 79 500
Suletud turg (tonnides) 0 0 0 0 0
Lõppvarud (tonnides) 10 070 10 525 11 309 11 679 12 508
Müügimaht väljaspool ELi (tonnides) 27 133 24 624 24 583 28 369 30 069
Müügimaht ELis (tonnides) 60 167 60 576 55 317 51 531 49 431
EL müügi ühikuhinnad (eurodes tonni kohta) 1 585 1 561 1 493 1 453 1 405
EL müügi puhaskasum/kahjum (%) 4,4 % 4,3 % 2,0 % 1,9 % -1,0 %
Turuosa (%) 85,9 % 86,4 % 85,4 % 83,6 % 78,4
Tööhõive (perioodi lõpul) 834 824 791 808 800
Tootlikkus (tonnides töötaja kohta) 104 103 101 99 99
EL MÜÜGIMAHT, ÜHIKUHINNAD JA TASUVUS KVARTALITE KAUPA
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Maht (tonnides) 19 259 18 805 18 064 17 887 16 086
Ühikuhinnad (eurodes tonni kohta) 1 420 1 409 1 401 1 390 1 378
Tasuvus (%) 0,9 % -0,6 % -1,8 % -2,5 % -3,0 %
Hinna allalöömine 2001. aastal = 14,8 %
Võrdlushinna allalöömine 2001. aastal = 23,7 %
Eespool ühenduse tootjate olukorra kohta esitatud andmeid on kontrollitud pisteliselt ja kohapealsete uurimiste käigus äriühingutes, mille osakaal ühenduse kogutoodangus on: 60,9 %
7. 19. TOODE: ÄÄRIKUD
7.1. Vaatlusalune toode, samasugune toode või otseselt konkureeriv toode
7.1.1. Vaatlusalune toode
(607) Vaatlusaluse toote moodustavad rauast ja terasest valmistatud (v.a valatud) äärikud (edaspidi "äärikud"). Praegu klassifitseeritakse vaatlusalune toode CN-koodi 7307 91 00 alla.
(608) Äärikud on metallosad, mis võimaldavad torustikuosi kokku ja lahti ühendada ning mis tavaliselt on valmistatud süsinikterasest kangide või varraste sepistamise ja sellele järgneva töötlemise teel.
(609) Leiti, et kõigil äärikutel on identsed omadused või sarnased füüsikalised ja tehnilised omadused ja kasutusotstarve. Seetõttu moodustavad kõik äärikuliigid ühe toote, mis kuulub asjakohase eespool nimetatud CN-koodi alla.
7.1.2. Samasugused või otseselt konkureerivad tooted
(610) Komisjon on uurinud, kas ühenduse tootjate toodetud toode (edaspidi "samasugune toode") on samasugune nagu vaatlusalune importtoode. Uurimise käigus laekusid komisjonile esildised teatavatelt vaatlusaluse toote peamistelt eksportijatelt ja importijatelt, milles väideti, et teatavaid ühendusse imporditud vaatlusaluse toote liike ei ole tootnud ühenduse tootjad, mistõttu neid ei saa käsitada samasugusena nagu vaatlusalune toode.
(611) Komisjon kontrollis neid esildisi üksikasjalikult ja võttis arvesse eelkõige järgmisi uurimistulemusi:
a) importtootel ja ühenduse tootel oli ühesugune rahvusvaheline tariifne klassifikatsioon. Peale selle olid neil ühesugused või sarnased füüsikalised omadused, nt koostis, suurus, kuju ja faktuur, ning need olid valmistatud rahvusvaheliselt tunnustatud standardite kohaselt;
b) importtoodet ja ühenduse toodet müüdi sarnaste või identsete müügikanalite kaudu ja hinnateave oli lihtsalt kättesaadav (nt andmeid hindade kohta avaldatakse sellistes tööstusealastes perioodilistes väljaannetes nagu Metal Bulletin ja Steel Weekly) ning vaatlusalune toode ja ühenduse tootjate toode konkureerisid põhiliselt hinna poolest;
c) importtoode ja ühenduse toode olid mõlemad võimelised täitma samasugust või sarnast kasutusotstarvet, mistõttu need olid alternatiiv- või asendustooted ja omavahel kergesti asendatavad;
d) tarbijad käsitasid nii importtoodet kui ka ühenduse toodet alternatiivse vahendina konkreetse vajaduse või nõudluse rahuldamiseks vajalike funktsioonide täitmiseks ning seetõttu oli eksportija/importija tuvastatud erinevuste puhul tegemist väikeste, üksnes konkreetse kliendi jaoks valmistatud muudatustega.
(612) Komisjon on jõudnud järeldusele, et hoolimata kõnealustes esildistes välja toodud toote tehniliste omaduste ja kvaliteedi väidetavatest erinevustest on importtoode ja ühenduse toode samasugused või otseselt konkureerivad tooted.
7.2. Suurenenud import
(613) Komisjon on uurinud, kas vaatlusalust toodet imporditakse ühendusse niisuguses absoluutselt või ühenduse toodanguga võrreldes suhteliselt palju suurenenud koguses ja/või sellistel tingimustel, et see põhjustab või ähvardab põhjustada märgatavat kahju ühenduse tootjatele. Seoses sellega on komisjon keskendunud vaatlusaluse toote impordile viimasel ajal, mille kohta on andmed kättesaadavad absoluutarvudes ning võrreldes müügiks ettenähtud toodangu (v.a suletud turu jaoks ettenähtud toodang) ja kogutoodanguga. Alljärgnevast tabelist ilmneb impordi areng absoluutarvudes ning võrreldes ühenduse müügiks ettenähtud toodangu ja kogutoodanguga (k.a suletud turu jaoks ettenähtud toodang) aastatel 1997-2001.
19. toode
Äärikud
TARBIMINE
1997 1998 1999 2000 2001
Maht (tonnides) 187 483 187 413 169 424 152 884 172 836
IMPORDIANDMED
1997 1998 1999 2000 2001
Vaatlusalune import:
Maht (tonnides) 69 555 77 754 76 781 76 575 96 754
Kasv (%) 11,8 % -1,3 % -0,3 % 26,4 %
Turuosa (%) 37,1 % 41,5 % 45,3 % 50,1 % 56,0 %
Impordi ja kogutoodangu vaheline suhe 33,4 % 41,9 % 44,0 % 47,1 % 60,2 %
Impordi ja müüdud toodangu vaheline suhe 35,9 % 44,1 % 45,4 % 47,6 % 61,4 %
Ühikuhinnad (eurodes tonni kohta Eurostati andmete kohaselt) 837 876 887 910 932
1998/1997 1999/1998 2000/1999 2001/2000
Liikuv keskmine maht (tonnides) 73 655 77 268 76 678 86 665
(614) Aastatel 1997-2000 püsis import enam-vähem muutumatuna umbes 70 000-77 000 tonni piires. Selle tulemusena suurenes import kõnealusel perioodil umbes 10 %. Ühenduse kogutoodangu suhtes suurenes import umbes 36 protsendilt ligikaudu 48 protsendini, samal ajal kui müüdud toodangu suhtes suurenes see 35,9 protsendilt 47,6 protsendini.
(615) Aastatel 2000-2001 suurenes import märkimisväärselt 76 600 tonnilt 96 800 tonnini, st 20 200 tonni võrra e 26,4 %. Samal ajavahemikul suurenes import vabaturutoodangu suhtes samamoodi väga märkimisväärselt e 29,0 % ja kogutoodangu suhtes 27,8 %.
(616) Vaatlusaluse toote hinnad tõusid ajavahemikul 1997-2001 igal aastal, st kokku tõusid hinnad 11,4 % ja jõudsid 2001. aastal 932 euroni tonni kohta.
7.2.1. Kahe aasta liikuv keskmine
(617) Tegemaks kindlaks imporditaseme põhisuundumusi aastatel 1997-2001 ja seda, kas impordi hiljutine suurenemine on väljakujunenud suundumus, võttis komisjon arvesse kahe aasta liikuvat keskmist. Sellest ilmneb, et kui aastatel 1997/1998 - 1999/2000 kõikus import iga kaheaastase perioodi vältel 73 700 ja 77 300 tonni vahel, siis aastatel 1999/2000 - 2000/2001 suurenes see rohkem kui 13 % 76 700 tonnilt 86 700 tonnini.
7.2.2. Impordi turuosa
(618) Impordi turuosa suurenes ajavahemikul 1997. aastast kuni 1999. aastani 37,1 protsendilt 45,3 protsendini. Alates 2000. aastast on impordi turuosa suurenenud veel silmatorkavamalt, kõigepealt 50,1 protsendini ja seejärel 56,0 protsendini, st vastavalt 11 % ja 12 %.
7.2.3. Järeldus
(619) Import suurenes 1997., 1998. ja 1999. aastal. Impordi aastane kasvumäär oli kõnesoleval perioodil absoluutnäitajate poolest 5,2 % (15,9 % kogutoodangu suhtes ja 13,2 % vabaturul müüdava toodangu suhtes). Seevastu aastatel 1999-2001 oli impordi aastane kasvumäär absoluutarvudes 13,0 %. Seega oli impordi aastane kasvumäär aastatel 1999-2001 rohkem kui kaks korda suurem kui varasemal perioodil.
(620) Impordi kahe aasta liikuva keskmise areng viie aasta pikkuse uurimisperioodi jooksul osutab sellele, et impordi hiljutise suurenemise põhjuseks ei saa pidada imporditaseme väljakujunenud suundumusi.
(621) Järeldatakse, et hiljutist suurenemist võib pidada ootamatuks, järsuks ja märkimisväärseks võrreldes varasemate aastate arengutendentsidega.
7.3. Ettenägematud arengutendentsid
7.3.1. Kaubanduse kaitsemeetmete kasutamise suurenemine USAs
(622) Alates 1998. aastast hakkas USA, mis moodustab umbes ühe kaheksandiku maailma terasetarbimisest, vastuseks Aasia kriisile[10] kasutama terasesektoris rohkem kaubanduse kaitsemeetmeid, et kaitsta omamaiseid tootjaid konkurentsi eest. Mitme kõnealuse meetme kohta on WTO otsuse teinud ja mõned kasutatud meetodid on kuulutatud WTO nõuetega vastuolus olevaks. Sellegipoolest põhinevad paljud senini jõus olevad meetmed samadel meetoditel.
(623) Alljärgnevas tabelis on näidatud, mitu korda tegi USA aastatel 1997-2001 terasesektoris tervikuna dumpinguvastast või tasakaalustavat tollimaksu käsitleva lõpliku otsuse ühe või mitme riigi suhtes, ning siit ilmneb selle tegevuse intensiivistumine viimasel kolmel aastal.
Aasta Dumpinguvastane tollimaks Tasakaalustav tollimaks
1997 5 0
1998 6 1
1999 16 7
2000 14 5
2001 26 5
(624) Aastal 2001 teatas USA ka edasistest laiaulatuslikest meetmetest terasesektoris. 2001. aasta jaanuaris algatas USA uurimise terasesektoris 1974. aasta kaubandusseaduse paragrahvi 223 alusel. 2001. aasta juulis teatas USA rahvusvaheline kaubanduskomitee (ITC) laiaulatusliku uurimise algatamisest terasesektoris 1974. aasta kaubandusseaduse paragrahvi 202 alusel ning detsembris soovitas ITC kaitsemeetmeid suure hulga terastoodete suhtes.
(625) Kõnealused meetmed mõjusid üha pärssivamalt terastoodete impordile USAsse, mistõttu teraseimport USAsse vähenes ajavahemikul 1998-2001 33 %, ning need kulmineerusid kaitsemeetmete väljakuulutamisega USA poolt 5. märtsil 2002. Eelkõige piiras kaitsemeetmeid käsitlev menetlus, mille üle oli enne selle algatamist mitu kuud arutelusid peetud, importi USAsse, kuna tekitas ettevõtjates ebakindlust. Tegemist on suurima kaubanduse kaitsemeetmega, mille WTO liige on kunagi algatanud ja mis hõlmab 17 miljardi USA dollari suurust importi.
7.3.2. Kaubanduse kaitsemeetmete kasutamise suurenemine USAs vaatlusaluse toote suhtes
(626) Komisjoni ajutised kaitsemeetmed ja nendega seotud uurimine käsitlevad süsinikterasest äärikuid ja süsinikterasest liitmikke eraldi kui kaht erinevat samasugust toodet. Seepärast on äärikute puhul USA uurimisel ja USA meetmetel palju suurem rakendusala kui komisjoni meetmel.
(627) Komisjon märgib, et 2001. aastal suurenes äärikute import ühenduse turule 21 % võrreldes 1999. ja 2000. aastaga, mil import püsis muutumatuna. Sellise ootamatu suurenemise põhjuseks on suures osas Hiinast pärit import, mida on uuritud USAs ja mille suhtes kohaldatakse seal praegu kaitsemeetmeid.
(628) Komisjon leiab, et USA teadaanne terastoodete kaitsemeetmeid käsitleva uurimise kohta (mida oodati USA turul juba 2001. aasta jaanuaris, kui mitmes ajakirjanduse artiklis käsitleti olulisi häireid USA ja ühenduse turul) ja äärikute impordi suurenemine ühenduse turule on omavahel ajalises seoses. Selline seos on äärikute puhul eriti ilmne. Aastatel 1997-2000 oli äärikute import ühendusse stabiilselt umbes 70 000-75 000 tonni. 2001. aastal suurenes kõnealune import samaaegselt USA kaitsemeetmeid käsitleva uurimisega rohkem kui 26 % võrreldes 2000. aasta tasemega.
(629) Süsinikterasest äärikute USAsse saabuva impordi arengut aastatel 1999-2001 käsitlev analüüs ei osutunud informatiivseks, kuna USA impordiandmed hõlmavad lisaks komisjoni määratletud äärikutele ka muid tooteid.
(630) Kaitsemeetme sellist kasutamist ei olnud Uruguay vooru lõpetamisel võimalik ette näha ning sel juhul on tegemist ettenägematute asjaoludega kaitsemeetmete lepingu tähenduses.
7.4. Ühenduse tootjate määratlus
(631) Ühenduse äärikute kogutoodang on umbes 160 000 tonni aastas. Uurimises tegid koostööd järgmised ühenduse tootjad:
- Melesi ... C. SRL, Itaalia,
- Metalfar Prodotti Industriali S.P.A., Itaalia,
- Ulma Forja S. Coop, Itaalia,
- Friedrich Geldbach GmbH ... Co, Saksamaa,
- Bifrangi S.P.A., Itaalia,
- Bebitz GmbH, Saksamaa.
(632) Kõik nimetatud äriühingud on Fachvereinigung Stahlflanschen e. V. liikmed ja nende toodang moodustab umbes 53 % ühenduse vaatlusaluse toote kogutoodangust. Seetõttu moodustavad nad suurema osa ühenduse kogutoodangust määruse (EÜ) nr 3285/94 artikli 5 lõike 3 punkti c ja määruse (EÜ) nr 519/94 artikli 15 lõike 1 tähenduses. Sellest tulenevalt käsitatakse neid käesoleva menetluse kohaldamisel ühenduse tootjatena.
7.5. Märgatav kahju
7.5.1. Sissejuhatus
(633) Tegemaks kindlaks, kas ühenduse samasuguse toote tootjatele on tekitatud või võidakse tekitada märgatavat kahju, on komisjon hinnanud kõiki asjakohaseid ühenduse tootjate olukorda mõjutavaid objektiivseid ja koguseliselt mõõdetavaid tegureid. Vaatlusaluse toote puhul on komisjon hinnanud eelkõige impordi, tarbimise, tootmise, tootlikkuse, tootmisvõimsuse ja selle rakendusastme, müügi, turuosa, hindade, tasuvuse ja tööhõive arengutendentse aastatel 1997-2001. Asjakohased majandusandmed on esitatud käesoleva toote analüüsi lõpus.
7.5.2. Tootmisvõimsus ja selle rakendusaste
1997 1998 1999 2000 2001
Tootmisvõimsus (tonnides) 263 000 238 000 233 000 230 000 220 000
Tootmisvõimsuse rakendusaste (%) 79 % 78 % 75 % 71 % 73 %
(634) Tootmise prognoositav koguvõimsus on ajavahemikul 1997. aastast kuni 2001. aastani vähenenud 16,3 %, s.o 263 000 tonnilt 220 000 tonnini. Ühenduse tootmisvõimsuse vähenemine on osaliselt seotud ühenduse tootmisettevõtete sulgemisega, millest viimane toimus 2001. aastal. Nagu allpool selgitatud, vähenes tootmine kiiremini kui tootmisvõimsus. Seepärast vähenes tootmisvõimsuse rakendusaste 79 protsendilt 1997. aastal 71 protsendini 2000. aastal. 2001. aastal suurenes tootmisvõimsuse rakendusaste 73 protsendini. Kuid selle põhjuseks oli tootmisettevõtte sulgemine, mitte tootmise suurendamine.
7.5.3. Kogutoodang ja suletud turg
1997 1998 1999 2000 2001
Toodang (tonnides) 208 218 185 520 174 412 162 581 160 818
(635) Ühenduse tootmisharu toodang vähenes 208 200 tonnilt 1997. aastal 160 800 tonnini 2001. aastal. See tähendab 22,7 % suurust langust, mis on otseselt seotud ühenduse müügi vähenemisega, nagu allpool selgitatud.
(636) Tuleks märkida, et paljude terastoodete puhul tuleb selgelt eristada toodangut, mis on ette nähtud suletud turule ja vabaturule müügiks. Äärikute puhul on uurimine näidanud, et suletud turu jaoks ettenähtud toodang on nii väike (2 % aastal 2001), et leitakse, et see ei ole kahjuanalüüsi mõjutanud. Seega leitakse, et müügiks ettenähtud kogutoodang on otseselt konkureerinud impordiga.
7.5.4. Tööhõive ja tootlikkus
1997 1998 1999 2000 2001
Tööhõive (perioodi lõpul) 963 953 879 858 846
Tonni töötaja kohta 216 195 198 189 190
(637) Ühenduse tootjates on töötajate arv uurimisperioodi jooksul pidevalt vähenenud, s.o 963 inimeselt 1997. aastal 846 inimeseni 2001. aastal.
(638) Märkimisväärset tootlikkuse langust täheldati 1998. aastal, pärast mida on olukord stabiliseerunud umbes 190 tonnile töötaja kohta.
7.5.4.1. Rahakäive
1997 1998 1999 2000 2001
Rahakäive (indeks) 100 579 136 317 489
(639) Rahakäivet oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti kõnealust näitajat muudest eespool esitatud näitajatest vähemtähtsaks. Kuid aastatel 1999-2001 ja aastast 2000 kuni aastani 2001 ilmneb positiivne olukord.
7.5.4.2. Kasutatud kapitali tasuvus
1997 1998 1999 2000 2001
Kasutatud kapitali tasuvus 1,53 % 1,92 % -0,83 % 0,34 % -1,63 %
(640) Kasutatud kapitali tasuvust oli võimalik kontrollida ainult nende koostööd tegevate äriühingute osas, kes toodavad vaatlusalust toodet, mitte aga vaatlusaluse toote enda osas. Seepärast peeti ka kõnealust näitajat muudest eespool esitatud näitajatest vähemtähtsaks. Sellegipoolest ilmneb aastatel 1997-2001 ja 2000-2001 negatiivne olukord.
7.5.5. Tarbimine
1997 1998 1999 2000 2001
Tarbimine (tonnides) 187 483 187 413 169 424 152 884 172 836
(641) Ühenduse äärikute tarbimine määrati ühenduse tootjate kogumüügi alusel ja Eurostati statistikas vaatlusaluse toote koguimpordi kohta ühendusse esitatud andmete alusel.
(642) Ajavahemikus 1997-2000 vähenes tarbimine ühenduses üle 18 % 187 500 tonnilt 152 900 tonnini. 2001. aastal suurenes see 13 % võrreldes 2000. aastaga, kuid oli ikkagi 7,8 % väiksem kui 1997. aastal.
7.5.6. Müügimaht
1997 1998 1999 2000 2001
Müügimaht ühenduses (tonnides) 117 928 109 659 92 643 76 309 76 082
(643) Müük ühenduses vähenes kogu kõnesoleva perioodi jooksul 41 800 tonni võrra (117 900 tonnilt 76 100 tonnini) e rohkem kui 35 %.
7.5.7. Turuosa
1997 1998 1999 2000 2001
Turuosa 63 % 59 % 55 % 50 % 44 %
(644) Ühenduse tootjate osakaal ühenduse turul vähenes pidevalt, langedes 63 % turuosalt 1997. aastal 44 protsendini 2001. aastal.
7.5.8. Varud
1997 1998 1999 2000 2001
Lõppvarud (tonnides) 26 685 31 607 31 123 30 032 31 138
(645) 1998. aastal varud suurenesid, püsides pärast seda absoluutnäitajate poolest stabiilsena. Väheneva toodangu suhtes on varud siiski pisut suurenenud: 17 protsendilt 1998. aastal 19 protsendini 2001. aastal.
7.5.9. Samasuguse toote hind ja hinna allalöömine
1997 1998 1999 2000 2001
Ühenduse müügi ühikuhind 1 481 1 435 1 445 1 125 1 061
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühikuhinnad (eurodes tonni kohta) 1 064 1 078 1 066 1 036 978
(646) Aastatel 1997-1999 olid ühenduse tootjate keskmised hinnad 1 400-1 500 eurot tonni kohta. 2000. aastal langes hind 320 euro võrra tonni kohta (22,1 %) ja 2001. aastal veel 64 euro võrra tonni kohta (5,7 %). Määramaks kindlaks hinna allalöömise taset, uuriti hinnateavet võrreldavate ajavahemike jooksul samal kaubandustasandil ja sarnastele klientidele suunatud müügi puhul. Võrreldes hindu, mis olid märgitud ühenduse tootjate esitatud arvetel ja eksportivate tootjate poolt ühendusele esitatud arvetel, ilmnes, et impordihinnad olid 2001. aastal keskmiselt 10,3 % madalamad kui siseturuhinnad.
[Insert the diagram from OJ L 261, 28.9.2002, p. 106]
HINNAVÕRDLUS
Eurot/tonni kohta
Omamaine toode
Import
7.5.10. Tasuvus
1997 1998 1999 2000 2001
Ühenduse müügi puhaskasum/kahjum 4,1 % 5,3 % 3,2 % 1,7 % -1,1 %
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Ühenduse müügi puhaskasum/kahjum 0,0 % -0,9 % -1,3 % -2,2 % -4,1 %
(647) Ühenduse tootjate müügi tasuvus ühenduses vähenes alates 1998. aastast märkimisväärselt, muutudes 2001. aastal negatiivseks. Sellist negatiivset arengut kinnitavad 2001. aasta 1. kvartalit ja 2002. aasta 1. kvartalit käsitlevad andmed, millest nähtub, et ühenduse tootjate müügi tasuvus ühenduse turul langes 0,0 protsendilt -4,1 protsendini.
(648) Võrdlushinna allalöömisest ilmneb, kui palju on importtoote hind madalam hinnatasemest, mida ühenduse tootjad oleksid võinud eeldatavalt saada mittekahjustavas olukorras. Võrdlushinna allalöömistaseme arvutamisel võeti aluseks ühenduse toote kaalutud keskmine mittekahjustav hind tonni kohta. Sellise hinna arvutamisel lisati ühenduse toote vastavale tootmiskulule 8 % suurune kasumimarginaal. Kõnealust kasumimarginaali peeti põhjendatuks, kuna see vastab ühenduse tootjate kasumile tavapärases kauplemisolukorras, mida ei ole mõjutanud impordi ootamatult järsk suurenemine. Sellist mittekahjustavat hinda võrreldi vaatlusaluse importtoote kaalutud keskmise hinnaga tonni kohta 2001. aasta jooksul. Erinevust kõnesoleva kahe hinna vahel väljendati protsendimäärana importtoote CIF-hinnast ühenduse piiril ja selle tulemusena saadi 23,0 % suurune võrdlushinna allalöömine.
7.5.11. Järeldus
(649) Andmetest selgub, et tootmisvõimsuse, tootmisvõimsuse rakendusastme, toodangu, tööhõive ja tootlikkuse puhul ilmnesid negatiivsed arengutendentsid ning negatiivseid jooni võib täheldada ka rahakäibe ja kasutatud kapitali tasuvuse puhul.
(650) Peale selle suurenesid varud ning müügi, turuosa ja tasuvuse puhul ilmnesid negatiivsed arengutendentsid.
(651) 2001. aastal, kui import saavutas viie aasta kõrgeima taseme (96 754 tonni), langes ühenduse tootjate müügimaht ühenduses madalaimale tasemele ja nende turuosa vähenes märkimisväärselt. Hinnad langesid samuti viie aasta madalaimale tasemele ja ühenduse tootjate tasuvus vähenes.
(652) Tegurite sellise kombinatsiooni mõju kajastub majandusnäitajates. Eelkõige hakkas tootmisvõimsuse rakendusaste pärast vähenemist tootmisvõimsuse vähenemise tagajärjel uuesti suurenema. Tööhõive vähenes, samal ajal kui tootlikkus püsis suhteliselt stabiilsena. Kui rahakäibes ilmnesid positiivsed jooned, siis kasutatud kapitali tasuvuse puhul ilmnesid negatiivsed jooned. Kuigi tarbimine vähenes kuni 2000. aastani, suurenes see 2001. aastal uuesti. Aastatel 1999-2000 vähenes müük märgatavalt ja samuti ka turuosa. Kuigi varud püsisid suhteliselt stabiilsed, suurenedes pisut, vähenesid hinnad ja täheldati 10 % suurust hinna allalöömist. Samal ajal tasuvus vähenes.
(653) Ühenduse tootjad on kannatanud nii müügimahtude vähenemise kui ka hindade languse tõttu. Arvestades, et kogutarbimine on samuti vähenenud, on ühenduse tootjate mahud ühenduse turul vähenenud veelgi rohkem, mille tulemuseks on turuosa märkimisväärne vähenemine ja ennekõike kahjumi jätkumine.
(654) Võttes arvesse kõiki kõnealuseid tegureid ja tuginedes eelkõige vabaturu analüüsile, on komisjon jõudnud järeldusele, et ühenduse tootjatele on tekitatud märgatavat kahju.
7.6. Põhjuslikud seosed
(655) Et teha kindlaks põhjuslikku seost suurenenud impordi ja märgatava kahju vahel ning tagada, et muude tegurite põhjustatud kahju ei omistataks suurenenud impordile, on komisjon toiminud järgmiselt:
- kahjulikuks peetavate tegurite kahjustavad mõjud on üksteisest eristatud,
- kõnealune kahjustav mõju on omistatud seda põhjustavatele teguritele ja
- pärast kahju omistamist kõigile olemasolevatele põhjuslikele teguritele on komisjon kindlaks teinud, kas märgatav kahju on tõepoolest märkimisväärselt põhjustatud suurenenud impordist.
7.6.1. Suurenenud impordi mõju
(656) Äärikute turg on tarneallikate, klientide ja hindade poolest läbipaistev. Seetõttu konkureerivad vaatlusalune toode ja samasugune toode peamiselt hinna poolest.
(657) Ajavahemikul 1999-2001 suurenes impordi turuosa 45,3 protsendilt 56,0 protsendini, samal ajal kui ühenduse tootjate turuosa vähenes 54,7 protsendilt 44,0 protsendini. Samal ajavahemikul suurenes impordi osakaal vabaturul müüdavas toodangus 45,5 protsendilt 61,4 protsendini. Seega on import suurenenud ka toodangu suhtes ühenduse tootjate arvelt.
(658) Ühenduse turule imporditud toote keskmine ühikuhind tõusis ajavahemikul 1999. aastast kuni 2001. aastani 887 eurolt tonni kohta 932 eurole tonni kohta, samal ajal kui ühenduse toote keskmine ühikuhind langes 1 125 eurolt 1 061 eurole tonni kohta. Näib, et vaatlusperioodi algul suutis ühenduse tootmisharu oma hinnataset säilitada. Kui import jätkas turuosa hõlvamise suurendamist, oli ühenduse tootmisharu sunnitud hindu alandama. Hoolimata impordihindade tõusust ja ühenduse tootmisharu hindade langusest, olid hinnad 2001. aastal sellegipoolest märkimisväärselt alla löödud (10,3 %). Sellisel läbipaistval turul oli sellisel hinna allalöömisel otsustav mõju. Samasuguse toote keskmise ühikuhinna langus üksi oleks 2001. aastal põhjustanud ühenduse tootjatele ühenduse müügitulu vähenemise 26,6 % (s.o 35,6 miljonit eurot). Võttes arvesse samaaegset müügimahtude vähenemist, vähenes müügitulu ühenduses tegelikult 53,1 miljoni euro võrra. Püsikulud moodustavad olulise osa ühenduse tootjate üldkuludest. Seepärast tingis müügitulu vähenemine ebaproportsionaalselt suure kasumilanguse ja 2001. aastal said ühenduse tootjad 1,1 % suuruse kahjumi.
(659) Kõnealustel põhjustel jõuti järeldusele, et odava impordi suurenemine ja ühenduse tootjatele tekitatud märgatav kahju on omavahel seotud ning et impordi suurenemise kahjustav mõju on ilmnenud eelkõige hinnasurvena ja ühenduse tootjate poolt ühenduse turul müüdava mahu vähenemisena.
7.6.2. Tarbimise muutumise mõju
(660) Komisjon uuris aastatel 1997-2001 toimunud tarbimislanguse kahjustavat mõju. Märgitakse, et langus oli väike, st ainult 14 600 tonni, ja et aastatel 1999-2001 tarbimine tegelikult suurenes.
(661) Kuigi tarbimise vähenemisel aastatel 1997-1999 võis olla kahjustav mõju, ei ole sellist mõju aastatel 2000 ja 2001 enam esinenud. Sellest tulenev kahju esines peamiselt viie aasta pikkuse perioodi algul ja seda tuleb käsitada vähemtähtsana kui siis, kui see oleks toimunud kõnealuse perioodi lõpus.
7.6.3. Ekspordijõudluse mõju
(662) Komisjon uuris ka ekspordi vähenemise mõju.
1997 1998 1999 2000 2001
Eksport (tonnides) 75 714 66 585 76 537 84 646 81 519
(663) Aastatel 1997-1999 vähenes ühenduse tootjate äärikute ekspordi maht 75 700 tonnilt 66 600 tonnini. Aastatel 1998-2000 suurenes eksport 18 000 tonni võrra, vähenedes seejärel 2001. aastal 3 100 tonni võrra. Viie aasta pikkuse perioodi jooksul suurenes eksport ligikaudu 5 800 tonni võrra. Seetõttu ei ole ekspordi vähenemine aastatel 1999-2001 tervikuna suurendanud kahjustavat mõju.
(664) Eespool toodud põhjustel on jõutud järeldusele, et ekspordi vähenemise ja tuvastatud kahjustava mõju vahel on teatav seos vähemalt aastatel 2000 ja 2001.
7.6.4. Ülemäärase tootmisvõimsuse mõju
(665) Komisjon on põhjalikumalt uurinud, kas kahjustava mõju põhjuseks võib olla ühenduse tootjate ülemäärane tootmisvõimsus. Aastatel 1997-2001 vähendas ühenduse tootmisharu tootmise hinnangulist teoreetilist koguvõimsust 263 000 tonnilt 220 000 tonnini, samal ajal kui tootmisvõimsuse rakendusaste oli 71-79 %. Kõigepealt tuleks märkida, et äärikud, nagu liitmikudki, on valmistoode. Leitakse, et väheneva tootmisvõimsuse ja selle suhteliselt stabiilse rakendusastme taustal on kahjustav mõju vähetähtis.
7.6.5. Ümberkorraldamise mõju
(666) Järgmisena uuris komisjon ühenduse tootjate poolt viimastel aastatel tehtud ümberkorralduste kulude kahjustavat mõju. Selles suhtes märgitakse, et üldiselt kaasnevad ümberkorraldamisega sellised lühiajalised kulutused nagu näiteks koondamisel makstavad hüvitised, soetuskulud jne, mille kaalub üles keskmise tähtaja jooksul tõhususe suurenemisest saadav kasu. See tähendab, et käimasoleva ratsionaliseerimisprotsessi tõttu on kulustruktuuri mõjutanud jätkuvad lühiajalised kulutused, isegi kui need on leitud olevat väikesed.
7.6.6. Kahjustava mõju omistamine
(667) Ühenduse tootjatele tekitatud kahju ilmnes peamiselt vähenenud turuosas ja finantskahju lisandumises. Komisjon tegi kindlaks, et lisaks impordi suurenemisele aitasid kahju tekkimisele kaasa järgmised neli tegurit: tarbimise vähenemine, ekspordi vähenemine, ülemäärane tootmisvõimsus ja käimasolevad ratsionaliseerimismeetmed.
(668) Tarbimine vähenes aastas ligikaudu 1,6 %, kuigi aastatel 1997-2000 oli langus silmatorkavam. Aastatel 2000-2001 tarbimine tegelikult suurenes. Kuid impordi areng ei järginud üldsegi tarbimise suundumust ja komisjon leiab, et väike tarbimise langus ei olnud mahu ega hindade seisukohast oluline.
(669) 2001. aastal vähenes ka eksportmüük võrreldes 2000. aastaga. Kuid et ühenduse tootmisharu eksportmüük aastatel 1999-2001 üldiselt suurenes, peetakse mõju väikseks. Seepärast leiab komisjon, et eksportmüügijõudlus ei olnud mahu ega hindade seisukohast oluline.
(670) Aastatel 1997-2001 ühenduse tootmisharu tootmisvõimsus langes, samal ajal kui selle rakendusaste püsis ligikaudu 70-80 % tasemel. Arvestades, et tootmisvõimsuse rakendusaste ei muutunud märkimisväärselt ja et see aastatel 2000-2001 suurenes ning et tootmisvõimsuse vähendamiseks on tehtud jõupingutusi, leiab komisjon, et tootmisvõimsuse rakendusaste ei olnud mahu ega hindade seisukohast oluline.
(671) Käimasolevate ratsionaliseerimismeetmete mõju kohta leiab komisjon samuti, et selle mõju ühenduse tootjate kulustruktuurile ei ole märkimisväärne, võrreldes eelkõige odava impordi hinna mõjuga.
(672) Komisjon märkis, et ühenduse tootjate müügimahu ja -hindade ning tasuvuse vähenemise põhjuseks oli eelkõige impordi suurenemine, mis 2001. aastal mitte üksnes ei suurenenud palju kiiremini kui tarbimine, vaid mis oli suurenenud ka 2000. aastal, kui tarbimine vähenes.
7.6.7. Järeldus
(673) On jõutud järeldusele, et pärast muude teadaolevate tegurite kahjustava mõju uurimist ning nende eraldamist üksteisest ja eristamist suurenenud impordi kahjustavast mõjust ning olles taganud, et muude tegurite põhjustatud kahju ei omistata impordile, võib tõdeda, et suurenenud impordi ja ühenduse tootjatele tekitatud märgatava kahju vahel on selge ja märkimisväärne seos.
7.7. Muud arengutendentsid
(674) Peale selle on komisjon analüüsinud veel mitmeid elemente, mis põhjendavad järeldust, et ühenduse tootjatele tekitatud märgatav kahju võib eeldatavasti suureneda, kui import peaks jätkuma praegusel tasemel või suurenema.
7.7.1. USA terasekaitsemeetmed
(675) Meenutatakse, et 5. märtsil 2002 kehtestas USA kaitsemeetmed teatavate terastoodete, sh äärikute suhtes. Kõnealused meetmed jõustusid 20. märtsil 2002 ja need seisnevad USAsse saabuva impordi suhtes väärtuselise tollimaksu suurendamises 13 % esimesel aastal, 10 % teisel aastal ja 7 % kolmandal aastal. Tegelikult ei kohaldata meetmeid Kanada, Iisraeli, Jordaania ja Mehhiko ning mitme arenguriigina määratletud riigi suhtes.
7.7.2. Kauplemise ümberpaigutumine USA terasekaitsemeetmete tõttu
(676) Komisjon uuris USA meetmete võimalikku mõju, analüüsides põhiliste USAsse eksportivate riikide olukorda.
(677) 2001. aastal importis USA 96 900 tonni kaupu, mis on klassifitseeritud äärikutega sama HS koodi alla. Põhilised kõnealuste toodete USAsse eksportijad olid ühendus (52,0 % e 50400 tonni), India (28,5 % e 27600 tonni) ja Hiina (6,7 % e 6500 tonni).
(678) Kõnealuste kaupade kogueksport USAsse sealsete kaitsemeetmete tõttu kannatanud riikidest (v.a ühenduse tootjad ja äärikute osas USA kaitsemeetmete rakendusalast välja jäetud riikide tootjad) ulatus 2001. aastal ligikaudu 12 500 tonnini. USA meetmete rakendusalast on välja jäetud ka teatavate tootjate toodetavad teatavad tooted, kuid äärikute puhul ei peeta neid koguseid märkimisväärseks.
(679) Seejärel uuris komisjon, kas on tõenäoline, et USA võetud kaitsemeetmest tulenev piiratud juurdepääs USA turule võib põhjustada ekspordi suurenemise ühendusse. Komisjon uuris koostööd tegevate eksportivate tootjate tootmisvõimsuse olukorda. Leiti, et aastatel 1999-2001 olid nad tootmisvõimsust pisut suurendanud. Mitte ükski koostööd tegev eksportiv tootja ei avaldanud soovi vähendada lähitulevikus tootmisvõimsust ja tootmist USA meetmete tõttu.
(680) Enamik väljendas soovi teha tasa USAsse suunatud ekspordi vähenemine müügi suurendamisega siseturgudel, kuid selle väite puhul tuleks arvesse võtta püsivat või vähenevat tarbimist kõnealustel turgudel. Seoses sellega on väga ebatõenäoline, et kõnesolevad tootjad suudavad märkimisväärselt suurendada müüki siseturul. Samuti on ebatõenäoline, et nad suudavad suurendada müüki teistele eksporditurgudele, kuna enamik nimetatud turgude tootjaid kannatab juba USA turu märgatava sulgemise tõttu ning miski ei viita märkimisväärsele ekspordi suurendamist võimaldavale lisatarbimisele nendel turgudel lähiajal või keskmise tähtaja jooksul.
(681) Seetõttu ulatub võimalik kaubavahetus, mis lõplike meetmete puudumisel võidakse USA meetmete tulemusena ümber suunata ühendusse, 12 500 tonnini. Põhjused, miks selline potentsiaal ei pruugi täielikult realiseeruda, on näiteks USA siseturu hindade praegune kõrge tase, mis võib kehtestatud 30 % suurustest tollimaksudest hoolimata põhjustada eeldatust mõnevõrra suurema imporditaseme, ning asjaolu, et kolmandate riikide tootjad võivad suuta osaliselt korvata USA turu vähenemist, müües rohkem oma siseturul. Eelkõige võib see osutuda teataval määral õigeks nende riikide puhul, kes on võtnud kaitsemeetmeid vastukaaluks USA kaitsemeetmele. Samuti võivad tootjad suurendada mõneks ajaks oma varusid.
(682) Sellegipoolest jääb püsima väga suur võimalus, et eksport ühendusse suureneb. Nagu märgatava kahju analüüsis sai juba kindlaks tehtud, oli 2001. aastal toimunud suurenemisel väga palju põhjusi, mis kõik on senini olemas ja võivad eeldatavalt importi jätkuvalt suurendada. Lisaks on nüüd uue tegurina olemas USA kaitsemeede, mille tõttu jääb üle märkimisväärne toodangukogus, millele tootjad püüavad iga hinna eest leida ostjaid. Sellistel asjaoludel võib põhjendatult eeldada, et lõplike meetmete puudumise korral võidakse USA turult mujale ümber paigutada minimaalselt 25-50 % eespool arvutatud kogusest (12 500 tonni). Väga tõenäoliselt on kogus suurem, kuid käesolevas analüüsis peetakse arukaks tugineda konservatiivsetele hinnangutele.
(683) Samuti on asjakohane, et 2001. aastal olid äärikute põhilised eksporditurud ühendus (96 800 tonni) ja USA (96 900 tonni). Võrdluseks võib tuua Jaapani (40 300 tonni), Kanada (25 500 tonni), Malaisia (13 600 tonni) ja Lõuna-Korea (9 300 tonni). Sellest ilmneb asjaolu, et ühendus oli ja on ka pärast hiljutisi meetmeid maailma üks kõige avatumaid turge. Euro väärtuse hiljutine suurenemine USA dollari ja muude tähtsamate vääringute suhtes muudab impordi lähiajal ja kaugemas tulevikus huvipakkuvamaks võrreldes ühenduse toodanguga.
7.7.3. USA meetmete eeldatav mõju
(684) Komisjon on hinnanud lõplike meetmete kehtestamata jätmise mõju ühenduse tootjatele ning USA kaitsemeetmetest tulenevat kauplemise ümberpaigutumist. Selles suhtes on komisjon leidnud, et ühenduse kaitsemeetmete puudumise korral suureneb import tõenäoliselt märkimisväärselt, mille tulemusena halveneb väga tõsiselt ja märkimisväärselt ühenduse tootmisharu seisund. Arvestades ühenduse tootjate äärmiselt ebakindlat seisundit, on impordi märgataval suurenemisel äärmiselt tõsised tagajärjed. Eeldatav 3 000-6 000 tonni suurune kasv põhjustab kohe ühenduse tootjate müügi märkimisväärse vähenemise, mis tekitab kiiresti tõsiseid negatiivseid tagajärgi muudele tootmisharu seisundit määratlevatele näitajatele.
(685) Impordi eeldatav suurenemine halvendaks oluliselt ühenduse tootmisharu olukorda kõigi tegurite osas, mida uuriti juba seoses märgatava kahju kindlakstegemisega. Selle vältimatuks tagajärjeks oleks müügi ja hindade edasine järsk langus, mis omakorda mõjutaks negatiivselt tootmist ning suurendaks ühikuhindu ja kahjumit, tekitades vältimatult tehaste sulgemise ja koondamiste ohu. Iseäranis suureneb hinnasurve ja seda ajal, mil hetkekahjum on jõudnud vastuvõetamatule 4,1 % tasemele. Tegelikult suurendab negatiivset üldmõju oluliselt ka asjaolu, et impordi suurenemine on viimastel aastatel juba tekitanud ühenduse tootjatele märgatavat kahju.
7.7.4. Järeldus
(686) Võttes nõuetekohaselt arvesse asjaolu, et ühenduse tootjatele on juba tekitatud märgatavat kahju, on põhjust järeldada, et ilma lõplike kaitsemeetmeteta halvendab impordi edasine suurenemine tõenäoliselt ühenduse tootjate olukorda veelgi rohkem. Peale selle halvendab olukorda ühenduse ekspordi märkimisväärne vähenemine, mis on tingitud USA meetmetest.
19. toode
Äärikud (järg)
ÜHENDUSE TOOTJATE OLUKORD
1997 1998 1999 2000 2001
Tootmisvõimsus (tonnides) 263 000 238 000 233 000 230 000 220 000
Tootmisvõimsuse rakendusaste (%) 79 % 78 % 75 % 71 % 73 %
Algvarud (tonnides) 19 346 26 685 31 607 31 123 30 032
Kogutoodang (tonnides) 208 218 185 520 174 412 162 581 160 818
Ost (tonnides) 5 126 6 748 4 756 3 441 1 205
Kogumüük (tonnides) 193 643 176 244 169 180 160 955 157 602
Suletud turg (tonnides) 12 362 11 102 10 472 6 157 3 315
Lõppvarud (tonnides) 26 685 31 607 31 123 30 032 31 138
Müügimaht väljaspool ELi (tonnides) 75 714 66 585 76 537 84 646 81 519
Müügimaht ELis (tonnides) 117 928 109 659 92 643 76 309 76 082
EL müügi ühikuhinnad (eurodes tonni kohta) 1 481 1 435 1 445 1 125 1 061
EL müügi puhaskasum/kahjum (%) 4,1 % 5,3 % 3,2 % 1,7 % -1,1 %
Turuosa (%) 63 % 59 % 55 % 50 % 44
Tööhõive (perioodi lõpul) 963 953 879 858 846
Tootlikkus (tonnides töötaja kohta) 216 195 198 189 190
EL MÜÜGIMAHT, ÜHIKUHINNAD JA TASUVUS KVARTALITE KAUPA
2001. aasta 1. kvartal 2001. aasta 2. kvartal 2001. aasta 3. kvartal 2001. aasta 4. kvartal 2002. aasta 1. kvartal
Maht (tonnides) 19 228 19 008 18 951 18 895 13 541
Ühikuhinnad (eurodes tonni kohta) 1 064 1 078 1 066 1 036 978
Tasuvus (%) 0,0 % -0,9 % -1,3 % -2,2 % -4,1 %
Hinna allalöömine 2001. aastal = 10,3 %
Võrdlushinna allalöömine 2001. aastal = 23,0 %
Eespool ühenduse tootjate olukorra kohta esitatud andmeid on kontrollitud pisteliselt ja kohapealsete uurimiste käigus äriühingutes, mille osakaal ühenduse kogutoodangus on: 63,5 %
8. ÜHENDUSE HUVID
8.1. Sissejuhatavad märkused
(687) Kaitsemeetmete eesmärk on parandada ettenägematute arengutendentside tagajärjel tekkinud kahjustavat mõju ja hoida ära ühenduse vaatlusaluse toote tootjate olukorra halvenemine. Lisaks ettenägematutele arengutendentsidele, suurenenud impordile ja kahjustavale mõjule on komisjon uurinud, kas on mingeid kaalukaid majanduslikke põhjusi, mis võiksid viia järelduseni, et meetmete kehtestamine ei ole ühenduse huvides. Selleks kaaluti kättesaadava tõendusmaterjali alusel võimalike meetmete mõju kõikidele 1., 2., 3., 4., 5. 18. ja 19. toodet käsitleva menetlusega seotud isikutele.
8.2. Ühenduse tootjate huvid
(688) Ühenduse kõigi seitsme toote tootjad on tavapärastes turutingimustes elujõulised ja konkurentsivõimelised. Vaatlusperioodi jooksul viisid paljud ühenduse tootjad läbi olulisi ratsionaliseerimis- ja ümberkorraldusprojekte, et säilitada oma konkurentsivõimet, pidades silmas maailma teraseturu ja selle klientturgude globaliseerumist. Ühenduse tootjate ülemaailmne tegevus annab tunnistust nende kohanemisvõimest ja elujõulisusest. Sellised edusammud satuksid kindlasti ohtu, kui lõplike kaitsemeetmete kehtestamisega ei takistataks odava impordi edasist suurenemist, ning on isegi võimalik, et paljud ühenduse tootjad lõpetaksid oma tegevuse.
8.3. Kasutajate ja ühendusse importijate huvid
(689) Hindamaks meetmete võtmise või võtmata jätmise mõju importijatele ja kasutajatele, saatis komisjon küsimustiku kõigi seitsme toote teadaolevatele importijatele ja kasutajatele ühenduse turul. Importijatelt saadi seitse vastust, kuid kasutajatelt, v.a importijatega seotud kasutajad, saadi ainult üks vastus. Kohapealsed uurimised viid läbi kahe vaatlusaluste toodete importija valdustes.
(690) Mõned vaatlusaluste toodete importijad väitsid, et meetmete kehtestamine oleks liiga häiriv, halduskulukas ja tarbetu. Nende arvates on dumpinguvastaste määrustega tagatud piisav kontroll impordi häiriva lisandumise suhtes ja täiendavad õigusaktid oleksid vabakaubandusele ebasoovitavaks lisatakistuseks. Teised tervitasid kavandatavaid meetmeid ettevaatlikult, sest need muudaksid turu stabiilseks.
(691) Lisaks püüdsid teatavad importijad, kes ei teinud koostööd kaitsemeetmeid käsitlevate menetluste käigus, ajutisi kaitsemeetmeid vaidlustada, väites need olevat põhjendamatud ja nende äritegevuse rahalist elujõudu kahjustavad. Selliste väidete kinnituseks ei esitatud ühtki tõendit ja kavandatavate meetmete vormi silmas pidades tunduvad need ebatõenäolised.
(692) Seoses sellega tuleks märkida, et kavandatavad meetmed hõlmavad tariifikvoote, mis näevad ette tavapärasest kõrgema imporditaseme. Peale selle on ebatõenäoline, et kvoodi suurendamisel ja kvoodi ületamisel tasutava tollimaksu taseme vähendamisel järk-järgult kogu lõplike meetmete kehtivusaja jooksul kahjustatakse alusetult kasutajate ja importijate huve, arvestades eelkõige seda, et täiendavaid tollimakse tuleb tasuda ainult kõnealuste tariifikvootide ületamise korral. Seetõttu ei leita, et kasutajatele ja importijatele tekitatav võimalik kahju, kui seda üldse esineb, on nii suur, et see kaalub üles ühenduse tootjatele nende olukorra edasise halvenemise vältimiseks vajalikest kavandatud meetmetest loodetava kasu.
9. LÕPPJÄRELDUSED
(693) Lisas 1 loetletud tooteid käsitlevate uurimiste järelduste analüüsist selgub, et lõplike kaitsemeetmete tingimused on täidetud, ning analüüs kinnitab vajadust selliste meetmete järele, et parandada ühenduse tootjatele tekitatud märgatavat kahju ja takistada impordi edasist järsku suurenemist.
9.1. Kaitsemeetmete vorm ja tase
(694) Et hoida ühenduse turgu avatuna ja tagada lisanõudluse täitmiseks vajalikku varustamist, on asjakohane kehtestada tariifikvoodid, mille ületamise korral tuleb maksta täiendavat tollimaksu, st kõnealuseid kvoote ületav import võib ikkagi siseneda ühendusse, kui selle eest on tasutud täiendav tollimaks. Kooskõlas ühenduse õigusaktide asjakohaste sätetega, milles viidatakse GATTi lepingu XIX artiklist ja WTO kaitsemeetmete lepingust tulenevatele ühenduse kohustustele, tuleks kõnesolevaid meetmeid nende kehtivusaja jooksul järk-järgult liberaliseerida.
(695) Et säilitada tavapäraseid kaubavooge, peaksid kõnealused tariifikvoodid põhinema viimase kolme aasta impordimahul, millele lisatakse 10 %. Leitakse, et selline väike suurenemine võimaldab ühenduse tootjatel kohaneda, vältides samal ajal olukorra edasist halvenemist. Pidades silmas meetmete liberaliseerimise kohustust ja võttes arvesse nende mõõdukust, tuleks igal järgmisel meetmete kehtivuse aastal kvooti suurendada 5 %. Kvoodi arvutamisel mis tahes perioodiks tuleb meeles pidada, et ajutised meetmed jõustusid 29. märtsil 2002 ja need kuus kuud arvestatakse kaitsemeetmete kolme aasta pikkuse kehtivusaja sisse. Seetõttu peaks ajavahemikul 29. septembrist 2002 kuni 28. septembrini 2003 kohaldatav kvoot moodustuma 1) viimase kolme aasta impordi keskmisest mahust, millele lisatakse 10 % ning 2) kõnesolevast summast, millele lisatakse 5 %; kvoot ajavahemikuks 29. septembrist 2003 kuni 28. septembrini 2004 peaks koosnema 3) punkti 2 kohaselt arvutatud kogusest ja 4) kõnealusest summast, millele lisatakse 5 %; kvoot ajavahemikuks 29. septembrist 2004 kuni 28. märtsini 2005 peaks olema 5) punktis 4 arvutatud summa.
(696) Täiendavad tollimaksud tuleks kindlaks määrata tasemel, mis vastab ühenduse tootjatele märgatava kahju tekitamise vältimise eesmärgile, ja seetõttu peaks algne tollimaksumäär olema 2001. aasta võrdlushinna allalöömise marginaali tasemel (kuni 26 %). Ajutised meetmed on näidanud, et vaatlusaluse toote puhul on 26 % piisav impordi kiire suurenemise vältimiseks. Silmas pidades meetmete liberaliseerimise kohustust, tuleks igal järgmisel meetmete kehtivuse aastal tollimaksumäära vähendada 10 %. Võttes arvesse asjaolu, et ajutised meetmed jõustusid 29. märtsil 2002 ja nende kehtivusaeg moodustab kuus kuud kaitsemeetmete kolme aasta pikkusest kehtivusajast, peaksid tollimaksumäärad olema järgmised. Kuue kuu pikkusel perioodil alates 29. septembrist 2002 kuni 28. märtsini 2003 tuleks kohaldada algset tollimaksumäära; ajavahemikul 29. märtsist 2003 kuni 28. märtsini 2004 peaks tollimaksumääraks olema algne määr, mida vähendatakse 10 % ning ajavahemikul 29. märtsist 2004 kuni 28. märtsini 2005 peaks tollimaksumääraks olema vahetult eelnenud perioodil kohaldatud määr, mida vähendatakse 10 %.
(697) Komisjon leiab, et 2., 3., 4., 5., 18. ja 19. toote suhtes kehtestatud tariifikvoodid tuleks jaotada nende riikide vahel, kes on oluliselt huvitatud kõnesolevate toodete tarnimisest ühenduse turule. Pärast konsulteerimist kõikide oluliselt huvitatud riikidega peab komisjon asjakohaseks jaotada konkreetse osa igast kvoodist igale oluliselt huvitatud riigile proportsionaalselt kõnealuse riigi poolt varasema tüüpilise perioodi (täpsemalt 1999-2001) jooksul tarnitud toote üldkogusega, võtte nõuetekohaselt arvesse kõiki eritegureid.
(698) Kuid 1. tootega (kuumvaltslehtteraserullid) seotud asjaolud on erinevad. Kuumvaltslehtteraserullid on terastootjate kõige tähtsam toode, moodustades 38 % ühenduse toodangust ja 30 % impordist. Paljud tarnijariigid on oluliselt huvitatud kuumvaltslehtteraserullide tarnimisest, nii et kui tariifikvoot jaotatakse kõnealuste tarnimisest oluliselt huvitatud riikide vahel, jagatakse välja väga palju suhteliselt väikesi kvoote ning muude riikide eksportijatele jääb ainult väike osa (alla 7,5 %) üldtariifikvoodist. Komisjon leiab, et muude riikide eksportijatele tuleks teha kättesaadavaks suurem protsent, et säilitada nende tavapärast kaubandustasandit ja muude potentsiaalsete tarnijate juurdepääsu ühenduse turule. Seetõttu leiab komisjon, et kuumvaltslehtteraserullide osas tuleks kohaldada üht tariifset üldkvooti.
(699) Kõnealustest kaitsemeetmetest tulenevaid tariifikvoote kohaldatakse kõikide riikide suhtes. Seoses Venemaale, Kasahstanile ja Ukrainale kvoodi määramisega leiab komisjon, et mitme kõnealuste riikidega seotud iseärasuse tõttu tuleks kvoodi jagamise korda, mis on ette nähtud kahepoolsete kokkulepetega ja Ukraina puhul ühepoolsete meetmetega, säilitada kuni kõnealuste kokkulepete ja meetmete kohaldamisalasse kuuluvaid tooteid käsitleva kokkuleppe sõlmimiseni. Kõnealusteks iseärasusteks on eelkõige asjaolu, et nimetatud kolme riigi terasetööstuses on ikka veel toimumas ulatuslikud ümberkorraldusprotsessid ja need vajavad veel märkimisväärset ajakohastamist. Tegemist on ainulaadse seisundiga, mida ulatuse ja sügavuse poolest ei ole võimalik võrrelda ühegi teise riigi olukorraga. Lisaks kehtivad kõnesoleva kolme riigi suhtes juba ranged koguselised piirangud, mida ei tohi ületada ja mida on kohaldatud juba mitu aastat. Kõnesolevad koguselised piirangud on alati kehtestatud riikide ekspordipotentsiaalist märgatavalt väiksemana ja nende olemasolu on piiranud riikide võimalusi eksportida ühendusse. Komisjon leiab, et kvoodi jagamisel kõnesoleva kolme riigi puhul, kes praegu ei ole WTO liikmed, ei kohelda neid ühegi toote osas soodsamalt kui teisi riike/WTO liikmeid.
(700) Kooskõlas ühenduse õigusaktidega ja ühenduse rahvusvaheliste kohustustega ei tohiks kaitsemeetmeid kohaldada ühegi arenguriigist pärineva toote suhtes seni, kuni kõnealuse toote impordi osakaal ühendusse ei ületa 3 %.
(701) Järeldustest, milleni komisjon on iga toote puhul jõudnud, ilmneb, et teatavatest arenguriikidest pärinevad teatavad tooted, mille suhtes tuleks kehtestada kaitsemeetmed, ei vasta eespool nimetatud erandi tegemiseks vajalikele nõuetele. Seepärast tuleks kõigi vaatlusaluste toodete puhul täpsustada arenguriigid, mille suhtes meetmeid kohaldatakse. Lisas 2 on loetletud arenguriigid käesoleva määruse tähenduses ning kõigi vaatlusaluste toodete puhul need arenguriigid, mille suhtes meetmeid kohaldatakse.
(702) Teatavate vaatlusaluste toodete suhtes kohaldatakse olemasolevaid ühenduse kaubanduse kaitsemeetmeid. Komisjon on ajutisi meetmeid kehtestavas määruses osutanud, et kaitsemeetmete ning dumpinguvastaste/tasakaalustavate meetmete koosmõju tulemuseks peaks olema kaitsetase, mis on kõrgem märgatava kahju vältimiseks või parandamiseks vajalikust tasemest. 30. augustil 2002 avaldas komisjon teadaande[11] nende toodete kohta, mille suhtes kohaldatakse olemasolevaid kaubanduse kaitsemeetmeid. Komisjon kontrollib kõnesolevate toodetega seotud olukorda nii kiiresti kui võimalik.
9.2. Kvootide haldamine
(703) Parim viis tagada tariifikvootide optimaalne kasutamine on jagada kvoodid vabasse ringlusse lubamise deklaratsioonide vastuvõtmise kronoloogilises järjekorras, nagu on ette nähtud komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik.[12] Kõigile ühenduse importijatele peaks olema tagatud kvootide võrdne ja pidev kasutamine.
(704) Võimalus arenguriikidest pärit importkaupade suhtes tariifikvoote mitte kohaldada sõltub kõnealuste kaupade päritolust. Võimalus kohaldada importkaupade suhtes osa konkreetsele riigile jagatud tariifikvoodist ja ülejäänud tariifikvooti sõltub samuti kaupade päritolust. Seetõttu tuleks kohaldada praegu ühenduses kehtivaid päritolu määramise kriteeriume ning, tagamaks tariifikvootide tõhusat haldamist, tuleks vaatlusaluse toote importimise korral nõuda ühenduse piiril päritolusertifikaadi esitamist.
9.3. Kestus
(705) Meetmed peaksid kehtima kolm aastat (k.a ajutiste meetmete kehtivusaeg) kuni 28. märtsini 2005. Tariifikvoot tuleks avada ajavahemikuks 29. septembrist 2002 kuni 28. septembrini 2003; seejärel ajavahemikuks 29. septembrist 2003 kuni 28. septembrini 2004 ja seejärel ajavahemikuks 29. septembrist 2004 kuni 28. märtsini 2005, nagu lisas 1 on iga toote kohta kindlaks määratud. Meenutatakse, et kaitsemeetmed kehtestatakse seoses suurenenud impordi mõjuga, mille põhjuseks olid USA kaubanduse kaitsevahendid, mis tipnesid USA kaitsemeetmetega. Asjaolude muutumise korral vaatab komisjon meetmete vajaduse uuesti läbi,
ON VASTU VÕTNUD KÄESOLEVA MÄÄRUSE:
Artikkel 1
1. Tariifikvoot avatakse kõigi lisas 1 loetletud seitsme vaatlusaluse toote (mis määratletakse vastavate CN-koodidega) impordi suhtes ühendusse ja kõigi kõnealuses lisas loetletud tähtaegade suhtes.
Kõigi kõnesolevate vaatlusaluste toodete puhul peale kuumvaltslehtteraserullide jagatakse osa kõigist lisas 1 kindlaksmääratud tariifikvootidest kõnesolevas lisas kindlaksmääratud riikidele.
2. Jätkatakse kõnealuste toodete suhtes nõukSkipping an unmatched table row ogu määrusega (EÜ) nr 2658/87[13] sätestatud kokkuleppelise tollimaksumäära või mõne soodustollimaksumäära kohaldamist.
3. Kui kõnealuste toodete import ületab (olenevalt asjaoludest) kas vastava lisas 1 kindlaksmääratud tariifikvoodi mahu või kõnesoleva toote päritoluriigi suhtes kindlaksmääratud osa mahu või kui ei ole esitatud taotlust kvoodi kohaldamise kohta, kohaldatakse impordi suhtes täiendavat tollimaksu lisas 1 kõnealuse toote ja tähtaja suhtes kindlaksmääratud määral. Täiendavat tollimaksu kohaldatakse imporditava toote tolliväärtuse suhtes.
4. Kui komisjon leiab kõnealuste meetmete kohaldamise aja jooksul, et import mõnel kuul on oluliselt suurem kui import 2001. aasta vastaval kuul, võib ta nimetatud meetmete vormi ja/või taseme uuesti läbi vaadata.
Artikkel 2
1. Käesoleva määruse kohaldamisalasse kuuluvate toodete päritolu määratakse kindlaks ühenduses kehtivate sätete kohaselt.
2. Artikli 1 kohaselt avatud tariifikvoodi või selle osa kasutamise või artikli 5 kohase vabastuse saamise tingimuseks on määruse (EMÜ) nr 2454/93[14] artiklis 47 sätestatud tingimustele vastava päritolusertifikaadi esitamine.
3. Lõikes 2 osutatud päritolusertifikaati ei nõuta selliste toodete importimise korral, mille kohta on tariifsete soodusmeetmete kohaldamiseks kehtestatud asjakohaste eeskirjade kohaselt välja antud või koostatud päritolutõend.
4. Päritolutõendeid aktsepteeritakse vaid juhul, kui tooted vastavad päritolu kindlaksmääramise kriteeriumidele, mis on sätestatud kehtivates ühenduse õigusaktides.
Artikkel 3
Tariifikvoote haldavad komisjon ja liikmesriigid kooskõlas tariifikvootide haldamise korraga, mis on sätestatud määruse (EMÜ) nr 2454/93, viimati muudetud määrusega (EÜ) nr 993/2001, artiklites 308a, 308b ja 308c. Määruse (EMÜ) nr 2454/93 artikli 248 kohaldamisel ei käsitleta tariifikvooti või selle osa (olenevalt asjaoludest) kriitilisena kõnealuse määruse artikli 308c tähenduses seni, kuni kõnesoleva tariifikvoodi või selle osa (olenevalt asjaoludest) esialgsest mahust on kasutatud 75 %. Käesolevat sätet võidakse kohandada, kui komisjon peab seda meetmete kehtivusaja jooksul saadud kogemuste põhjal vajalikuks.
Artikkel 4
Käesolevat määrust kohaldatakse Venemaalt, Kasahstanist ja Ukrainast pärit impordi suhtes. Kahepoolsete kokkulepetega ja ühenduse ühepoolsete meetmetega hõlmatud toodete suhtes jäävad kehtima järgmiste õigusaktidega kehtestatud koguselised piirangud:
- nõukogus kokku tulnud liikmesriikide valitsuste esindajate 19. detsembri 2001. aasta otsus teatavate meetmete kohta, mida kohaldatakse Ukraina suhtes teatavate terastoodetega kauplemise korral,[15] muudetud 17. juuni 2002. aasta otsusega 2002/476/ESTÜ,[16] või esimesena nimetatud otsuse artiklis 4 osutatud kokkulepe, või
- leping, millele osutatakse komisjoni otsuses 2002/654/ESTÜ Euroopa Söe- ja Teraseühenduse ja Kasahstani Vabariigi valitsuse vahelise teatavate terastoodetega kauplemist käsitleva lepingu sõlmimise kohta,[17] või
- leping, millele osutatakse komisjoni otsuses 2002/603/ESTÜ teatavate terastoodetega kauplemist käsitleva lepingu sõlmimise kohta Euroopa Söe- ja Teraseühenduse ja Vene Föderatsiooni valitsuse vahel.[18]
Artikkel 5
1. Kui lõikest 2 ei tulene teisiti, ei kohaldata mõnest lisas 2 loetletud arenguriigist pärineva seitsme vaatlusaluse toote impordi suhtes lisas 1 kindlaksmääratud tariifikvoote ega täiendavat tollimaksu, samuti ei arvestata seda importi kõnealuses lisas kindlaksmääratud tariifikvoodi sisse.
2. Kõigi seitsme vaatlusaluse toote osas on lisas 2 kindlaks määratud arenguriigid, mille suhtes kohaldatakse ajutisi meetmeid.
Artikkel 6
Kõik määruse (EÜ) nr 560/2002 kohaselt käesoleva määruse lisas 1 loetletud toodete suhtes kehtestatud täiendavate tollimaksudega seotud summad nõutakse lõplikult sisse vastavalt määruse (EÜ) nr 560/2002 lisas 3 kindlaksmääratud tasemele.
Artikkel 7
Liikmesriigid ja komisjon teevad tihedat koostööd, et tagada käesoleva määruse täitmine.
Artikkel 8
Käesolev määrus avaldatakse Euroopa Ühenduste Teatajas ja see jõustub järgmisel päeval pärast avaldamist. Käesolevat määrust kohaldatakse kuni 28. märtsini 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. september 2002

Labels: 3
19
1
5